
ARGUMENTUM 


( Ut  quibusdam  videtur  ) 


P R I S C I A N I. 


4S: 


PUER  septuennis  subripitur  Carthagini 
Osor  mulierum  adoptat  hunc  emtum  senex  . 

Et  facit  heredem,  ejus  pueri  cognatae  duae. 
Nutrixque  earum  raptae,  mercatur  Lycus , 

Vex atque  amantem,  at  ille  cum  auro  villicum 
Lenoni  obtrudit:  ita.  eum  furto  alligat. 

Venit  Hanno  Poenus , gnatum  hunc  fratris  reperit, 
Suasque  agnoscit,  quas  perdiderat , filias.  1 


ALIUD  ARGUMENTUM 
CAMERARII. 

A Poeno  Poenulus  est  forma  diminutionis.  Poe- 
nus autem  <peivi<'.  In  Prologo  et  Patruus  memora - 
tur.  nam  Poenus  ille,  qui  introducitur,  patruus  est 
adolescentis , cujus  sunt  primae  partes  in  fabula, 
res  autem  exposita , talis  est.  Quidam  adolescens 
Carthaginiensis  furtim  subreptus,  avehitur  Calydona 
in  Aetoliam,  et  ibi  venditur  seni  civi,  hic  adopta- 
vit illum,  et  moriens  reliquit  heredem.  Amabat  ado-  f 
lescens  puellam  popularem  et  cognatam : patrui  enim 
‘a  filia  erat,  quod  ipse  nesciebat,  nam  praedones 
uri  deprehensas  duas  parvulas  flias  hujus,  una 
Vol.  III.  A 2 

ARGUMENTUM. 

cinn  nutrice  abductas  lenoni  Calydonio  vendiderant 
in  Anactorio  , quod  nomen  loci  et  oppidi  fuit  in 
Acarnania.  Cum  nihil  aequi  adolescens  a lenone  de 
suis  amoribus  impetrare  posset  , usus  servi  sui  con- 
silio, insidias  fecit  lenoni,  ut  ille  furti  manifesti 
condemnaretur.  Interea  indicium  ft , puellas  esse 
Carthaginienses  ingenuas:  et  pater  illarum,  qui  ubi-  v 
que  gentium  ipsas  quaerebat , advenit,  et  eas  agno- 
scit: et  majorem  natu  nuptum  dat  fratris  flio. 

PROLOGUS. 

• » 

./VcHlLLEM  Aristarchi  mihi  imitari  lubet : 

Inde  mihi  principium  capiam  ex  Tragoedia. 

Sileteque  et  tacete,  atque  animum  advortite; 

Audire  jubet  vos  imperator  histricus.  .•  * 

Bonoque  ut  animo  sedeant  in  subselliis , 

Et  qui  esurientes , et  qui  saturi  venerint. 

Qui  edistis,  multo  fecistis  sapientius:  . 

Qui  non  edistis,  saturi  fite  fabulis. 

Nam  quoi  paratum  ’st,  quod  edit,  nostra  gratia, 

Nimia  ’st  stultitia , sessum  inpransum  incedere. 

Exsurge  , praeco  , fac  populo  audientiam. 

Jamdudum  exspecto  , si  tuum  officium  scias. 

Exerce  vocem , quam  per  vivis  et  colis. 

Nam  nisi  clamabis , tacitum  te  obrepet  fames. 

Age  nunc  reside , duplicem  ut  mercedem  feras. 

Bonum  factum  ’st!  edicta  ut  servetis  mea. 

Scortum  exoletum  ne  quis  in  proscenio 
Sedeat , neu  lictor  yerbum , aut  virgae  mutiant , 

Neu  dissignator  praeter  os  obambulet , 

Neu  sessum  ducat , dum  histrio  in  scena  siet. 

Diu  qui  domi  otiosi  dormierunt , decet 
Animo  aequo  nunc  stent;  vel  dormire  temperent. 

Servi  ne  obsideant , liberis  ut  sit  locus , 

A 3 

Vel  aes  pro  capite  dent:  si  id  faqere  non  queunt. 
Domum  abeant,  vitent  ancipiti  infortunio: 

Ne  et  hic  varientur  virgis,  et  loris  domi, 

Si  minus  curassint , quom  veniant  heri  domum. 
Nutrices , pueros  infantis  minutulos 
Domi  ut  procurent , neu  quae  spectatum  afferant, 
Ne  et  ipsae  sitiant , et  pueri  pereant  fame : 

Ne  ve  esurientes  hic  quasi  haedi  obvagiant. 
Matronae  tacitae  spectent , tacitae  rideant , 
Canora  hic  voce  sua  tinnire  temperent. 

Domum  sermones  fabulandi  conferant , 

Ne  et  hic  viris  sint  et  domi  molestiae. 

Quodque  ad  ludorum  curatores  adtinet , 

Ne  palma  detur  quoiquam  artifici  injuria, 

Neve  ambitionis  caussa  extrudantur  foras , 

Quo  deteriores  anteponantur  bonis. 

Et  hoc  quoque  etiam , quod  paene  oblitus  fui , 
Dum  ludi  fiunt , in  popinam  , pedisequi , 
Inruptionem  facite  ; nunc  dum  occasio  ’st , 
Nunc  dum  scribilitae  aestuant , occurrite. 

Haec  imperata  quae  sunt  pro  imperio  histrico , 
Bonum  hercle  factum , pro  se  quisque  ut  me- 
minerit. 

Ad  argumentum  nunc  vicissatim  volo 
Remigrare , aeque  ut  mecum  sitis  ignarures. 
Ejus  nunc  regiones , limites , confinia 
Determinabo:  ei  rei  finitor  factus  sum  ego. 

Sed  nisi  molestum  'st , nomen  dare  vobis  volo 
Comoediai : sin  odio  'st , dicam  tamen  : 
Siquidem  licebit  per  illos , quibus  est  in  manu. 

v.  53 

Carchedonius  vocatur  haec  Comoedia , 

Latine  Plautus , Patruus  Pultiphagonides. 

Nomen  jam  habetis,  nunc  rationes  ceteras 
Accipite:  nam  argumentum  hoc  hic  censebitur. 
Locus  argumento  ’st  suum  sibi  proscenium. 

Vos  juratores  estis : quaeso , operam  date. 
Carthaginienses  fratres  patrueles  duo 
Fuere,  summo  genere  et  summis  divitiis: 
Eorum  alter  vivit,  alter  est  emortuus. 

Propterea  apud  vos  dico  confidentius  , 

Quia  mihi  pollinctor  dixit , qui  eum  pollinxerat. 
Sed  illi  seni , qui  mortuus  est , filius 
Unicus  qui  fuerat , abditivus  a patre , 

Puer  septuennis  subripitur  Carthagine, 
Sexennio  prius  quidem,  quam  moritur  pater. 
Quoniam  periisse  sibi  videt  gnatum  unicum. 
Conjicitur  ipse  in  morbum  ex  aegritudine. 

Facit  illum  heredem  fratrem  patruelem  suum. 
Ipse  abiit  ad  Acheruntem  sine  viatico. 

Ilie  qui  subripuit  puerum,  Calydonem  avehit. 
Vendit  eum  domino  hic  diviti  quoidam  seni, 
Cupienti  liberorum , osori  mulierum.  1 
Emit  hospitalem  is  filium  inprudens  senex 
Puerum  illum,  eumque  adoptat  sibi  pro  filio: 
Eumque  heredem  fecit , quom  ipse  obiit  diem. 
Is  illic  adulescens  habitat  in  illisce  aedibus. 
Revortor  rursus  denuo  Carthaginem : 

' Si  quid  mandare  voltis  aut  curarier , 

Argentum  nisi  qui  dederit,  nugas  egerit. 

\erum  qui  dederit,  magis  majores  egerit. 

Sed  illi  patruo  hujus , qui  vivit  senex , 
Carthaginensi  duae  fuere*  filiae  : 

Altera  quinquennis,  altera  quadrimula. 

Cum  nutrice  una  periere,  a Megaribus' 

Eas  qui  subripuit,  in  Anactorium  devehit, 
Venditque  has  omnis,  et  nutricem,  et  virgines, 
Praesenti  argento  , homini , si  leno  ’st  homo  , 
Quantum  hominum  terra  sustinet,  sacerrumo. 
Vosmet  nunc  facite  conjecturam  ceterum  , 

Quid  id  sit  hominis,  quoi  Lyco  nomen  siet. 

Is  ex  Anactorio,  ubi  prius  habitaverat, 

Huc  conmigravit  in  Calydonem  haud  diu  , 

Sui  quaesti  caussa,  is  in  illis  habitat  aedibus. 
Earum  hic  adulescens  alteram  efflictim  perit 
Suam  sibi  cognatam  inprudens,  neque  scit,  quae  ea 
Sit;  neque  eam  umquam  tetigit;  ita  eum  leno 
macerat. 

Neque  quidquam  cum  ea  fecit  etiamnum  stupri , 
Neque  duxit  umquam;  neque  ille  voluit  mittere. 
Quia  amare  cernit , tangere  hominem  volt  bolo. 
Iilajn  minorem  in  concubinatum  sibi 
Volt  emere  miles  quidam , qui  illam  deperit. 
Sed  pater  illarum  Poenus,  postquam  eas  perdidit. 
Marique  terraque  usquequaque  quaeritat. 

Ubi  quamque  in  urbem  est  ingressus , illico 
Omnis  meretrices , ubi  quisque  habitant,  invenit : 
Dat  aurum,  ducit  noctem;  rogitat  postibi, 
Unde  sit,  quoiatis , captane  an  subrepta  sit, 
Quo  genere  gnata,  qui  parentes  fuverint. 

Ita  docte  atque  astu  filias  quaerit  suas. 

Et  is  omnis  linguas  scit:  sed  dissimulat  sciens 
Se  scire.  Poenus  plane  est:  quid  verbis  opu  ’st? 

Is  heri  huc  in  portum  navi  venit  vespere. 

Pater  harunc  idem  huic  patruus  adulescentulo  est. 
Jamne  hoc  tenetis  ? si  tenetis , ducite. 

Cave  dirumpatis : quaeso , sinite  transigi. 
Ehem!  paene  oblitus  sum  reliquom  dicere. 

Ille  qui  adoptavit  hunc  pro  filio  sibi , 

Is  illi  Poeno  hujusce  patruo  hospes  fuit. 

Is  hodie  huc  veniet , reperietque  hic  filias ; 

Et  hunc  sui  fratris  filium , ut  quidem  didici  ego. 
Ego  ibo,  ornabor:  vos  aequo  animo  noscite. 
Hic  qui  hodie  veniet,  reperiet  suas  filias. 

Et  hunc^sui  fratris  filium,  dehinc  ceterum 
Valete , adeste,  ibo  : alius  nunc  fieri  volo. 
Quod  restat , restant  alii , qui  faciant  palam. 
Valete , atque  adjuvate , ut  vos  servet  Salus. 

ACTUS  PRIMUS. 

S C E N A I. 

AGORASTOCLE  S , MILPHIO. 

AGORASTOCLES. 

Saepe  ego  res  multas  tibi  mandavi , Milphio , 
Dubias , egenas , inopiosas  consili  , 

Quas  tu  sapienter  , docte  , et  cordate  , et  cate 
Mihi  reddidisti  opiparas  opera  tua. 

Quibus  pro  benefactis  fateor  deberi  tibi 
Et  libertatem , et  multas  grates  gratias. 

MILPHIO. 

Scitum  ’st , per  tempus  si  obviam  it , verbum 
vetus. 

Nam  tuae  blanditiae  mihi  sunt,  quod  dici  solet, 
Geirae  germanae,  atque  edepol  liroe  liroe. 
Nunc  mihi  blandidicus  es ; heri  in  tergo  meo 
Tris  facile  corios  contrivisti  bubulos. 

AGORASTOCLES. 

' At  amans  per  amorem  si  quid  feci,  Milphio, 
Ignoscere  id  te  mihi  aequom  ’st. 

MILPHIO. 

Haud  vidi  magis. 

Et  nunc  ego  amore  pereo,  sine  te  verberem , 
Item  ut  tu  mihi  fecisti , ob  nullam  noxiam : 
Post  id  locorum  tu  mihi  amanti  ignoscito. 

AGORASTOCLES. 

Si  tibi  lubido  ’st  aut  voluptati , sino  , 

Suspende  , vinci , verbera  , auctor  sum  , sino. 
MILPHIO. 

Si  auctoritatem  postea  defugeris , 

Ubi  dissolutus  tu  sies , ego  pendeam.  * . 

AGORASTOCLES. 

Egone  istuc  ausim  facere  praesertim  tibi  ? 

Quin  si  feriri  video  te , extemplo  dolet. 

MILPHIO. 

Mihi  quidem  hercle. 

AGORASTOCLES. 

Immo  mihi. 

* MILPHIO. 

Istuc  mavelim. 

Sed  quid  nunc  tibi  vis? 

AGORASTOCLES. 

Cur  ego  apud  te  mentiar? 

Amo  inmodeste. 

MILPHIO. 

Meae  istuc  scapulae  sentiunt. 
AGORASTOCLES. 

At  ego  hanc  vicinam  dico  Adelphasium  meam , 
Lenonis  hujus  meretricem  majusculam. 

MILPHIO. 

Jampridem  equidem  istuc  ex  te  audivi. 

AGORASTOCLES. 

’ Differor 

Cupidine  ejus,  sed  lenone  istoc  Lyco, 

Illius  domino , non  lutum  ’st  lutulentius. 

MILPHIO. 

Yin’  tu  illi  nequam  dare  nunc? 

AGORASTOCLES. 

Cupio. 

MILPHIO. 

En!  me  dato. 

• • AGORASTOCLES. 

Abi  dierectus. 

MILPHIO. 

Dic  mihi  vero  serio  : 

Yin’  dare  malum  illi? 

AGORASTOCLES. 

Cupio. 

MILPHIO. 

Hem!  eundem  me  dato. 
Utrumque  faxo  habebit , et  nequam  et  malum. 
AGORASTOCLES. 

Jocare. 

v MILPHIO. 

Yin’  tu  illam  hodie  sine  damno  et  dispendio 
Tuo  tuam  libertam  facere  ? 

AGORASTOCLES. 

Cupio  , Milphio. 

MILPHIO. 

Ego  faciam , ut  facias,  sunt  tibi  intus  aurei 
Trecenti  nummi  Philippi. 

AGORASTOCLES. 

• Sexcenti  quoque. 

MILPHIO. 

Satis  sunt  trecenti. 

ACTUS  I.  S C.  I. 

AGORASTOCLES. 

Quid  iis  facturus? 
MILPHIO. 

Tace. 

Totum  lenonem  tibi  cum  tota  familia 
Dabo  hodie  dono.  - 

AGORASTOCLES. 

Quid  facturus  ? 
MILPHIO. 

Jam  scies. 

Tuus  Collybiscus  nunc  in  urbe  ’st  villicus  , 
Eum  hic  non  novit  leno,  satin’  intellegi*? 

AGORASTOCLES. 

Intellego  hercle : sed  quo  evadas , nescio. 
MILPHIO. 

Non  scis? 

AGORASTOCLES. 

Non  hercle. 

MILPHIO. 

At  ego  jam  faxo  scies. 

Ei  dabitur  aurum  , ut  ad  lenonem  deferat : 
Dicatque , se  peregrinum  esse  ex  alio  oppido : 
Se  amare  velle , atque  obsequi  animo  suo. 
Locum  sibi  velle  liberum  praeberier , 

Ubi  nequam  faciat  clam , ne  quis  sit  arbiter. 
Leno  ad  se  accipiet  auri  cupidus  illico : 

Celabit  hominem  et  aurum. 

AGORASTOCLES. 

Consilium  placet. 

MILPHIO. 

Rogato,  servos  veneritne  ad  eum  tuus. 

Ille  me  censebit  quaeri,  continuo  tibi 
Negabit,  quid  tu  dubitas,  quin  extempulo 
Dupli  tibi  auri  et  hominis  fur  leno  siet? 

Neque  id  unde  efficiat , habet,  ubi  in  jus  venerit. 
Addicet  Praetor  familiam  totam  tibi  : 

Ita  decipiemus  fovea  lenonem  Lycum. 

AGORASTOCLES. 

Placet  consilium. 

MILPHIO. 

Immo  etiam  , ubi  expolivero , 
Magis  hoc  tum  demum  dices : m mc  etiam  rude  ’st. 

AGORASTOCLES. 

Ego  in  aedem  Veneris  eo,  nisi  quid  vis,  Milphio. 
Aphrodisia  hodie  sunt. 

MILPHIO. 

Scio  hoc. 

AGORASTOCLES. 

Oculos  volo 

Meos  delectare  munditiis  meretriciis. 

MILPHIO. 

Hoc  primum  agamus,  quod  consilium  cepimus. 
Abeamus  intro,  ut  Collybiscum  villicum 
Hanc  perdoceamus  ut  ferat  fallaciam. 

AGORASTOCLES. 
Quamquam  Cupido  in  corde  vorsatur,  tamen 
libi  auscultabo. 

MILPHIO. 

Faciam , ut  facto  gaudeas. 

Inest  amoris  macula  huic  homini  in  pectore , 
Sine  damno  magno  quae  elui  neutiquam  potest. 
Itaque  hic  scelestus  est  homo  leno  Lycus , 
Quoi  jam  infortuni  intenta  ballista  est  probe, 
Quam  ego  haud  multo  post  mittam  e ballistario. 
Sed  Adelphasium  eccam  exit , atque  Anterastilis ! 
Haec  est  prior , quae  meum  herum  dementem 
facit. 

Sed  evocabo,  heus!  i foras,  Agorastocles , 

Si  vis  videre  ludos  jucundissumos. 


AGORASTOCLES. 
Quid  istuc  tumulti  ’st,  Milphio? 

MILPHIO. 


Si  vis  spectare. 


Hem ! amores  tuos 

♦ 


AGORASTOCLES. 

O multa  tibi  Dii  dent  bona! 
Quom  mihi  hoc  obtulisti  tam  lepidum  specta- 
culum. 


S C E N A II. 

1 

ADELPHASIUM . ANTERASTILIS, 
MILPHIO , AGORASTOCLES. 
ANCILLA. 

ADELPHASIUM. 

E G O T I sibi  qui  volet  vim  parare , 

Navem  et  mulierem , haec  duo  conparato. 


JG  POENULUS.'  V.  3 

Nam  nullae  magis  res  duae  plus  negoti 
Habent,  forte  si  occeperis  exornare. 

Neque  umquam  satis  hae  duae  res  ornantur. 
Neque  eis  ulla  ornandi  satis  satietas  est. 

Atque  haec  ut  loquor  , nunc  modo  docta  dico. 
Nam  nos  usque  ab  aurora  ad  hoc  quod  diei  est , 
Ex  industria  ambae  numquam  concessavimus 
Lavari , aut  fricari , aut  tergeri , aut  ornari , 
Poliri , expolir  i , pingi , fingi : et  una 
Binae  singulis  quae  datae  nobis  ancillae, 

Eae  nos  lavando , eluendo  , operam  dederunt : 
Aggerundaque  aqua  sunt  viri  duo  defessi. 

Apage  sis,  negoti  quantum  in  muliere  una  est! 
Sed  vero  duae,  sat  scio,  maxurao  uni 
Populo , quoi  lubet , plus  satis  dare  potis  sunt. 
Unae  noctes  diesque  omni  in  aetate  semper 
Ornantur,  lavantur,  tergentur,  poliuntur. 
Postremo,  modus  muliebris  nullus  est, 

Neque  umquam  lavando  et  fricando  scimus 
Facere  eum.  nam  quae  lavata  est , nisi 
Perculta  est,  meo  quidem  animo,  quasi  illauta  est. 

ANTERASTILIS. 

Miror  equidem , soror , te  istaec  sic  fabulari , 
Quae  tam  callida  et  docta  sis  et  faceta. 

Nam  quom  sedulo  munditer  nos  habemus. 

Vix  aegreque  amatorculos  invenimus. 

ADELPHASIUM. 

Ita  est.  verum  hoc  unum  tamen  cogitato: 
Modus  omnibus  in  rebus , soror , optumum  ’st 
habitu. 

Nimia  omnia  nimium  exhibent  negotium  homi- 
nibus ex  se. 


ANTERASTILIS. 

Soror  , cogita , amabo  , item  nos  perhiberi , 
Quasi  salsa  muriatica  esse  autumantur 
Sine  omni  lepore  , et  sine  suavitate  : 

Nisi  multa  aqua  usque  et  diu  macerantur, 
Olent , salsa  sunt , tangere  ut  non  velis : item 
nos  sumus 

Ejus  seminis,  mulieres  sunt  insulsae 
Admodum , atque  invenustae  sine  munditia  et 
sumtu. 

MILPHIO. 

Coqua  est  haec  quidem , Agorastocles , ut  ego 
opinor : 

Scit , muriatica  ut  maceret. 

AGORASTOCLES. 

Quid  molestus? 
ADELPHASIUM. 

Soror , parce , amabo : sat  est  istuc  alios  dicere 
nobis , 

Ne  nosmet  nostra  etiam  vitia  loquamur. 

ANTERASTILIS. 

Quiesco. 

ADELPHASIUM. 

Ergo  amo  te.  sed  hoc  nunc  responde  mihi. 
Sunt  hic  omnia  , quae  ad  Deum  pacem  oportet 
adesse  ? 

, ANTERASTILIS. 

Omnia  accuravi. 

Vol.  III.  • B 

agorastocles. 

Diem  pulchrum  et  celebrem  et  venustatis 

plenum ! 

Dignum  Veneri  pol , quoi  sunt  Aphrodisia  hodie ! 

MILPHIO. 

Ecquid  gratiae , quom  huc  foras  te  evocavi  ? 
jam  non 

Me  decet  cado  donari  vini  veteris?  dic  dari. 

Nil  respondes?  lingua  huic  excidit,  ut  ego  opi- 
nor. quid  hic  , malum , 

Astans  obstipuisti? 

agorastocles. 

Sine  amem : ne  me  obturba , ac  tacc. 

MILPHIO. 

Taceo. 

agorastocles. 

Si  tacuisses , jam  istuc  Taceo  non  natum  lorct. 

anterastilis. 

Eamus,  mea  soror. 

adelphasium. 

Eho ! amabo  , quid  illo  nunc  properas  ? 
anterastilis. 

Rogas  ? 

Quia  herus  nos  apud  aedem  Veneris  mantat. 

adelphasium. 

Maneat  pol.  mane. 
Turba  est  nunc  apud  aram,  an  te  ibi  vis  inter 
istas  vorsarier 

Prosedas , pistorum  amicas , reliquias  alicarias , 

Miseras,  schoeno  delibutas,  servolicolas  sordidas? 

Quae  tibi  olant  stabulum  statumque,  sellam  et 
sessibulum  mevum : 

Quas  adeo  haud  quisquum  umquam  liber  teti- 
git, neque  duxit  doinum: 

Servolorum  sordidulorum  scorta  diobolaria. 

MILPHIO.  ' 

I in  malam  crucem ! tun’  audes  etiam  servos 
spernere  ? 

Propudium  ! quasi  bella  sit , quasi  eampse  reges 
dtictitent. 

En  monstrum  mulieris ! tantilla  tanta  verba  fun- 
ditat : 

Quojus  ego  vel  nebulae  cyatho  septem  noctes 
non  emam. 

AGORASTOCLES. 

, Dii  inmortales  omnipotentes , quid  est  apud  vos 
pulchrius  ? 

Quid  habetis , mage  qui  inmortalis  vos  credam 
t esse , quam  ego  siem  , 

Qui  haec  tanta  oculis  bona  concipio  ? nam  Ve- 
nus non  est  Venus. 

Hanc  equidem  Venerem  venerabor , me  ut  amet 
posthac  propitia. 

Milphio,  heus!  Milphio,  ubi  es? 

MILPHIO. 

Assum  apud  te  eccum  ! 

t 

AGORASTOCLES. 

Ego  elixus  sis  volo. 

B q 

MILPHIO.  , 

Enim  vero,  here,  facis  delicias. 

AGORASTOCLES. 

De  te  quidem  haec  didici  omnia. 

MILPHIO. 

Etiamne  ut  ames  eam , quam  numquam  tetige- 
ris? nihil  illic  quidem  est. 
AGORASTOCLES. 

Deos  quoque  edepol  et  amo  et  metuo , quibus 
ego  tamen  abstineo  manus. 
ANTERASTILIS.  / 

Heu ! ecastor , quom  ornatum  aspicio  nostrum 
ambarum , poenitet , 

Exornatae  ut  simus. 

ADELPHASIUM. 

Immo  vero  sane  commode. 

Nam  pro  herili  et  nostro  quaestu  satis  bene  or- 
natae sumus. 

Non  enim  potest  quaestus  consistere , si  eum 
sumtus  superat,  soror. 

Eo  illud  satiu  ’st  satis,  quod  satis  est,  habitu, 
quam  quod  plus  sat  est. 

AGO  RASTOCLES. 

Ita  me  Dii  ament , ut  illa  me  amet  malim,  quam 
Dii , Milphio. 

Nam  illa  mulier  lapidem  silicem  subigere  , ut  se 
amet , potest. 

M i L P HIO. 

Pol  id  quidem  haud  mentire,  nam  tu  es  lapide 
silice  stultior, 

Qui  hanc  ames. 

AGORASTOCLES. 

At  vide  sis  , cum  illa  numquam  limavi  caput 
MILPHIO. 

Curram  igitur  aliquo  ad  piscinam , aut  lacum  , 
limum  petam., 

AGORASTOCLES. 

Quid  eo  opu  ’st  ? 

MILPHIO. 

Ego  dicam : ut  illi  et  tibi  limem  caput. 
AGORASTOCLES. 

I in  malam  rem ! 

MILPHIO. 

Ibi  sum  equidem. 

AGORASTOCLES. 

Pergis  ? 

MILPHIO. 

Taceo. 

AGORASTOCLES. 

At  perpetuo  volo: 
MILPHIO. 

Enimvero , here , meo  me  lacessis  ludo , et  de- 
licias facis. 

' ANTERASTILIS. 

Satis  nunc  lepide  ornatam  credo , soror,  te  tibi 
viderier : 

Sed  ubi  exempla  conferentur  meretricum  alia- 
rum , ibi  tibi 

Erit  cordolium , si  quam  ornatam  melius  forte 
conspexeris. 

B 3 

ADELPHASIUM. 

Invidia  in  me  numquam  innata  ’st , neque  ma- 
litia, mea  soror. 

Bono  ingenio  me  esse  ornatam , quam  auro  mul- 
to mavolo. 

Aurum  in>  fortuna  invenitur  , natura  ingenium 
bonum. 

Bonam  ego  quam  beatam  me  esse  nimio  dici 
mavolo. 

Meretricem  pudorem  gerere  magis  decet , quam 
purpuram : 

Magisque  meretricem  pudorem  , quam  aurum 
gerere  condecet. 

Pulchrum  ornatum  turpes  mores  pejus  coeno 
conlinunt. 

Lepidi  mores  turpem  ornatum  facile  factis  con- 
..  probant. 

AGORAST  OCLES. 

Eho  tu  ! vin’  tu  facinus  facere  lepidum  et  festi- 

vom  ? 

- MILPHIO. 

Volo. 

AGORASTOCLES. 

Potesne  mihi  auscultare? 

M I L'  P H I O. 

Possum. 

AGORASTOCLES. 

Abi  domum , ac  suspende  te. 
MILPHIO. 

Quamobrem  ? 

AGORASTOCLES. 

Quia  jam  numquam  audibis  verba  tot  tam 

suavia. 

Quid  tibi  opu  ’st  vixisse  ? ausculta  mihi  modo  , 
ac  suspende  te. 

MILPHIO. 

Siquidem  tu  es  mecum  futurus  pro  uva  passa 
pensilis. 

AGORASTOCLES. 

At  ego  amo  hanc. 

MILPHIO. 

At  ego  esse  et  bibere. 

ADELPHASIUM. 

Eho  tu , quid  ais  ? 

ANTERASTILI  S. 

Quid  rogas  ? 

ADELPHASIUM. 

Viden’  tu , pleni  oculi  sordium  qui  erant , jam 
splendent  mihi  ? 
ANTERASTILI  S. 

Immo  etiam  in  medio  oculo  paullum  sordis  est. 
ADELPHASIUM. 

Cedo  sis  dexteram. 
AGORASTOCLES. 

Ut  tu  quidem  hujus  oculos  illotis  manibus  tra- 
ctes ac  teras  ? 

ANTERASTILI  S. 

Nimia  nos  socordia  hodie  tenuit. 

ADELPHASIUM. 

Qua  de  re , obsecro  ? 


\ 

ANTERASTILIS. 

Quia  jam  non  cludum  ante  lucem  ad  aedem 
Veneris  venimus, 

Primae  ut  inferremus  ignem  in  aram. 

ADELPHASIU  M. 

Ah!  non  facto ’st  opus: 
Quae  habent  nocturna  ora,  noctu  sacruficatum 
ire  occupant : 

Priusquam  Venus  expergiscatur , prius  deprope- 
rant sedulo 

Sacruficare.  nam  vigilante  Venere  si  veniant  eae  , 
Ita  sunt  turpes,  credo  ecastor  Venerem  ipsam  e 
fano  fugent. 

AGORASTOCLES. 

IVlilphio. 

.MILPHIO. 

Edepol  Milphionem  miserum ! quid  nunc 

vis  tibi? 

AGORASTOCLES. 

Obsecro  hercle , ut  mulsa  loquitur ! 

MILPHIO. 

Nihil  nisi  laterculos , 
Sesamum  , papaveremque  , triticum  , et  frictas 
nuces. 

AGORASTOCLES. 

Ecquid  amare  videor? 

MILPHIO. 

Damnum , quod  Mercurius  minime  amat. 

AGORASTOCLES. 

Namque  edepol  lucrum  amare  nullum  amato- 
rem addecet. 

ANTERASTILIS.  1 
Eamus , mea  germana. 

ADELPHASIUM. 

Age  sis , ut  lubet.  sequere  hac. 
ANTERASTILIS. 

Sequor. 

AGORASTOCLES. 

Eunt  hae.  quid  si  adeamus? 

MILPHIO. 

Adeas. 

AGORASTOCLES. 

Primum  prima  salva  sis: 
Et  secunda  tu  secundo  salve  in  pretio : tertia 
Salve  extra  pretium. 

ANCILLA. 

Tum  pol  ego  et  oleum  et  operam  perdidi. 

agorast*ocles. 

Quo  te  agis? 

ADELPHASIUM. 

Egone?  in  aedem  Veneris.  , 

AGORASTOCLES. 

Quid  eo? 

ADELPHASIUM. 

Ut  Venerem  propitiem. 
' AGORASTOCLES. 

Eho , an  irata  ’st  ? propitia  herele  est.  vel  ego 
pro  illa  spondeo. 

ADELPHASIUM. 

Quid  tu  agis?  quid  mihi  molestus,  obsecro? 
AGORASTOCLES. 

Ah  ? tam  saeviter  ' 
ADELPHASIUM. 

Mitte , amabo. 

AGORASTOCLES. 

Quid  festinas  ? turba  nunc  illi  est. 

* ADELPHASIUM. 

Scio.  . 

Sunt  illi  aliae , quas  spectare  ego , et  me  specta- 
ri volo. 

AGORASTOCLES. 

Qui  lubet  spectare  turpes , pulchram  spectan- 
dam dare? 

ADELPHASIUM. 

Quia  apud  aedem  Veneris  hodie  est  meicatus 
meretricius. 

Eo  conveniunt  mercatores:  ibi  ego  me  ostendi 
volo. 

AGORASTOCLES. 

Invendibili  merce  oportet  ultro  emtorem  ad- 
ducere : 

Proba  merx  facile  emtorem  reperit,  tametsi  in 
abstruso  sita  ’st. 

Quid  ais  "tu?  quando  illi  apud  me  mecum  ca- 
put et  corpus  copulas? 
ADELPHASIUM. 

Quo  die  Orcus  ab  Acherunte  mortuos  amiserit. 

AGORASTOCLES. 

Sunt  mihi  intus  nescio  quot  nummi  aurei  lym- 
phatici. 

ADELPHASIUM. 

Deferto  ad  me,  faxo  actutum  constiterit  lym- 
phaticum. 

MILPHIO. 

Bellula  hercle! 

AGORASTOCLES. 

I dierecte  in  maxumam  malam  crucem. 


MILPHIO. 

Quam  magis  aspecto , tam  magis  est  nimbata , 
et  nugae  merae. 
ADELPHASIUM. 

Segrega  sermonem,  taedet. 

AGORASTOCLES. 

Age,  sustolle  hoc  amiculum. 
ADELPHASIUM. 

Pura  sum  : conperce , amabo  , me  adtrectare  , 
Agorastocles. 

AGORASTOCLES. 

Quid  agam  nunc? 

MILPHIO. 

Si  sapias,  curam  hanc  facere  conpendi  potes. 
AGORASTOCLES. 

Quid  ego  nunc  te  curem?  quid  agis , Milphio? 


Quid  me  vis? 


MILPHIO. 

Ecce  odium  meum. 

AGORAST‘OCLES. 

Cur  mihi  haec  irata  ’st? 

MILPHIO. 

Cur  haec  irata  ’st  tibi  ? 
Cur  ego  id  curem  ? namque  istaec  magis  tua  ’st 
curatio. 

AGORASTOCLES. 

Jam  hercle  tu  peristi , nisi  illam  tam  tranquil- 
lam facis. 

Quam  mare  est  olim , quom  ibi  alcedo  pullo* 
educit  suos. 

MILPHIO. 

Quid  faciam? 

AGORASTOCLES. 

Exora , blandire  , expalpa. 
MILPHIO. 

* Faciam  sedulo. 

Sed  vide  sis , ne  tu  oratorem  hunc  pugnis  pectas 
postea. 

AGORASTOCLES. 

Non  faciam. 

ADELPHASIUM. 

Nos  camus  nunc,  etiam  morare?  male  facis. 
Bene  promittis  multa,  ex  multis  omnia  incas- 
sum cadunt. 

Liberare  j uravisti  me  haud  semel , sed  centies. 
Dum  te  exspecto , neque  usquam  aliam  mihi 
paravi  copiam : 

Neque  istuc  usquam  apparet : ita  nunc  servio 
nihilo  minus. 

I,  soror,  abscede  tu  a me. 

AGORASTOCLES.  ' 

Perii,  eho!  quid  agis,  Milphio? 
MILPHIO. 

Mea  voluptas ! mea  delicia ! mea  vita ! mea  amoe-<  1 
nitas ! 

Meus  ocellus ! meum  labellum ! mea  salus ! meum 
' savium ! 

Meum  mei ! meum  cor ! mea  colostra ! meus  mol-* 
liculus  caseus ! 

AGORASTOCLES. 

Mene  ego  illaec  patiar  praesente  dici?  discrucior 
miser , 

Nisi  ego  illum  jubeo  quadrigis  cursim  ad  carnu- 
ficem  rapi. 

MILPHIO. 

Noli,  amabo,  succensere  hero  meo  caussa  mea. 

ADELPHASIUM. 

Ego  faxo : sine. 

MILPHIO. 

Irata  es  nimium,  argentum  pro  te  dabit ; 

Atque  te  faciet,  ut  sis  civis  Attica  atque  libera. 

' ' ADELPHASIUM. 

Quin  abire  sinis  ? quid  vis  tibi  ? qui  bene  vo- 
lunt, bene  visitent. 

MILPHIO. 

Si  ante  quidem  mentitus  est , nunc  jam  dehinc 
erit  verax  tibi. 

ADELPHASIUM. 

v 

Abscede  hinc  sis , sycophanta. 

MILPHIO. 

Pareo,  at  scin’  quomodo  ? 

Sine  te  exorem,  sine  te  prendam  auriculis,  sine  » 
dem  savium. 

Jam  hercule  ego  faciam  plorantem  illum , nisi  te 
facio  propitiam. 

Atque  hic  me  ne  verberet  (illud  faciet,  nisi  te 
propitio  ) 

Male  formido : novi  ego  hujus  moves  morosi 
malos. 

Quamobrem  , amabo , mea  voluptas , sine  te 
exorarier. 

AGORASTOCLES. 

Non  ego  homo  trioboli  sum , nisi  ego  illi  ma- 
stigiae 

Exturbo  oculos  atque  dentes,  hem  voluptatem 
tibi ! 

Hem  mei!  hem  cor!  hem  labellum!  hem  salu- 
tem! hem  savium! 

MILPHIO. 

Tnpias,  here,  te:  oratorem  verberas. 

AGORASTOCLES. 

Jam  istoc  magis. 

Et  jam  ocellum  addam , et  labellum , et  linguam. 
MILPHIO. 

Ecquid  facies  modi  ? 
AGORASTOCLES. 

Siccine  ego  te  orare  jussi? 

MILPHIO. 

Quomodo  ergo  orem? 

AGORASTOCLES. 

Rogas  ? 

Sic  enim  diceres , sceleste : hujus  voluptas , te 
obsecro : 

Hujus  mei,  hujus  cor,  hujus  labellum,  hujus 
lingua , hujus  savium , 

Hujus  colostra,  hujus  salus  amoena,  hujus  festi- 
vitas , -f 

Hujus  colostra,  hujus  dulciculus  caseus , mastigia, 

Hujus  cor,  hujus  studium,  hujus  savium,  ma- 
stigia ; 

Omnia  illa  , quae  dicebas  tua  esse , ea  memora- 
res mea. 

MILPHIO. 

Obsecro  hercle  te,  voluptas  hujus , atque  odium 
meum ! < 

Hujus  amica  mammeata , mea  inimica  et  male- 
vola ! 

Oculus  hujus  , lippitudo  mea ! mei  hujus , fel 
meum ! 

Ut  tu  huic  irata  ne  sis : aut  si  id  fieri  non  potest. 

ADELPHASIUM. 

Capias  restim , ac  te  suspendas  cum  hero  et  vo- 
stra familia. 

MILPHIO. 

Nam  mihi  jam  video  propter  te  victitandum  sor- 
bilo , 

Itaque  jam  quasi  ostreatum  tergum  ulceribus  ge- 
stito , 

Propter  amorem  vostrum. 

ADELPHASIUM. 

Amabo,  men’  prohibere  postulas y 
Ne  te  verberet , magis  quam  ne  mendax  me  ad- 
vorsum  siet? 

ANTERASTILIS. 

Aliquid  huic  responde , amabo , commode ; ne 
incommodus 

Nobis  sit.  nam  detinet  nos  de  nostro  negotio. 

ADELPHASIUM. 

Verum  etiam  tibi  hanc  amittam  noxiam  unam, 
Agorastocles. 

Non  sum  irata. 

AGORASTOCLES-. 

Non  es? 

ADELPHASIUM. 

Non  sum. 

agorastocles. 

Da  ergo,  ut  credam,  savium. 
ADELPHASIUM. 

Mox  dabo , quom  ab  re  divina  rediero. 

AGORASTOCLES. 

I ergo  strenue. 
ADELPHASIUM. 

Sequere  me , soror. 

agorastocles. 

Atque  audin’  etiam  ? Veneri  dicito 
Multam  meis  verbis  salutem. 

ADELPHASIUM. 

. Dicam. 

AGORASTOCLES. 

Atque  hoc  audi.  - 
ADELPHASIUM. 

Quid  est? 

AGORASTOCLES. 

Paucis  verbis  rem  divinam  facitp.  atque  audin’  ? 
respice. 

Respexit,  idem  pol  Venerem  credo  facturam  tibi. 

I ' 

S C E N A III. 


AGORASTOCLES . MILPHIO. 


AGORASTOCLES. 

%>JuiD  nunc  mihi  es  auctor,  Milphio? 
MILPHIO. 

Ut  me  verbere», 

Atque  auctionem  facias:  nam  inpunissumb 
Tibi  quidem  hercle  vendere  hasce  aedis  licet. 

AGORASTOCLES. 

Quid  jam  ? 

MILPHIO. 

Majorem  partem  in  ore  habitas  meo. 
AGORASTOCLES. 
Supersede  istis  verbis.  r 

MILPHIO. 

Quid  nunc  vis  tibi? 
AGORASTOCLES. 
Trecentos  Philippos  Collybisco  villico 
Vol.  III.  C 

Dedi  dudum , priusquam  me  evocasti  fora9. 
JVunc  obsecro  te  , Milphio  , hanc  per  dexteram , 
Perque  hanc  sororem  laevam , perque  oculos  tuos, 
Perque  mfeos  amores,  perque  Adelphasiummeam, 
Perque  tuam  libertatem. 

MILPHIO. 

Hem  ! nunc  nihil  obsecras. 
AGORASTOCLES. 

Mi  Milphidisce , mea  commoditas , mea  salus  , 
Fac,  quod  facturum  te  esse  promisisti  mihi, 

Ut  ego  hunc  lenonem  perdam. 

MILPHIO. 

Perfacile  id  quidem  ’st. 
I , adduce  testis  tecum : ego  intus  interim 
Jam  et  ornamentis  meis  et  sycophantiis 
Tuum  exornabo  villicum : propera  atque  abi. 

AGORASTOCLES. 


MILPHIO. 

Meum  est  istuc  magis  officium,  quam  tuum. 
AGORASTOCLES. 

Egone ! egone  P si  istuc  lepide  effexis ! 

MILPHIO. 

I modo. 

A G O R A S T O C L E S. 

Ut  non  ego  te  hodie ! 

MILPHIO. 

Abi  modo. 

AGORASTOCLES. 

Emittam  manu?  * 

MILPHIO. 

I modo. 

AGORASTOCLES. 

Non  hercle  meream,  ah  ! 

MILPHIO. 

« Vah!  abi  modo. 
AG  ORASTOCLES. 
Quantum  Acherunte  ’st  mortuorum. 

MILPHIO. 

Etiamne  abis? 

AGORASTOCLES. 

Neque  quantum  aquae  est  in  mari. 

' MILPHIO. 

Abiturusne  es? 
AGORASTOCLES. 

Neque  nubis  quantum.  . 

MILPHIO. 

Pergin’  pergere?  ? ^ 

A, G ORASTOCLES. 

Neque  stellae  in  coelo. 

M I £ P H I O. 

Pergin’  auris  tundere  ? 
AGORASTOCLES. 

Neque  hoc , neque  illuc , neque : enim  vero  serio. 
Neque  hercle  vero,  quid  opus  est  verbis?  quip- 
pini ! 

Quod  uno  verbo  dicere  hic  quidvis  licet , 
Neque  hercle  vero  serio,  scin’  quomodo? 

Ita  me  Dii  amabunt!  vin’  bona  dicam  fide? 
Quod  hic  inter  nos  liceat,  ^ita  me  Juppiter ! 

. • C a • 

Scin’  quam?  vide  tu.  credin’,  quod  ego  fabulei? 
MILPHIO. 

Si  nequeo  facere  ut  abeas  , egomet  abiero. 
Nam  isti  quidem  hercle  orationi  Oedipo 
Opus  conjectore  est , qui  Sphyngi  interpres  fuit 
A G O R*  A S T O CLES. 

Illic  hinc  iratus  abiit,  nunc  mihi  cautio  ’st , 

Ne  meamet  culpa  meo  amori  objexim  moram. 
Ibo  atque  arcessam  testis:  quando  amor  jubet 
Meo  obedientem  me  esse  servo  liberum. 


ACTUS  II. 

L Y C U S , ANTHEMONIDES. 
L Y g u s. 

D 1 1 illum  infelicent  omnes , qui  post  hunc 
diem 

Leno  ullam  Veneri  umquam  inmolarit  hostiam: 
Quive  ullum  turis  granunl  sacruficaverit. 

Nam  ego  hodie  infelix  Diis  meis  iratissumis 
Sex  inmolavi  agnos : nec  potui  tamen 
Propitiam  Venerem  facere  uti  esset  mihi. 
Quoniam  litare  nequeo  , abii  illinc  illico 
Iratus  : vetui  exta  prosicarier  : 

Neque  ea  aspicere  volui,  quoniam  non  bona 
Haruspex  dixit,  Deam  esse  indignam  credidi. 
Eo  pacto  avarae  Veneri  pulchre  adii  manum. 
Quando  id,  quod  sat  erat,  satis  habere  noluit , 

Ego  pausam  feci : sic  ago.  sic  me  decet. 

Ego  faxo  posthac  Dii  Deaeque  ceteri  * 
Contentiores  mage  erunt,  atque  avidi  minus, 
Quom  scibunt , Veneri  ut  adierit  leno  manum. 
Condigne  haruspex , non  homo  trioboli , 
Omnibus  in  extis  aibat  portendi  mihi 
Malum  damnumque,  et  Deos  esse  iratos  mihi. 
Quid  ei  divini  aut  humani  aequom  ’st  credere  ? 
Mina  mihi  argenti  dono  postilla  data  ’st. 

Sed  quaeso  ubinam  illic  restitit  miles  modo, 
Qui  hanc  milii  donavit?  quem  ego  vocavi  ad 
prandium. 

Sed  eccum  incedit ! 

ANTHEMONIDES. 

Ita  ut  occepi  dicere  , 
Lenulle , de  illae  pugna  pentethronica , 

Qua  sexaginta  millia  hominum  uno  dic 
Volaticorum  manibus  occidi  meis. 

L v c u s. 

Eh!  volaticorum  hominum? 


ANTHEMONIDES. 

Ita  dico  quidem. 
L Y C U S. 

An , obsecro  , usquam  sunt  homines  volatici  ? 

ANTHEMONIDES. 

Fuere;  verum  ego  interfeci. 


Potuisti  ? 


L Y C U S.. 


Quomodo 

C 3 

ANTHEMONIDES. 

Dicam,  viscum  legioni  dedi , 

Fundasque ; eo  praesternebant  folia  farferi. 

L Y c u S.  ' * 

Quoi  rei  ? 

ANTHEMONIDES. 

Ne  ad  fundas  viscus  adhaeresceret. 

L Y C U S. 

Perge:  optume  hercle  perjuras,  quid  postea? 

ANTHEMONIDES. 

In  fundas  visci  indebant  grandiculos  globos. 

Eo  illos  volantis  jussi  funditarier. 

Quid  multa  verba?  quemquem  visco  offenderant. 
Tam  crebri  ad  terram  accidebant  quam  pira. 

Ut  quisque  acciderat , eum  necabam  illico 
Per  cerebrum  pinna  sua  sibi , quasi  turturem. 

L Y C U S. 

Si  hercle  istuc  umquam  factum  ’st,  tum  me  Jup- 
piter 

Faciat,  ut  semper  sacruficem , nec  umquam  litem. 

ANTHEMONIDES. 

An  mihi  haec  non  credis? 

L Y C U S. 

Credo , ut  mihi  est  aequom  credier. 
Age  eamus  intro , dum  exta  referuntur. 
ANTHEM  ONIDES. 

Volo 

Narrare  tibi  etiam  unam  pugnam. 

L Y C U s. 

Nihil  moror. 

l y c u s. 

Non  hercle. 

% 

ANTHEMONIDES. 

Immo  jam*  elidam  caput, 
Nisi  auscultas,  aut  is  hinc  in  malam  crucem. 

L Y C U S.  ' 

Malam  crucem  ibo  potius. 

ANTHEMONIDES. 

Certuinne  est  tibi? 

j • 

L Y C U S. 

Certum. 

ANTHEMONIDES.  • 

i 

Tum  tu  igitur  die  bono  Aphrodisiis 
Addice  tuam  mihi  meretricem  minusculam. 

Ita  res  divina  mihi  fuerit,  res  serias 
Omnis  extollo  ex  hoc  die  in  alium  diem. 

Pro  festo  festos  habeam  decretum  ’st  mihi. 

Nunc  hinc  eamus  intro. 

L Y c u s. 

Sequere  hac  me. 
ANTHEMONIDES. 

, Sequor. 

In  hunc  diem  jam  tuus  sum  mercenarius. 


POENULUS. 


v.  i 


40 


ACTUS  II  I. 

* 

S C E N A I.  . 

AGORASTOCLES.  ADVOCATI. 


AGORASTOCLES. 

Ita  me  Dii  ament,  tardo  amico  nihil  est  quid- 
quam iniquius , 

Praesertim  homini  amanti , qui  quidquid  agit , 
properat  omnia. 

Sicut  ego  hos  duco  advocatos , homines  spissi- 
gradissumos , 

Tardiores  quam  corbitae  sunt  in  tranquillo  mari. 

Atque  equidem  hercle  dedita  opera  amicos  fu- 
gitavi senes. 

Scibam  aetate  tardiores : metui  meo  amori  mo- 
ram. 

Nequidquam  hos  procos  mihi  elegi  loripedis  , 
tardissumos. 

Quin  si  ituri  estis  hodie , ite , aut  ite  hinc  in  ma-< 
lam  crucem. 

Siccine  oportet  ire  amicos  homini  amanti  operam 
datum?  ' ' . 

Nam  iste  quidem  gradus  succretu  ’st  cribro  polli- 
nario, 

Nisi*  cum  pedicis  condidicisus  sic  hoc  grassari 
gradu. 

ADVOCAMUS. 

Heus  tu ! quamquam  nos  videmur  tibi  plebei 
et  pauperes. 

Si  nec  recte  dicis  nobis,  dives  de  summo  loco. 

Divitem  audacter  solemus  mactare  infortunio. 

Nec  tibi  nos  obnoxii  sumus  istuc , quid  tu  ames 
aut  oderis : ' • 

Quom  argentum  pro  capite  dedimus , nostrum 
dedimus,  non  tuum. 

Liberos  nos  esse  oportet  : nos  te  nihili  pendimus. 

Ne  tuo  nos  amori  servos  tuos  esse  addictos  cen- 
seas. 

Liberos  homines  per  urbem  modico  magis  par  est 
. gradu 

Ire.  servoli  esse  duco  festinantem  currere. 

Praesertim  in  re  populi  placida,  atque  interfe- 
ctis hostibus , 

Non  decet  tumultuari,  sed  si  properabas  magis. 

Pridie  nos  te  advocatos  huc  duxisse  oportuit. 

Ne  tu  opinere,  haud  quisquam  hodie  nostrum 
curret  per  vias. 

Neque  nos  populus  pro  cerritis  insectabit  lapi- 
dibus. 

AGORASTOCLES. 

At  si  ad  prandium  me  in  aedem  vos  dixissem 
ducere , 

Vinceretis  cervom  cursu , vel  clavatorem  gradu. 

Nunc  vos  quia  mihi  advocatos  dixi,  et  testis  du- 
cere , 

Podagrosi  estis,  ac  vicistis  cochleam  tarditudine. 


\ 

ADVOCATUS. 

An  vero  non  justa  caussa  ’st,  quo  curratur  ce- 
leriter, ’ * 

Ubi  bibas , edas  de  alieno , quantum  velis  usque 
affatim  ? 

Quod  tu  invitus  numquam  reddas  domino , de 
quo  ederis. 

Sed  tamen  quomodocumque,  quamquam  sumus 
pauperculi , 

Est  domi,  quod  edimus:  n£  nos  tam  contemtim 
conteras. 

' Quidquid  est  pauxillulum  illuc  nostrum,  illud 
omne  intus  est : • 

Neque  nos  quemquam  flagitamus , neque  nos 
quisquam  flagitat. 

Tua  caussa  nemo  nostrorum  ’st  suos  rupturus 
ramices. 


AGORAS/TOCLES. 

Nimis  iracundi  estis : equidem  haec  vobis  dixi 
per  jocum. 

ADVOCATUS. 

Per  jocum  itidem  dictum  habeto,  quae  nos  tibi 
respondimus. 

AGORASTOCLES. 

» 

Obsecro  hercle  operam  celocem  hanc  mihi , ne 

corbitam  date : 1 * 

Attrepidate  saltem , nam  vos  approperare  haud  , 
postulo.' 


/ 

ADVOCATUS. 

Si  quid  tu  placide  otioseque  agere  vis,  operam 
. d&mus: 

Si  properas , cursores  meliu  ’st  te  advocatos  du- 
cere. 

AGORASTOCi.ES. 

Scitis,  rem  narravi  vobis,  quod  vostra  opera  mihi 
opus  si  et, 

De-  lenone  hoc , qui  me  amantem  ludificatur 
tam  diu , 

* 

Ei  paratae  ut  sint  insidiae  de  auro  et  de  servo  meo. 
ADVOCATUS. 

Omnia  istaec  scimus  jam  nos , si  hi  spectatores 
sciant. 

Horunc  hic  nunc  caussa  haec  agitur  spectatorum  v 
Fabula : 

Hos  te  satius  est  docere  , ut , quando  agas , quid 
agas , sciant. 

Nos  tu  ne  curassis.  scimus  rem  omnem:  quippe 
omnes  simul  -J 

Didicimus  tecum  una , ut  respondere  possimus 
tibi. 

AGORASTOCLES. 

Ita  profecto  est.  sed  agite  igitur , ut  sciam , vos 
scire  rem 

Expedite,  et  mihi,  quae  dudum  vobis  dixi,  dicite. 
ADVOCATUS. 

Itane  tentas  an  sciamus  ? non  meminisse  nos 
ratus , 

Quomodo  trecentos  Philippos  Collybisco  villico 

Dederis , quos  deferret  huc  ad  lenonem  inimi- 
cum tuum ; 

Isque  se  ut  assimularet  peregrinum  esse  aliunde, 
ex  alio  oppido. 

Ubi  is  tetulerit , tu  eo  quaesitum  servom  adven- 
tes tdum 
Cum  pecunia. 

AGORASTOCLES. 

Meministis  memoriter:  servastis  me. 
ADVOCATUS. 

Ille  negabit.  Milphionem  quaeri  censebit  tuum: 
Id  duplicabit  omne  furtum,  leno  addicetur  tibi. 
Ad  eam  rem  nos  esse  testis  vis  tibi. 

AGORASTOCLES. 

. Tenetis  rem. 

ADVOCATUS. 

Vix  quidem  hercle , ita  pauxilla  ’st , digitulis  pri- 
moribus. 

AGORASTOCLES. 

Hoc  cito  et  cursim  est  agendum,  propera  jam 
quantum  potest. 

ADVOCATUS. 

Bene  vale  igitur!  te  advocatos  melius  celeres  du- 
cere : 

Tardi  sumus  nos. 

AGORASTOCLES. 

Optume  itis , pessume  hercle  dicitis. 
Quin  etiam  deciderint  vobis  femina  in  talos  ve- 
lim. 

ADVOCATUS. 

At  edepol  nos  tibi  in  lumbos  linguam,  atque 
oculos  in  solum. 
AGORASTOCLES. 

Eia  ! haud  vostrum  ’st  iracundos  esse , quod  dixi 
joco. 

ADVOCATUS. 

Nec  ttium  quidem  ’st , amicis  per  jocum  injuste 
loqui. 

AGORASTOCLES. 

Mittite  istaec : quid  velim  , vos  scitis. 

ADVOCATUS. 

Callemus  probe: 

Lenonem  perjurum  ut  perdas,  id  studes. 
AGORASTOCLES. 

Tenetis  rem. 

Ecce  opportune  egrediuntur  Milphio  una  et  vil- 
licus. 

Basilice  exornatus  incedit,  et  fabre  ad  fallaciam. 
S C E N A II. 


MILPHIO.  COLLYBISCUS , AGORASTOCLES . 
ADVOCATI.  ' 

MILPHIO. 

Jam  tenes  praecepta  in  corde. 

COLLYBISCUS. 

Pulchre,  “ 

MILPHIO. 

Vide  sis  calleas. 

COLLYBISCUS. 

Quid  opu  ’st  .verbis  ? callum  aprugnum  callere 
aeque  non  sinam. 

MILPHIO. 

Fac  modo  ut  condocta  tibi  sint  dicta  ad  hanc 
fallaciam. 

COLLYBISCUS. 

Quin  edepol  condoctior  sura , quam  Tragoedi 
aut  Comici.  , 

MILPHIO. 

Probus  liomo  es. 

AGORASTOCLES. 

Adeam  propius,  adsunt  testes. 

MILPHIO. 

v Tot  quidem 

Non  potuisti  adducere  homines  magis  ad  hanc 
rem  idoneos. 

Nam  istorum  nullus  nefastu  ’st;  comitiales  sunt 
meri: 

Ibi  habitant : ibi  eos  conspicias , quam  Praetorem 
saepius. 

Hodie  juris  coctiores  non  sunt,  qui  lites  creant. 

Quam  sunt  hi:  qui  si  nihil  est  litium , lites  serunt. 

ADVOCATI. 

Dii  te  perdant. 

M I L P H I O.' 

Vos  quidem  hercle , conmendo , quom  qui- 

qui  tamen. 

Et  bene  et  benigne  facitis ; quom  hero  amanti 
operam  datis.  ' , 

Sed  isti  jam  sciunt,  negoti  quid  sit? 

AGORASTOCLES. 

Omnem  rem  ordine. 
MILPHIO. 

Tum  vos  animum  advortite  igitur,  hunc  vos  le- 
• nonem  Lycum 
Novistis.  - '» 


ADVOCATI. 

Facile. 

COLLYBISCUS. 

At  ego  pol  eum , qua  sit  facie , nescio. 
Eum  volo  mihi  demonstretis  hominem. 

ADV  OCATUS. 

Nos  curabimus. 

Satis  praeceptum.  * 

AGORASTOCLES. 

Hic  trecentos  nummos  numeratos  habet. 
ADVOCATUS. 

Ergo  nos  inspicere  oportet  istuc  aurum,  Ago- 
rastocles , 

Ut  sciamus , quid  dicamus  mox  pro  testimonio. 

AGORASTOCLES. 

Agite,  inspicite:  aurum ’st. 

COLLY*BISCUS. 


Profecto,  spectatores,  Comicum: 
Macerato  hoc  pingues  fiunt  auro  in  barbaria 
boves. 

Verum  ad  hanc  rem  agundam  Philippum  est. 

ADVOCATUS. 

- Ita  nos  assimulabimus. 
COLLYBISCUS. 

Sed  ita  assimulatote , quasi  ego  sim  peregrinus. 
ADVOCATUS. 

Scilicet. 

Et  quidem  quasi  tu  nobiscum  adveniens  hodie 
oraveris , 

Liberum  ut  conmonstraremus  tibi  locum  et  vo- 
luptarium , 

Ubi  ames,  potes,  pergraecere. 

MILPHIO. 

Heu,  edepol  mortalis  malos! 
AGORASTOCLES. 

F.go  enim  docui. 

t MILPHIO. 

Quis  te  porro? 
COLLYBISCUS. 

Agite,  intro  abite,  Agorastocles : 
Ne  hic  vos  mecum  conspicetur  leno : neu  fallaciae 
Praepedimentum  objiciatur. 

MILPHIO. 

Hic  homo  sapienter  sapit. 

Facite,  quod  jubet. 

AGORASTOCLES. 
Abeamus,  sed  Iros!  satis  dictum ’st? 
COLLYBISCUS. 

Abi. 

AGORASTOCLES. 

Abeo,  quaeso,  Dii  inmortalcs ! 

COLLYBISCUS. 

Quin  abis? 

* AGORASTOCLES. 

Abeo. 

MILPHIO. 

Sapis. 

COLLYBISCUS. 

St!  tace. 

ADVOCATUS. 

Quid  est  ? * - ' 

COLLYBISCUS. 

Fores  hae  fecerunt  magnum  flagitium  modo. 
ADVOCATUS. 

Quid  id  est  flagiti? 

COLLYBISCUS. 
Crepuerunt  clare. 
ADVOCATUS. 


Pone  nos  recede. 


Dii  te  perduint.  ~ 


COLLYBISCUS. 

Fiat. 

ADVOCATUS. 

Nos  priores  ibimus. 
v COLLYBISCUS. 

Faciunt , scurrae  quod  consuerunt : pone  sese 
homines  locant. 


ADVOCATUS. 

Illic  hgmo  est  qui  egreditur  leno. 

COLLYBISCUS. 

Bonus  est : nam  similis»  malo  est, 
Vol.  UI.  D 


i 

Jam  nunc  ego  illi  egredienti  sanguinem  exsu- 
' gam  procul. 


S C E N A 111. 

* , 

L Y C V S . ADVOCATI* 

COLLYBISCUS. 

fi 

. s ’ L Y C U S. 

Jam  istuc  ego  revortar , Miles : convivas  volo 
Reperire  nobis  commodos , qui  una  sient : 
Interibi  attulerint  exta:  atque  eadem  mulieres 
Jam  ab  re  divina  credo  apparebunt  domi 
Sed  quid  huc  tantum  hominum  incedunt?  ec- 
quidnam  afferunt? 

Et  ille  chlamydatus  quisnam  est , qui  sequitur 
procul  ? 

advocatus. 

Aetoli  cives  te  salutamus  , Lyce  : 

Quamquam  hanc  salutem  ferimus  inviti  tibi , 

Et  quamquam  bene  volumus  leviter  lenonibus. 
L Y c u S. 

Fortunati  omnes  sitis,  quod  certe  scio 
Nec  fore,  nec  fortunam  id  situram  fieri. 

ADVOCATUS. 

Istic  est  thesaurus  stultis  in  lingua  situs. 

Ut  quaestui  habeant  male  loqui  melioribus. 

L Y c U S. 

Viam  qui  nescit , qua  deveniat  ad  mare , 

Eum  oportet  amnem  quaerere  comitem  sibi. 
Ego  male  loquendi  vobis  nescivi  viam : ' 

Nunc  vos  mihi  amnes  estis ; vos  certum ’st  sequi. 
Si  benedicetis , vostra  ripa  vos  sequar : 

Si  maledicetis , vostro  gradiar  limite. 

ADVOCATUS. 

Malo  benefacere,  tantumdem  ’st  periculum, 
Quantum  bono  malefacere. 

X.  Y C U S. 

Qui  vero? 

ADVOCATUS. 

Scies. 

Malo  si  quid  benefacias , id  beneficium  interit : 
Bono  si  quid  malefacias  , aetatem  expetit. 

L Y C u s. 

Facete  dictum,  sed  quid  istuc  ad  me  adtinet  ? 
ADVOCATUS. 

O uia  nos  honoris  tui  caussa  huc  ad  te  venimus. 

-v 

Quamquam  bene  volumus  leviter  lenonibus. 

L Y C U S. 

Si  quid  boni  apportatis , habeo  gratiam. 

ADVOCATUS.  * 

Boni  de  nostro  tibi  nec  ferimus,  nec  damus. 
Neque  pollicemur , neque  adeo  volumul  datum. 
L Y c U S. 

Credo  hercle  vobis ; ita  vostra  ’st  benignitas. 
Sed* quid  nunc  voltis? 

ADVOCATUS. 

Hunc  chlamydatum  quem  vides  , 
Ei  Mars  iratu  ’st. 

COLLYBISCUS. 

Capiti  vostro  istuc  quidem. 
ADVOCATUS. 

Hunc  nunc  , Lyce , ad  te , diripiendum  , addu- 
cimus. 

COLLYBISCUS. 

Cum  praeda  hic  hodie  incedet  venator  domum. 
Canes  conpellunt  in  plagas  lepide  Lycum. 

L Y c u s. 

Quis  hic  est? 

ADVOCATUS. 

Nescimus  nos  istum  quidem , qui  siet. 
Nisi  dudum  a mani  ut  ad  portum  processimus, 
Atque  istunc  e navi  exeuntem  oneraria 
Videmus,  adiit  ad  nos  extemplo  exiens; 
Salutat:  respondemus. 

COLLYBISCUS. 

Mortales  malos ! 

Ut  ingrediuntur  docte  in  sycophantiam! 

L Y c u s. 

Quid  deinde  ? 

' ADVOCATUS. 

Sermonem  nobiscum  ibi  copulat. 
Ait  se  pferegrinum  esse  hujus  ignarum  oppidi. 
Locum  sibi  velle  liberum  praeberier, 

Ubi  nequam  faciat,  nos  hominem  ad  te  adduxi- 
mus. 

Tu , si  te  Dii  amant , agere  tuam  rem  occasio  ’st. 

L Y c U S. 

Itane  ille  est  cupiens? 

ADVOCATUS. 

Aurum  habet ! 

L Y C U S.  ' 

Praeda  haec  mea  ’st. 
ADVOCATUS. 

Potare , amare  volt. 

l y c u s. 

Locum  lepidum  dabo. 
ADVOCATUS. 

At  enim  hic  clam  furtim  esse  volt,  ne  qui  sciant, 
Neve  arbiter  sit.  nam  hic  latro  in  Sparta  fuit , 
Ut  quidem  ipse  nobis  dixit , apud  regem  Attalum. 
Inde  nunc  aufugit , quoniam  capitur  oppidum. 

COLLYBISCUS. 

Nimis  lepide  de  latrone,  de  Sparta  optume. 

L Y C U S. 

Dii  Deaeque  vobis  multa  bona  dent , quom  mihi 
Et  bene  praecipitis , et  bonam  praedam  datis. 

advocatus. 

Immo  ut  ipse  nobis  dixit , quo  accures  magis , 
Trecentos  nummos  Philippos  port;at  praesidi. 

I,  Y C U S. 

Rex  sum,  si  ego  illum  hodie  hominem  ad  me 
allexero. 

ADVOCATUS. 

Quin  hic  quidem  tuu  ’st. 

L Y c u s. 

Obsecro  hercle  hortamini. 
Ut  devortatur  ad  me  in  hospitium  optumum. 

D 3 

ADVOCATUS. 

Neque  nos  hortari,  neque  dehortari  decet 
Hominem  peregrinum  : tuam  rem  tu  ages , si 
sapis. 

Nos  tibi  palumbem  ad  aream  usque  adduximus: 
Nunc  te  illum  melius  capere , si  captum  esse  vis. 
L Y c u S. 

Jamne  itis? 

COLLYBISCUS. 

Quid,  quod  vobis  mandavi,  hospites? 
ADVOCATUS. 

Cum  illoc  te  melius  tuam  rem,  adulescens,  loqui: 
Illic  est  ad  istas  res  probus , quas  quaeritas. 

COLLYBISCUS. 

Videre  equidem  vos  vellem,  quom  huic  aurum 
darem. 

» ADVOCATUS. 

Illinc  procul  nos  istuc  inspectabimus. 

COLLYBISCUS. 

Bonam  dedistis  mihi  operam. 

L Y C U S. 

, It  ad  me  lucrum. 

coIlybiscus. 

Illud  quidem,  quorsum  asinus  caedit  calcibus. 

L Y c u s. 

Blande  hominem  conpellabo.  hospes  hospitem 
Salutat : salvom  te  advenire  gaudeo. 

COLLYBISCUS. 

Multa  tibi  Dii  dent  bona,  quom  me  salvom  esse 

Hospitium  te  ajunt  quaeritare. 

COLLYBISCUS. 

Quaerito. 

v L Y C U S. 

Ita  illi  dixerunt , qui  hinc  a* me  abierunt  modo , 
Te  quaeritare  a muscis. 

CbLLYBISCUS. 

Minime  gentium. 

L Y c U s. 

Quid  ita? 

COLLYBISCUS. 

Quia  a muscis  si  mihi  hospitium  quaererem , 
Adveniens  huc  irem  in  carcerem  recta  via. 

Ego  id  quaero  hospitium , ubi  ego  curer  mollius, 
Quam  regi  Antiocho  oculi  curari  solent. 

L Y c u S. 

Edepol  nae  tibi  possum  illum  festivom  dare , 
Siquidem  potes  esse  pati  te  in  lepido  loco , 

In  lecto  lepide  strato , lepidam  mulierem 
Conplexum  contrectare  te. 

COLLYBISCUS. 

, Is  , leno , viam. 

L Y C U S. 

Ubi  tu  Leucadio  , Lesbio  , Thasio , Coo  , 
Vetustate  vino  edentulo  aetatem  inriges  : 

Ibi  te  replebo  usque  unguentum  eccheumatis. 
Quid  multa  verba  ? faciam , ubi  tu  laveris  , 

Ibi  ut  balneator  faciat  unguentariam. 

Sed  haec  latrocinantur,  quae  ego  dixi  omnia. 

D 4 

COLLYBISCUS. 

Quid  ita? 

L Y C U S. 

Ouia  aurum  poscunt  praesentarium. 
COLLYBISCUS. 

/ 

Quin  hercle  accipdlre  tu  non  mavis,  quam  ego 
dare. 

L Y C U S. 

Quin  sequere  me  intro. 

COLLYBISCUS. 

Duc  ergo  me  intro , addictum  tenes. 
ADVOCATUS. 

Quid  si  evocemus  huc  foras  Agorastoclem, 

Ut  ipse  testis  sit  sibi  certissumus? 

Heus  tu!  qui  furem  captas,  egredere  ocius, 
Ut  tute  inspectes  aurum  lenoni  dare. 


S C E N A IV. 

AGORASTOCLES , ADVOCATI i 
COLLYBISCUS.  L Y C U S. 


AGORASTOCLES. 

V^JuiD  est?  quid  voltis,  testes? 

ADVOCATUS. 

Specta  ad  dexteram. 
Tuus  servos  aurum  ipsi  lenoni  «elatat. 

COLLYBISCUS. 

Age,  accipe  hoc  sis:  hic  sunt  numerati  aurei 

Trecenti  nummi,  qui  vocantur  Philippei. 

Hinc  me  procura:  propere  hosce  absumi  volo. 

L Y c u S. 

Edepol  fecisti  prodigum  promum  tibi. 

Age , eamus  intro. 

COLLYBISCUS. 

Te  sequor. 

L Y C U S. 

Age,  age,  ambula. 
Ibique  reliqua  alia  'fabulabimur* 

COLLYBISCUS. 

Eadem  narrabo  tibi  res  Spartiaticas. 

L Y C U S. 

Quin  sequere  me  ergo. 

COLLYBISCUS. 

Abduc  intro,  addictum  tenes. 

AGORASTOCLES. 

Quid  nunc  mi  auctores  estis  ? 

ADVOCATUS. 

Ut  frugi  sies. 

AGORASTOCLES. 

Quid  si  animus  esse  non  sinit  ? 

ADVOCATUS. 

Esto , ut  sinit. 

AGORASTOCLES. 

Vidistis,  leno  quom  aurum  accepit? 

A D V O CATI. 

Vidimus. 

AGORASTOCLES. 

Eum  vos  esse  meum  servom  scitis  ? 

ADVOCATI. 

Servimus. 

AGORASTOCLES. 

Rem  advorsus  populi  saepe  leges? 

ADVOCATI. 

Scivimus. 

AGORASTOCLES. 

Hem  ! istaec  volo  ergo  vos  conmeminisse  omnia , 
Mox  quom  ad  Praetorem  usus  veniet. 

ADVOCATI. 

Meminerimus. 

AGORASTOCLES. 

Quid  gi  recenti  re  aedis  pultem? 

ADVOCATUS. 

Censeo. 

AGORASTOCLES. 

Si  pultem , non  recludet. 

• ADVOCATUS. 

Panem  frangito. 
AGORASTOCLES. 

Si  exierit  leno,  censetis  hominem  interrogem. 
Meus  servos  si  ad  eum  venerit , nec  ne  ? 
ADVOCATUS. 

Quippini  ? 

AGORASTOCLES. 

Cum  auri  ducentis  aiummis  Philippis  ? 

ADVOCATUS. 

Quippini  ? 

AGORASTOCLES. 

Ibi  extemplo  leno  errabit. 

ADVOCATUS. 

Qua  de  re? 

AGORASTOCLES. 

_ Rogas? 

Quia  centum  nummis  minus  dicetur. 

ADVOCATUS. 

• Bene  putas. 

AGORASTOCLES. 

Alium  censebit  quaeritari. 

ADVOCATUS. 

Scilicet. 

AGORASTOCLES. 
Extemplo  denegabit. 

' ADVOCATUS. 

Juratus  quidem. 

AGO  RASTOCLES. 

Homo  furti  sese  adstringet. 

ADVOCATUS. 

Haud  dubium  id  quidem ’st. 

AGORASTOCLES. 
Quantum  quantum  ad  eum  erit  delatum. 

ADVOCATUS. 

Quippini  ? 

-.AGORASTOCLES. 

Diespiter  vos  perduit. 

ADVOCATUS. 

Te  quippini? 

AGORASTOCLES.  * 

Ibo  et  pultabo  januam  hanc. 

ADVOCATUS. 

Ita  quippini? 

agorastoci.es. 

Tacendi  tempus  est:  nam  crepuerunt  fores. 
Foras  egredier  video  lenonem  Lycum. 

Adeste  , quaeso. 

ADVOCATUS. 

Quippini  ? quin  si  voles  , 
Operire  capita  , ne  nos  leno  noverit , 

Qui  illi  malae  rei  tantae  fuimus  inlices. 

S C E N A V. 

L Y C ‘U  S , AGORASTOCLES* 
Advocati. 

l y c u s. 

c 

Uuspendant  omnes  nunc  jam  se  haruspices. 
QuM  ego  illis  posthac , quod  loquantur  , cre- 
duam? 

Qui  in  re  divina  dudum  dicebant,  mihi 
Malum  damnumque  maxumum  portendier , 

Is  explicavi  meam  rem  postilla  lucro. 

AGORASTOCLES. 

Salvos  sis , leno. 

L Y C U S. 

Dii  te  ament,  Agorastocles. 
AGORASTOCLES. 

Magis  me  benigne  nunc  salutas , quam  antidhac. 

L Y c u s. 

Tranquillitas  eyenit , quasi  navi, in  mari: 

Utcumque  est  ventus,  exin  velum  vortitur. 

AGORASTOCLES. 

Valeant  apud  te , quas  volo , atque  haud  te  volo. 
L»  Y C U S. 

.Valent , ut  postulatum  ’st , verum  non  tibi. 
AGORASTOCLES. 

Mitte  ad  me , sodes , hodie  Adelph$sium  tuam  , 
Die  festo  celebri  nobilique  Aphrodisiis. 

L Y c u s. 

Calidum  prandisti  prandium  hodie  ? dic  mihi. 

AGORASTOCLES. 

Quid  jam? 

L Y C U S. 

Quia  os  nunc  frigefactas , quom  rogas. 
AGORASTOCLES. 

Hoc  age  sis,  leno.  servQm  esse  audivi  meum 
Apud  te. 

L Y c u s. 

Apud  me?  numquam  factum  reperies. 

AGORASTOCLES. 

Mentire,  nam  ad  te  venit,  aurumque  adtulit. 
Ita  mihi  renuntiatum  ’st , quibus  credo  satis. 

L Y c u s. 

Malus  es;  captatum  me  advenis  cum  testibus. 
Tuorum  apud  me  nemo  est , nec  quidquam  tui. 

AGORASTOCLES. 

Mementote  illuc,  Advocati. 

ADVOCATI. 

Meminimus. 

L Y C U S. 

Ha  ha  he ! jam  teneo  quid  sit ; perspexi  modo. 

Hi,  qui  illum  dudum  conciliaverunt  mihi 
Peregrinum  Spartanum , id  «unc  his  cerebrum 
uritur , 

Me  esse  hos  trecentos  Philippos  facturum  lucri. 

Nunc  hunc  inimicum  quia  esse  sciverunt  mihi. 

Eum  allegaverunt , suum  qui  servom  diceret 
Cum  auro  esse  apud  me.  conposita  ’st  fallacia , 

Ut  eo  me  privent,  atque  inter  se  dividant. 

Lupo  agnum  eripere  postulant , nugas  agunt. 

AGORASTOCLES. 

Ncgasne  apud  te  esse  aurum , nec  servom  meum  ? 

L Y c u s. 

Nego : et  negando , si  quid  refert , ravio. 

ADVOCATUS. 

Peristi , leno,  nam  iste  est  hujus  villicus , 

Quem  tibi  nos  esse  Spartiatem  diximus, 

Qui  ad  te  trecentos  modo  Philippos  detulit. 

Idque  adeo  in  istoc  aurum  inest  marsupio. 

L Y C U S. 

Vae  vostrae  aetati! 

ADVOCATUS. 

Id  quidem  in  mundo  est  tuae. 
AGORASTOCLES. 

Age , omitte  actutum , furcifer , marsupium : 

Manifesto  fur  es  mihi,  quaeso  , hercle  operam 
date , 

Dum  me  "videatis  servom  ab  hoc  abducere. 

L Y C U S. 

Nunc  pol  ego  perii  certo,  haud  arbitrario. 
Consulto  hoc  factum  ’st , mihi  ut  insidiae  fierent. 
Sed  quid  ego  dubito  fugere  hinc  in  malam  cru- 
cem , 

Priusquam  obtorto  collo  ad  Praetorem  trahor? 
Eheu ! quam  ego  habui  ariolos  haruspices ! 

Qui  si  quid  boni  promittunt,  pro  spisso  evenit; 
Id  quod  mali  promittunt , praesentarium  ’st. 
Nunc  ibo,  amicos  consulam,  quo  me  modo 
Suspendere  aequom  censeant  potissumum. 

S C E N A VI. 

A G 0 R A S T 0 C L £ S . COLLYBI  SCUS* 
ADVOCATI. 


AGORASTOCLES. 

_/\.GE  tu  progredere,  ut  testes  videant  te  ire 
istinc  foras. 

Estne  hic  servos  meus  ? 

COLLYBISCUS. 


Sum  mehercle  vero , Agorastocles. 

’ AGORASTOCLES. 

Quid  nunc,  sceleste  leno? 

ADVOCATUS. 

Quicum  litigas. 

Abscessit. 


agorastocles. 
Utinam  hinc  abierit  malam  crucem. 

ADVOCATUS. 

Ita  nos  velle  aequom  ’st. 

AGORASTOCLES. 

\ Cias  subscribam  homini  dicam. 

COLLYBISCUS. 

Numquid  me  P 

AGORASTOCLES. 

Abscedas , sumas  ornatum  tuum. 

COLL-YBISCUS. 

Non  sum  nequidquam  miles  factus:  paullulum 
Praedae  intus  feci , dum  lenonis  familia 
Dormitat:  extis  sum  satur  factus  probe. 
Abscedam  hinc  intro. 

AGORASTOCLES. 

I 

Factum  a vobis  comiter. 
Bonam  dedistis , Advocati , operam  mihi. 

Cras  mane , quaesb , in  comitio  estote  obviam. 
Tu  sequere  me  intro,  vos  valete. 

ADVOCATUS. 

• . _ Et  tu  vale. 

Injuriam  illic  insignite  postulat: 

Nostro  servire  nos  sibi  censet  cibo. 

Verum  ita  sunt  isti  nostri  divites: 

Si  quid  benefacias  , levior  pluma  ’st  gratia : 

Si  quid  peccatum  ’st , plumbeas  iras  gerunt. 
Domos  abeamus  nostras,  suitis,  nunc  iam : 
Quando  id , quoi  rei  operam  dedimus , inpetra- 
vimus , 

Ut  perderemus  conruptorem  civium. 

ACTUS  IV. 

S C E N A I. 

■ MILPHIO. 

Exspecto  quo  pacto  meae  technae  proces- 
surae sient. 

Studeo  hunc  lenonem  perdere,  velut  meum  he- 
rum miserum  macerat. 

Is  me  autem  porro  verberat , incursat  pugnis  , 
calcibus. 

Servire  amanti , miseria  ’st ; praesertim  qui , quod' 
amat , caret. 

Atat!  e fano  recipere  video  se  Syncerastum 

Lenonis  servum : quid  habeat  sermonis  auscul- 
tabo. 

S C E N A II. 

, * 
JSYNCERASTUS , MILPHIO. 

SYNCERASTUS. 

Satis  spectatum  ’st,  Deos  atque  homines  ejus 
negligere  gratiam  , 

Quoi  homini  herus  est  consimilis,  velut  ego  ha- 
beo nunc  hujusmodi. 

Neque  perjurior,  neque  pejor  alter  .usquam  est 
gentium , 

Vol.  IIL  E 

Quam  herus  meus  est:  neque  tam  luteus,  ne- 
que tam  coeno  conlitus. 

Ita  me  Dii  ament ! vel  in  lautumiis  vel  in  pistri- 
no mavelim 

A^ere  aetatem  , praepeditus  latera  forti  ferro 
mea  , 

Quam  apud  lenonem  hunc  servitutem  colere, 
quid  illuc  est  genus  ! 

o uae  illic  hominum  conruptelae  fiunt ! Dii  vo- 
stram fidem ! 

Quodvis  genus  ibi  hominum  videas , quasi  Ache- 
runtem veneris. 

Equitem , peditem  , libertinum , furem  ac  fugi- 
tivom  velis , 

Verberatum,  vinctum,  addictum:  qui  habet  quod 
det , ut  homo  est , 

Omnia  genera  recipiuntur : itaque  in  totis  aedibus 

Tenebrae,  latebrae:  bibitur,  estur,  quasi  in  po- 


pina , haud  secus. 

Ibi  tu  videas  literatas  fictiles  epistolas , 

Pice  signatas : nomina  insunt  cubitum  longis  li- 
teris. 

Ita  vinariorum  habemus  nostrae  delectum  domi. 


MILPHIO. 

Omnia  edepol  mira  sunt , nisi  herus  hunc  he- 
redem facit , 

Nam  is  quidem  illi , ut  meditatur , verba  facit 
emortuo. 

Et  adire  lubet  hominem,  et  autem  nimis  eum 
ausculto  libens. 

SYNCERASTUS. 

Haec  quom  hic  video  fieri , crucior  pretiis  emtos 
maxumis  , 

Apud  nos  expeculiatos  servos  fieri  suis  heris. 
Sed  ad  postremum  nihil  apparet,  male  partum, 
male  disperit. 

MILPHIO. 

Proinde  habet  hic  orationem  , quasi  ipse  sit  fru- 
gi bonae. 

Qui  ipsus  hercle  ignaviorem  potis  esi;  facere  Igna- 
viam. 

SYNCERASTUS. 

Nunc  domum  haec  ab  aede  Veneris  refero  va- 
sa, ubi  hostiis 

Herus  nequivit  propitiare  Venerem  suo  festo  die. 

MILPHIO.  * 

Lepidam  Venerem ! 

SYNCERASTUS. 

Nam  meretrices  nostrae  primis  hostiis 
Venerem  placavere  extemplo. 

MILPHIO. 

O lepidam  Venerem  denuo! 
SYNCERASTUS. 

Nunc  domum  ibo. 

MILPHIO. 

Heus , Synceraste. 
SYNCERASTUS. 

Syncerastum  qui  vocat  ? 
MILPHIO. 

Tuus  amicus. 

Syncerastus. 

Haud  amice  facis , qui  cum  onere  offeras 

moram. 

MILPHIO. 

At  ob  hanc  rem  tibi  reddam  operam , ubi  vo- 
les , ubi  jusseris. 

Habe  rem  pactam. 

SYNCERASTUS. 

Si  futurum  ’st,  do  tibi  operam  hanc. 


MILPHIO. 

Quomodo? 

SYNCERASTUS. 

' I 

Ut  enim  ubi  mihi  vapulandum  ’st , tute  corium 
sufferas. 

. MILPHIO. 

Apage ! 

SYNCERASTUS. 

Nescio  quid  viri  sis. 


MILPHIO. 

Malus  sum. 

SYNCERASTUS. 

Tibi  sis. 

MILPHIO. 

Te  volo. 

SYNCERASTUS. 

At  onus  urget. 

MILPHIO. 

At  tu  appone,  et  respice  ad  me. 
SYNCERASTUS. 

Fecero ; 

Quamquam  haud  otium  ’st. 

MILPHIO. 

Salvos  sis,  Synceraste. 
SYNCERASTUS. 

O Milphio  , 

Dii  omnes  Deaeque  ament.  * 

MILPHIO. 

Quemnam  hominem? 
SYNCERASTUS. 

Nec  te  , nec  me , Milphio : 
Neque  herum  meum  adeo. 

MILPHIO. 

Quem  ament  igitur? 
SYNCERASTUS..- 

Alium  quemlibet. 
Nam  nostrorum  nemo  dignu  ’st. 

MILPHIO. 

Lepide  loquere. 
SYNCERASTUS. 

Me  decet. 

MILPHIO. 

Quid  agis? 

SYNCERASTUS. 

Facio,  quod  manifesto  - moechi  haud  ferrtic 

soieAt. 

MILPHIO. 

Quid  id  est? 

SYNCERASTUS. 

Refero  vasa  salva. 

MILPHIO. 

Dii  te  et  tuum  herum  perduint! 
SYNCERASTUS. 

Me  non  perdant , illum  ut  perdant,  facere  pos- 
sim , si  velim , 

Meum  herum  ut  perdant ; ni  mihi  metuam , Mil- 
phio. 

MILPHIO. 

Quid  id  est  ? cedo. 
SYNCERASTUS. 

Malus  es. 

MILPHIO. 

Malus  sum. 

SYNCERASTUS. 

Male  mihi  est. 

MILPHIO. 

Memorandum!  essc‘aliter  decet. 
Quid  est,  quod  male  sit?  quoi  domi  ’st,  quod 
edis , quod  ames  affatim  , 

Neque  triobulum  ullum  amicae  das , et  ductas 
gratiis. 

SYNCERASTUS. 

Diespiter  me  sic  amabit. 

* MILPHIO. 

Ut  quidem  edepol  dignus  es. 
SYNCERASTUS. 

Ut  ego  hanc  familiarrt  interire  cupio! 

MILPHIO.  • 

Adde  operam  , si  cupis. 

SYNCERASTUS.^ 

Sine  pennis  volare  haud  facile  st.  meae  alae  pen- 
nas non  habent. 

MILPHIO. 

Nolito  edepol  devellisse,  jam  his  duobus  men- 
sibus 

Volucres  tibi  erunt  tuae  hirquinae. 

SYNCERASTUS. 

I in  malam  rem. 

MILPHIO. 

I tu  atque  herus. 

SYNCERASTUS. 

Verum  enim  qui  homo  eum  norit,  cito  homo 
pervorti  potest.  * 

MILPHIO. 

Quid  jam  ? 

SYNCERASTUS. 

Quasi  tu  tacere  quidquam  potis  sis. 

M*I  L P H I O. 

Rectius 

Tacitus  tibi  resistam  , quam  quod  dictum  ’st  ma- 
lae mulieri. 

SYNCERASTUS. 

Animum  inducam  facile , ut  tibi  istuc  credam , 
ni  te  noverim. 

, MILPHIO. 

Crede  audacter  meo  periculo. 

SYNCERASTUS, 

Male  credam,  et  credam  tamen. 

E 4 

, MILPHIO. 

Scin’  tu  herum  tuum  meo  hero  esse  inimicum 

capitalem  P 

SYNCERASTUS. 

Scio. 

MILPHIO. 

Propter  amorem. 

SYNCERASTUS. 

Omnem  operam  perdis. 

MILPHIO. 

Quid  jam? 

*.  SYNCERASTUS. 

Quia  doctum  doces. 
MILPHIO. 

Ouid  ergo  dubitas,  quin  lubenter  tuo  hero  meus 
quod  possiet 

Facere,  faciat  male,  ejus  merito?  tum  autem  si 
quid  tu  adjuvas. 

Eo  facilius  poterit  facere.  ' , 

SYNCERASTUS. 

At  ego  hoc  metuo , Milphio. 
MILPHIO. 

Quid  est  quod  metuas? 

SYNCfERA,  STU  S. 

Dum  hero  insidias  parem , ne  a te  perdeam. 
Si  herus  meus  me  esse  locutum  quoiquam  mor- 
tali sciat, 

Continuo  is  me  ex  Syncerasto  crurifragium  fe- 
cerit. 

MILPHIO. 

Numquam.  edepol  mortalis  quisquam  fiet  e me 
certior , 

Nisi  hero  meo  uni  indicasso  , atque  ei  quoque , 
ut  ne  enuntiet 
Id  esse  facinus  ex  te  ortum. 

SYNCERASTUS. 

Male  credam , et  credam  tamen. 
Sed  hoc  tu  tecum  tacitum  habeto. 

MILPHIO. 

Fidei  nort  melius  creditur. 
Loquere  (locus  occasioque  est)  libere:  hic  soli 
sumus. 

SYNCERASTUS. 

Herus  si  tuus  volet  facere  frugem , meum  he- 
rum perdet. 
MILPHIO. 

Qui  id  potest? 
SYNCERASTUS. 

Facile. 

MILPHIO. 

Fac  ergo  id  facile  noscam , ut  ille  possit 
noscere. 

SYNCERASTUS. 

Quia  Adelphasium  , quam  herus  deamat  tuus , 

ingenua  ’st. 
MILPHIO. 

Quo  modo? 

SYNCERASTUS. 

Eodem  , quo  soror  illius  altera  Anterastilis. 

MILPHIO. 

Sed  qui  id  credam  ? 
SYNCERASTUS. 

Quia 

Illas  emit  in  Anactorio  parvolas  , duodeviginti 
minis 

De  praedone  Siculo. 

MILPHIO. 


Duas  illas  ? 


• Quanti  ? 

SYNCERASTUS. 

Duodeviginti  minis. 

MILPHIO. 

SYNCERASTUS. 


Nutricem  earum  tertiam. 

Et  ille  qui  eas  vendebat , dixit  se  furtivas  vendere : 

Ingenuas  Carthagine  aibat  esse. 

MILPHIO.  • 

Dii  vostram  fidem ! 

Nimium  lepidum  memoras  facinus : nam  lierus 
meus  Agorastocles 

Ibidem  gnatus , inde  subreptus  fere  sexennis : 
postibi 

Qui  eum  subripuit,  huc  devexit,  meoque  hero 
eum  hic  vendidit. 

Is  in  divitias  homo  adoptavit  hunc,  quom  diem 
obiit  suum. 


SYNCERASTUS. 

Omnia  memoras,  quo  id  facilius  fiat , manu  eas 
asserat 

Suas  populares , liberali  caussa. 

MILPHIO. 

Tacitus  tace  modo. 
SYNCERASTUS. 

Profecto  ad  incitas  lenonem  rediget,  si  eas  ab- 
duxerit. 

MILPHIO. 

Quin  prius  disperibit , faxo , quam  unam  cal- 
cem civerit. 

Ita  paratum  ’st. 

SYNCERASTUS. 

Ita  Dii  faxint , ne  apud  lenonem  hunc  serviam. 
MILPHIO. 

Quin  hercle  conlibertus  meus  faxo  eris  ? si  Dii 
volent. 

SYNCERASTUS. 

Ita  Dii  faxint.  numquid  aliud  me  morare , Mil- 
phio P 

MILPHIO. 

Valeas,  beneque  ut  tibi  sit. 

SYNCERASTUS. 

Pol  istuc  tibi  et  hero  tuo  ’st  in  manu. 
Vale,  et  haec  cura,  clanculum  ut  sint  dicta. 
MILPHIO. 

Non  dictum  ’st.  vale. 
SYNCERASTUS. 

At  enim  nihil  est,  nisi , dum  calet,  hoc  agitur. 
MILPHIO. 

Lepidus , quom  mones : 

Et  hoc  ita  fiet. 


* 

SYNCERASTUS. 

Proba  materia  data  ’st,  si  probum  adhibes 

fabrum. 

MILPHIO. 

Potin’  ut  taceas? 

SYNCERASTUS. 

Taceo,  atque  abeo. 

M I L P HIO. 

Mihi  commoditatem  creas. 

Illic  hinc  abiit.  Dii  inmortales  meum  herum  ser- 
vatum volunt, 

Et  hunc  disperditum  lenonem : tantum  eum  in- 
stat exiti. 

Satine  priusquam  unum  ’st  injectum  telum,  tum 
instat  alterum ! 

Ibo  intro , haec  ut  meo  hero  memorem,  nam 
huc  si  ante  aedis  evocem , 

Ouaeque  audivistis  modo  , nunc  si  eadem  hic 
iterem , inscitia  ’st. 

Hero  uni  potius  intus  ero  odio , quam  hic  sim 
vobis  omnibus. 

Dii  inmortales,  quid  malorum,  quanta  advenit 
calamitas 

Hodie  ad  hunc  lenonem ! sed  ego  nunc  est , 
quom  me  moror. 

Id  negotium  institutum ’st , non  datur  cessatio. 

Nam  et  hoc  nocte  consulendum , quod  modo 
concreditum  ’st , 

• Et  illud  autem  inserviendum  ’st  consilium  verna,- 
culum. 

Remora  si  sit , qui  malam  rem  mihi  det , merito 
fecerit. 

Nunc  intro  ibo : dum  herus  adveniat  a foro , op- 
periar domi. 


ACTUS  V. 

S C E N A /. 

HANNO  poenus,  loquitur  Punice. 


(ex  emendatione  Bocharti,  et  Petiti.) 


N, 


'YTH  alonim  valonuth  sicorath  iismacon  sith, 
Chy-mlachai  iythmu ; mitslia  mittebariim  ischi. 
Liphorcaneth  yth  beni  ith  iad  adi  ubinuthai. 

Bima  rob  syllohom  alonim  ubymisyrtohom. 

Bytlym  moth  ynot  othi  helech  Antidamarchon . 

Ts  sideli;  Brim  tyfel  yth  chili  schontem  Liphul. 
Uth  bin  imys  dibur  thim  nocuth  nu  Agorastocles. 
Ythem  aneti  hy  chyr  saely  choc;  sith  naso. 

Binni  id  chi  luhilli  gubylim  lasibit  thym. 

Body  aly  thera  ynn'  ynnu’  ysl'  im  moneor  lu  shn. 
Et  alonim  valonoth:  seccarati  misti  attic , umasse, 
Conco  biti  miabel  lo  cuti  nibe  ani:  lo  laccu.tchina, 
anus  is. 

Hoi  cesi , lec  po , nasse  athid  amas , con  al  emuni 
diber  tefelon  . ob , uthume: 

Cei  tum : coni  ucra : lu  enu  : et  oni  mau  ose : ubar 
banthy  ach  Aristoclem. 


'j  8 P O E N U L U S.  v.  15 

At,  asserta  china  soth,  el  jaeli,  cosa  lemun  dibar 
temni , cai : upsu  aspoti : 

Eod  eancc  lictor  bo  desi  assavi  limnim  coles. 

Deos  Deasque  veneror , qui  hanc  urbem  colunt, 
Ut,  quod  de  mea  re  huc  veni,  rite  venerim. 
Measque  ut  gnatas,  et  mei  fratris  filium 
Reperire  me  siritis  : Dii  vostram  fidem ! 

Quae  mihi  subreptae  sunt,  et. fratris  filium. 
Sed  hic  mihi  antehac  hospes  Antidamas  fuit. 
Eum  fecisse  ajunt , sibi  quod  faciundum  fuit. 
Ejus  filium  hic  praedicant  esse  Agorastoclem  : 
Deum  hospitalem  ac  tesseram  mecum  fero : 

In  hisce  habitare  monstratu  ’st  regionibus. 

Hos  percontabor,  qui  huc  egrediuntur  foras. 

S C E N A II. 

A G 0 R A S T O C L E S . MILPHIO. 
HANNO. 

AGORASTOCLES. 

* in’  tu  tibi  dixe  Syncerastum  , Milphio, 

Has  esse  ingenuas  ambas  subreptitias 
Carthaginiensis  ? 

MILPHIO. 

Ajo : et,  si  frugi  esse  vis. 

Eas  liberali  jam  asseres  caussa  manu. 

Nam  tuum  flagitium  ’st  tuas  popularis  te  pati 
Servire  ante  oculos,  domi  quae  fuerint  liberae. 

HANNO. 

Pro  Dii  inmortales , obsecro  vostram  fidem  ! 
Creta  est  profecto  horum  hominum  oratio. 
Quam  orationem  hanc  aures  dulcem  devorant! 
Ut  mihi  absterserunt  omnem  sorditudinem ! 

AGORASTOCLES. 

Si  ad  eam  rem  testis  habeam , faciam , quod  jubes. 
MILPHIO. 

Quid  tu  mihi  testis?  quin  tu  insistis  fortiter? 
Aliqua  fortuna  fuerit  adjutrix  tibi. 

AGORASTOCLES. 

Incipere  multo  est , quam  inpetrare , facilius. 
MILPHIO. 

Sed  quaenam  illaec  avis  est , quae  huc  cum  tu- 
nicis advenit? 

Nuranam  ita  balneis  circumductus  pallio? 

• Facies  quidem  edepol  Punica  est  9 * * 

Servos  quidem  edepol  veteres  antiquosque  habet. 
AGORASTOCLES. 

Qui  scis  ? 

MILPHIO. 

Viden’  homines  sarcinatos  consequi? 
Atque,  ut  opinor,  digitos  in 'manibus  non  habent. 

AGORASTOCLES. 

Quid  jam? 

MILPHIO. 

Quia  incedunt  cum  anulatis  auribus. 
Adibo  hosce,  atque  appellabo  Punice. 

Si  respondebunt , Punice  pergam  loqui : 

Si  non ; tum  ad  horum  mores  linguam  vortero. 

Quid  ais  tu?  ecquid  adhuc  conmeministi  Punice? 

AGORASTOCLES. 

Nihil  edepol.  nam  qui  scire  potui , dic  mihi , 
Qui  illinc  sexennis  perierim  Carthagine  ? 
HANNO. 

Pro  Dii  inmortales ! plurimi  ad  hunc  modum 
Periere  pueri  liberi  Carthagine. 

MILPHIO. 

Quid  31S  tU.  P 

AGORASTOCLES. 

Quid  vis  ? 

MILPHIO. 

* 

Vin’  appellem  hunc  Punice? 
AGORASTOCLES. 

An  scis  ? 

MILPHIO. 

Nullus  me  est  hodie  Poenus  Punior. 
AGORASTOCLES. 

Adi  atque  appella , quid  velit , quid  venerit , 
Qui  sit , quojatis , unde  sit : ne  parseris. 
MILPHIO. 

Avo  ! quojates  estis  ? aut  quo  ex  oppido  ? 
HANNO. 

Hanno  muthumballe  bechaedreanech. 

AGORASTOCLES. 

Quid  ait  ? 

MILPHIO. 

Hannonem  sese  ait  Carthagine , 
Carthaginiensem  Muthumballis  filium. 

HANNO. 

Avo ! 

MILPHIO. 

Salutat. 

HANNO. 

Donni! 

MILPHIO. 

Doni  volt  tibi 

Dare  hinc  nescio  quid,  audin’  pollicerier? 

agorastocles. 
Saluta  hunc  rursus  Punice  verbis  meis. 

MILPHIO. 

Avo  donni.  hic  mihi  tibi  inquit  verbis  suis. 


Quid  ait 


HANNO. 

Me  bar  bocca.  * 

MILPHIO. 

Istuc  tibi  sit  potius , quam  mihi ! 
AGORASTOCLES. 

Quid  ait? 

MILPHIO. 

Miseram  esse  praedicat  buccam  sibi. 
Fortasse  medicos  nos  esse  arbitrarifcr. 

AGORASTOCLES. 

Si  ita  est,  nega  esse:  nolo  ego  errare  hospitem. 

MILPHIO. 

Audi  tu,  rufen  nuco  istam. 

AGORASTOCLES. 

Sic  volo 

Profecto  vera  cuncta  huic  expedirier. 

Roga,  numquid  opus  sit. 

Vol  III.  F • 

MILPHIO.  ' 

Tu  qui  zonam  non  habes, 
Quid  in  hanc  venistis  urbem , aut  quid  quaeritis  ? 
HANNO. 

Muphursa. 

agorastocles. 

Quid  ait  ? 

HANNO. 

Mivulechianna. 

agorastocles. 

Quid  venit? 

MILPHIO. 

Non  audis  ? mures  Africanos  praedicat 
In  pompam  ludis  dare  se  velle  aedilibus. 
HANNO. 

Laech  lachananim  limi  nichot. 

AGORASTOCLES. 

Quid  nunc  ait? 

MILPHIO. 

Ligulas  canalis  ait  se  advexisse  et  nuces: 

Nunc  orat , operam  ut  des  sibi , ut  ea  veneant. 

AGORASTOCLES. 

Mercator  credo  est. 

HANNO. 

Isam  aruinam. 

AGORASTOCLES. 

Quid  est? 

» HANNO. 

Palum  erga  dectha. 


■ t 

AGORASTOCLES. 

Milphio  , quid  nunc  ait  ? 
MILPHIO. 

Palas  vendundas  sibi  ait , et  mergas  datas , 

Ut  hortum  fodiat : atque  ut  frumentum  metat. 
Ad  messim  credo  missus  hic  quidem  tuam. 

AGORASTOCLES. 

Quid  istuc  ad  me? 

MILPHIO. 

Certiorem  te  esse  volui , 

Ne  quid  clam  furtive  accepisse  censeas. 

HANNO. 

Muphonnium  sucorahim.  y * 

. MILPHIO. 

Hem  ! cave  si  feceris , 

Quod  hic  te  orat. 

AGORASTOCLES. 

Quid  ait,  aut  quid  orat?  expedi. 
MILPHIO. 

Sub  cratim  uti  jubeas  sese  supponi,  atque  eo 
Lapides  inponi  multos , ut  sese  neces. 

HANNO. 

Gunebel  balsamenieratan. 


AGORASTOCLES. 

Narra,  quid  est? 


\ 


Quid  ait  ? 

MILPHIO. 

Non  hercle  nunc  quidem  quidquam  scio. 
HANNO. 

At  ut  scias  nunc , dehinc  Latine  jam  loquar. 

F 2 

S.  t POENULUS. 

Servom  licrcle  te  esse  oportet  et  nequam  et  ma- 
lum , 

Hominem  peregrinum  atque  advenam  qui  in- 
rideas. 

MILPHIO. 

At  liercle  te  hominem  et  sycophantam , et  sub- 
dolum , 

Qui  huc  advenisti  nos  captatum  migdilybs , * 
Bisulcilingua , quasi  proserpens  bestia. 

AGORASTOCLES. 
Maledicta  hinc  aufer:  linguam  conpescas  face. 
Maledicere  huic  tu  temperabis , si  sapis. 

Meis  consanguineis  nolo  te  injuste  loqui. 
Carthagini  ego  sum  natus  , ut  tu  sis  sciens.  v 
HANNO. 

O mi  popufaris , salve ! 

AGORASTOCLES. 

Et  tu  edepol,  quisquis  es. 
Et  si  quid  opus  est,  quaeso , dic;  atque  impera. 
Popularitatis  caussa. 

HANNO. 

Habeo  gratiam. 

Verum  ego  hic  hospitium  habeo : Antidamae 
filium 

Ouaero.  conmonstra , si  novisti,  Agorastoclem. 
Ecquem  adulescentem  tu  hic  novisti  Agorasto- 
clem P 

AGORASTOCLES. 

Siquidem  tu  Antidamae  hic  quaeris  adoptati- 
tium , • v 

HANNO. 

Hem!  quid  ego  audio? 

AGORASTOCLES. 
Antidamae  gnatum  me  esse. 

IIANNO. 

Si  ita  est , tesseram 

Conferre  si  vis  hospitalem  , eccam , adtuli. 

AGORASTOCLES. 

Agedum  huc  ostende,  est  par  probe : riam  ha- 
beo domi. 

HANNO.  ,, 

o mi  hospes , salve  multum ! nam  mihi  tuus 
pater  , 

Pater  tuus  ergo,  hospes  Antidamas  fuit: 

Haec  mihi  hospitalis  tessera  cum  illo  fuit. . 

AGORASTOCLES. 

Ergo  hic  apud  me  hospitium  tibi  praebebitur. 
Nam  haud  repudio  hospitium  , neque  Cartha- 
ginem : 

Inde  sum  oriundus. 

HANNO. 

Dii  dent  tibi  omnes,  quae  velis. 
Quid  ais  ? qui  potuit  fieri , ut  Carthagini 
Gnatus  sis,  hic  autem  habuisti  Aetolum  patrem? 

AGORASTOCLES. 
Subreptus  sum  illinc,  hic  me  Antidamas  hospes 
tuus 

Emit , et  is  me  sibi  adoptavit  filium. 

HANNO. 

Demarcho  item  ipse  fuit  adoptatitius. 

Sed  mitto  de  illo , et  ad  te  redeo,  dic  mihi , 
Ecquid  meministi  tuum  parentum  nomina? 

AGOKASTOCLES. 

Patris  atque  matris  memini. 

HANNO. 

Memora  dum  mihi: 

Si  novi  forte , aut  si  sunt  cognati  mihi. 

AGORASTOCLES. 

Ampsigura  mater  mihi  fuit , Jachon  pater. 
HANNO. 

Patrem  atque  matrem  viverent  vellem  tibi ! 
AGORASTOCLE-S. 

An  mortui  sunt? 

HANNO. 

Factum ; quod  aegre  tuli. 
Nam  mihi  sobrina  Ampsigura  tua  mater  fuit. 
Pater  tuus  is  erat  frater  patruelis  meus, 

Et  is  me  heredem  fecit,  quom  suum  obiit  diem, 
Quo  me  privatum  aegre  patior  mortuo. 

Sed  si  ita  est , ut  tu  sis  Jachonis  hlius , 

Signum  esse  oportet  in  manu  laeva  tibi , 
Ludenti  puero  quod  momordit  simia. 

Ostende,  ut  inspiciam:  aperi. 

AGORASTOCLES. 

Vide  : eccum  adest. 

Mi  patrue , salve. 

HANNO. 

. Et  tu  salveto  , Agorastocles. 


1 

Iterum  mihi  gnatus  videor , quia  te  reperi. 
MILPHIO. 

Pol  istam  rem  vobis  bene  evenisse  gaudeo. 

Et  te  moneri  numne  vis  5 

HANNO. 

Sane  volo. 
MILPHIO. 

Paterna  oportet  reddi  fdio  bona. 

Aequom  ’st  habere  hunc  bona , quae  possedit 
pater. 

, HANNO. 

Haud  postulo  aliter:  restituentur  omnia. 

Suam  rem  sibi  salvam  sistam , si  illo  advenerit. 
MILPHIO. 

Facito  sis  reddas  , etsi  hic  habitabit  tamen. 
HANNO. 

Quin  mea  quoque  iste  habebit , si  quid  me  fuat. 
MILPHIO. 

Festivom  facinus  venit  mi  in  mentem  modo. 
HANNO. 

Quid  id  est? 

MILPHIO. 

Tua  ’st  opus  opera. 

HANNO. 

Dic  mihi,  quid  lubet? 
Profecto  uteris , ut  voles , operam  meam. 

Quid  est  negoti? 

MILPHIO. 

Potin’  tu  fieri  subdolus  ? 

F i 

HANNO. 

Inimico  possum  , amico  insipientia  ’st. 

MILPHIO. 

Inimicus  hercle  est  hujus. 

HANNO. 

Male  faxim  lubens. 
MILPHIO. 

Amat  a lenone  hic. 

HANNO. 

Facere  sapienter  puto. 
MILPHIO. 

Leno  hic  habitat  vicinus. 

HANNO. 

Male  faxim  lubens. 
MILPHIO. 

' Ei  duae  puellae  sunt  meretrices  servolae 
Sorores : earum  hic  alteram  elllictim  perit : 
Neque  eam  incestavit  umquam. 

H A N N O. 

Acerba  amatio  ’st. 
MILPHIO. 

Nunc  leno  ludificatur. 

HANNO. 

Suum  quaestum  colit. 
MILPHIO. 

Hic  illi  malam  rem  dare  volt. 

HANNO. 

Frugi , si  id  facit. 

MILPHIO. 

Nunc  hoc  consilium  capio,  et  hanc  fabricam  ap- 
paro , 

Ut  te  allegemus : filias  dicas  tuas , 

Subreptasque  esse  parvolas  Carthagine, 
Manuque  liberali  caussa  ambas  asseras , 

Quasi  filiae  tuae  sint  ambae,  intellegis? 

HANNO.  ; 

Intellego  hercle:  nam  mihi  item  gnatae  duae 
Cum  nutrice  una  subreptae  sunt  parvolae. 
MILPHIO. 

Lepide  hercle  assimulas'!  jam  in  principio  id 
mihi  placet. 

HANNO. 

Pol  magis , quam  vellem. 

MILPHIO. 

Heu ! hercle  mortalem  catum  , 
Malum , crudumque  et  callidum  atque  subdo- 
lum ! 

Ut  afflet ! quo  illud  gestu  faciat  facilius. 

Me  quoque  dolis  jam  superat  architectonem. 
HANNO. 

Sed  earum  nutrix,  qua  sit  facie,  mihi  expedi. 
MILPHIO. 

Statura  haud  magna , corpore  aquilo. 

H A N N O. 

Ipsa  ea  'st. 

MILPHIO. 

Specie  venusta , ore  parvo  , atque  oculis  per- 
nigris. 

HANNO. 

Formam  quidem  lierde  verbis  depinxti  mihi, 
MILPHIO., 

Vin’  eam  videre? 

HANNO. 

Fil  ias  malo  meas. 

Sed  i , atqare  evoca  illam , si  eae  meae  sunt  filiae : 
Si  illarum  est  nutrix,  me  continuo  novit. 
MILPHIO. 

Heus!  ecquis  hic  est?  nuntiate,  ut  prodeat 
Foras  Giddeneme : est,  qui  illam  conventam  esse 
volt. 

S C E N A III.' 

GIDDENEME . MILPHIO.  HANNO. 
AGORASTOCLES.  PUER. 

GIDDENEME. 

Quis  pultat? 

MILPHIO. 

Qui  te  proxumus  est. 

GIDDENEME. 

Quid  vis? 

MILPHIO. 

Eho , 

Novistin’  tu  illune  tunicatum  hominem,  qui  siet? 
GIDDENEME. 

Nam  quem  ego  aspicio ! pro  supreme  Juppiter ! 

Herus  meus  hic  quidem  ’st , mearum  alumna- 
rum pater , 

Hanno  Carthaginiensis. 

' m I h P H 1 o. 

Ecce  autem  mala  ! 

Praestigiator  hic  quidem  Poenus  probu  'st , 
Perduxit  omnis  ad  suam  sententiam. 

G I D D E N E M E. 

O mi  here , salve  , Hanno , insperatissimae 
Mihi  tuisque  filiis,  salve:  atque  eho! 

Mirari  noli,  neque  me  contemplarier. 
Cognostin’  Giddenemen  ancillam  tuam  ? 

HANNO. 

Novi,  sed  ubi  sunt  meae  gnatae?  id  scire  expeto. 

GIDDENEME. 

Apud  aedem  V eneris. 

HANNO. 

Quid  ibi  faciunt  ? dic  mihi. 
GIDDENEME. 

Aphrodisia  hodie  Veneris  est  festus  dies: 
Oratum  ierunt  Deam , ut  sibi  esset  propitia. 
MILPHIO. 

Pol  satis  scio  inpetrarunt,  quando  hic  hic  adest; 

AGORASTOCLES. 

Eho  an  hujus  sunt  illae  filiae? 

GIDDENEME. 

Ita , ut  praedicas. 

Tua  pietas  nobis  plane  auxilio  fuit, 

Quom  huc  advenisti  hodie  in  ipso  tempore. 
Namque  hodie  earum  mutarentur  nomina , 

Facerentque  indignum  genere  quaestum  corpore. 
PUER. 

Mandones  illi  havon  bene  si  illi  in  mustine. 

G I D D E ft  EME. 

Me  ipsi  et  eneste  dum  et  alatnna  cestinum. 

AGORASTOCLES.  ' 

Quid  illi  locuti  sunt  inter  se  ? dic  mihi. 
MILPHIO. 

Matrem  salutat  hic  suam,  haec  autem  hunc  filium. 
H A N N o. 

Tace  atque  parce  muliebri  supellectili. 

AGORASTOCLES. 

Quae  ea  ’st  supellex  P 

HANNO. 

Clarus  clamor  sine  modo. 
Tu  abduc  hos  intro  , et  una  nutricem  simul 
Jube  abire  hanc  ad  te. 

, AGORASTOCLES. 

Fac , quod  imperat. 
MILPHIO. 

Sed  quis  illas  tibi  monstrabit? 

AGORASTOCLES. 

Ego  doctissume. 

MILPHIO. 

Abeo  igitur. 

AGORASTOCLES. 

Facias  modo , quam  memores , mavelim. 
Patruo  advenienti  coena  curetur  volo. 

MILPHIO.  . ' 

Lachanam  vos!  quos  ego  jam  detrudam  ad  molas. 

Inde  porro  ad  puteum , atque  ad  robustum  co- 
dicem. 

Ego  faxo  hospitium  hoc  leviter  laudabitis. 

AGORASTOCLES. 

Audin’  tu,  patrue?  dico,  ne  dictum  neges: 
Tuam  mihi  majorem  filiam  despondeas. 

HANNO. 

Pactam  rem  habeto. 

AGORASTOCLES. 

Spondesne  igitur? 

HANNO. 

Spondeo. 

AGORASTOCLES. 

Mi  patrue , salve ! nam  nunc  es  plane  meus. 
Nunc  demum  ego  cum  illa  fabulabor  libere. 
Nunc,  patrue,  si  vis  tuas  videre  filias, 

Me  sequere. 

HANNO. 

Jamdudum  equidem  cupio , et  te  sequor. 
AGORASTOCLES. 

Quid  si  eamus  illis  obviam  ? 

HANNO. 

At  ne  inter  vias 

Praeterbitamus  , metuo,  magne  Juppiter , 
Restitue  certas  mihi  ex  incertis  nunc  opes. 

AGORASTOCLES. 

Ego  quidem  meos  amores  mecum  confido  fore. 
Sed  eccas  video  ipsas. 

HANNO. 

Haeccine  sunt  meae  filiae  ? 

Quantae  e quantillis  jam  sunt  factae  ! 

AGORASTOCLES. 

Scin’  quid  est? 

Uraecae  sunt  hae  columnae;  sustolli  solent. 


MILPHIO. 

Opinor  hercle  hodie  quod  ego  dixi  per  jocum , 
Id  eventurum  esse  et  severum  et  serium , 

Ut  haec  inveniantur  hodie  esse  hujus  filiae. 

AGORASTOCLES. 

PoL  istud  quidem  jam  certum  ’st.  tu  istos , Mil- 
phio , 

Abduce  intro : nos  hasce  hic  praestolabimur. 


S C E N A IV. 

ANTERA  STILIS,  ADELPH  ASIUM. 
AGORASTOCLES.  HANNO. 

ANTERASTILIS. 

F u I T hodie  operae  pretium  ejus , qui  ama- 
bilitati animum  adjiceret , 

Oculis  epulas  dare,  delubrum  qui  hodie  orna- 
tum eo  visere  venit. 

Deamavi  ecastor  illic  ego  hodie  lepidissuma  mu- 
nera meretricum , 

Digna  Diva  venustissuma  Venere : neque  con- 
temsi  ejus  opus  hodie; 

Tanta  ibi  copia  venustatum  aderat,  in  suo  quae- 
ri ue  loco  sita  munde. 

Arabius  murrhinusque  omnis  odor  conplebat. 
haud  sordere  visu  ’st 

t 

Festus  dies,  Venus , nec  tuum  fanum:  tantus  ibi 
clientarum  erat  numerus. 

Quae  ad  Calydoniam  venerant  Venerem,  certo 
enim  , quod  quidem  ad  nos  duas 
Adtinuit , praepotentes , pulchrae , pacisque  po- 
tentes , soror , fuimus  ! 

Neque  ab  juventute  ibi  inridiculo  habitae:  quod 
pol,  soror,  ceteris  omnibus  factum ’st. 


ADELPHASIUM. 

Malim  istuc  aliis  ita  videatur,  quam  uti  tu  te, 
soror,  conlaudes. 
ANTERASTILIS. 

. . Spero  equidem. 

ADELPHASIUM. 

Et  pol  ego ; quom , ingeniis  quibus  sumus  at- 
que aliae,  cognosco. 

Eo  sumus  gnatae  genere,  ut  deceat  nos  esse  a 
culpa  castas. 

HANNO. 

Juppiter , qui  genus  colis  alisque  hominum , per 
quem  vivimus  vitalem  aevom , 

Quem  penes  sp«fs  vitae  sunt  hominum  omnium, 
da  diem  hunc  sospitem , quaeso  , 

Rebus  meis  agundis : quibus  annos  multos  ca< 
rui , quasque  e patria 

Perdidi  parvas , redde  his  libertatem : invictae 
praemium  ut  esse  sciam  pietati. 

AGOKASTOCLES. 

Omnia  faciet  Juppiter  faxo.  nam  milii  .est  ob- 
noxius, et  me  metuit 
HANNO. 

Tace,  quaeso. 

AGORASTOCL’ES. 

Ne  lacruma , patrue. 

AN  TERASTILIS. 

Ut  volupe  ’st  homini,  mea  soror,  si  quod  agit, 
cluet  victoria! 

Sicut  hodie  nos  inter  alias  praestitimus  pulchri- 
tudine. 

ADELPHASIUM. 

Stulta,  sorpr  j es  magis,  quam  volo,  an  vero  pul- 
chra videre , ojosecro ,. 

Si  tibi  illic  non  os  oblitum  ’st  fuligine? 

AGORASTOCLES. 

O patrue,  o patrue  mi  patruissume! 

H A N N O. 

Quid  est,  fratris  mei  gnate?  mi  gnate,  quid  vis? 
expedi. 

A GORASTOCLES. 

At  enim  volo  hoc  agas. 

, HANNO. 

At  enim  ago  istuc. 

' AGORASTOCLES. 

Patrue  mi  patruissume. 
HANNO. 

Ouid  est  ? 

AGORASTOC  L E S. 

Est  lepida  et  lauta:  ut  sapit! 

HANNO.  4 

Ingenium  patris  habet , quod  sapit. 

AGORASTOCLES. 

Quae  res  ? jam  diu  edepol  sapientiam  tuam  abu- 
sa ’st  haec  quidem.  . - 

Nunc  hinc  sapit , hinc  sentit : quidquid  sapit , 
amore  meo  sapit, 

, * < 

A D E L P H A S I*  U M. 

Non  eo  sumus  genere  prognatae , tametsi  sumus 
servae soror , - 

Ut  deceat  facere  nos  quidquam  , quod  homo 
quisquam  inrideat. 

Multa  sunt  mulierum  vitia : sed  hoc  e multis 
maxumum  'st , 

Quom  sibi  nimis  placent,  nimisque  operam  dant, 
ut  placeant  viris. 

* ANTERASTILIS. 

Nimiae  voluptati  'st , quod  in  extis  nostris  por-* 
tentum  'st , soror, 

' Quodque  haruspex  de  ambabus  dixit. 

AGORASTOCLES. 

Velim  de  me  aliquid  dixerit. 
ANTERASTI.LIS.  • 

Nos  fore  invito  domino  nostro  diebus  paucis 
liberas.  , ... 

Id  ego  nisi  quid  Dii  aut  parentes  faxint,  quid 
.sperem , haud  scio. 

Vol.  III.  G 

' AGORASTOCLES. 

Mea  fiducia  hercle  haruspex , patrue , his  pro- 
misit , scio , 

Libertatem,  quia  me  amare  hanc  scit. 

ADELPHASIUM. 

Soror,  sequere  hac. 


a 


ANTERASTILIS. 

Sequor. 

HANNO. 

Priusquam  abitis , vos  volo  ambas,  nisi  piget , 
consistite. 


ADELPHASIUM. 

Quis  revocat? 

AGORASTOCLES. 

Qui  bene  volt  vobis  facere. 

ADELPHASIUM. 

Facere  occasio’st. 

Sed  quis  homo  ’st  ? 

AGORASTOCLES. 

. Amicus  vobis. 

ADELPHASIUM. 

Qui  quidem  non  inimicus  est. » , 

AGORAST  OCLES. 

Bonus  est  hic  homo , mea  voluptas. 

* ADELPHASIUM. 

Pol  istum  malim , quam  malum. 

AGORASTOCLES. 

Siquidem  amicitia  ’st  habenda , cum  hoc  haben- 
da ’st. 

ADELPHASIUM. 

• • • Haud  precoft 

AGORASTOCLES. 

Multa  bona  vobis  facere  volt 


ADELPHASIUM. 

Bonus  bonis  benefeceris. 
HANNO. 

Gaudio  ero  vobis. 

ADELPHASIUM. 

At  edepol  nos  voluptati  tibi. 
HANNO. 

Libertatique. 

ADELPHASIUM. 

Isto  pretio  'tuas  nos  facile  feceris. 
AGORASTOCLES. 

Patrue  mi,  ita  me  Dii  amabunt,  ut  ego,  si  sim 
Juppiter , / . 

Jam  hercle  ego  illam  uxorem  ducam , et  Juno- 
nem extrudam  foras. 

Ut  pudice  verba  fecit!  cogitate,  et  commode! 
Ut  modeste  orationem  praebuit  ! certo  haec 
mea  ’st. 

HANNO. 

Sed  ut  astu  sum  aggressus  ad  eas ! 

AGORASTOCLES. 

Lepide  hercle  atque  commode. 
HANNO. 

Pergo  etiam  tentare  ? 

AGORASTOCLES. 

In  pauca  confer:  sitiunt  qui  sedent. 

G 2 . 

jOuid  istic,  quod  faciundum ’st , cur  non  agi- 
mus? iit  jus  vos  voco. 
AGORASTOCLES. 

Nunc, tene,  patrue. 

HANNO. 

Tu  , frugi  si  bonae  es. 

AGORASTOCLES. 

Vin’  ego  hanc  apprehendam? 

HANNO. 

Tene. 

ADELPHASIUM. 

An  patruus  est , Agorastocles , tuus  hic  ? 
‘AGORASTOCLES. 

Jam  faxo  scibis. 

Nunc  pol  ego  te  ulciscar  probe ; nam  faxo  mea 
eris  sponsa. 

HANNO. 

Ite  in  jus , ne  moramini. 

ANTE  R AS  X ILI  S. 

Antestare  me , atque  duce. 
AGO  R A S T O C L E S. 

Ego  te  antestabor,  postea  hanc  amabo , atque 
amplexabo  ; 

Sed  illud  quidem  volui  dicere , immo  dixi  her- 
cle,  quod  volebam. 

• HANNO. 

Moramini : in  jus  vos  voco  , nisi  honestiu  ’st 
prehendi.  . , . 

ADELPHASIUM. 

Quid  in  jus  vocas  nos , quid  tibi  debemus? 
AGORASTOCLES. 

Dice  tu  illi. 

ADELPHASIUM. 

Etiam  me  meae  latrant  canes? 

* AGORASTOCLES. 

At  tu  hercle  adludiato : 

r 

Dato  mihi  pro  offa  savium , pro  osse  linguam, 
objicito : 

Ita  hanc  canem  faciam  tibi  oleo  tranquilliorem. 
HANNO. 

Ite , si  itis. 

ADELPHASIUM. 

Quid  nos  fecimus  tibi  ? 

HANNO. 

Fures  estis  ambae. 

, • 

ADELPHASIUM. 

Nosne  tibi?  ..  ...  ....  ...  > 

H A N N O. 

Vos  , inquam. 

AGORASTOCLES. 

Atque  ego  scio.  , • * 

A D E L P H A S I -Ur  M. 

Quid  furti  est  id  ? 
AGORASTOCLES. 

• Hunc  rogato. 

HANNO. 

Quia  annos  multos  filias  meas  celavistis  clam  me: 

G 3 

Atque  equidem  ingenuas , liberas , summoque 
genere  gnatas. 

• ADELPHASIUM. 

Numquam  mecastor  reperies  tu  istuc  probrum 
penes  nos. 

AGORASTOCLES. 

Da  pignus , ni  nunc  perjures , in  savium , uter 
utri  det. 

ADELPHASIUM. 

Nihil  tecum  ago , abscede  obsecro. 

AGORASTOCLES. 

Atque  hercle  mecum  agundum  ’st. 
Nam  hic  patruus  meu  ’st : pro  hoc  mihi  patro- 
nus sim  necesse  est. 

Ei  praedicabo,  quomodo  vos  furta  faciatis  multa : 
Quoque  modo  hujusce  filias  apud  vos  habeatis 
servas , 

Quas  vos  ex  patria  liberas  subreptas  esse  scitis. 

ADELPHASIUM. 

Ubi  sunt  eae  ? aut  quae  sunt , obsecro  ? 

AGORASTOCLES. 

• Satis  sunt  maceratae. 

HANNO. 

Quin  eloquar. 

AGORASTOCLES. 

Censeo  hercle , patrue. 

ADELPHASIUM. 

Misera  timeo , quid 
Hoc  sit  negoti , mea  soror : ita  stupida  sine  ani- 
mo asto. 

HANNO. 

Advortite  animum , mulieres : primum , si  id 
fieri  possit , 

Ne  indigna  indignis  Dii  darent,  id  ego  evenire 
vellem : * 

Nunc  quod  boni  mihi  Dii  dant,  vobis  vostrae- 
que  matri , 

Eas  Diis  est  aequom  gratias  nos  agere  sempiter- 
nas , 

Quom  nostram  pietatem  approbant  decorantque 
Dii  inmortales. 

Vos  meae  estis  ambae  filiae : et  hic  est  cognatus 
voster  : 

Hujusce  fratris  filius , Agorastocles. 

adelphasiu'm. 

Amabo , 

Num  hi  falso  oblectant  gaudio  nos? 

AGORASTOCLES. 

At  me  it*  Dii  servent , 

Ut  hic  pater  est  voster,  date  manus. 

ADELP  HASIUM. 

Salve , insperate  nobis 
Pater:  te  conplecti  nos  sine. 

HANNO.  * . - 

Cupitae  atque.exspectatae. 
ANTERASTI'LIS. 

Pater , salve : ambae  filiae  sumus : amplectamur 
ambae. 

AGORASTOCLES. 

Quis  me  amplectetur  postea? 

G 4 

HANNO. 

• Nunc  ego  sum  fortunatus: 

Multorum  annorum  miserias  nunc  hac  volupta- 
te sedo.  1 

0 ADELPHASIUM. 

.Vix  hoc  videamur  credere. 

H A N N O. 

Magis  qui  credatis  dicam: 
Nam  vostra  nutrix  primum  me  cognovit. 


ADELPHASIUM. 

Ubi  ea,  amabo,  est? 
.HANNO. 

Apud  hunc  est. 

AGORASTOCLES. 

Quaes*  , qui  lubet  tam  diu  tenere  collum, 
Priusquam  te  mihi  desponderit  ? 

ADELPHASIUM. 

Omitto. 

AGORASTOCLES. 

. »•  • 

Sperata , salve. 
ADELPHASIUM. 


Salutem. 


Omitte 

t . 


AGORASTOCLES. 

Et  tu  altera. 

A *N  TERASTILIS. 

Nolo  ego  istuc : enicas  me. 
HANNO. 

Condamus  alter  alterum  ergo  in  nervom  bra- 
chialem. 

Quibus  nunc  in  terra  meliu’st? 

AGORASTOCLES. 

Eveniunt  digna  dignis. 
Tandem  huic  cupitum  contigit,  o Apella,  o Zeu- 
xis pictor ! 

Cur  numero  estis  mortui?  hinc  exemplum  ut 
pingeretis. 

Nam  alios  pictores  nihil  moror  hujusmodi  tracta- 
re exempla.  ' 

HANNO. 

Dii  Deaeque  omnes , vobis  habeo  merito  ma- 
gnas gratias , 

Quom  hac  me  laetitia  tanta  et  tantis  affecistis 
gaudiis , 

Ut  meae  gnatae  ad  me  redirent  in  potestatem 
meam. 

A.DELPHASIUM. 

Mi  pater , tua  pietas  plane  nobis  auxilio  fuit. 

AGORASTOCLES. 

Patrue,  facito  in  memoriam  habeas,  tuam  ma- 
jorem  filiam 
Milii  te  despondisse. 

HANNO. 

Memini. 

AGORASTOCLES. 

Et  dotis  quid  promiseris. 


o o 

ANTHEMONIDES.  ADELP II ASIUM, 
A N T E R A S T I L I S , HANNO. 

agorastocj.es. 


ANTHEMONIDES. 

C 

L/i  ego  minam  non  ultus  fuero  probe,  quam 
lenoni  dedi , 

Tum  profecto  me  sibi  habento  scurrae  ludificatui. 

Is  etiam  me  ad  prandium  ad  se  adduxit  igna- 
vissumus  , 

Ipse.abiit  foras,  me  reliquit  pro  atriensi  in  ae- 
dibus : 

Ubi  nec  leno , neque  illae  redeunt , nec  quod 
edim  quidquam  datur: 

Pro  minore  parte  prandi  pignus  cepi,  abii  foras: 

Sic  dedero:  aere  militari  tetigero  lenunculum. 

Nactu  ’st  hominem,  mina  quem  argenti  circum- 
duceret. 

Sed  mea  amica  nunc  mihi  irato  obviam  veniat 
velim ! 

Jam  pol  ego  illam  pugnis  totam  faciam,  ut  sit 
morula  ; 

Ita  replebo  atritate  , atrior  multo  ut  siet , 

Ouam  Aegyptii , aut  qui  cortinam  ludis  per  Cir- 
cum ferunt. 

AD  ELPHASIUM. 

t ' 

Tene  sis  me  arte,  mea  voluptas:  male  ego  me- 
tuo miluos. 

Mala  illa  bestia  ’st : ne  forte  me  auferat  pullum 
tuum. 

ANTERASTILIS. 

Ut  nequeo  te  satis  conplecti , mi  pater ! 

ANTHEMONIDE8. , 

Ego  me  moror. 

Propemodunj  hoc  obsonare  prandium  potero 
mihi. 

Sed  quid  hoc  est?  quid  hoc  ? quid  hoc  est?  quid 
ego  video?  quomodo? 

Quid  hoc  est  conduplicationis  ? quae  haec  est 
congeminatio  ? 

Quis  hic  homo  ’st  cum  tunicis  loilgis , quasi  puer 
* cauponius  ? 

Satin’  ego  oculis  cerno  ? estne  illaec  mea  amica 
Anterastilis  ? 

Et  ea  certo  est.  jampridem  ego  me  sensi  nihili 
pendier. 

Non  pudet  puellam  amplexari  baliolum  in  media 
via  ? 

t 

Jam  hercle  ego  illum  excruciandum  totum  car- 
nufici  dabo. 

% 

Sane  genus  hoc  muliebrosum  ’st  tunicis  demis- 
sitiis.  . 

Sed  adire  certum  ’st  hanc  ad  amatricem  Africam. 

Heus  tu!  tibi  dico,  mulier,  ecquid  te  pudet? 

Quid  tibi  negoti  autem  est  cum  istac , dic  mihi  ? 


o 


( % 

HANNO. 

Adulescens , salve ! 

ANTHEMONIDES. 

Nolo , nihil  ad  te  adtinet. 
Quid  tibi  hanc  digito  tactio  ’st? 

'HANNO. 

o uia  mihi  lubet. 

• • *V 

ANTHEMONIDES. 

Lubet  ? 

HANNO. 

Ita  dico. 

ANTHEMONIDES. 

Ligula,  i in  malam  crucem* 
Tune  hic  amator  audes  esse,  hallex  viri? 

Aut  contrectare,  quod  mares  homines  amant?* 
Deglubta  maeija,  Sarrapis  sementium, 

M astruga,  etXg  ayooas  etfxa, : tum  autem  pleniQr 
Alii , ulpicique , quam  Romani  remiges. 

AGORASTOCLES. 

Num  tibi , adulescens , mftlae , aut  dentes  pru- 
riunt , 

Oui  huic  es  molestus,  an  malam  rem  quaeritas? 

ANTHEMONIDES. 

Cur  non  adhibuisti , dum  istaec  loquereris , tym- 
panum ? 

Nam  te  cinaedum  esse  arbitror  magis,  quam  vi- 
rum. 

• AGORASTOCLES. 

ScinV,  quam  cinaedus  sum?  ite  istinc,  servi, 
foras : * » 


0 


C 

0 

Efferte  fustis. 

ANTHEMONIDES. 

Heus  tu!  si  quid  per  jocum 
Dixi  , nolito  in  serium  convortere. 

ANTERASTILIS. 

Ouid  tibi  lubido  ’st , obsecro , Anthemonides , 
Loqui  inclementer  nostro  cognato  et  patri  P 
Nam  hic  noster  pater  est : hic  nos  cognovit  modo; 
Et  hunc  sui  fratris  filium. 

anthemonides. 

Ita  me  Juppiter 

Bene  amet , bene  factum ! gaudeo , et  volupe  ’st 
mihi , 

Siquidem  quid  lenoni  obtigit  magni  mali ; 
Quomque  e virtute  vobis  fortuna  obtigit. 

A N T E R A S T*I  LIS. 

Credibile  ecastor  dicit:  crede  huic,  mi  pater. 
HANNO. 

Credo. 


AGORASTOCLES.- 
Et  ego  credo,  sed  eccum  lenonem  Lycum 
Bonum  virum,  eccum  video,  se  recipit  domum. 
HANNO. 

Quis  hic  est? 

AGORASTOCLES. 


Utrumvis  est , et  leno  et  Lycus. 

In  servitute  hic  habuit  filias  tuas , 

Et  mihi  hic  auri  fur  est. 

HANNO. 

Bellum  hominem , quem  noveris. 


# 

AGORASTOCLES. 
Rapiamus  in  jus. 

HANNO. 

Minume. 

AGORASTOCLES. 

Quapropter  ? 

I H A N N O. 

• Quia 

Injuriarum  multam  dici  satius  est 

S C E N A VI, 

LY  CU  S.  AG  0 RASTOC  LE  S , HANNO, 
ANTHEMONIDES. 

\ Y C U S. 

Decipitur  nemo,  mea  quidem  sententia , 
Qui  suis  amicis  narrat  recte  res  suas : 

Nam  omnibus  amicis  meis  idem  unum  convenit. 
Ut  m*e  suspendam,  ne  addicar  Agorastocli. 

AGORASTOCLES. 

Leno,  eamus  in  jus. 

L Y C U S. 

Obsecro  te , Agorastocles , 
Suspendere  ut  me  liceat. 

HANNO» 

Leno  , in  jus  te  voco. 
L Y C U s.' 

Quid  tibi  mecum  autem? 


Digitized  by  Google 


ACTUS  V.  SC.  VI. 


m 


v.  3 

HANNO. 

Quia  hasce  ajo  liberas 
Ingenuasque  esse  filias  ambas  meas, 

Quae  sunt  subreptae  cum  nutrice  parvolae. 

• L Y C U S. 

Jampridem  equidem  istuc  scivi , et  miratus  fui , 
Neminem  venire , qui  istas  assereret  manu. 
Meae  quidem  profecto  non  sunt. 

ANTHEMONIDES.* 

Leno , in  jus  eas. 

L Y C U S. 

De  prandio  tu  dicis,  debetur , dabo. 

AGORASTOCLES. 

Duplum  pro  furto  mihi  opu  ’st. 

L Y c u s. 

Sume  hinc  quidem. 
HANNO. 

Et  mihi  suppliciis  multis. 

L Y C U S. 

Sume  hinc  quid  lubet. 

anthemonides. 

Et  mihi  quidem  mina  argenti. 

L Y c u S. 

Sume  hinc  quid  lubet. 

Collo  rem  solvam  jam  omnibus,  quasi  bajolus. 

AGORASTOCLES. 
Numquid  recusas  contra  me  ? 

L Y C U S. 

Advorsum  quidem. 


e 

AGO  11  A STO  C L E S . 

Ite  igitur  intro,  mulieres,  sed  patrue  mi, 
Tuam  , ut  dixisti , mihi  desponde  filiam. 
HANNO. 

Haud  aliter  ausim. 

ANTHEMONIDES. 

, Bene  vale. 

/ 

AGORASTOCLES. 

. Et  tu  bene  vale. 

ANTHEMONIDES. 

Leno ! arrhabonem  hoc  pro  mina  mecum  fero. 

L Y G U S. 

Perii  hercle ! 


A GORASTOCLES. 

Immo  haud  multo  post,  quom  in  jus  veneris. 
L Y C U S. 

Ouin  egomet  tibi  me  addico,  quid  Praetore 
opu  ’st? 

Verum  obsecro  te,  ut  liceat  simplum  solvere. 
Trecentos  Philippos,  credo,  conradi  potest: 
Cras  auctionem  faciam. 


.»  o 

A G O R A S T 


O C L E S. 


Tantisper  quidem , 
■ Ut  sis  apud  me  lignea  in  custodia. 

L Y c u s.  , . 

Fiat. 


AGORASTOCLES. 

Sequere  intro,  patrue  mi,  ut  hunc  festum  diem 
Habeamus  hilare,  hujus  malo,  et  nostro  bono. 
Multum  valete,  multa  verba  fecimus. 


« 


Digitized  by  Googl 


, ACTUS  V.  S C.  V I. 


v.  32 


”3 


Malum  postremo  hoc  omne  ad  lenonem  redit. 
Nunc  quod  postremum  ’st  condimentum  Fabulae, 
Si  placuit,  plausum  postulat  Comoedia. 


POENULO  SUPPOSITA. 

» 


o s x Actus  V Scenam  VI  et  ultimam 
runt  vett.  Editt.  sequentem  Scenam. 


\ 


, adjeee 


AGORASTOCLES.  I.YCUS.  HANNO , 

ADELPHAS1UM.  ANTERASTILIS, 

0 

ANTHEMONIDESJ 

AGORASTOCLES. 

U A M rem  agit  is  miles , quo  i lubet  patruo  meo 
loqui  inclementer  ? 

Ne  mirere , mulieres  quod  eum  sequuntur : modo  co - 
gnovit  Jilias 

Suas  esse  hasce  ambas. 

L Y C U S. 

Hem,  quod  verbum  aures  meas  tetigit  / nunc  perii. 

Unde  hae  perierunt  ? 

AGORASTOCLE.  S. 

Domo  Carthaginienses  sunt. 

L Y C U S. 

* At  ego  sum  perditus. 

Illud  ego  metui  semper . ne  cognosceret  eas  aliquis : 
quod  nunc  factum  est. 

Vol.  III. 


* H 

Vae  misero  mihi!  periere,  opinor,  duodeviginti  mi- 
nae, qui  hasce  emi.  , 

AGORAST.OCLES. 

Et  tu  ipse  per  Usti,  Lyce:  Carthaginienses  sunt.  ' 
L Y C U S. 

At  ego  sum  perditus. 
HANNO. 

Ouis  hic  est? 

Utrumvis  est  vel  leno,  vel  Lycus . in  servitute  hic 
qui  jilias  habuit  duas  ? 
AGORASTOCLES. 

Et  mihi  auri,  fur  est. 

HANNO. 

Bellum  hominem,  quem  noveris.  Leno , rapacem 

Te  esse  semper  credidi:  verum  etiam  furacem,  qui 

norunt  magis. 

I.  Y C U S. 

Accedam., 

Per  ego  te  tua  genua  obsecro . et  hunc  cognatum, 
quem  tuum  esse  intellego. 

Quando  boni  estis,  ut  bonos  facere  addecet  .facite, 
et  vostro  subveniatis  supplici. 

Jam  pridem^  equidem  istas  scivi  esse  liberas,  et  ex- 
spectabam , si  quis  eas  assereret  manu. 

Nam  meae  prorsus  non  sunt,  tum  autem  aurum  tuum 
reddam  , quod  apud  me  est : • 

Et  jusjurandum  dabo,  me  malitiose  nihil  fecisse , 
Agorastocles. 

AGORASTOCLES. 

Quod  mihi  par  facere,  tamen  cgomet  consulam,  omit - 


L Y C U S. 


te  genua. 


Si  ita  sententia  est. 


Mitto, 


AGORASTOCLES. 
Heus  tu  leno. 


L Y C U S. 

Quid  lenonem  vis  inter  negotium  ? 


AGORASTOCLES. 
U tinam  mihi  argentum  reddas , pri\ 

>1  o i / i rv 


priusquam  hinc  in 
nervom  abducere. 

L Y C U S. 

Dii 

Meliora  faxint. 

AGORASTOCLES. 

Sic  est , video;  co  enabis  foris:  aurum,  argentum. 

collum , 

Leno,  tris  res  nunc  debes  simul. 

HANNO. 

Quid  me  hac  re  facere  deceat,  egomet 
Mecum  cogito;  si  volo  hunc  ulcisci,  lites  sequar  in 
alieno  oppido : 

Quantum  audivi  ingenium,  et  mores  ejus  quo  pacto 

sient. 

■ ADELPH  ASIUM. 

Mi  pater, 

■Ne  quid  tibi  cum  istoc  rei  siet,  te  maxume  obsecro. 

H * 

AN  TERASTILIS. 

Ausculta  sorori. 

Abi , disjunge  inimicitias  cum  in  probo. 

HANNO. 

IIoc  age  sis , leno  quamquam  ego  te 
Meruisse  ut  pereas , scio ; non  experiar  tecum. 
AGORASTOC  EES. 

Neque  si  'aurum  mihi  reddas , mecum. 
Leno , quando  ex  nervo  emissus  conpingare  in  car- 
cerem. 

L Y C U S. 

Jam  autem  ut  solet 
Lgo,  Poene , tibi  me  purgatum  volo,  si  quid  dixi 
iratus  advorsum 

Animi  tui  sententiam;  id  uti  ignoscas , quaeso:  et 
, quom  istas  invenisti  flias,  ' 

Ita  me  Dii  ament,  mihi  volupta  st. 

HANNO. 

Ignosco,  et  credo  tibi- 
ANTHEMONIDES. 

# 

Leno,  tu  aut  amicam  mihi  des  facito,  aut  auri  red- 
das mihi  minam. 

E Y C U S. 

Vin  ’ tibicinam  meam  habere  ? 

ANTHEMONIDES. 

Nihil  moror  tibicinam:  nescias , 
Utrum  ei  majores  buccaene , an  mammae  sient, 

L Y C U S. 

„ Dabo , quod  placeat. 

1 AGORASTOCLES. 

Cura. 

L Y C U S. 

Aurum  cras  ad  te  referam  tuum. 

I 

AGORASTOCLES. 

Facito  in  memoria  habeas. 
L Y c u §. 

Miles , secuere  me. 

ANTHEMONIDES. 

Ego  vero  sequor.  ~ 

AGORASTOCLES. 

Quid  ais,  patrue  ? quando  hinc  ire  cogitas 
Carthaginem  ? nam  tecum  una  ire  ceptum  est. 
HANNO., 

> Ubi  primum  potero , 

lllico. 

AGORASTOCLES.  ’ 

Dum  auctionem  facio , hic  optis  est,  aliquos  ut 

maneas  dies. 

HANNO. 

Faciam  ita.  ut  vis. 

AGORASTOCLES. 

Age  sis , eamus  ; nos  curemus.  Plaudite. 


H 3 

DRAMATIS  PERSONAE. 

PSEUDOLUS,  servus.  - 

CALIDORUS,  adolescens • 

BALLIO,  leno  * 

LORARII  quatuo/. 

SIMO,  * ) 

) senes. 

CALLIPHO,) 

HARPAX,  cacula. 

/ 

CHARINUS,  adolescens 
PUER. 

COQUUS. 

SIMIA,  sycophanta. 
PHOENICIUM,  meretrix. 

ARGUMENTUM 

( Ut  quibusdam  videtur  ) 

P R I S C I A N I. 

PRAESENTES  numerat  quindecim  Miles  minas: 
Simul  consignat  symbolum  , ut  Phoenicium 
Ei  det  leno  , qui  eum  cum  reliquo  afferat. 

Venientem  Caculam  intervortit  symbolo  , 

Dicens  Syrum  se  Ballionis,  Pseudolus : 

Opemque  herili  ita  tetulit : nam  Simiae 
Leno  mulierem , quem  is  supposuit , tradidit. 

Venit  Harpax  verjfs ; res  palam  cognoscitur  : 
Senexque  argentum,  quod  erat  pactus , reddidit. 

ALIUD  ARGUMENTUM 
CAMERARII. 

H UJUS  fabulae  laudatio  exstat  Ciceroniana  : in 
cujus  Catone  ipse  Cato  dicit : Quam  gaudebat 
bello  suo  Punico  Naevius ; quam  Truculento 
PLAUTUS , quam  PSEUDOLO ! Ac  est  Trucu- 
lentus quidem  ita  depravatus,  ut  nulla  alia  fabu- 
la fabularum  Plautinarum  magis,  tam  in  expressis , 
quam  in  MSS.  libris.  Pseudolus  autem  et  beneficio 
veterum  librorum  , et  nostra  diligentia,  maxima  par- 
te restitutus  integritati , facile  probat  lectori , se 
noti  sine  caussa  tantopere  placuisse  Ciceroni.  Argi i- 


• » 


* 

ARGUMENTUM. 


mentum  est  varium  et  plane  mirijicum.  Senes  duo 
satis  commodi.  Adolescens  amore  perditus.  Servus 
veterator  et  fraudulentus.  l.eno  sceleratus  et  perf~ 
• dus;  a quo  per  fallacias  subitae  occasionis  abducitur 
amica  flii  herilis  consilio  servuli.  Haec  exponuntur 
admodum  copiose  et  luculente,  cum  actione  multiplici . 


* 


i 

PROLOGUS. 


O TU  D ET  E hodie  mihi : bona  in  Scenam  affero  r 
Nam  bona  bonis  ferri  reor  aequom  maxume ; 

Ut  mala  malis:  ut,  qui  mali  sunt,  habeant  mala: 
Qr  boni.  bona,  bonos  quod  oderint  mali. 

Sunt  mali:  malos  quod  oderint  boni,  bonos 
Esse  oportet,  vosque  ideo  estis  boni : quandoquidem 
Semper'  odistis  malos:  et  lege , et  legionibus 
Hos  fugitastis  , Qiiirites , successis  bonis. 

Huic  vos  nunc  pariter  bonam  boni  operam  dcRe  gregi , 
Qui  bonus  est,  et  hodie  ad  bonos  affert  bona. 

Aures , oculi , animus . ampliter  jient  saturi. 

In  Scenam  qui  jejunus  venerit , aut  sitiens. 

Is  risu  et  ventre  raso  vigilabit  sedulo: 

Dum  ridebunt  saturi , mordebunt  famelici. 

Nunc  si  sapitis.  cedite , jejuni,  ■ atque  discedite: 
Vos , saturi,  state,  immo  sedete,  atque  attendite. 
Non  argumentum , neque  hujus  nomen  Fabulae 
Nunc  proloquar  ego  : satis  id  faciet  Pseudolus  : 
Satis  id  dictum  vobis  puto  jam,  atque  deputo. 

Ubi  lepos , joci , risus  ovinum  , ebrietas  decent, 
Gratiae,  decor,  hilaritas,  atque  delectatio.: 

Qui  quaerit  alta , is  malum  videtur  quaerere. 

Curas  malas  abjicite  jam , ut  otiosi  hodie. 

Exporgi  meliu  ’st  lumbos,  atque  exsurgier. 
Plautina  longa  Fabula  in  Scenam  venit. 

ACTUS  P‘R  IMUS. 


S C E N A I. 


TSEUBOLUS,  CALIDORUS.  - 


PSEUDOLUS. 

S I ex  te  tacente  fieri  possem  certior  , 

Here,  quae  miseriae  te  tam  misere  macerant, 
Duorum  labori  ego  hominum  parsissem  lubens, 
Me:  te  rogaridi , et  tui  respondendi  mihi. 

Nunc  quoniam  id  heri  non  potest,  necessitas 
Me  subigit,  ut  te  rogitem,  responde  mihi: 
Quid  est,  quod  tu  exanimatus  jam  hos  multos 
dies 

Gestas  fabellas  tecum , eas  lacrumis  lavis  , 
Neque  tui  participem  consili  quemquam  facis? 
Eloquere  , ut  quod  ego  nescio  , id  tecum  sciam. 

CALIDORUS. 

Misere  miser  sum  , Pseudole  ! 

^PSEUDOLUS. 

Id  te  Juppiter 

Prohibessit.' 


CALIDORUS. 

Nihil  hoc  Jovis  ad  judicium  adtinet. 
Sub  Veneris  regno  vapulo,  non  sub  Jovis. 
PSEUDOLUS. 

Licet  rrfe  id  scire  quid  sit?  nam  tu  me  antidhac 

Supremum  habuisti  comitem  consiliis  tuis. 

, CALIDORUS. 

Idem  animus  nunc  est. 

PSEUDOLUS. 

f ac  me  certum  quid  tibi  ’st. 
Juvabo  aut  re,  aut  .opera,  aut  consilio  bono. 

C ALIDORUS# 

Cape  has  tabellas , tute  hinc  narrato  tibi , 

Quae  me  miseria  et  cura  contabefacit. 

PSEUDOLUS. 

Mos  tibi  geretur,  sed  quid  hoc  quaeso  ? 

CALIDORUS. 

Quid  est? 

PSEUDOLUS. 

Ut  opinor,  quaerunt  literae  hae  sibi  liberos, 
Alia  aliam  scandit. 

CALIDORUS. 

Ludis  me  ludo  tuor 
PSEUDOLUS. 

Has  quidem  pol , credo , nisi  Sibylla  legerit , 
Interpretarier  potesse  neminem. 

CALIDORUS.  • • 

Cur  inclementer  dicis  lepidis  literis  , 

Lepidis  tabellis,  lepida  conscribds  manu? 
fSEUDOLUS. 

An  obsecro  hercle,  habent  quoque  gallinae  ma- 
nus ? 

Nam  has  quidem  gallina  scribsit. 

CALIDORUS. 

Odiosus  milii  es. 


PSEUDOLUS. 

Lege,  vel  tabellas  redde. 

PSEUDOLUS. 

Immo  enim  pellegam: 

Advortito  animum. 

CALIDO  'RUS. 

N011  adfst. 

PSEUDOLUS. 

At  tu  cita. 
CALIDORUS. 

Immo  ego  tacebo,  tu  hinc  ex  cera  cita: 

Nam  istic  meus  animus  nunc  est,  non  in  pectore. 

PSEUDOLUS. 

Tuam  amicam  video,  Calidore. 

CALIDORUS. 

Ubi  ea  est , pbsecro  ? 
PSEUDOLUS. 

Eccam  in  tabellis  porrectam : in  cera  cubat. 

CALIDORUS. 

At  te  Dii  Deaeque  quantus  es. 

PSEUDOLUS. 

Servassint  quidem. 
* , CALIDORUS. 

Ouasi  solstitialis  herba  paulisper  fui: 

Kepehte  exortus  sum,  repentino  occidi. 

PSEUDOLUS. 

Tace,  dum  tabellas  pellcgo. 

CALIDORUS. 

Ergo  quin  legis  P 
PSEUDOLUS. 

Phoenicium  Calidoro  amatori  suo 

Per  ceram  et  linum  literasque  interpretes 
Salutem  mittit , et  salutem  abs  te  expetit , 
Lacrumans  titubanti  animo , corde , et  pectore. 
CALIDORUS. 

Perii ! salutem  nusquam  invenio , Pseudole  , 
Quam  illi  remittam. 

PSEUDOLUS. 

Quam  salutem? 
CALIDORUS. 

Argenteam. 

PSEUDOLUS.  , 

Pio  lignean’  salute  vis  argenteam 
Remittere  illi  ? vide  sis , quam  tu  rem  geras. 

i CALIDORUS. 

Recita  modo:  ex  tabellis  jam  faxo  scies, 

Quam  subito  argento  mi  usus  invento  siet. 

PSEUDOLUS. 

Leno  me  peregre  militi  Macedonio 
Minis  viginti  vendidit , voluptas  mea : 

Et  priusquam  hinc  abiit,  quindecim  Miles  minas 
Dederat ; nunc  unae  quinque  remorantur  minae : 
Ea  caussa  Miles  hic  reliquit  symbolum, 
Expressam  in  cera  ex  anulo  suam  imaginem, 

Ut  qui  huc  afferret  ejus  similem  symbolum, 
Cum  eo  simul  me  mitteret,  ei  rei  dies 
Haec  praestituta  ’st , proxuma  Dionysia. 

CALIDORUS. 

Cras  ea  quidem  sunt,  prope  adest  exitium  mihi , 
Nisi  quid  mihi  in  te  est  auxili. 

PSEUDOLUS. 

Sine  pellegam. 
CALIDORUS. 

Sino,  nam  mihi  videor  cum  ea  fabularier. 

Lege,  dulce  amarumque  una  nunc  misces  mihi. 
PSEUDOLUS. 

Nunc  nostri  amores,  mores,  consuetudines. 
Jocus , ludus , sermo  , suavis  saviatio  , 
Conpressiones  artae  amantum  conparum , 
Teneris  labellis  molles  morsiunculae, 

Papillarum  horridularum  oppressiunculae, 
Harum  voluptatum  mihi  omnium , atque  itidem 
tibi  * 

Distractio,  discidium,  vasticies  venit , V 
Nisi  quae  mihi  in  te  ’st  aut  tibi  est  in  me  salus. 
Haec  quae  ego  scivi , ut  sches  curavi  omnia : 
Nunc  ego  te  experiar,  quid  ames,  quid  simules, 
vale. 

CALIDORUS. 

Est  misere  scribtum,’  Pseudole  ! 

PSEUDOLUS. 

* 9 O miserrume! 

CALIDORUS. 

Ouin  fles? 

PSEUDOLUS. 

. Pumiceos  oculos  habeo : non  queo 
Lacrumam  exorare  ut  exspuant  unam  modo. 
CALIDORUS.' 

Quid  ita? 

PSEUDOLUS. 

Genus  nostrum  semper  siccoculum  fuit. 
CALIDORUS. 

Nihilne  adjuvare  me  audes  ? 

PSEUDOLUS. 

Quid  faciam  tibi? 
CALIDORUS. 

, Heu ! 

PSEUDOLUS. 

Heu?  id  quidem  tibi  hercle,  ne  parsis,  dabo. 
CALIDORUS. 

Miser  sum;  argentum  nusquam  invenio  mutuom, 
Pseudole. 

PSEUDOLUS. 

Heu! 

* 

CALIDORUS. 

* Neque  intus  nummus  ullus  est. 

PSEUDOLUS. 

Eheu ! 

CALIDORUS. 

Ille  abducturus  est  mulierem  cras. 

PSEUDOLUS. 

Eheu! 

CALIDORUS. 

Istoccine  pacto  me  adjutas  ? 

PSEUDOLUS. 

Do  id  quod  mihi  est: 

Nam  is  mihi  thesaurus  jugis  in  nostra  est  domo. 

CALIDORUS. 

Actum  hodie  de  me  est.  sed  potes  nunc  mutuam 

Vol.  III.  I 

Drachmam  dare  mi  unam , quam  cras  reddibo 
^ tibi  ? 

PSEUDOLUS. 

Vix  hercle  opinor,  si  me  obponam  pignori. 

Sed  quid  de  drachma  facere  vis  ? 

CALIDORUS. 

Restim  volo 

Milii  emere. 

PSEUDOLUS. 

Quamobrem? 

CALIDORUS.  ' 

• Qui  me  faciam  pensilem. 

Certum  ’st  mihi  ante  tenebras,  tenebras  persequi. 

PSEUDOLUS. 

Ouis  mi  igitur  drachmam  reddet,  si  dederim  tibi? 
An  tu  te  ea  caussa  vis  sciens  suspendere,  % 
Ut  me  defraudes  drachma , si  dederim  tibi  ? 


CALIDORUS. 

Profecto  nullo  pacto  possum  vivere, 

Si  illa  a me  abalienatur  atque  abducitiu. 

PSEUDOLUS. 

Quid  fles,  cucule?  vives. 

CALIDORUS. 

Quid  ego  ni  fleam? 

Ouoi  nec  paratus  nummus  argenti  siet : 
Neque  quoi  libellae  spes  sit  usquam  gentium. 

PSEUDCfcLUS. 

Ut  literarum  ego  harum  sermonem  audio , 

Nisi  tu  illi  drachmis  fleveris  argenteis , 

Ouod  tu  istis  Iacrumis  te  probare  portulas, 
Non  pluris  refert , quam  si  imbrem  in  cribrum 
i nerer  as. 

Verum  ego  te  amantem,  ne  pave,  non  deseram. 
Spero , alicunde  hodie  me  bona  opera , aut  hac 
^mea , 

Ubi  inventurum  esse  auxilium  argentarium. 
Atque  id  futurum  unde,  unde  dicam  nescio; 
Nisi  quia  futurum  ’st : ita  supercilium  salit. 

CALIDORUS. 

Utinam  quae  dicis , dictis  facta  suppetant ! 
PSEUDOLUS. 

Scis  tu  quidem  hercle , mea  si  conmovi  sacra  , 
Quo  pacto  et  quantas  soleam  turbellas  dare  ! 

CALIDORUS. 

In  te  nunc  sunt  omnes  spes  aetati  meae. 
PSEUDOLUS. 

Satin’  est,  si  hanc  hodie  mulierem  efficio  tibij 
Tua  ut  sit , aut  si  tibi  do  viginti  minas  ? 

CALIDORUS. 

Satis , si  futurum  ’st. 

PSEUDOLUS. 

Roga  me  viginti  minas. 
Ut  me  effecturum  tibi , quod  promisi , scias , 
Roga  obsecro  hercle.  gestio  promittere. 

CALIDORUS. 

Dabisne  argenti  mi  hodie  viginti  minas? 

PSEUDOLUS. 

Dabo,  molestus  nunc  iam  ne  sis  mihi. 

I a 

Atque  hoc  ne  dictum  tibi  neges,  dico  prius, 

Si  neminem  alium  potero , tuum  tangam  patrem. 

CALIDOR.US. 

Dii  te  mihi  omnes  servent ! verum  si  potes , 
Pietatis  caussa , vel  etiam  matrem  quoque. 

, ~ PSEUDOLUS. 

De  istac  re  in  oculum  utrumvis  conquiescito. 

CALIDORUS. 

Oculum  utrum  , anne  in  aurem  P 
PSEUDOLUS. 

At  hoc  pervolgatum  ’st  minus. 
Nunc  ne  quis  dictum  sibi  neget,  dico  omnibus, 
Pube  praesenti , in  concione , omni  poplo , 
Omnibus  amicis  , notisque  edico  meis  , 
ln  hunc  diem  a me  ut  caveant,  ne  credant  milii. 

CALIDORUS. 

St!  tace  obsecro  hercle. 


PSEUDOLUS. 


C A 


Quid  negoti  ’st  ? 
L I D O R U S. 


Ostium 


Lenonis  crepuit. 

PSEUDOLUS. 

Crura  mavellem  modo. 
CALIDORUS. 

Atque  ipse  egreditur  penitus  perjurum  caput. 

S C E N A II. 

BALLIO.  LORARII  IV.  PSEUDOLUS. 

C A L I D 0 RU  S. 

BALLIO. 

TT*  ... 

JL_j  x I T E , agite , ite , ignavi , male  habiti , et 
male  conciliati , 

Quorum  numquam  quidquam  quoiquam  venit 
in  mentem , ut  recte  faciant. 

Quibus  nisi  ad  hoc  exemplum  experior  , non 
potest  usurpari  usura. 

Neque  ego  homines  magis  asinos  umquam  vidi , 
ita  plagis  costae  callent. 

Quos  dum  ferias , tibi  plus  noceas : eo  enim  in- 
genio hi  sunt  flagritribae , 

Qui  haec  habent  consilia,  ubi  data  occasio  est, 
rape  , clepe , tene  , harpaga , 

Bibe,  es,  fuge:  hoc  est  eorum  opus. 

Ut  mavelis  lupos  apud  ovis  linquere,  quam  hos 
domi  custodes. 

At  faciem  quom  aspicias  eorum , haud  mali  vi- 
dentur ; opera  fallunt. 

Nunc  adeo , hanc  edictionem  nisi  animum  ad- 
vortitis  omnes , 

Nisi  somnum  socordiamque  ex  pectore  oculis- 
, • que  amovetis, 

Ita  ego  vostra  latera  loris  faciam , ut  valide  va- 
ria sint : 

I 3 

Ut  ne  peristromata  quidem  aeque  picta  sint  Cam- 
panica , 

Neque  Alexandrina  belluata  conchyliata  tapetia. 

Atque  heri  ante  dixeram  omnibus,  dederam- 
que  eas  provincias: 

Verum  ita  vos  estis  perditi,  neglegentes,  inge- 
nio inprobo , 

Officium  vostrum  ut  vos  malo  cogatis  conmo- 
nerier. 

Nempe  ita  animati  estis  vos.  vincite  hoc  duritia 
ergo  atque  me. 

Hoc  vide  sis , ut  alias  res  agunt ! hoc  agite , hoc 
animum  advortite , 

Huc  adhibete  auris,  quae  ego  loquar,  plagigera 
genera  hominum. 

Numquam  edepol  vostrum  durius  tergum  erit, 
quam  terginum  hoc  meum. 

Qui  nunc?  doletne?  hem!  sic  datur,  si  quis  he- 
rum servos  spernit 

Assistite  omnes  contra  me , et  quae  loquor , ad- 
vortite animum. 

Tu  qui  urnam  habes,  aquam  ingere,  face  ple- 
num aenum  sit  cito. 

Te,  cum  securi,  caudicali  praeficio  provinciae. 

LORARIUS. 

At  haec  retunsa  ’st. 

BALLIO. 

Sine  siet:  itidem  vos  quoque  estis  plagis  omnes. 

Num  qui  minus  ea  gratia  tamen  -omnium  opera 
utor? 

Tibi  hoc  praecipio , ut  niteant  aedes,  habes  quod 
facias:  propera,  abi  intro. 

Tu  esto  lectisterniator,  tu  argentum  eluito,  idem 
exstruito. 

Haec  , quom  ego  a foro  revortor,  facite,  ut  of- 
fendam parata, 

Vorsa,  pertersa,  strata,  lauta,  structaque  omnia 
uti  sint. 

Nam  mihi  hodie  natalis  dies  est.  decet  eum  Omnis 
vos  concelebrare. 

Pernam  , callum  , glandium  , sumen  , facito  iji 
aqua  jaceant,  satin’  audis  ? 1 

Magnifice  volo  enim  summos  viros  accipere,  ut 
mihi  rem  esse  reantur. 

Intro  abite,  atque  haec  cito  celebrate , ne  mora 
quae  sit , coquus  quom  veniat , 

Mihi,  ego  eo  in  macellum  , ut  piscium  quid- 
quid est , pretio  praestinem. 

I , puere , prae : ne  quisquam  pertundat  crumi- 
nam, cautio  ’st. 

Vel  opperire : est  quod  domi  dicere  paene  fui 
oblitus. 

Auditin’ ? vobis,  mulieres,  hanc  habeo  edictio- 
nem : 

Vos,  quae  in  mundiciis,  molliciis , deliciisque 
aetatulam  agitis. 

Viris  cum  summis  inclitae  amicae : nunc  ego 
scibo  , atque  hodie  experiar , 

Quae  capiti,  quae  ventri  operam  det,  quaequo 
suae  rei , quae  somno  studeat : 

I 1 

Quam  libertam  fore  mihi  credam , et  quam  ve-* 
nalem , hodie  experiar. 

Facite  hodie , ut  mihi  munera  multa  huc  ab  ama- 
toribus conveniant. 

Nam  nisi  penus  annuus  hodie  convenit , cras 
populo  prostituam  vos. 

Natalem  scitis  mihi  diem  esse  hunc,  ubi  isti  sunt, 
quibus  vos  oculi  estis? 

Quibus  vitae , quibus  deliciae  estis  ? quibus  sa- 
via?  mammilla?  mellitae? 

Manipulatim  mihi  munerigeruli  facite  ante  aedis 
jam  hic  assint. 

Cur  ego  vestem , aurum , atque  ea , quibus  est 
vobis  usui , praehibeo  ? quid  mihi 

Domi,  nisi  malum,  vostra  opera  est  hodie,  in- 
probae  ? vino  modo,  cupidae  estis : 

Eo  vos  vostros  pantices  usque  adeo  madefacitis , 
quom  ego  sim  hic  siccus. 

Nunc  adeo  hoc  factum  ’st  optumum , ut  nomine 
quamque  appellem  suo : 

Ne  dictum  esse  actutum  sibi  quaepiam  vostrarum 
mihi  neget,  advortite  animum  cunctae. 

Principio,  Hedyli um , tecum  ago,  quae  amica  es 
frumentariis , 

Quibus  cunctis  montes  maxumi  acervi  frumenti 
sunt  domi  : 

Fac  sis  sit  delatum  huc  mihi  frumentum,  hunc 
annum  quod  satis 

Mihi,  etiam  familiae  omni  sit  meae:  atque  adeo 
ut  frumento  affluam , 

Ut  civitas  nomen  mihi  conmutet , meque  ut 
praedicet 

Lenone  ex  Ballione  regem  Jasonem. 

CALIDORUS. 

Audiri  furcifer 

Quae  loquitur?  satin’  magnificus  tibi  videtur? 

PSEUDOLUS. 

Pol  iste. 

Atque  etiam  malificus.  sed  tace , atque  hanc  rem 
• gere. 

BALLIO. 

Aeschrodora  tu , quae  amicos  tibi  habes  leno- 
num aemulos 

Lanios,  qui  item  ut  nos  jurando  jure  male  quae- 
runt rem , audi  : 

Nisi  carnaria  tria  gravida  tergoribus  oneri  uberi, 
hodie 

Mihi  erunt,  cras  te  quasi  Dircam  olim,  ut  me- 
morant , duo 

Gnati  Jovis  devinxere  ad  taurum,  item  hodie 
stringam  ad  carnarium  : id  tibi 

Profecto  taurus  fiet. 

PSEUDOLUS. 

Nimis  sermone  hujus  ira  incendor. 

Hunccine  hic  hominem  pati  colere  juventutem 
Atticam  ? 

Ubi  sunt,  ubi  latent,  quibus  aetas  integra ’st, 
qui  amant  a lenone  ? 

Quin  conveniunt?  quin  una  omnes  peste  hac  po- 
pulum hunc  liberant? 

Sed  nimis  sum  stultus , nimium  fui  indoctus , ne 
illi  audeant 

Id  facere : quibus  ut  serviant  suus  amor  cogit , 
simul 

Prohibet , faciant  advorsum  eos  quod  volunt. 

CALIDORUS. 

Vah!  tace. 

PSEUDOLUS- 

Quid  est? 

CALIDORUS. 

Male  morigerus  male  facis  mihi , quom  sermone 

huic  obsonas. 

PSEUDOLUS. 

Taceo. 

CALID  ORUS. 

At  taceas  malo  multo , quam  tacere  te  dicas. 

BALLIO. 

, Tu  autem 

Xystilis , fac  ut  animum  advortas,  quojus  ama- 
tores olivi 

Dynamin  domi  habent  maxumam. 

Si  milii  non  jam  huc  culleis  oleum  deportatur, 

Te  ipsam  culleo  ego  cras  faciam  ut  deportere  in 
pergulam. 

Ibi  tibi  adeo  lectus  dabitur,  ubi  tu  haud  somnum 
capias , 

Sed  ubi  usque  ad  langorem  ~ tenes  , quorsum 
haec  tendant , quae  loquor  ? 

En  excetra  tu , quae  tibi  amicos  tot  habes , tam 
probe  oleo  onustos, 

Num  qtioipiam  ’st  hodie  tua  tuorum  opera  con- 
servorum 

Nitidiusculum  caput?  aut  num  ipse  ego  pulmen- 
to utor  magis 

Unctiusculo  ? sed  scio  , tu  oleum  haud  magni 
pendis,  vino  te 

Devincis,  sine  modo,  reprehendam  ego  cuncta 
hercle  una  opera , nisi 

Ouidem  hodie  tu  omnia  facis . scelesta , haec  uti 
loquor. 

Tu  autem  quae  pro  capite  argentum  mihi  jam 
jamque  saepe  numeras , 

Ea  pacisci  modo  scis ; sed  quae  pacta  es , non  scis 
solvere. 

. Phoenicium,  tibi  haec  ego  loquor,  deliciae  sum- 
matum virum: 

Nisi  hodie  mihi  ex  fundis  tuorum  amicorum 
omne  huc  penus  affertur, 

Cras  Phoenicium  Phoenicio  corio  invises  per- 
gulam. 


S C E N A III. 

CALIDORUS.  PSEUDOLUS, 
BALLIO. 


CALIDORUS. 

s E u D o L E , non  audis  quae  hic  loquitur? 
PSEUDOLUS. 

Audio,  here,  equidem,  atque  animum  advorto. 

CALIDORUS. 

Quid  mihi  es  auctor,  huic  ut  mittam,  ne  ami- 
cam hic  meam  prostituat? 

PSEUDOLUS. 

Bene  curassis.  liquido  es  animo:  ego  pro  me  et 
pro  te  curabo. 

Jamdiu  ego  huic  bene  et  hic  mihi  volumus,  et 
amicitia  ’st  antiqua. 

Mittam  hodie  huic  suo  die  natali  malam  rem 
magnam  et  maturam. 

CALIDORUS. 

Quid  opu  ’st  ? 

PSEUDOLUS. 

Potin’  aliam  rem  ut  cures  ? 

CALIDORUS. 

At. 

PSEUDOLUS. 

Bat. 

CALIDORUS. 

Crucior. 

PSEUDOLUS. 

Cor  dura. 

v CALIDORUS. 

V * 

Non  possum. 

PSEUDOLUS. 

Fac  possis. 

CALIDORUS. 

Quonam  pacto  possim  vincere  animum? 

PSEUDOLUS. 

In  rem  quod  sit , praevortaris , quam  re  advor- 
sa  animo  auscultes.  *> 

CALIDORUS. 

Nugae  istaec  sunt : non  jucundum  ’st , nisi  amans 

facit  stulte. 

PSEUDOLUS. 

Pergin’  ? 

CALIDORUS. 

O Pseudole  mi,  sine  sim  nihili:  mitte  me  sis. 

PSEUDOLUS. 

Sino , modo  ego 

Abeam. 

CALIDORUS. 

Mane , mane : jam  ut  voles  me  esse , ita  ero. 
pseudolu's. 

Nunc  tu  sapis. 

BALLIO. 

It  dies ; ego  mihi  cesso,  i prae , puere. 

CALID  ORUS. 

Heus,  abiit,  quin  revocas? 

PSEUDOLUS. 

Quid  properas?  placide! 

CALIDORUS. 

At  priusquam  abeat. 

BALLIO. 

Quid  hoc  malum ! tam  placide  is  , puere. 

PSEUDOLUS. 

Hodie  nate  heus  ! hodie  nate  , tibi  ego  dico,’ 
heus  hodie  nate , redi , et 

Respice  ad  nos , tametsi  occupatus , moramur. 

mane,  smxt  conloqui 
Qui  volunt  te. 

BALLIO. 

Quid  hoc  est?  quis  est,  qui  moram  oc- 
cupato molestam  obtulit? 
CAL1DORUS. 

Qui  tibi  sospitalis  fuit. 

BALLIO. 

Mortuu  ’st , qui  fuit : qui  est , vivos  est, 
PSEUDOLUS. 

Nimis  superbe. 

BALLIO. 

Nimis  molestus. 

CALIDORUS., 

Reprehende  hominem:  assequere. 

BALLIO. 

I,  puere. 

PSEUDOLUS. 

Accedamus  hac  obviam. 

BALLIO. 

Juppiter  te  perdat,  quisquis  es. 
PSEUDOLUS. 

Te  volo. 

BALLIO. 

At  vos  ego  ambos,  vorte  hac  te , puere. 
PSEUDOLUS. 

Non  licet 

Conloqui  te? 

BALLIO. 

At  mihi  non  lubet. 

C A L I D O R U S. 

Sin  tuam  est  quidpiam  in  rem? 
BALLIO. 

Licet- 

Ne  obsecro  vivere , an  non  licet  ? 

PSEUDOLUS. 

Vah,  manta. 


BALLIO. 

, ■ Omitte. 

calidorus. 

Ballio, 

Audi. 

BALLIO. 

Surdus  sum : profecto  inanilogus  es. 
CALIDORUS. 

Dedi , dum  fuit 
BALLIO.' 

Non  peto,  quod  dedisti. 

CALIDORUS. 

Dabo,  quando  erit. 
BALLIO. 


Quando  habebis. 

CALIDORUS. 


Ducito, 


Heu,  heu,  quam  ego  malis  perdidi  modis, 
Quod  tibi  detuli , et  quod  dedi ! 

BALLIO. 

Mortua  re , verba  nunc  facis. 
Stultus  es , rem  actam  agis. 

PSEUDOLUS. 

Nosce  saltem  hunc,  quis  est. 

PSEUDOLUS. 

BALLIO. 


v.  29  . 


Jam  diu 

Scio  , qui  fuit:  nunc  quis  est  is,  ipsus  sciat,  am- 
bula tu. 

PSEUDOLUS. 

Potin’  ut  semel  modo , Ballio , huc  cum  lucro 
respicias  ? 

BALLIO. 

Respiciam  istoc  pretio,  nam  si  sacruficem  sum- 
mo Jovi , 

Atque  in  manibus  exta  teneam,  ut  porriciam, 
interea  loci 

Si  lucri  quid  detur,  potius  rem  divinam  deseram. 

PSEUDOLUS. 

Non  potest  pietate  obsisti  huic , ut  res  sunt  ce- 
terae ! 

Deos  quidem , quos  maxume  aequom  ’st  me- 
tuere, eos  minimi  facit. 

BALLIO. 

Conpellabo.  salve  multum , serve  Athenis  pes- 
sume.  ) 

PSEUDOLUS. 

Dii  te  Deaeque  ament  vel  hujus  arbitratu,  vel 
meo : 

Vel  si  dignus  alio  pacto , neque  ament , neque , 
faciant  bene. 

• , BALLIO. 

Quid  agitur,  Calidore ? 

PSEUDOLUS. 

Amatur,  atque  egetur  acriter. 

BALLIO. 

Misereat , si  familiam  alere  possim  misericordia. 

PSEUDOLUS. 

Eia ! scimus  nos  quidem  te , qualis  sis ; ne  prae- 
dices. 

Sed  scin’  quid  nos  volumus  ? 

BALLIO. 

Pol  ego  propemodo:  ut  male  sit  mihi. 

P SEUDOLUS. 

Et  id,  et  hoc , quod  te  revocamus,  quaeso,  ani- 
mum advorte. 

BALLIO. 

Audio. 

Atque  in  pauca,  ut  occupatus  nunc  sum,  con- 
fer , quid  velis. 

PSEUDOLUS. 

Hunc  pudet,  quod  tibi  promisit,  quaque  id  pro- 
misit die, 

» ... 

Quia  tibi  minas  viginti  pro  amica  etiam  non  dedit. 

BALLIO.  - ..  ; 

Nimio  id  quod  pudet  facilius  fertur,  quam  illud, 
quod  piget. 

Non  dedisse , istum  pudet : me , quia  non  acce- 
pi,  piget. 

PSEUDOLUS. 

At  dabit , parabit : aliquot  hos  dies  manta  modo. 

Nam  hic  id  matuit,  ne  illam  vendas  ob  simulta- 
tem suam. 

Vol.  III.  K 

H6  PSEUDOLUS. 

BALLIO. 

Fuit  occasio,  si  vellet,  jampridem  argentum  ut 
daret. 

CALIDORUS. 

Quid,  si  non  habui? 

BALLIO. 

Amabas?  invenires  mutuom. 
Ad  Danistam  devenires , adderes  fenusculum  : 
Subripuisses  patri. 

PSEUDOLUS. 

Subriperet  hic  patri , audacissume  ? 
Non  periclum ’st,  ne  quid  recte  monstres. 
BALLIO. 

Non  lenonium ’st. 
CALIDORUS. 

Egon’  patri  subripere  possim  quidquam , tam 
cauto  seni ? 

Atque  adeo , si  facere  possem , pietas  prohibet. 
BALLIO. 

Audio. 

Pietatem  ergo  istam  amplexator  noctu,  pro  Phoe- 
nicio. 

Sed  quoniam  pietatem  amori  video  te  praevor- 
tere , 

Omnes  tibi  patres  sunt  ? nullu  ’st  tibi , quCm  ro- 
j ges  mutuom 
Argentum? 

CALIDORUS. 

Quin  nomen  quoque  jam  interiit  Mutuom. 

ACTUS  I.  SC.  III. 


BALLIO. 

Heus  tu , postquam  hercle  isti  a mensa  suigunt 
saturi,  poti, 

Qui  suum  repetunt , alienum  reddunt  nato  ne- 
mini , 

Ab  alienis  cautiores  sunt,  ne  credant  alteri. 

CALIDORUS. 

Nimis  miser  sum,  nummum  nusquam  reperire 
argenti  queo : 

Ita  miser  et  amore  pereo , et  inopia  argentaria. 

BALLIO. 

Eme  die  caeca  hercle  olivom , id  vendito  ocu- 
lata die. 

Jam  hercle  vel  ducentae  fieri  possunt  praesentes 
minae. 

CALIDORUS. 

Perii!  an  non  tum  Lex  me  perdit  quina  vice- 
naria P 

Metuunt  credere  omnes. 

^ BALLIO. 

Eadem  ’st  mihi  lex,  metuo  credere. 

PSEUDOLUS. 

Credere  autem  ? eho , an  poeni tet  te , quanto  hic 
fuerit  usui  ? 

BALLIO. 

Non  est  justus  quisquam  amator , nisi  qui  per- 
petuat data, 

Datque  usque,  quando  nihil  sit,  simul  amare 
desinat. 

K 2 

CALIDORUS. 

Nihilne  tc  mei  miseret  ? 

BALLIO. 

Inanis  cedis : dicta  non  sonant. 
Atque  ego  te  vivom  salvomque  vellem. 

PSEUDOLUS. 

Eho,  an  jam  mortuu ’st? 
BALLIO. 

Ut  ut  est : mihi  quidem  profecto  cum  istis  dictis 
mortuu  ’st. 

Illico  vixit  amator , ubi  lenoni  placet. 

Semper  tu  ad  me  cum  argentata  accedito  que- 
rimonia. 

Nam  istoc , quod  nunc  lamentare , non  esse  ar- 
gentum tibi , 

Apud  novercam  querere. 

PSEUDOLUS. 

Eho,  an  umquam  tu  hujus  nupsisti  patfi? 
BALLIO. 

Dii  melius  faciant. 

PSEUDOLUS. 

Fac  hoc , quod  te  rogamus , Ballio , 
Mea  fide , si  isti  formidas  credere,  ego  in  hoc 
triduo 

Aut  terra  aut  mari  alicunde  evolvam  id  argen- 
tum tibi. 

BALLIO. 

Tibi  ego  crcdan\? 

PSEUDOLUS. 

Cur  non? 

Quia  pol,  qua  opera  sic  credam  tibi. 
Una  opera  alligem  fugitivam  canem  agninis  la- 
ctibus. 

CALIDORUS. 

Siccine  mihi  abs  te  bene  merenti  male  refertur 
gratia  ? 

BALLIO. 

Quid  nunc  vis? 

CALIDORUS. 

Ut  opperiare  hos  sex  dies  saltem  modo  , 
Ne  illam  vendas,  neu  me  perdas  hominem  aman- 
tem. 

BALLIO. 

Animo  bono  es. 

,Vel  sex  menses  opperibor. 

CALIDORUS. 

Euge , homo  lepidissumc. 
BALLIO. 

Immo  vin’  etiam  te  faciam  ex  laeto  laetantem 
magis  ? 

CALIDORUS. 

Quid  jam  ? 

BALLIO. 


Quia  enim  non  venalem  jam  habeo  Phoe- 
nicium. 

CALIDORUS. 

Non  habes? 

BALLIO. 

Non  hercle  vero. 

CALIDORUS. 

Pseudole,  arcesse  hostias. 
Victimas , lanios ; ut  ego  huic  sacruficem  summo 

Jovi : 

Nam  hic  mihi  nunc  est  multo  potior  Juppiter, 
quam  Juppiter. 

BALLIO. 

Nolo  victimas : agninis  me  extis  placari  volo. 
CALIDORUS. 

Propera , quid  stas  ? arcesse  agnos,  audm’,  quid 
ait  Juppiter? 

PSEUDOLUS. 

Jam  hic  ero : verum  extra  portam  Metiam  cur- 
rendum ’st  prius. 


CALIDORUS. 

Quid  eo? 

PSEUDOLUS. 

Lanios  inde  arcessam  duos  cum  tintinnabulis. 
Eadem  duo  greges  virgarum  inde  ulmearum  ade- 
gero. 

Ut  hodie  ad  litationem  huic  suppetat  satias  Jovi. 
In  malam  crucem  istic  ibit  Juppiter  lenonius. 

B A L,  L I O. 

Ex  tua  re  non  est , ut  ego  emoriar. 

PSEUDOLUS. 

Qui  dum? 
BALLIO. 

Ego  dicam  tibi: 

Quia  edepol  dum  ego  vivos  vivam,  numquam 
eris  frugi  bonae. 

ACTUS  I.  SC.  III. 

PSEUDOLUS. 

Ex  tua  re  non  est , ut  ego  emoriar. 

0 x BALLIO. 

Qui  dum? 

1 'PSEUDOLUS. 

Sic , quia 

Si  ego  emortuus  sim , Athenis  te  sit  nemo  ne- 
quior. 

CALIDORUS. 

Dic  mihi,  obsecro  hercle,  verum  serio , hoc  quod 
te  rogo. 

Non  habes  venalem  amicam  tu  meam  Phoeni- 
i!-  cium  ? 

BALLIO. 

Non  edepol  habeo  profecto ; nam  jampridem 
vendidi. 

CALIDORUS. 

&•  Quomodo  ? 

jj.  BALLIO. 

Sine  ornamentis,  cum  intestinis  omnibus.' 

CALIDORUS. 

Meam  tu  amicam  vendidisti  ? 

BALLIO. 

Valde,  viginti  minis. 
CALIDORUS. 

Viginti  minis  ? 

BALLIO. 

Utrum  vts , vel  quater  quinis  minis , 
Militi  Macedonio,  et  jam  quindecim  habeo  minas. 

CALIDORUS; 

Quid  ego  ex  te  audio  ? 

BALLIO. 

Amicam  tuam  esse  factam  argenteam. 

CALIDORUS. 

Cur  id  ausus  facere  ? 


BALLIO. 

Libuit,  mea  fuit. 

CALIDORUS. 

Eho ! Pseudole , 

I,  gladium  affer. 

PSEUDOLUS. 

Quid  opus  gladio? 

CALIDORUS. 

Qui  hunc  occidam,  atque  me. 
PSEUDOLUS. 

Quin  tu  te  occidis  potius  ? nam  hunc  fames  jam 
occiderit. 

CALIDORUS. 

Quid  ais,  quantum  terra  tegit,  hominum  per- 
jurissume  ? 

Juravistin’  te  illam  nulli  venditurum,  nisi  mihi? 


BALLIO. 

Fateor. 

CALIDORUS. 

* Nempe  conceptis  verbis, 
t BALLIO. 

Etiam  consultis  quoque. 
CALIDORUS. 

Perjuravisti , sceleste. 


I 


Digitized  by  Google 


T.  121 


ACTUS  I.  SC.  III. 

BALLIO. 

At  argentum  intro  condidi. 
Ego  scelestus  nunc  argentum  promere  possum 
domo  : 

Tu,  qui  pius  es  istoc  genere  gnatus,  nummum 
non  habes. 

CALIDORUS. 

Pseudole , assiste  altrinsecus , atque  onera  hunc 

maledictis. 

PSEUDOLUS. 

Licet. 

Numquam  ad  Praetorem  aeque  cursim  curram , 
ut  emittar  manu. 

CALIDORUS. 

Ingere  mala  multa. 

PSEUDOLUS. 

Jam  ego  te  differam  dictis  meis, 

Inpudice. 

BALLIO. 

Ita  est.  * 

P SEUDOLUS.  • 

Sceleste. 

BALLIO. 

Dicis  vera. 

PSEUDOLUS. 

Verbero. 

BALLIO. 

Quippini  ? 

CALIDORUS. 

Bustirape. 


* 


Dlgitized  by  Google 


PSEUDOLUS. 


V.  12$ 

BALLIO. 

Certe. 

CALIDORUS. 

Furcifer. 

BALLIO. 

Factum  optume. 

CALIDORUS. 

Sociofraude. 

BALLIO. 

Sunt  mea  haec  ista. 

PSEUDOLUS. 

Parricida. 

BALLIO. 

Perge  tu. 

PSEUDOLUS. 

Sacrilege. 

BALLIO. 

Fateor. 

CALIDORUS. 

• Perjure. 

BALLIO. 

Vetera  vaticinamini. 

CALIDORUS. 

Legirupa. 

BALLIO. 

Valide. 

PSEUDOLUS. 

Pernicies  adulescentum. 
BALLIO. 

Acerrume. 


! 

' i 

Digitized  by  Google  I 


A 


\ 


v.131  ACTUS  L SC  IIL  155 

CALIDORUS. 

Fur. 

BALLIO. 

Babae. 

PSEUDOLUS. 

Fugitive. 

BALLIO. 

Bombax. 

CALIDORUS. 

Fraus  populi. 
BALLIO. 

Planissume. 

PSEUDOLUS. 

Fraudulente. 

CALIDORUS. 

Inpure  leno. 

PSEUDOLUS. 

Coenum. 

BALLIO. 

Cantores  probos ! 
CALIDORUS. 

Verberavisti  patrem  atque  matrem. 

BALLIO. 

Atque  occidi  quoque, 
Potius  quam  cibum  praehiberem,  num  peccavi 
quidpiam  ? 

PSEUDOLUS. 

In  pertusum  ingerimus  dicta  dolium : operam 
ludimus. 

BALLIO. 

Numquid  aliud  etiam  voltis  dicere  ? 

CALIDORUS. 

'Ecquid  te  pudet? 

BALLIO. 

Ted  amatorem  inventum  esse  inanem , quasi 
cassam  nucem. 

Sed  quamquam  multa  , malaque  in  me  dicta 
dixisti»  mihi , 

Nisi  mihi  adtulerit  Miles  quinque , quas  debet , 
minas , 

Sicut  haec  est  praestituta  summa  ei  argento  dies : 

Si  is  non  aderit , posse  opinor  facere  officium  me" 
meum. 

CALIDORUS. 

Quid  id  est? 

, BALLIO. 

Si  tu  argentum  adtuleris , cum  illo  perdi- 
derim fidem. 

Hoc  meum  ’st  officium  : ego  , operae  si  sit , plus 
tecum  loquar : 

Sed  sine  argento  frustra  est,  quod  me  tui  mi- 
sereri postulas. 

Haec  mea  ’st  sententia , ut  tu  hinc  porro , quid 
agas,  consulas. 

CALIDORUS. 

Jamne  abis? 

BALLIO. 

Negoti  nunc  sum  plenus. 

PSEUDOLUS. 

Paulo  post  magis. 

Illic  homo  meus  est : nisi  omnes  Dii  me  atque 
homines  deserunt , 

Exossabo  ego  illum  simulter  itidem  ut  murae- 
nam  coquus. 

Sed  nunc,  Calidore , operam  te  mihi  volo  dare. 

CALIDORUS. 

Ecquid  imperas? 
PSEUDOLUS. 

Hoc  ego  oppidum  admoenire , ut  hodie  capia- 
tur , volo. 

Ad  eam  rem  usu  ’st  hominem  astutum , doctum, 
scitum  , et  callidum  , 

Qui  imperata  effecta  reddat , non  qui  vigilans 
dormiat. 

CALIDORUS.  , 

Cedo  mihi,  quid  es  facturus? 

PSEUDOLUS. 

Tempori  ego  faxo  scies: 
Nolo  bis  iterare:  sat  sic  longae  fiunt  Fabulae. 

CALIDORUS. 

Optumum  atque  aequissumum  oras. 

PSEUDOLUS.  - 

Propera , adduc  hominem  cito. 
Pauci  ex  multis  sunt  amici,  homini  qui  certi 
sient. 

CALIDORUS. 

Ego  scio  istuc. 

PSEUDOLUS. 

Ergo  utrimque  tibi  nunc  delectum  para: 
Ex  multis  exquire  illis  unum,  qui  certus  siet,  , 

CALIDORUS. 

Jam  hic  faxo  aderit. 

PSEUDOLUS. 

Potin’  ut  abeas?  tibi  moram  dictis  creas. 


S C E N A IV. 


PSEUDOLUS. 


O S T Q u A M illic  hinc  abiit , tu  astas  solus , 
Pseudole. 

Quid  nunc  acturus,  postquam  herili  filio 
Largitus  dictis  dapsilis?  ubi  sunt  ea? 

Quoi  neque  parata  gutta  certi  consili, 

IV eque  adeo  argenti : neque  nunc  quid  faciam  scio. 
Neque  exordiri  primum,  unde  occipias,  habes, 
Neque  ad  detexundam  telam  certos  terminos. 
Sed  quasi  Poeta  tabulas  quom  cepit  sibi , 
Quaerit  quod  nusquam  est  gentium,  reperit  ta- 
men, 

Facit  illud  verisimile  , quod  mendacium  ’st : 
Nunc  ego  Poeta  fiam , viginti  minae 
Quae  nusquam  nunc  sunt  gentium , inveniam 
t imen. 

Atque  ego  huic  jam  pridem  me  daturum  dixeram, 
Ac  volui  injicere  tragulam  in  nostrum  senem : 
Verum  is,  nescio  quo  pacto,  praesensit  prius. 
Sed  conprimenda  est  mihi  vox  atque  oratio. 
Herum  eccum  video  huc  una  Simonem  simul 
Cum  suo  vicino  Calliphoqe  incedere. 

Ex  hoc  sepulcro  vetere  viginti  minas 
Effodiam  ego  hodie , quas  dem  herili  filio. 
Nunc  huc  concedam,  ut  horum  sermonem  legam. 

t 

S C E N A V. 

v SIMO . CALLIPHO . P S EV  D 0 LU  S. 
SIMO. 

C 

k_Jl  de  damnosis,  aut  de  amatoribus 
Dictator  fiat  nunc  «Athenis  Atticis, 

Nemo  antecedat  filio  , credo , meo  : 

Ita  nunc  per  urbem  solus  sermo  est  omnibus , 
Eum  velle  amicam  liberare,  et  quaerere 
Argentum  ad  eam  rem.  hoc  alii  mihi  renuntiant  9 
Atque  id  jam  pridem  sensi , et  subolet  mihi. 

PSEUDOLUS. 

Occisa  est  haec  res , haeret  hoc  negotium. 

Quo  in  conmeatum  volui  argentarium 
Proficisci,  ibi0  nunc  oppido  obsepta  est  via. 
Praesensit : nihil  est  praedae  praedatoribus. 

CALLIPHO. 

Homines  qui  gestant , quique  auscultant  crimina. 
Si  meo  arbitratu  liceat,  omnes  pendeant. 
Gestores  linguis , auditores  auribus. 

Nam  istaec,  quae  tibi  renuntiantur,  filium 
Te  velle  amantem  argento  circumducere. 
Forsitan  ea  tibi  dicta  sunt  mendacia. 

Sed  si  vera  ea  sunt,  ut  nunc  mos  est,  maxume, 
Quid  mirum  fecit?  quid  novom,  adulescens  homo 


•I 

Si  amat , si  amicam  liberat  ? 

PSEUDOLUS. 

Lepidum  senem! 

SIMO. 

Vetus  nolo  faciat. 

CALLIPHO. 

At  enim  nequidquam  nevis. 
Vel  tu  ne  faceres  tale  in  adulescentia. 

Probum  patrem  esse  oportet , qui  gnatum  suum 
Esse  probiorem,  quam  ipsus  fuerit,  postulet. 
Nam  tu  quod  damni , et  qupd  fecisti  flagiti , 
Populo  viritim  potuit  dispertirier. 

Idne  tu  miraris,  si  patrissat  filius? 

PSEUDOLUS. 

XI  £eu,  quam  pauci  estis  homines  commodi! 
Ehem,  illuc  est  patrem  esse , ut  aequom  ’st , filio ! 
SIMO. 

Quis  hic  loquitur  ? meus  hic  est  quidem  servos 
Pseudolus.  . 

Hic  mihi  conrumpit  filium , scelerum  caput. 

] lic  dux , hic  ille  est  paedagogus  : hunc  ego 
Cupio  excruciari. 

CALLIPHO. 

Jam  istaec  insipientia  est. 

Sic  iram  in  promtu  gerere,  quanto  (satius  est. 
Adire  blandis  verbis , atque  exquirere  , 

Sint  illa , necne  sint , quae  tibi  renuntiant  ? 
Bonus  animus  in  mala  re  dimidium  ’st  mali. 
SIMO. 

Tibi  auscultabo. 

Itur  ad  te , Pseudole : 

Orationem  tibi  para  advorsum  senem.  < 

Herum  saluto  primum,  ut  aequom’st:  postea 
Si  quid  supersit,  vicinos  inpertio. 

SIMO. 

Salve,  quid  agitur  ? 

PSEUDOLUS. 

Statur  hic  ad  hunc  modum. 
SIMO. 

Statum  vide  hominis,  Callipho,  quam  basilicum ! 
CALLIPHO. 

Bene  confidenterque  astitisse  intellego. 

PSEUDOLUS. 

Decet  innocentem,  qui  sit,  atque  innoxius, 
Servom  superbum  esse,  apud  herum  potissumum. 
CALLIPHO. 

Sunt,  quae  te  volumus  percontari,  quae  quasi 
Per  nebulam  nosmet  scimus  atque  audivimus. 
SIMO. 

Conficiet  jam  te  hic  verbis,  ut  tu  censeas 
Non  Pseudolum,  sed  Socratem  tecum  loqui. 

PSEUDOLUS. 

Ita  est.  jampridem  tu  me  spernis , sentio : 
Parvam  esse  apud  te  mihi  fidem  ipse  intellego: 
Cupis  me  esse  nequam,  tamen  ero  frugi  bonae, 
SIMO. 

Fac  sis  vacivas  , Pseudole , aedis  aurium , 

Mea  ut  migrare  dicta  possint  quo  volo. 

Vol.  III.  L 

PSEUDOLUS. 

Age,  loquere  quid  vis,  tametsi  tibi  succenseo. 

SIMO. 

Mihin’  domino  servos  tu  succenses? 

PSEUDOLUS. 

\ Jam  tibi 

Mirum  id  videtur  P 

SIMO. 

Hercle  quin,  ut  tu  praedicas, 
Cavendum  ’st  mi  abs  te  irato : atque  alio  tu  modo 
Me  verberare,  atque  ego  te  soleo,  cogitas. 

CALLIPHO. 

Quid  censes?  edepol  merito  esse  iratum  arbitror, 
Quonr  apud  te  stet  parum  fides. 

SIMO. 

Jam  sic  sino , 

Iratus  sit : ego , ne  quid  noceat , cavero. 

Sed  quid  ais  ? quid  hoc  , quod  te  rogo  ? 

PSEUDOLUS. 

Si  quid  vis  , roga. 

Quod  scibo,  Delphis  tibi  responsum  dicito. 
SIMO. 

Advorte  ergo  animum , et  fac  sis  promissi  memor. 
Quid  ais?  ecquam  scis  filium  tibicinam 
Meum  amare? 

PSEUDOLUS. 

No* , vcu. 

SIMO. 

Liberare  quam  velit  ? 


t 

PseudOLUS. 

I u TOVTO  Vcti  VUt. 


SIMO. 

Ecquas  viginti  minas 

Per  sycophantiam  atque  per  doctos  dolo3 
Paritas , ut  auferas  a me  P 

PSEUDOLUS. 

Abs  te  ego  auferam  ? 
SIMO. 

Ita:  quas  meo  gnato  des,  qui  amicam  liberet. 

PSEUDOLUS. 

Fateri  kcu  tcUto  /cti,  x,cti  tovto  vcti. 

CALLIPHO. 

Fatetur. 


s i m o. 

Dixin’,  Callipho,  dudum  tibi? 
CALLIPHO. 

Memini. 

SIMO. 

Cur  , haec  ubi  tu  rescivisti  illico , 
Celata  me  sunt  P cur  non  rescivi  ? 

PSEUDOLUS. 

Eloquar. 

Quia  nolebam  ex  me  morem  praegigni  malum , 
Herum  ut  servos  suum  criminaret  apud  herum. 
SIMO. 

Juberes  hunc  praecipitem  in  pistrinum  trahi. 

CALLIPHO. 

Numquid  peccatum  ’st , Simo  ? 

SIMO. 

Immo  maxume. 

L 2 


Digitized  by'GoogIe 


PSEUDOLUS. 


v.  81 


a 64 

PSEUDOLUS. 

Desiste  : recte  ego  rem  meam  sapio  , Callipho. 
Peccata  mea  sunt,  animum  advorte  nunc  'iam. 
Quapropter  te  expertem  amoris  nati  habuerim. 
Pistrinum  in  mundo  scibam,  si  id  faxem,  mihi. 
SIMO. 

Non  a me  scibas  pistrinum  in  %nundo  tibi , 
Quom  ea  mussitabas? 

PSEUDOLUS. 

Scibam. 

SIMO. 

Cur  non  dictum  est  mihi  ? 
PSEUDOLUS. 

Quia  illud  malum  aderat,  istuc  aberat  longius. 
Illud  erat  praesens,  huic  erant  dieculae. 
SIMO. 

Quid  nunc  agetis?  nam  hinc  quidem  a me  non 
potest 

Argentum  auferri  , qui  praesertim  senserim. 

Ne  quisquam  credat  nummum,  jam  edicam  omni- 
bus. 

PSEUDOLUS. 

Numquam  edepol  quoiquam  supplicabo,  dum 
quidem 

Tu  vives : tu  mihi  hercle  argentum  dabis : 

Abs  te  equidem  sumam. 

SIMO. 

Tu  a me  sumes? 
PSEUDOLUS. 

Strenue. 

SIMO. 

Excludito  mihi  hercle  oculum , si  dedero. 

PSEUDOLUS. 

Dabis. 

Jam  dico  , ut  a me  caveas. 

CALLIPHO. 

l * 

Certe  edepol  scio : 

Si  abstuleris , mirum  et  magnum  facinus  feceris. 
PSEUDOLUS. 

Faciam. 

SIMO. 

Si  non  abstuleris  ? 

. PSEUDOLUS. 

Virgis  caedito. 

Sed  quid , si  abstulero  ? 

SIMO. 

Do  Jovem  testem  tibi , 
Te  aetatem  inpune  habiturum. 

PSEUDOLUS. 

Facito , ut  memineris. 
SIMO. 

Egon’  ut  cavere  nequeam,  quoi  praedicitur? 
PSEUDOLUS. 

Praedico , ut  caveas : dico , inquam , ut  caveas  r 
cave. 

Hem!  istis  mihi  tu  hodie  manibus  argentum  dabis. 
CALLIPHO. 

Edepol  mortalem  graphicum , si  servat  fidem  ! 

'PSEUDOLUS. 

Servitum  tibi  me  abducito , ni  fecero. 

L 3 

SIMO. 

Bene  atque  amice  dicis:  nam  nunc  haud  meus  es. 

PSEUDOLUS. 

Vin’  etiam  dicam,  quod  vos  magis  miremini? 

• CALLIPHO. 

Studeo  hercle  audire  , nam  ted  ausculto  libens. 
SIMO. 

Agedum,  nam  satis  libenter  te  ausculto  loqui. 

PSEUDOLUS. 

, « 

Priusquam  istam  pugnam  pugnabo , ego  etiam 
prius 

Dabo  aliam  pugnam  claram  et  conmemorabilem. 
SIMO. 

Quam  pugnam? 

* PSEUDOLUS. 

Hem , ab  hoc  lenone  vicino  tuo 
Per  sycophantiam  atque  per  doctos  dolos 
Tibicinam  illam,  tuus  quam  gnatus  deperit. 

Ea  circumducam  lepide  lenonem. 

SIMO. 

Quid  est? 

PSEUDOLUS. 

Effectum  hoc  hodie  reddam  utrumque  ad  ve- 
sperum. 

SIMO. 

Siquidem  istaec  opera , ut  praedicas,  perfeceris, 
Virtute  regi  Agathocli  antecesseris. 

Sed  si  non  faxis , riumquid  caussae  est , illico 
Quin  te  in  pistrinum  condam  ? 


I 

j 

PSEUDOLUS. 

Non  unum  quidem 
Diem  modo , verum  hercle  in  omnis , quantum 
est.  sed  si  effecero , 

Dabin’  mi  argentum,  quod  dem  lenoni  illico 
Tua  voluntate? 

CALLIPHO. 

Jus  bonum  orat  Pseudolus: 

Dabo , inque. 

SIMO. 

At  enim  scin’  quid  mihi  in  mentem  venit? 
Quid  si  hice  inter  se  consenserunt , Callipho, 
Aut  de  conpacto  faciunt  consutis  dolis, 

Qui  me  argento  circumvortant? 

PSEUDOLUS. 

Quis  me  audacior 
Sit,  si  istuc  facinus  audeam  facere?  immo  sic, 
Simo , 

Si  sumus  conpecti , sive  consilium  umquam  ini- 
vimus 

De  istac  re , aut  si  de  ea  re  umquam  inter  nos 
convenimus : 

Quasi  in  libro  quom  scribuntur  calamo  literae. 
Stilis  me  totum  usque  ulmeis  conscribito. 

, SIMO. 

Indice  ludos  nunc  iam  , quando  lubet. 

PSEUDOLUS. 

✓ 

Da  in  hunc  diem  operam,  Callipho,  quaeso  mihi. 
Ne  quo  te  ad  aliud  occupes  negotium. 

CALLIPHO. 

Quin  rus  uti  irem , jam  heri  constitueram. 

PSEUDOLUS. 

At  nunc  disturba,  quas  statuisti,  machinas. 
CALLIPHO. 

Nunc  non  abire  certum  ’st  istac  gratia. 

Lubido  est  ludos  tuos  spectare,  Pseudole. 

Et  si  hunc  videbo  non  dare  argentum  tibi , 
Quod  dixit:  potius  quam  id  non  fiat,  ego  dabo. 
SIMO. 

Non  demutabo. 

PSEUDOLUS. 

Namque  edepol,  si  non  dabis. 
Clamore  magno  et  multum  flagitabere. 

Agite,  amolimini  hinc  vos  intro  nunc  xam,  „ 
Ac  meis  vicissim  date  locum  fallaciis. 

SIMO. 

Fiat , geratur  mos  tibi. 

PSEUDOLUS. 

Sed  te  volo  • 

Domi  usque  adesse. 

SIMO. 

Quin  tibi  hanc  operam  dico. 
CALLIPHO. 

At  ego  ad  forum  ibo : jam  hic  adero. 

SIMO. 

Actutum  redi. 

PSEUDOLUS. 

Suspicio  est  mihi  nunc  vos  suspicarier , - 

Me  idcirco  haec  tanta  facinora  promittere , 

Qui  vos  oblectem,  hanc  Fabulam  dum  transigam. 

Neque  sim  facturus , quod  facturum  dixeram. 

Non  demutabo,  atque  etiam  certum,  quod  sciam. 

Quo  sim  facturus  pacto , nihil  etiam  scio ; 

Nisi  quia  futurum  ’st.  nam  qui  in  Scenam  pro- 
venit 

Novo  modo , novom  aliquid  afferre  addecet. 

Si  id  facere  nequeat , det  locum  illi , qui  queat. 

Concedere  aliquantisper  hinc  mi  intro  libet , 

Dum  concenturio  in  corde  sycophantias. 

Tibicen  vos  interea  hic  delectaverit. 

ACTUS  II. 

S C E NA  1. 

PSEUDOLUS. 

JP ROH  Juppiter,  ut  mihi , quidquid  ago  , le- 
pide omnia  prospereque  eveniunt! 

Neque  quod  dubitem , neque  quod  timeam , meo 
in  pectore  conditum  ’st  consilium. 

Nam  ea  stultitia  est , facinus  magnum  timido  cor- 
di credere,  nam  omnes 

Res  perinde  sunt , ut  agas  , ut  eas  magnifacias. 
nam  ego  in  meo 

Pectore  prius  ita  paravi  copias  duplicis,  tripli- 
cis dolos, 

Perfidias : ut  ubicumque  cum  hostibus  congre- 
diar, majorum  meum 

Fretus  virtute  dicam,  mea  industria  et  malitia, 
fraudulentia , 

Facile  ut  vincam , facile  ut  spoliem  meos  per- 
duellis meis  perfidiis. 

Nunc  inimicum  ego  hunc  communem,  meum 
atque  vostrum  omnium 

Ballionem , exballistabo  lepide,  date  operam  mo- 
do. hoc  ego  oppidum 

Admoenire , ut  hoc  die  capiatur  , volo : atque 
ad  hoc  meas  legiones 

Adducam,  si  hoc  expugno , facilem  ego  hanc 
rem  meis  civibus  faciam. 

Post  ad  oppidum  hoc  vetus  continuo  mecum 
exercitum  protinus  obducam : 

Inde  me  et  simul  participes  omnis  meos  praeda 
onerabo  , atque  opplebo : 

Metum  et  fugam  perduellibus  meis  injiciam,  me 
esse  ut  sciant  natum , 

Quo  6um  genere  gnatus,  magna  me  facinora  de- 
cet efficere , 

Quae  post  mihi  clara,  et  diu  clueant,  sed  unc 
quem  video  , quis  hic  est , 

Qui  oculis  meis  obviam  ignorabilis  objicitur  ? 
libet  scire 

Quid  hic  velit,  cum  machaera:  et  huic,  quam 
rem  agat , hinc  dabo  insidias. 

HARPAX,  PSEUDOLUS. 
HARPAX. 

TT 

JL  JLl  loci  sunt,  atque  hae  regiones,  quae  mihi 
> ab  hero  sunt  demonstratae: 

Ut  ego  oculis  rationem  capio , quam  mihi  ita 
dixit  herus  meus  miles, 

Septimas  esse  aedis  a porta , ubi  ille  habitat  leno , 
quoi  jussit 

Symbolum  me  ferre , et  hoc  argentum,  nimis  ve- 
lim , certum  qui 

Mihi  faciat,  Ballio  leno  ubi  hic  habitat. 

PSEUDOLUS. 

I, 

St.  tace,  tace, 

Meus  hic  est  homo , ni  omnes  Dii  atque  homi- 
nes deserunt,  novo  consilio 
Nunc  mihi  opus  est:  nova  res  subito  mihi  haec 
~ objecta  est:  * 

Hoc  praevortar  principio : illa  omnia  missa  ha- 
t beo  , quae  ante  agere  occepi. 

Jam  pol  ego  hunc  stratioticum  nuntium  adve- 
) nientem  probe  percutiam. 

HARPAX. 

Ostium  pultabo  , atque  intus  evocabo  aliquem 
foras. 

PSEUDOLUS. 

Quisquis  es , conpendium  ego  te  facere  pultan- 
di volo ; 


"Digilized  by  Googte 


173  PSEUDOLUS.  V.  13 

Nam  ego  precator  et  patronus  foribus  processi 
foras. 

HARPAX. 

Tune  es  Ballio? 

PSEUDOLUS. 

Immo  vero  ego  ejus  sum  Subballio. 
HARPAX. 

Quid  istuc  verbi  est  ? 

PSEUDOLUS. 

Condus  promus  sum,  procurator  peni. 
HARPAX. 

Quasi  te  dicas  atriensem. 

PSEUDOLUS. 

Immo  atriensi  ego  impero. 
HARPAX. 

Quid  tu,  servosne  es,  an  liber? 

PSEUDOLUS. 

Nunc  quidem  etiam  servio. 
HARPAX. 

Ita  videre , et  non  videre  dignus  qui  liber  sies. 
PSEUDOLUS. 

Non  soles  respicere  te , quom  dicas  injuste  alteri  ? 
HARPAX. 

Hunc  hominem  malum  esse  oportet. 

PSEUDOLUS. 

.Dii  me  servant  atque  amant. 
Nam  haec  mihi  incus  est:  procudam  ego  hodie 
hinc  multos  dolos. 

H A R P A.  X. 

Quid  illic  secum  solus  loquitur  ? 

PSEUDOLUS. 

Quid  ais  tu , adulescens  ? 
HARPAX. 

Quid  est? 

PSEUDOLUS. 

Esne  tu  , an  non  es , ab  illo  milite  Macedonio , 
Servos  ejus , qui  hinc  a nobis  est  mercatus  mu- 
. lierem  ? 

Qui  argenti  hero  meo  Lenoni  quindecim  dede- 
rat minas , 

Quinque  debet? 

HARPAX. 

Sum.  sed  ubi  tu  me  novisti  gentium. 
Aut  vidisti , aut  conlocutus?  nam  equidem  Athe- 
nas antidhac 

Numquam  adveni , neque  te  vidi  ante  hunc  diem 
umquam  oculis  meis. 

PSEUDOLUS. 

Qtiia  videre  inde  esse : nam  olim  quom  abiit , 
argento  haec  dies 

Praestituta  ’st , quoad  referret  nobis ; neque  dum 
retulit. 

HARPAX- 

Immo  adest. 

PSEUDOLUS. 

Tun’  adtulisti? 

HARPAX. 

Egomet. 

PSEUDOLUS. 

Quid  dubitas  dare  ? 

HARPAX. 

Tibi  ego  dem  ? 

PSEUDOLUS. 

Mihi  hercle  vero,  qui  res  rationesque  heri 
Ballionis  curo,  accepto,  expenso,  et  quoi  debet 
dato. 


harpax. 

Siquidem  hercle  etiam  supremi  promtes  thesau- 
ros Jovis , . 

Tibi  libellam  argenti  numquam  credam. 


P S E 

Res  erat  soluta. 


u d o l u s. 

' Dum  tu  strenuas. 


harpax. 

Vinctam  potius  sic  servavero. 

PSEUDOLUS. 

Vae  tibi ! tu  inventus  vero , meam  qui  furcilles 
fidem ! 

Quasi  mihi  non  sexcenta  tanta  soli  soleant  cre- 
dier ! 

HARPAX. 

Potest,!  ut  alii  ita  arbitrentur , et  ego  ut  ne  cre- 
dam tibi. 

PSEUDOLUS. 

Quasi  tu  dicas,  me  te  velle  argento  circumdu- 
cere. 


HARPAX. 

Immo  vero  quasi  tu  dicas , quasique  ego  autem 
id  suspicer. 

Sed  quid  est  tibi  nomen  ? 

PSEUDOLUS. 

Servos  est  huic  lenoni  Syrus , 

Eum  esse  me  dicam.  Syrus  sum. 

HARPAX. 

Syrus  ? 

PSEUDOLUS. 

Id  est  nomen  mihi. 

, HARPAX. 

Verba  multa  facimus : herus  si  tuus  domi  est , 
quin  provocas : 

Ut  id  agam , quod  missus  huc  sum  ? quidquid  est 
nomen  tibi.  . 

PSEUDOLUS. 

Si  intus  esset , evocarem,  verum  si  dare  vis  mihi  5 

Mage  erit  solutum , quam  si  ipsi  dederis. 

HARPAX. 

At  enim  scin’  quid  est? 

Reddere  hoc,  non  perdere,  herus  me  misit,  nunc 
certo  scio 

Hoc,  febrim  tibi  esse,  quia  non  licet  hoc  inji- 
cere ungulas. 

Ego  , nisi  ipsi  Ballioni , nummum  credam  nemini. 

PSEUDOLUS. 

At  illic  nunc  negotiosu  ’st : rfes  agitur  apud  ju- 
dicem. 

HARPAX. 

Dii  bene  vortant.  at  ego  quando  eum  esse  cen- 
sebo domi , 

Rediero,  tu  epistolam  hanc  a me  accipe,  atque 
illi  dato. 

Nam  istic  symbolum  est  inter  herum  meum  et 
tuum  de  muliere. 

PSEUDOLUS. 

Scio  equidem , ut  qui  argentum  afferret , atque 
expressam  imaginem 

Suam  huc  ad  nos , cum  eo  aibat  velle  mitti  mu- 
lierem. 

Nam  hic  quoque  exemplum  reliquit  ejus.  * 

HARPAX. 

Omnem  rem  tenes. 
PSEUDOLUS. 

Quid  ego- ni  teneam  P 

HARPAX. 

Dato  ergo  istum  symbolum  illi. 
PSEUDOLUS. 

• . Licet. 

Sed  quid  est  tibi  nomen? 

HARPAX. 

Harpax. 

PSEUDOLUS. 

Apage  te , Harpax , haud  places. 
Huc  quidem  hercle  haud  ibis  intro,  ne  quid  har- 
pax feceris. 

harpax.. 

Hostes  vivos  rapere  soleo  ex  acie:  ex  hoc  no- 
men mihi  est. 

•PSEUDOLUS. 

Pol  te  multo  magis , opinor , vasa  ahenea  ex 
aedibus. 


Digitized  by  GoogI< 


v.  6a 


ACTUS  II.  SC.  II. 


HARPAX. 

Non  ita  est.  sed  scin’  quid  te  orem,  Syre? 
PSEUDOLUS. 

Sciam , si  dixeris. 
HARPAX. 

Ego  devortor  extra  portam  huc  in  tabernam  ter- 
tiam , 

• Apud  anum  illam  doliarem , cludam  , crassam , 
Chrysidem. 

PSEUDOLUS. 

Quid  nunc  vis  ? 

harpax. 

Inde  ut  me  arcessas,  herus  tuus  ubi  venerit. 
PSEUDOLUS. 

Tuo  arbitratu,  maxume. 

harpax. 

Nam  ut  lassus  veni  de  via  , 

Me  volo  curare. 

PSEUDOLUS. 

Sane  sapis,  et  consilium  placet: 
Sed  vide  sis , ne  in  quaestione  sis , quando  ar- 
cessam, mihi. 

harpax. 

Quin  ubi  prandero , dabo  operam  somno. 
PSEUDOLUS. 

Sane  censeo. 

harpax. 

Nunc  quid  vis? 

PSEUDOLUS. 

Dormitum  ut  abeas. 

Vol.  III.  M 

harpax. 

'•  ‘v ' Abeo,  i' 

PSEUDOLUS. 

Atque  audin,  Harpage? 

Jube  sis  te  opperiri:  beatus  eris,  si  consudaveris. 

S C E N A III. 

• * j / * 

I 

PSEUDOLUS. 

Dii  inmortales!  conservavit  me  illic  homo  ad- 
ventu suo. 

■Suo  viatico  reduxit  me  usque  ex  errore  in  viam. 

Nam  ipsa  mihi  Opportunitas  non  potuit  oppor- 
tunius ' « 

Advenire,  quam  haecc’  adlata ’st  mi  opportune 
epistola. 

Nam  haec  adlata  cornucopiae  est , ubi  inest  quid- 
quid volo. ' ' ' 

Hic  doli,  hic  fallaciae  omnes  sunt:  hic  sunt  sy- 
■ tM*<  cophantiae, 

Hic  argentum  ’st , hic  amanti  amica  herili  filio. 

Atque  ego  nunc  me  ut  gloriosum  faciam , ut  co- 
.«  pi  pectore,  • > . 

Quo  modo  quidque  agerem , ut  lenoni  subripe- 
\ rem  mulierculam , 

Jam  instituta  , orrtata , cuncta  in  ordine  animo  ut 
volueram , 

Ceita , deformata  habebam : sed  profecto  hoc  sic 
erit. 

Centum  doctum  hominum  consilia  sola  haec  de- 
vincit Dea 

Fortuna,  atque  hoc  verum  ’st : proinde  ut  quis- 
; . que  fortuna  utitur, 

Ita  praecellet , atque  exinde  sapere  eum  omnes 
dicimus. 

Bene  ubi  quod  consilium  discimus  accidisse,  ho- 
minem catum 

Eum  esse  declaramus : stultum  autem  illum , quoi 
vortit  male. 

Stulti  haud  scimus,  frustra  ut  simus,  quom  quid 
cupienter  dari 

Petimus  nobis , quasi , quid  in  rem  sit , possimus 
noscere. 

Certa  amittimus , dum  incerta  petimus : atque 
hoc  evenit , 

In  labore  atque  in  dolore  ut  mors  obrepat  in- 
terim. 

Sed  jam  satis  est  philosophatum,  nimis  diu  et  lon- 
gum loquor. 

Dii  inmortales ! aurichalco  contra  non  carum  fuit 

Meum  mendacium , hic  modo  quod  subito  con- 
mentus  fui , 

Quia  lenonis  me  esse  dixi,  nunc  ego  hac  epistola 

Tres  deludam;  herum,  et  lenonem,  et  qui  hanc 
mihi  dedit  epistolam. 

Euge , par  pari ! aliud  autem , quod  cupiebam , 
contigit. 

Venit , eccum , Calidorus  , ducit  nescio  quem 
secum  simul. 

S C E N A IV. 

• , r 

CALIDORUS.  CHARINUS. 
PSEUDOLUS. 

CALIDORUS. 

D U L c I A atque  amara  apud  te  sum  elocutus 
omnia. 

Scis  amorem , scis  laborem , scis  egestatem  meam. 
CHARINUS. 

t 

Conmemini  omnia : id  tu  modo , quid  me  vis 
facere,  fac  sciam. 

CALID  ORUS. 

Quom  haec  tibi  alia  sum  elocutus , ut  scires  de 
symbolo. 

CHARINUS. 

Omnia , inquam,  tu  modo , quid  me  facere  vis , 
fac  ut  sciam. 

CALIDORUS. 

Pseudolus  mihi  ita  imperavit , ut  aliquem  homi- 
nem strenuum , 

Benevolentem  adducerem  ad  se. 

CHARINUS. 

Servas  imperium  probe; 
Nam  et  amicum  et  benevolentem  ducis,  sed  istic 
Pseudolus 
Novos  mihi  est. 

CALIDORUS. 

Nimium  ’st  mortalis  graphicus : heuretes 
mihi  est: 

Is  mihi  haec  esse  effecturum  dixit,  quae  dixi- tibi. 

PSEUDOLUS. 

Magnifice  hominem  conpellabo. 

CALIDORUS. 

Cuja  vox  sonat? 
PSEUDOLUS. 

Io,  io , io. 

Te  te  te , tyranne  , te  rogo : qui  imperitas  Pseu- 
dolo , 

Quaero : quoi  ter , trina , triplicia , tribus  modis , 
tria  gaudia  , 

Artibus  tribus , ter  demeritas  dem  laetitias , de 
tribus 

Fraude  partas ; per  malitiam , et  per  dolum  et 
fallaciam , 

In  libello  hoc  obsignato  ad  te  adtuli  pauxillulo. 

CALIDORUS. 

Illic  homo  est. 

CHARINUS. 

Ut  paratragoediat  camufex! 

CALIDORU  s.'  '•  - ... 

Confer  gradum 

Contra  pariter. 

PSEUDOLUS. 

Porrige  audaciter  ad  salutem  brachium. 

M 3 

Dic , utrum  Spemne  an  Salutem  te  salutem , 

. Pseudole  ? 

* PSEUDOLUS. 

Immo  utrumque. 

CHARINUS. 

Utrumque  , salve,  sed  quid  actum  ’st? 
PSEUDOLUS. 

• Quid  times? 

CALIDORUS. 

Adtuli  hunc. 

PSEUDOLUS. 

Quid,  adtulisti  ? 

CALIDORUS. 

Adduxi,  volui  dicere. 
PSEUDOLUS. 

Quis  istic  est? 

CALIDORUS. 

Charinus. 

PSEUDOLUS. 

Euge ! oium  Xa^uvo v ttoiu. 
CHARINUS. 

Quin  tu  quidquid  opu  ’st , audacter  imperas  ? 
PSEUDOLUS. 

Tam  gratia  est. 

Bene  sit , Charine : nolo  tibi  molestos  esse  nos. 
CHARINUS. 

Vos  molestos  mihi?  molestum  ’st  id  quidem. 
PSEUDOLUS. 

Tum  tu  igitur  mane. 

ACTUS  II.  SC.  IV. 


r.  I 


C H A R J N U 5, 

Quid  istuc  est? 

PSEUDOLUS- 

Epistolam  modo  hanc  intercepi,  et  symbolum. 

CHARINUS.  ‘t>tl  '» 
Symbolum  ? quem  symbolum  ? 

PSEUDOLUS. 

Qui  a milite  adlatu  'st  modo. 
Ejus  servo,  qui  hunc  ferebat  cum  quinque  ar- 
genti minis , 

Tuam  qui  amicam  hinc  arcessebat ; ei  os  sublevi 
modo. 

. . 

CALIDORUS. 

Quomodo  ? 

PSEUDOLUS.  . > • 
Horum  caussa  haec  agitur  spectatorum  Fabula. 
Hi  sciunt , qui  hic  affuerunt,  vobis  post  narravero. 
CALIDORUS. 

Quid  nunc  agimus  ? - * 

PSEUDOLUS. 

Liberam  hodie  tuam  amicam  amplexabere. 

• - •'  ' </  •'  fr.ly.5. 

CALIDORUS, 

Egone?  "i  " 

PSEUDOLUS. 

Tute. 

CALIDORUS. 

Ego?  • • . t o ••  • 

PSEUDOLUS. 

Ipsus , inquam : siquidem  hoc  vivet  caput.  ' 
Si  modo  mihi  hominem  invenietis  propere. 

M 4 ' 

CHARINUS. 


Qua  facie? 

PSEUDOLUS. 

Malum, 

Callidum , doctum , qui  quando  principium  pre- 
henderit , 

Porro  sua  virtute  teneat,  quid  se  facere  oporteat. 
Atque  eum , qui  non  hic  usitatus  saepe  sit. 
CHARINUS. 

Si  servos  est, 

Numquid  refert?  " . 

'PSEUDOLUS. 

Immo  multo  mavolo  quam  liberum. 


CHARINUS. 


Posse  opinor  me  dare  hominem  tibi  malum  et 
doctum , modo 

Qui  a patre  advenit  Carysto:  nec  dum  exiit  ex 
aedibus 

Quoquam , neque  Athenas  advenit  umquam , 
ante  hesternum  diem. 

PSEUDOLUS. 

Bene  juvas,  sed  quinque  inventis  opus  est  ar- 
genti minis 

Mutuis,  quas  hodie  reddam:  nam  hujus  mihi 
debet  pater. 

CHARINUS. 

Ego  dabo,  ne  quaere  aliunde. 

PSEUDOLUS. 

)•  v O hominem  opportunum  mihi! 

Etiam  opu  ’st  chlamyde , et  machaera , et  petaso. 

CHARINUS. 

Possum  a me  dare. 

PSEUDOLUS. 

Dii  inmortales,  non  Charinus  mihi  hic  quidem 
est , sed  Copia ! 

Sed  istic  servos , ex  Carysto  huc  qui  advenit , 
quid  sapitP 

CHARINUS. 

Hircum  ab  alis. 

PSEUDOLUS. 

Manuleatam  tunicam  hab«re  hominem  decet. 
Ecquid  habet  is  homo  aceti  in  pectore? 

CHARINUS. 

Atque  acidissumi. 

PSEUDOLUS. 

Quid , si  opus  sit , ut  dulce  promat  indidem ,’ 

ecquid  habet? 

CHARINUS. 

Rogas? 

Murrhinam,  passum,  defrutum  , melinam,  mei 
quojusmodi. 

Quin  in  corde  instruere  quondam  coepit  ther- 
mopolium. 

PSEUDOLUS. 

Eugepae!  lepide,  Charine,  me  meo  ludo  lam- 
beras. 

Sed  quid  nomen  esse  dicam  ego  isti  servo  ? 
CHARINUS- 

Simiae. 


\ 

PSEUDOLUS. 

Scitne  in  re  advorsa  vorsari  ? 

. C H A,  R I N U S. 

Turbo  non  aeque  citu  'st 
PSEUDOLUS. 

Ecquid  argutu  '$t  P 

C H A R I N U S. 

Malorum  facinorum  saepissume. 
PSEUDOLUS. 

Quid , quom  manifesto  tenetur  ? 

charinus. 

Anguilla  'st , elabitur. 
PSEUDOLUS. 

Ecquid  is  homo  scitu  'st  ? 

CHARINUS. 

Plebiscitum  non  est  scitius. 
PSEUDOLUS. 

Probus  homo  est , ut  praedicare  te  audio. 

- CHARINUS. 

Immo  si  scias , 

Ubi  te  aspexerit,  narrabit  ultro,  quid  sese  velis. 
Sed  quid  es  acturus? 

PSEUDOLUS. 

Dicam:  ubi  hominem  exornavero, 
Sybdilitium  fieri  ego  illum  militis  servomvolo: 
Symbolum  hunc  ferat  lenoni  cum  quinque  ar- 
' genti  minis : 

Mulierem  ab  lenone  abducat,  hem  tibi  omnem 
i fabulam ! 

Ceterum  quo  quidque  pacto  faciat , ipsi  dixero. 

CALIDORUS. 

Quid  nunc  igitur  stamus  ? 

PSEUDOLUS. 

Hominem  cum  ornamentis  omnibus 

Exornatum  adducite  ad  me  jam  ad  trapezitam 
Aeschinum. 

Sed  properate. 

c h A r 1 n u s.- 
Prius  illic  erimus , quam  tu. 

PSEUDOLUS. 

Abite  ergo  ocius. 

Quidquid  incerti  mihi  in  animo  prius,  aut  ambi- 
guum fuit , 

Nunc  liquet , nunc  defaecatum  ’st:  cor  mihi  nunc 
pervium  'st. 

Omnis  ordines  sub  signis  ducam , legiones  meas  , 

Avi  sinistra,  auspicio  liquido,  atque  ex  sententia: 

Confidentia  'st  inimicos  meos  me  posse  perdere. 

Nunc  ibo  ad  forum , atque  onerabo  meis  prae- 
ceptis Simiam, 

Quid  agat , ne  quid  titubet,  docte  ut  hanc  ferat 
fallaciam. 

Jam  ego  hoc  ipsum  oppidum  expugnatum  faxo 
erit  lenonium. 

ACTUS  III. 

S C E N A I. 


PUER. 

uoi  servitutem  Dii  danunt  lenoniam 


\ 

Puero,  atque  eidem  si  addunt  turpitudinem  , 
Nae  illi , quantum  ego  nunc  corde  consipio  meo  , 
Malam  rem  magnam,  multasque  aerumnas  da- 
nunt. 

Velut  haec  mihi  evenit  servitus , ubi  ego  omni- 
bus 

Parvis  magnisque  miseriis  praefulcior: 

Neque  ego  amatorem  mihi  invenire  ullum  queo : 
Qui  amet  me , ut  curer  tandem  nitidiuscule. 
Nunc  huic  lenoni  est  hodie  natalis  dies : 
Interminatus  est  a minimo  ad  maxjimum, 

Si  quis  non  hodie  munus  misisset  6ibi, 

Eum  cras  cruciatu  maxumo  perbitere. 

Nunc  nescio  hercle  rebus  quid  faciam  meis. 
Neque  ego  illud  possum , quod  illi,  qui  possunt,' 
solent. 

Nunc  nisi  lenoni  munus  hodie  misero. 

Cras  mihi  potandus  fructus  est  fullonius. 

Eheu ! quam  illae  rei  ego  etiam  nunc  sum  par- 
volus ! 

Atque  edepol  ut  nunc  male  eum  metuo  miser ! 
Si  quispiam  det , quoi  manus  gravior  siet , 
Quamquam  illud  ajunt  magno  gemitu  fieri, 
Conprimere  dentes  videor  posse  aliquo  modo. 
Sed  conprimenda  est  mihi  vox  atque  oratio, 
Herus  eccum  recipit  se  domum,  et  ducit  co- 
quom. 


l 


Digitized  by  Google 


V.  1 


ACTOS  III.  S C.  I L 


189 

S C E N A II. 

BALLIO . COQUUS.  PUER. 
BALLIO. 

F orum  coquinum  qui  vocant , stulte  vocant , 
Nam  non  coquinum  ’st,  verum  furinum  ’st  forum: 
Nam  si  ego  juratus  pejorem  hominem  quaererem, 
Coquom  non  potui,  quam  hunc,  quem  duco, 
ducere 

Multiloquom  , gloriosum  , insulsum , inutilem : 
Quin  ob  eam  rem  Orcus  recipere  hunc  ad  se 
noluit , 

Ut  esset  hic,  qui  mortuis  coenam  coquat. 

- Nam  hic  solus  illis  coquere,  quod  placeat,  potest, 

coquus. 

Si  me  arbitrabare  isto  pacto,  ut  praedicas. 

Cur  conducebas? 

BALLIO. 

Inopia  : alius  non  era,t : 

Sed  cur  sedebas  in  foro , si  eras  coquus 
Tu  solus  praeter  alios? 

coquus. 

Ego  dicam  tibi : 

Hominum  avaritia  ego  sum  factus  inprobior  co- 
quus , * 

Non  meopte  ingenio. 

BALLIO. 

Qua  istuc  ratione? 


/ 

coquus. 

Eloquar. 

Quia  enim  quom  extemplo  veniunt  conductum 
coquom , 

Nemo  illum  quaerit,  qui  optumus,  et  carissu- 
mu  ’st : 

Illum  conducunt  potius , qui  vilissumu  ’st. 

Hoc  ego  fui  hodie  solus  obsessor  fori. 

Illi  drachmis  iisent  miseri : me  nemo  potest 
Minoris  quisquam  nummo , ut  surgam , subigere. 
Non  ego  item  coenam  condio  , ut  alii  coqui , 
Qui  mihi  condita  prata  in  patinis  proferunt, 
Boves  qui  convivas  faciunt , herbasque  oggerunt. 
Eas  herbas  herbis  aliis  porro  condiunt. 

Indunt  coriandrum  , feniculum  , allium  , atrurii 
olus : 

Adponunt  rumicem , brassicam , betam , blitum  , 
Eo  laserpicii  libram  pondo  diluunt : 

Teritur  sinapis  scelera  cum  illis:  qui  terunt. 
Priusquam  teruerunt,  oculi  ut  exstillent,  facit. 
Ei  homines  coenas  sibi  coquint.  quom  condiunt. 
Non  condimentis  condiunt,  sed  strigibus, 

Vivis  convivis  intestina  quae  exedint. 

Hoc  hic  quidem  homines  tam  brevem  vitam 
colunt , 

» ' 

Quom  hasce  herbas  hujusmodi  in  suum  alvom 
congerunt , 

Formidolosas  dictu  , non  esu  modo  : 

Quas  herbas  pecudes  non  edunt , homines  edunt. 

BALLIO. 

Quid  tu?  divinis  condimentis  utere. 

Qui  prorogare  vitam  possis  hominibus, 

Qui  ea  culpes  condimenta? 

COQUUS. 

Audacter  dicito : 

Nam  vel  ducenos  annos  poterunt  vivere , 

Meas  qui  esitabunt  escas , quas  condivero. 
Nam  ego  cicilendrum  quando  in  patinas  indidi, 
Aut  sipolindrum  , aut  macidem,  aut  sancaptidem. 
Eae  ipsae  sese  patinae  fervefaciunt  illico. 

Haec  ad  Neptuni  pecudes  condimenta  sunt: 
Terrestres  pecudes  cicimandro  condio, 

Aut  happalopside,  aut  cataractria. 

BALLIO. 

At  te  Juppiter 

Diique  omnes  perdant , cum  condimentis  tuis , 
Cumque  tuis  istis  omnibus  mendaciis. 

COQUUS. 

Sine  sis  loqui  me. 

BALLIO. 

Loquere,  atque  i in  malam  crucem. 
COQUUS. 

Ubi  omnes  patinae  fervent , omnis  aperio , 

Is  odos  demissis  pedibus  in  coelum  volat. 

BALLIO. 

Odor  demissis  pedibus? 

COQUUS. 

Peccavi  insciens. 

BALLIO. 

Quid  est? 

COQUUS. 

Quia  enim  demissis  manibus  volui  dicere. 
Eum  in  odorem  coenat  Juppiter  cotidie. 
BALLIO. 

Si  nusquam  is  coctum,  quidnam  coenat  Juppiter? 

coquus. 

It  incoenatus  cubitum. 

BALLIO. 

I in  malam  crucem. 

Istaccine  caussa  tibi  hodie  nummum  dabo  ? 
COQUUS. 

Fateor  equidem,  esse  me  cpquom  carissumum: 
Verum  pro  pretio  facio,  ut  opera  appareat 
Mea,  quo  conductus  veni. 

BALLIO. 

Ad  furandum  quidem. 
COQUUS. 

An  invenire  postulas  quemquam  coquom, 

Nisi  milvinis  aut  aquilinis  ungulis? 

BALLIO. 

An  tu  coquinatum  te  ire  quoquam  postulas. 
Quin  ibi  constrictis  ungulis  coenam  coquas? 
Nunc  adeo  tu,  qui  meus  es,  jam  edico  tibi. 
Uti  nostra  properes  amoliri  omnia: 

Tum  ut  hujus  oculos  in  oculis  habeas  tuis : 
Quoquo  hic  spectabit , eo  tu  spectato  simul ; 
Si  quo  hic  gradietur , pariter  progrediminor. 
Manum  si  protollet , pariter  proferto  manum. 


Digitized  by  Googlc 


v.  7« 


i93 


ACTUS  III.  SC.  II. 

Suum  si  quid  sumet,  id  tu  sinito  sumere: 

Si  nostrum  sumet , tu  teneto  altrinsecus. 

Si  iste  ibit,  ito;  stabit,  astato  simul. 

Si  conquiniscet  istic , ceveto  simul. 

Item  his  discipulis  privos  custodes  dabo. 

coquus, 

Habe  modo  bonum  animum. 

BALLIO. 

Quaeso,  qui  possim,  doce. 
Animum  bonum  habere , qui  te  ad  me  addu-r 
cain  domum  ? 

coquus.  a 
Quia  sorbitione  faciam  ego  te  hodie  mea. 

Item  ut  Medea  Peliam  concpxit  senem: 

Quem  medicamento,  et  suis  venenis  dicitur 
Fecisse  rursus  ex  sene  adulescentulum: 

Item  ego  te  faciam. 

BALLIO. 

Eho,  an  tu  etiam  veneficus? 

coquus. 

Immo  edepol  vero  hominum  servator  magis. 
BALLIO. 

Hem  mane,  quanti  istuc  unum  me  coquinare 
perdoces? 

coquus. 

Quid? 

BALLIO. 

Ut  te  servem,  ne  quid  subripias  mihi, 
coquus. 

Si  credis , nummo ; si  non , ne  mina  quidem. 
Vol  III.  ' N 

Sed  utrum  amicis  hodie , an  inimicis  tuis 
Daturus  coenam? 

b A L L I o. 

Pol  ego  amicis,  scilicet. 
COQUUS. 

Quin  tu  illo  inimicos  potius,* quam  amicos  vocas: 
I\am  ego  ita  convivis  coenam  conditam  dabo 
Hodie,  atque  ita  suavi  suavitate  condiam. 

Ut  quisque  quidque  conditum  gustaverit. 

Ipsos  sibi  faciam  ut  digitos  praerodat  suos. 

B A L L I O. 

Quaeso  hercle  priusquam  quidquam  convivis  da- 
bis , 

Gustato  tute  prius  , et  discipulis  dato , 

Ut  praerodatis  vostras  furtificas  manus. 

COQUUS. 

Fortasse  haec  tu  nunc  mihi  non  credas  quae  lo- 
quor. 

BALLIO. 

Molestus  ne  sis,  nimium  jam  tinnis,  non  places. 
Hem ! illic  ego  habito,  intro  huc  abi , et  coenam 
",  coque 
Propere. 

COQUUS. 

Quin  is  accubitum , et  convivas  cedo. 
Conrumpitur  jam  coena. 

BALLIO. 

Hem!  subolem  sis  vide! 
Jam  hic  quoque  scelestus , est  coqui  sublingio. 
Profecto,  quid  nunc  primum  caveam , nescio, 

Ita  in  aedibus  sunt  fures : praedo  in  proxumo  est. 
Jam  a me  hic  vicinus  apud  forum  paulo  prius 
Pater  Calidori  opere  petivit  maxumo, 

Ut  mihi  caverem  a Pseudolo  servo  suo  , 

Neu  fidem  ei  haberem,  nam  eum  circumire  in 

» 

hunc  diem, 

Ut  me  , si  posset , muliere  intervorteret , 

Eum  promisisse  firmiter  dixit  sibi , • 

Sese  abducturum  a me  dolis  Phoenicium. 

Nunc  ibo  intro , atque  edicam  familiaribus , 
Profecto  ne  quis  quidquam  credat  Pseudolo. 


ACTUS  IV. 

S C E N A 1. 


PSEUDOLUS.  SIMIA. 


PSEUDOLUS. 

Si  umquam  quemquam  Dii  inmortales  volue- 
re esse  auxilio  adjutum , 

Tum  me  et  Calidorum  servatum  volunt  esse,  et 
lenonem  exstinctum , 

Quom  te  adjutorem  genuere  mihi , tam  doctum 
hominem  atque  astutum. 

Sed  ubi  illic  est?  sumne  ego  homo  insipiens,  qui 
haec  mecum  egomet  loquor  solus  P 

Dedit  verba  mihi  hercle,  ut  opinor,  malus  quom 
malo  stulte  cavi.- 

N 3 

Tum  pol  ego  interii,  homo  si  ille  abiit:  neque 
hoc  opus,  quod  volui,  ego  hodie  efficiam. 
Sed  eccum ! video  verbeream  statuam,  ut  magni- 
fice infert  sese! 

Hem  ! te  hercle  ego  circumspectabam:  nimis  me- 
tuebam male,  ne  abiisses. 

* SIMIA. 

Fuit  meum  officium , ut  facerem : fateor. 

PSEUDOLUS. 

Ubi  restiteras  ? 
SIMIA. 

Ubi  mihi  libitum  est. 

* PSEUDOLUS. 

Istuc  ego  jam  satis  scio. 

SIMIA. 

Cur  ergo,  quod  scis,  me  rogas? 

PSEUDOLUS. 

At  hoc  volo  monere  te. 

SIMIA. 

Monendus  ne  me  moneat. 


PSEUDOLUS. 

Nimis  tandem  ego  abs  te  contemnor. 
SIMIA. 


Quippe  ego  te  ni  contemnam , stratioticus  homo 

qui  cluear  ? 

PSEUDOLUS. 

Jam 

Hoc  volo , quod  occeptum  ’st , agi. 

SIMIA. 

Numquid  agere  aliud  me  vides? 


! 


I 


Digitized  by  Google  j 


V.  14 


ACTUS  IV.  S C.  I. 


>9  7 


PSEUDOLUS. 
Ambula  ergo  cito. 

SIMIA. 

Immo  otiose  volo. 


PSEUDOLUS. 

Haec  ea  occasio  est , dum  ille  dormit , 

Volo  tu  prior  ut  occupes  adire. 

SIMIA. 

Quid  properas?  placide. 

Ne  time,  ita  ille  faxit  Juppiter,  ut  ille  palam 
ibidem  assiet. 

Quisquis  ille  est,  qui  adest  a Milite,  numquam 
edepol  erit  ille  potior 

Harpax , quam  ego.  habe  animum  bonum : pul- 
chre ego  hanc  explicatam  tibi  rem  dabo. 

Sic  ego  illum  dolis  atque  mendaciis  in  timorem 
dabo 

Militarem  advenam , ipse  sese  ut  neget  eum  esse 
qui  siet , 

Meque  ut  esse  autumet,  qui  ipsus  est. 


PSEUDOLUS. 

Qui  potest  ? 

SIMIA. 

Occidis  me, 

Quom  istuc  rogitas., 

PSEUDOLUS. 

O hominem  lepidum ! te  quoque  etiam  dolis 
Atque  etiam  mendaciis,  Juppiter  te  mihi  servet 

N 3 

SIMIA. 

Immo  mihi,  sed  vide , ornatus  hic  satis  me  con- 
decet P 

P SEUDOLUS. 

Optume  habet. 

SIMIA. 

\ Esto. 

PSEUDOLUS. 

Tantum  tibi  boni  Dii  inmortales  duint , 
Quantum  tu  tibi  optes,  nam  si  exoptem,  quan- 
tum dignus  , tantum  dent , 

Minus  nihilo  est.  neque  ego  hoc  homine  quem- 
quam vidi  magis  malum 
Et  maleficum. 

SIMIA. 

Tun’  id  mihi? 


PSEUDOLUS.  / 

Taceo,  sed  ego  quae  tibi  dona 
Dabo  et  faciam , si  hanc  rem  sobrie  accurassis ! 
SIMIA. 

Potin’  ut  taceas  P 
Memorem  inmemorem  facit,  qui  monet  quod 
memor  meminit,  teneo  omnia. 

In  pectore  condita  sunt,  meditati  sunt  doli  docte. 


Homo. 


PSEUDOLUS. 

Probus  hic  est 


SIMIA. 

Neque  hic  est , neque  ego. 

PSEUDOLUS. 
At  vide  ne  titubes. 

SIMIA.'; 

Poti  n’  ut  taceas? 
PSEUDOLUS. 

Ita  me  Dii  ament. 

SIMIA. 

Ita  non  facient,  mera  jam  mendacia  fundes. 
PSEUDOLUS. 

Ut  ego  ob  tuam , Simia , perfidiam  te  amo  ct 
metuo , et  magnifico  ! 

SIMIA. 

Ego  istuc  aliis  dare  condidici,  milii  obtrudere 
non  potes  palpum. 

PSEUDOLUS. 

Ut  ego  te  hodie  accipiam  lepide , ubi  effeceris 

hoc  opus! 
SIMIA. 

Ha  ha  he ! 

PSEUDOLUS. 

Lepido  victu , vino  , unguentis , et  ipter  pocula 
pulpamentis : 

Ibidem  una  aderit  mulier  lepida  , tibi  savia  super 
savia  quae  det. 

SIMIA. 

Lepide  accipis  me. 

PSEUDOLUS. 

Immo  si  efficis,  tum  faxo  magis  dicas. 

SIMIA. 

Nisi  effecero,  cruciabiliter  carnufex  me  accipito. 
Sed  propera  mihi  monstrare , ubi  ostium  lenonis 
aedium. 

N 4 

PSEUDOLUS. 

Tertium  hoc  est. 

s r m r a. 

St!  tace , aedes  hiscunt. 

PSEUDOLUS. 

Credo  , animo  male  'st 

Aedibus* 

SIMIA. 

Quid  jam  ? 

PSEUDOLUS. 

Quia  edepol  ipsum  lenonem  evomunt. 
SIMIA. 

llliccine  est? 


PSEUDOLUS. 
Illic  est. 

SIMIA. 

Mala  merx  est. 
PSEUDOLUS. 


Illuc  sis  vide: 

Non  prorsus,  verum  ex  transvorso  cedit,  quasi 
cancer  solet. 


S C E N A II. 

Ballio,  pseudolvs. 

• . • r'  , * 

SIMIA. 


BALLIO. 

IVf  INUS  malum  hunc  hominem  esse  opinor, 
quam  esse  censebam  coquom : 


I 

Nam  nihil  etiam  dum  harpagavit , praeter  cya- 
thum et  cantharum. 

PSEUDOLUS. 

Heus  tu!  nunc  occasio  est  et  tempus. 

SIMIA. 

Tecum  sentio. 

PSEUDOLUS. 

Ingredere  in  viam  dolose : et  ego  hic  in  insi- 
diis ero. 

SIMIA. 

Habui  numerum  sedulo , hoc  est  sextum  a porta 
proxumum 

Angiportum  , in  id  angiportum  me  devorti  j us- 
serat : 

Quotumas  aedis  dixerit , id  ego  admodum  in- 
certo scio. 

BALLIO. 

Quis  hic  homo  chlamydatus  est,  aut  unde  est, 
aut  quem  quaeritat? 

Peregrina  facies  videtur  hominis , atque  ignobilis. 

SIMIA. 

Sed  eccum , qui  ex  incerto  faciet  mihi , quod 
quaero  , certius. 

BALLIO. 

Ad  me  adit  recta,  unde  ego  hominem  hunc  esse 
dicam  gentium  ? 

SIMIA. 

Heus  tu , qui  cum  hirquina  astas  barba , respon- 
de quod  rogo. 

BALLIO. 

Eho,  an  non  prius  salutas? 

SIMI  A. 

Nulla  est  mihi  salus  dataria. 
BALLIO. 

Nam  pol  hinc  tantumdem  accipies. 

PSEUDOLUS. 

Jam  inde  a principio  probi. 
SIMIA. 

Ecquem  in  angiporto  hoc  hominem  tu?  novisti? 
te  rogo. 

I BALLIO. 

Egomet  me. 

SIMIA. 

Pauci  istuc  faciunt  homines,  quod  tu 
praedicas : 

Nam  in  foro  vix  decimus  quisque  est , qui  ipsus 
sese  noverit. 

PSEUDOLUS. 

Salvos  sum!  jam  philosophatur. 

SIMIA. 

Hominem  ego  hic  quaero  malum,’ 
Legirupam,  inpium,  perjurum , atque  inprobum. 
BALLIO. 

Me  quaeritat: 

Nam  illa  mea  sunt  cognomenta,  nomen  si  me- 
moret modo. 

Quid  est  ei  homini  nomen  ? 

SIMIA. 

Leno  Ballio. 


Digitized  by  Google 


V.  22 


ACTUS  IV.  SC.  II. 


203 


BALLIO. 

Scivin’  ego  ? 

Ipse  ego  is  sum , adulescens,  quem  tu  quaeritas. 
SIMIA. 

Tune  es  Ballio? 

BALLIO. 

Ego  enimvero  is  sum. 

SIMIA. 

Ut  vestitus  est  perfossor  parietum  ! 
BALLIO. 

Credo , in  tenebris  conspicatus  si  sis  me , absti- 
neas manum, 

SIMIA. 

Herus  meus  tibi  me  salutem  multam  voluit  di- 
cere. 

Hanc  epistolam  accipe  a me,  hanc  me  tibi  jus- 
sit dare. 

BALLIO. 

Quis  is  homo  ’st , qui  jussit  ? 

PSEUDOLUS. 

Perii , nunc  homo  in  medio  luto  est , 
Nomen  nescit,  haeret  haec  res. 

BALLIO. 

Quem  hanc  misisse  ad  me  autumas  ? 
SIMIA. 

Nosce  imaginem : tute  ejus  nomen  memorato 
mihi , 

Ut  sciam  tc  Ballionem  esse  ipsum. 

BALLIO. 

Cedo  mihi  epistolam. 

PSEUDOLUS. 

SIMIA. 

Accipe : cognosce  signum. 

BALLIO. 

Oho ! Polymachaeroplacides , 
Purus  putus  est  ipsus  : novi : heus ! 

SIMIA. 

Polymachaeroplacides 
Nomen  est.  scio  jam  tibi  me  recte  dedisse  episto- 
lam : 

Postquam  Polymachaeroplacidae  elocutus  no- 
men es. 

BALLIO. 

Sed  quid  agit  is? 

SIMIA. 

Quod  homo  edepol  fortis  , atque  bellator 
probus. 

Sed  propera  hanc  pellegere  quaeso  epistolam , ita 
negotium  est , 

Atque  accipere  argentum  actutum,  mulieremque 
mihi  emittere. 

Nam  necesse  hodie  Sicyoni  me  esse,  aut  cras  mor- 
tem exsequi , 

Ita  herus  meus  est  imperiosus. 

BALLIO. 

Novi , notis  praedicas. 
SIMIA. 

Propera  pellegere  epistolam  ergo. 

BALLIO. 

Id  ago,  si  taceas  modo. 
Miles  lenoni  Ballioni  epistolam 


i 

Conscribtam  mittit  Polymachaeroplacides , 
Imagine  obsignatam,  quae  inter  nos  duo 
Convenit  olim. 

SIMIA. 

Symbolum  est  in  epistola. 
BALLIO. 

Video , et  cognosco  signum,  sed  in  epistola 
% Uam  salutem  mittere  ne  seri b tam  solet? 
SIMIA. 

Ita  militaris  disciplina  est , Ballio : 

Manu  salutem  mittunt  benevolendbus ; 

Eadem  malam  rem  mittunt  malevolentibus. 

Sed , ut  occepisti , perge  operam  experirier  , 
Quid  epistola  ista  narret. 

BALLIO. 

Ausculta  modo. 
Harpax  calator  meus  est , ad  te  qui  venit. 
Tune  is  es  Harpax? 

SIMIA. 

Ego  sum,  atque  ipse  Harpax  quidem. 
BALLIO. 

Qui  epistolam  istam  fert,  ab  eo  argentum  ac- 
cipi , 

Et  cum  eo  simitu  mulierem  mitti  volo. 
Salutem  scribtam  dignum  ’st  dignis  mittere  : 

Te  si  arbitrarem  dignum , misissem  tibi. 
SIMIA. 

Quid  nunc? 

BALLIO. 

Argentum  des;  abducas  mulierem. 


* 


Digitiaed  by  Google 


PSEUDOLUS. 


1 


SIMIA. 

Uter  remoratur? 


V-  59 


BALLIO. 

Quin  sequere  ergo  intro. 
SIMIA. 

Sequor. 


S C E N A III. 


PSEUDOLUS. 

JP e J O R E M ego  hominem  magisque  vorsute 
malum 

Numquam  edepol  quemquam  vidi , quam  hic 
est  Simia. 

Nimisque  ego  illum  hominem  metuo  et  formi- 
do male , 

Ne  malus  item  erga  me  sit , ut  erga  illum  fuit , 

Ne  in  re  secunda  nunc  milii  obvortat  cornua , 

Si  occasionem  capsit,  qui  siet  malus. 

Atque  edepol  equidem  nolo:  nam  illi  bene  volo. 

Nunc  in  metu  sum  maxumo , triplici  modo. 

Primum  omnium  jam  hunc  conparem  metuo 
meum , 

Ne  deserat  me , atque  ad  hostis  transeat. 

Metuo  autem , ne  herus  redeat  etiam  dum  a foro. 

Ne  capta  praeda  capti  praedones  fuant. 

Quom  haec  metuo  , metuo , ne  ille  huc  Harpax 
adveniat , 

Priusquam  hinc  hic  Harpax  abierit  cum  muliere. 

Perii  hercle ! nimium  tarde  egrediuntur  foras. 

> Cor  conligatis  vasis  exspectat  meum , 

Si  non  educat  mulierem  secum  simul. 

Ut  exsulatum  ex  pectore  aufugiat  meo. 

.Victor  sum : vici  cautos  custodes  meos. 

/ S C E N A IV. 

SIMIA . PSEUDOLUS. 
SIMIA. 

Ne  plora:  nescis  ut  res  sit,  Phoenicium, 
Verum  haud  multo  post  faxo  scibis  accubans. 
Non  ego  te  ad  illum  duco  dentatum  virum 
Macedoniensem  , qui  te  nunc  flentem  facit. 
Quojam  esse  te  vis  maxume,  ad  eum  duco  te: 
Calidorum  haud  multo  post  faxo  amplexabere. 
PSEUDOLUS. 

Quid  tu  intus  quaeso  desedisti  P quam  diu 
Mihi  cor  retunsum  ’st  oppugnando  pectore ! 

SIMIA. 

Occasionem  reperisti , verbero  , 

Ubi  perconteris  me  insidiis  hostilibus  : 

Quin  hinc  metimur  gradibus  militariis? 

PSEUDOLUS. 

Atque  edepol , quamquam  nequam  homo  es , 
recte  mones. 

Ite  hac  triumphi  ad  cantharum  recta  via. 

S C E N A V. 


BALLIO. 

X Ia  hae!  nunc  demum  mihi  animus  in  tuto 
est  loco, 

Postquam  iste  liinc  abiit , atque  abduxit  mu- 
lierem. 

Libet  nunc  venire  Pseudolum  , scelerum  caput, 
Et  abducere  a me  mulierem  fallaciis. 

Conceptis  hercle  verbis , sati»  certo  scio , 

Ego  perjurare  mavellem  me  millies , 

Quam  mihi  illum  verba  per  deridiculum  dare. 
Nunc  deridebo  hercle  hominem , si  convenero. 
V erum  in  pistrinum  , credo , ut  convenit , fore. 
Nunc  ego  Simonem  mihi  obviam  veniat  velim , 
Ut  mea  laetitia  laetus  promiscam  siet. 


S C E N A VI. 


SIMO,  BALLIO. 
SIMO. 

~\l ISO,  quid  rerum  meus  Ulysses  egerit , 
jamne  habeat  signum  ex  arce  Ballionia. 

BALLIO. 

O fortunate , cedo  fortunatam  manum  , 
Simo! 

SIMO. 

, Quid  est? 

BALLIO. 

Jam. 

SIMO. 

Quid  jam? 

BALLIO. 

Nihil  est  quod  metuas. 


SIMO. 


i * 

Venitne  homo  ad  te  ? 

BALLIO. 

Non. 


Quid  est? 

f f»  1 


SIMO. 

Quid  est  igitur  boni?  > 
BALLIO*. 

Minae  viginti  sanae  ac  salvae  sunt  tibi, 

Hodie  quas  abs  te  inde  est  instipulatus  Pseudolus. 

\ 

SIMO. 

Velim  quidem  hercle. 

BALLIO. 

Roga  me  viginti  minas. 

Si  ille  hodie  illa  sit  potitus  muliere , 

Sive  eam  tUo  gnato  hodie , ut  promisit , dabit : 
Rogato  hercle  obsecro : gestio  promittere. 
Omnibus  modis  tibi  esse  rem  ut  salvam  scias. 
Atque  etiam  habeto  mulierem  dono  tibi. 
SIMO. 

Nullum  periclum  ’st , quod  sciam , stipularier. 

Ut  concepisti  verba,  Viginti  minas 
Dabin’  ? 

VoL  III . O 

a A l l i o. 

Dabuntur. 

S I M o. 

Hoc  quidem  actum  ’st  haud  male. 
Sed  hominem  convenistin’  ? 

BALLIO. 

Immo  ambos  simul. 
SIMO. 

Quid  ait  ? quid  narrat  ? quaeso , quid  dicit  tibi  ? 
BALLIO. 

Nugas  theatri , verba  quae  in  Comoediis 
Solent  lenoni  dici , quae  pueri  sciunt : 

Malum,  et  scelestum,  et  perjurum  aibat  esse  me. 
SIMO. 

Pol  haud  mentitu  ’st. 

B A i.  i.  I o. 

Ergo  haud  iratus  fui: 

Nam  quanti  refert  te  nec  recte  dicere, 

Qui  nihili  faciat , quique  infitias  non  eat  ? 

S I M O. 

Quid  est , quod  non  metuas  ab  eo  ? id  audire 
expeto. 

' BALLIO. 

Quia  numquam  ab  me  abducet  mulierem  jam, 
nec  potest. 

Meministine  tibi  me  dudum  dicere, 

Eam  venisse  militi  Macedonio  ? 

SIMO. 

Memini. 


Digitized  by  Googlc 


V.  30 


ACTUS  IV.  SC.  VI. 


2 1 I 


BALLIO. 

Hem , illius  servos  huc  ad  me  argentum 

adtulit , 

Et  obsignatum  symbolum. 

SIMO. 

Quid  postea? 
BALLIO. 

Qui  inter  me  atque  illum  militem  convenerat: 
Is  secum  abduxit  mulierem  haud  multo  prius. 
SIMO. 

Bonan’  fide  istuc  dicis  ? 

BALLIO. 

Unde  ea  sit  mihi? 
SIMO. 

Vide  modo  , ne  illic  sit  contechnatus  quidpiam. 
BALLIO. 

Epistola  atque  imago  me  certum  facit. 

Quin  jam  quidem  illam  in  Sicyonem  ex  urbe 
abduxit  modo. 

SIMO. 

Bene  hercle  factum,  quid  ego  cesso  Pseudolum 
Facere,  ut  det  nomen  ad  molarum  coloniam? 
Sed  quis  hic  homo  est  chlamydatus? 

BALLIO. 

Non  edepol  scio , 
Nisi  ut  observemus  quo  eat , aut  quam  rem 
gerat. 


• O 2 

• vi  i : 

HARPAX.  SIMO.  BALLIO. 


t " , 


M 


HARPAX. 


lVlA  ius  et  nequam  ’st  homo , qui  nihili  im- 
perium heri 

Sui  servos  facit,  nihili  est  autem , suum 
Qui  officium  facere  inmemor  est,  nisi  adeo  mo- 
nitus. 

Nam  qui  liberos  esse  illico  se  arbitrantur , 

Ex  conspectu  heri  si  sui  se  abdiderunt , 
Luxuriantur  , lustrantur  , comedunt  quod 
Habent,  ii  nomen  diu  servitutis  ferunt: 

Nec  boni  ingeni  quidquam  in  his  inest , nisi  ut  in- 
Probis  se  artibus  teneant,  cum  his  mihi  nec  lo- 
cus , nec  sermo 

Convenit,  neque  his  umquam  nobilis  fui. 

Ego , ut  mihi  imperatum  est , etsi  abest , hic 
adesse  herum 

Arbitror,  nunc  ego  illum  metuo , quom  hic  non 
adest ; 

Ne , quom  assiet , metuam,  ei  rei  operam  dabo. 
Nam  me  in  taberna  usque  adhuc  sineret  Syrus , 
Quoi  dedi  symbolum:  mansi,  ut  j usserat : 

Leno  ubi  esset  domi , me  aibat  arcessere. 
Verum  ubi  is  non  venit , nec  vocat , venio  huc 
ultro , 

Ut  sciam , quid  rei  siet : ne  illic  homo  me  lu- 
dificetur. • . > ' 

Neque  quidquam  est  melius,  quam  ut  hoc  piil- 
tcm,  atque  aliquem 

Evocerri  huc  intus,  leno  argentum  hoc  volo  a 
me  accipiat,  » 

Atque  amittat  mulierem  nunc  mecum  simul. 

B A L L I O. 

Heus  tu?  • 

• ,»  , S I M O. 

Quidvis?  t i 

BALLIO. 

Hic  homo  meu  ’st. , 

SIMO. 

Qui  dum? 

BALLIO.- 

Ouia 

* **v 

Praeda  haec  mea  est:  scortum  quaerit,  habet  ar- 
gentum. 

Jam  admordere  hunc  mihi  lubet. 

SIMO. 

Jamne  illum  comesurus  es  ? 

BALLIO. 

Dum  recens  est. 

Dum  datur , dum  calet , devorari  decet : nam 
Boni  viri  me  pauperant , inprobi  alunt , 
Augent  rem  meam  mali ; populi  strenui 
, Damno  mihi , inprobi  usui  sunt. 

SIMO. 

I ■ Malum! 

Quod  tibi  Dii  dabunt,  qui  sic  scelestus. 

O 3 

HARPAX. 

Me  nunc  conmoror,  quom  has  foris  non  ferio, 
Ut  sciam , sitne  Ballio  domi. 

BALLIO. 

Venus  mihi  haec 

Bona  dat , quom  hos  huc  adigit  lucrifugas , damni 
Cupidos,  qui  se  suamque  aetatem  bene  curant; 
Edunt,  bibunt,  scortantur,  illi  sunt  alio  ingenio 
atque  tu, 

Qui  neque  tibi  bene  esse  patere , et  illis , quir 
bus  est,  invides. 

HARPAX. 

Heus ! ubi  estis  vos  ? 

BALLIO. 

Hic  quidem  ad  me  recta  habet  rectam  viam. 
HARPAX. 

Heus ! ubi  estis  vos  ? 

BALLIO. 

Heus!  adulescens,  quid  istic  debetur  tibi? 
Bene  ego  ab  hoc  praedatus  ibo  : novi ; bona 
scaeva  est  mihi. 

harpax. 

Ecquis  hoc  aperit  P 

BALLIO. 

Heus  chlamydate,  quid  istic  debetur  tibi? 
HARPAX. 

Aedium  dominum  lenonem  Ballionem  quaerito. 
B A L L I -O. 

Quisquis  es  , adulescens  , operam  fac  conpendi 
quaerere.  . » 

HARPAX. 

Quid  jam  ? 

* BALLIO. 

Quia  te  is  ipsus  coram  praesens  praesen- 
tem videt. 

H A R I’  A X. 

Tun’  is  es? 

SIMO. 

Chlamydate , cave  sis  tibi  a curio  infortunio , 
Atque  in  hunc  intende  digitum : hic  leno  est. 
BALLIO. 

At  hic  est  vir  probus. 
Sed  tu,  bone  vir,  flagitare  saepe  clamore  in  foro , 
Quom  libella  nusquam  est , nisi  quid  leno  hic 
subvenit  tibi. 

harpax.  : 

Quin  tu  mecum  fabulare  ? 

BALLIO. 

Fabulor,  quid  vis  tibi  ? 
HARPAX. 

Argentum  accipias. 

BALLIO. 

jamdudum,  si  des,  porrexi  manum. 
HARPAX. 

Accipe : hic  sunt  quinque  argenti  lectae  nume- 
ratae minae. 

Hoc  tibi  herus  me  jussit  ferre  Polymachaeropla- 
cides , 

Quod  deberet , atque  ut  mecum  mitteres  Phoe- 
nicium. 

O 4 

Herus  tuus? 


PSEUDOLUS. 

BALLIO. 


HARPAX. 

Ita  dico. 

BALLIO. 

Miles  ? 

harpax. 

Ita  loquor. 
BALLIO. 

. ' Macedonius? 

harpax. 

Admodum , inquam. 

BALLIO. 

Te  ad  me  misit  Polymachaeroplacides  ? 
harpax. 

Vera  memoras. 

BALLIO. 

Hoc  argentum  ut  mihi  dares  ? 
harpax. 

_ Si  tu  quidem  es 

Leno  Ballio. 

b a l l i o. 

Atque  ut  a me  mulierem  abduceres  ? 
harpax. 

BALLIO. 

Phoeniciumne  esse  dixit? 

harpax. 

Recte  meministi. 

. ' BALLIO. 


Ita. 


Mane : 

V.  ACTUS*  IV.  SC.  VII. 

Jam  redeo  ad  te. 

HARPAX. 

At  maturate  propera,  nam  propero:  vides 
Jam  die  multum  esse. 

BALLIO. 

Video,  hunc  advocare  etiam  volo. 
Mane  modo  istic : jam  revortar  ad  te.  quid  nunc 
fiet,  Simo? 

Quid  agimus?  manifesto  hunc  hominem  teneo, 
qui  argentum  adtulit. 

SIMO. 

Quid  jam? 

BALLIO. 

An  nescis,  quae  sit  haec  res? 

SIMO. 

Juxta'  cum  ignarissumis. 
BALLIO. 

Edepol  hominem  verberonem  Pseudolum  ! ut 
docte  dolum 

Conmentu ’st!  tantundem  argenti,  quantum  mi- 
les debuit, 

Dedit  huic,  atque  hominem  exornavit,  mulie- 
rem qui  arcesseret. 

Pseudolus  tuus  allegavit  hunc,  quasi  a Macedonio 
Milite  esset. 

SIMO. 

Habesne  argentum  ab  homine  ? 

BALLIO. 

* Rogitas,  quod  vides? 


Digitized  by  Google 


PSEUDOLUS. 


v.  68 


21S 


SIMO. 

Ileus,  memento  ergo  dimidium  isthinc  mihi  de 
praeda  dare : 

Commune  istuc  esse  oportet. 

BALLIO. 

Quid,  malum?  id  totum  tuum ’st. 
'harpax. 

Quam  mox  mihi  operam  das  ? 

BALLIO.  „ 

Tibi  do  equidem,  quid  nunc  mihi  es 
auctor , Simo  ? 

SIMO. 

Exploratorem  liunc  faciamus  ludos  suppositi- 
cium. 

BALLIO. 

Adeo , donicum  ipsus  sese  ludos  fieri  senserit : 
Sequere,  quid  ais?  nempe  tu  illius  servos  es? 
HARPAX. 

Planissume. 

, BALLIO. 

Quanti  te  emit? 

HARPAX. 

Suarum  in  pugna  virium  victoria. 
Nam  ego  eram  domi  imperator  summus  in  pa- 
tria mea. 

BALLIO. 

An  etiam  ille  umquam  expugnavit  carcerem , 
patriam  tuam  ? 

HARPAX. 

Contumeliam  si  dices,  audies. 

Quotumo  die 

Ex  Sicyone  huc  pervenisti  ? 

HARPAX. 

Altero  ad  meridiem.  . 
BALLIO. 

Strenue  mehercle  iisti.  quamvis  pernix  hic  est 
homo. 

Ubi  suram  aspidas , scias  posse  eum  gerere  cras- 
sas conpedes. 

Quid  ais?  tune  etiam  cubitare  solitus  es  in  cu- 
nis puer  ? 

SIMO. 

Scilicet.  , 

BALLIO. 

Etiamne  facere  solitus  es?  scin’  quid  loquar? 
SIMO. 

Scilicet  solitum  esse. 

HARPAX. 

Sanine  estis  ? , 

BALLIO. 

Quid  hoc,  quod  te  rogo? 
Noctu  in  vigiliam  quando  ibat  miles , tum  tu 
ibas  simul?  * 

Conveniebatne  in  vaginam  tuam  machaera  mi- 
litis ? 

HARPAX. 

I in  malam  crucem. 

BALLIO. 

Ire  licebit  tibi  tamen  hodie  tempcnri. 

HARPAX. 

Quin  tu  mulierem  mihi  emittis,  aut  reddis  ar- 
gentum ? 

BALLIO. 

. *■  . t . Mane. 

H,  A,R  P A X. 

Quid , maneam  ? • 

BALLIO. 

Chlamydem  hanc  conmemores,  quanti 
conducta  ’st. 

• . .•  HARPAX. 

Quid  est? 

B A L -L  I O. 

Quid  meret  machaera? 

\ . H'  A‘  R P A X. 

Helleborum  hisce  hominibus  est  opus. 
BALLIO. 

Eho ! 

HARPAX. 

Mitte. 

BALLIO. 

Quid  mercedis  petasus  hodie  domino  demeret? 
HARPAX. 

Quid , dgmino  ? quid  somniatis  ? mea  quidem 
haec  habeo  omnia , 

Meo  peculio  emta. 

t 

BALLIO. 

Nempe  quod  femina  summa  sustinet. 

H A R P A X. 

Uncti  hi  sunt  senes,  fricari  sese  ex  antiquo  volunt. 

' •* 

\ 

Responde  obsecro  hercle  hoc  vero  serio,  quod 
te  rogo : , 

Quid  meres?  quantillo  argeuto  te  conduxit  Pseu- 
dolus ? 

HARPAX. 

Qui  istic  Pseudolu’st? 

BALLIO. 

Praeceptor  tuus,  qui  te  hanc  fallaciam 

Docuit , ut  fallaciis  hinc  a me  mulierem  abdu- 
ceres. 

HARPAX. 

Quem  tu  Pseudolum , quas  tu  mihi  praedicas 
fallacias  ? 

Quem  ego  hominem  nullius  coloris  novi. 

BALLIO. 

Non  tu  istinc  abis  ? 

Nihil  est  hodie  hic  sycophantis  quaestus : proin’ 
•tu  Pseudolo 

Nunties,  abduxisse  alium  praedam , qui  occurrit 
prior 

Harpax. 

HARPAX. 

Is  quidem  edepol  Harpax  ego  sum. 

BALLIO. 

Immo  edqpol  esse  vis. 

Purus  putus  hic  sycophanta  est. 

HARPAX. 

Ego  tibi  argentum  dedi, 

Et  cludum  adveniens  extemplo  symbolum  ser- 
vo tuo , 

Heri  imagine  obsignatam  epistolam  hic  ante 
ostium.  - 

BALLIO. 

Meo  tu  epistolam  dedisti  servo?  quoi  servo? 


HARPAX. 


BALLIO. 


Syro. 


Non  confidit,  sycophanta  hic  nequam ’st;  nugas 
meditatur  male. 

Nam  illam  epistolam  ipsus  verus  Harpax  huc  ad 
tne  adtulit. 

HARPAX. 

Harpax  ego  vocor : ego  servos  sum  Macedonis 
militis : 

Ego  nec  sycophantiose  quidquam  ago , nec  ma- 
lefice , 

Neque  istum  Pseudolum  mortalis  qui  sit  novi , 
neque  scio. 

SIMO. 

Tu,  nisi  mirum  ’st,  leno,  plane  perdidisti  mu- 
lierem. 

BALLIO. 

Edepol  nae  istuc  magis  magisque  metuo , quom 
vprba  audio. 

SIMO. 

0 

Mihi  quoque  edepol  jamdudum  ille  Syrus  cor 
perfrigefacit , 

Symbolum  qui  hoc  accepit : mira  sunt ! Pseudo- 
lus est.  eho 

Tu!  qua  facie  fuit,  dudum  quoi  dedisti  sym- 
bolum P 

HARPAX. 

Rufus  quidam , ventriosus , crassis  suris , subniger. 

Magno  capite , acutis  oculis , ore  rubicundo , ad- 
modum 

Magnis  pedibus. 

SIMO. 

Perdidisti , postquam  dixisti  pedes. 

Pseudolus  fuit  ipsus.  \ 

BALLIO. 

Actum  ’st  de  me.  jam  morior,  Simo. 

HARPAX.' 

Hercle  haud  te  sinam  emoriri , nisi  argentum 
mihi  redditur, 

Viginti  minae. 

SIMO. 

Atque  etiam  mihi  aliae  viginti  minae. 

BALLIO. 

Auferetur  id  praemium  a me , quod  promisi  per 
jocum  ? 

SIMO. 

De  inprobis  viris  auferri  praemium  et  praedam 
decet. 

B .A  L L I O. 

Saltem  Pseudolum  mihi  dedas. 

SIMO. 

Pseudolum  ego  dedam  tibi? 

Quid  deliquit?  dixin’,  ab  eo  tibi  ut  caveres, 
centies  ? 

BALLIO.' 

Perdidit  me. 

SIMO. 

At  me  viginti  modicis  multavit  minis. 
BALLIO. 

Quid  nunc  faciam? 

HARPAX. 

Si  mihi  argentum  dederis , te  suspendito. 
BALLIO. 

Dii  te  perdant!  sequere  sis  me  ergo  hac  ad  fo- 
rum , ut  solvam. 

■ HARPAX. 

Sequor. 

BAI.LIO.  . 

Hodie  ego  peregrinos  absolvam , cras  agam  cum 
civibus. 

Pseudolus  mihi  centuriata  habuit  capitis  comitia, 
Qui  illum  ad  me  hodie  allegavit , mulierem  qui 
abduceret. 

Sequere  tu.  nunc  ne  exspectetis , dum  hac  do- 
mum redeam  via. 

» • 

Ita  res  gesta  est : angiporta  haec  certum  ’st  con- 
sectarier. 

HARPAX. 

Si  graderere  tantum , quantum  loquere  , jam  es- 
ses ad  forum.  < 

BALLIO. 

Certum ’st  mihi  emortualem  facere  ex  natali  die. 

SIMO. 

Bene 'ego  illum  tetigi!  bene  autem  servos 
inimicum  suum.  . \ 

Nunc  mihi  certum  ’st,  alio  pacto  Pseudolo  in- 
sidias dare  , 

Quam  in  aliis  Comoediis  fit , ubi  cum  stimulis 
aut  flagris 

Insidiantur : at  ego  jam  inultus  promam  viginti 
minas , 

Quas  promisi,  si  effecisset:  obviam  ei  ultro  de- 
feram. 

Nimis  illic  mortalis  doctus,  nimis  vorsutus,  ni- 
mis malus. 

Superavit  Dolum  Trojanum  atque  Ulyssem  Pseu- 
dolus. 

Nunc  ibo  intro , argentum  promam : Pseudolo 
insidias  dabo. 


ACTUS  V. 

S C E N A I. 


Q 


PSEUDOLUS. 


\ 

UID  hoc?  siccine  hoc  fit?  pedes,  statin’ an 


non  i 


An  id  voltis,  ut  me  hic  jacentem  aliquis  tollat? 
Vol.  III.  P 

Nam  hercle  si  cecidero,  vostrum  erit  flagitium. 
Pergitin’  pergere?  ah,  saeviendum  mihi 
Hodie  est.  magnum  hoc  vitium  vino  est , 
Pedes  captat  primum,  luctator  dolosu  ’st. 
Profecto  edepol  ego  nunc  probe  abeo  madulsa: 
Ita  victu  excurato  , ita  mundiciis  digne , ah ! 
Itaque  in  loco  festivo  sumus  festive  accepti. 
Quid  opus , me  multas  agere  ambages  ? hoc 
Est  homini , quamobrem  vitam  amet,  hic  omnes 
Voluptates;  in  hoc  omnes  venustates  sunt: 

Deis  proxumum  esse  arbitror,  nam  ubi  amans 
conplexu  ’st 

Amantem , ubi  labra  ad  labella  adjungit , 

Ubi  alter  alterum  bilingui  manifesto 
Inter  se  prehendunt : ubi  mamma  manicula 
Opprimitur  alia ; aut , si  lubet , corpora 
Conduplicant : manu  candida  cantharum  dulci- 
ferum 

Propinare  amicissumam  amicitiam ; neque  ibi  esse 
alium  alii 

Odio , ibi  nec  molestum , nec  sermonibus  moro- 
logis uti : 

Unguenta , atque  odores , lemniscos,  corollas  dari 
dapsiles. 

Non  enim  parcipromi  victu  cetero ; ne  quis  me 
roget.  * 

Hoc  ego  modo , atque  herus  minor  hanc  diem 
sumsimus  prothyme, 

Postquam  opus  meum , ut  volui , omne  perpe- 
travi, hostibus  fugatis: 


1 

Illos  accubantis,  potantis,  amantis,  cum  scortis 

Reliqui,  et  meum  scortum  ibidem,  cordi  atque 
animo  suo 

Obsequentes,  sed  postquam  exsurrexi,  orant  med, 
- uti  saltem. 

Ad  hunc  me  modum  intuli,  ut  illis  satisfacerem 
ex  disciplina:  quippe  ego 

Qui  probe  Ionica  perdidici,  sed  palliolatim  ami- 
ctus 

Sic  hac  incessi  ludibundus,  plaudunt  partim : cla- 
mitant me  , ut  revortar. 

Occepi  denuo  hoc  modo  volvi,  idem  amicae  da- 
bam me  meae. 

Ut  me  amaret;  ubi  circumvortor , cado:  id  fuit 
naenia  ludo. 

Itaque  dum  enitor,  pax!  jam  paene  inquinavi 
pallium,  nimiae  tum 

V oluptati  edepol  fui  ob  casum,  datur  cantharus : 
bibi,  conmuto 

Illico  pallium , illud  posivi : inde  huc  exii , cra- 
pulam dum  amoverem. 

Nunc  ab  hero  ad  herum  meum  majorem  venio  , 
foedus  conmemoratum. 

Aperite,  aperite!  heus!  Simoni  me  adesse,  quis 
nuntiate. 


E 

S C E N A II. 

SIMO.  PSEUDOLUS.  BALLIO. 
SIMO. 

V o X viri  pessumi  me  exciet  foras,  sed  quid 
hoc?  quo  modo  ? quid  tu?  video  ego? 
PSEUDOLUS. 

Cum  corona  ebrium  Pseudolum  tuum. 

SIMO. 

Libere  hercle  hoc  quidem,  sed  vide  statum ! 
Num  mea  gratia  pertimescit?  magis  cogito,  sae- 
viter blanditerne  alloquar. 

Sed  hoc  me  vetat  vim  facere  nunc , quod  fero , 
si  qua  in  hoc  spes  sita  ’st  mihi. 
PSEUDOLUS. 

Vir  malus  viro  optumo  obviam  it. 

SIMO. 

i 

Dii  te  ament , Pseudole,  phui ! in  malam 

crucem. 

PSEUDOLUS. 

Cur  ergo  me  afflictor  ? 

SIMO. 

Quid  tu,  malum,  ergo  in  os  mihi  ebrius 

inructas  ? 

PSEUDOLUS. 

Molliter  siste  nunc  me , cave  ne  cadam : non  vi- 
des me  , ut  madide  madeam  ? 

SIMO. 

Quae  ista  haec  audacia  est , te  sio  interdius  cum 
corolla  ebrium  incedere  ? 

PSEUDOLUS. 

Lubed 

SIMO. 

Quid  lubet  P pergin’  ructare  in  os  mihi  ? 

PSEUDOLUS. 

I 

Quavis  ructus  mihi  est ; sic  sine : i modi». 
SIMO. 

Credo  equidem  potesse  te , scelus , Massici  mon- 
1 tis  uberrumos  quatuor 

Fructus  ebibere  in  hora  una. 

PSEUDOLUS. 

Hiberna,  addito. 

SIMO. 

Haud  male  mones : ‘ 
Sed  dic  tamen,  unde  onustam  celocem  agere  te 

praedicem  ? 
PSEUDOLUS. 

Cum  tuo  filio 

Perpotavi  modo,  sed , Simo  , ut  probe  tactus 
- Ballio  est ! quae  tibi  dixi , ut 
Effecta  reddidi ! 

SIMO. 

Derides?  pessumus  homo  est. 
PSEUDOLUS. 

Mulier  haec 

Feci  cum  tuo  filio  libera  accubet. 

P 3 

SIMO. 

Omnia)  ut  quidque  egisti  ordine. 

Scio. 

PSEUDOLUS. 

Quid  ergo  dubitas  dare  mihi  argentum  ? 
SIMO. 

Jus  petis , fateor. 

Tene. 

PSEUDOLUS. 

At  negabas  daturum  esse  te  mihi , tamen  das. 
onera  hunc  hominem  , atque  me 
Consequere  hac. 

SIMO. 

Ego  istum  onerem  P 

PSEUDOLUS. 

Onerabis,  scio. 

SIMO. 

Quid  ego  huic  homini  faciam  ? 
Satin’  ultro  et  argentum  aufert,  et  me  inridet? 

PSEUDOLUS. 

Vae  victis! 

SIMO. 

Vorte  ergo  humerum. 

Hem! 

BALLIO. 

Hoc  ego  numquam  ratus  sum  fore , me  ut 
. tibi  lier  em  supplex. 

Heu  heu  heu ! 

PSEUDOLUS. 

Desine. 

BALLIO. 

Doleo. 

PSEUDOLUS. 

Ni  doleres  tu  , ego  dolerem, 
BALLIO. 

Quid  hoc  ? auferrgne , Pseudole , abs  tuo  hero  ? 
PSEUDOLUS. 
Lubentissumo  corde  atque  animo. 
BALLIO. 

Non  audes , quaeso , aliquam  partem  mihi  gra- 
tiam facere  hinc  argenti? 
PSEUDOLUS. 

Novi , me  dices  avidum  esse,  nam  hinc  num- 
quam  eris  nummo  divitior. 

Neque  te  mei  tergi  misereret , si  hoc  non  hodie 
effecissem. 

BALLIO. 

Erit , ubi  te  ulciscar , si  vivo. 


PSEUD  OLUS. 

Quid  minitare?  habeo  tergum. 
BALLIO. 

Age  sane. 

PSEUDOLUS. 

Igitur  redi. 

BALLIO. 


* 

Redeo. 


Quid  redeam? 

PSEUDOLUS. 

Redi  modo ; non  eris  deceptus. 
BALLIO. 


P 4 

PSEUDOLUS. 

Simul  rfiecum  potatum. 

' BALLIO. 

Egone  eam  ? 
PSEUDOLUS. 

Fac , quod  te  jubeo. 

Si  is , aut  dimidium , aut  plus  etiam  faxo  hinc 
feres. 

BALLIO. 

Eo  ; duc  me  , quo  vis. 
PSEUDOLUS. 

Quid  nunc  ? 

Numquid  iratus  es  aut  mihi , aut  filio , propter 
* has  res,  Simo? 

SIMO. 

Nihil  profecto. 
PSEUDOLUS. 

I hac. 

BALLIO. 

Te  sequor,  quin  vocas  spectatores  simul? 
PSEUDOLUS. 

Hercle  me  isti 

Haud  solent  vocare , neque  ergo  ego  istos,  verum 
si  voltis  applaudere 

Atque  approbare  hunc  gregem  et  fabulam,  in 
crastinum  vos  vocabo. 

i 

1 


t 

DRAMATIS  PERSONAE. 

ARCTURUS,  Prologus. 

SCEPARNIO,  servus. 

PLEUSIDIPPUS,  adolescens. 

DAEMONES,  senex. 

PALAESTRA,1) 

) mulieres. 

AMPELISCA,) 

SACERDOS,  anus. 
PISCATORES. 

t 

T R A C H ALIO,  servus. 

LABRAX,  leno. 

CHARMIDES,  parasitus. 

LORARII. 

G R I P U S , piscator. 

\ 

ARGUMENTUM 

( Ut  quibusdam  videtur  ) 

P R I S C I A N I. 

RETI  piscator  de  mari  extraxit  vidulum . 

Ubi  erant  herilis  jiliae  crepundia  . 

Dominum  ad  lenonem  quae  subrepta  venerat. 

Ea  in  clientelam  suipte  inprudens  patris 
Naufragio  ejecta  devenit:  cognoscitur  . 

Suoque  amico  Pleusidippo  jungitur. 

ALIUD  ARGUMENTUM 

CAMERARII. 

NOMEN  Fabulae  ex  re  inditum.  Introducitur » 
enim  piscator . qui  in  mari  cepisset  vidulum.  Funes 
autem  nauticos  atque  omnino  grandiores . rudentes 
dixere . sive  a strepitu , seu  aliunde.  Argumentum 
tale  est.  Amiserat  parvulam  fliam  civis  quidam  Athe- 
niensisea  venierat  lenoni  Cyrenensi.  Pater  hujus 
injuriis  civium  suorum  ad  inopiam  redactus.  Athe- 
nis sese  Cyrenas  contulit.  Puellam  Atticam  amat  ado- 
lescens. et  redimere  vult:  sed  leno  spe  majoris  lucri 
clanculum  in  Siciliam  avehere  illam  parat.  Navi  au- 
tem fracta . haec  et  altera  quaedam  conserva  ipsius, 
ad  litus  Cyrenaicum  in  scapha  referuntur : et  leno 
rejicitur  fluctibus : omnibus . quae  secum  auferre  vo- 

luerat , Ionis  amissis.  Repertas  autem  puellas  adfa - 
vum  Veneris  abducere  vult.  Quibus  Jenex  ille  Atti- 
cus opem  fert , ignarus  adesse  Jiliam  suam.  Superve- 
nit adolescens,  lenonem  in  jus  rapit.  Senex  filiam 
cognoscit  de  crepundiis  inditis  in  vidulum,  quem  ser- 
vus senis  illius  de  mari  extraxerat  captum  reti.  Tum 
prospera  contingunt  omnibus  omnia.  Uxorem  ducit 
puellam  amatam  adolescens : lenoni  pecunia  reddi- 
tur : et  piscatori  conciliatur  libertas. 

ARCTURUS 

PROLOGUS. 

Q,  i gentes  omnis , mariaque  et  terras  movet,  , 
Ejus  sum  civis  civitate  coelitum. 

Ita  sum,  ut  videtis,  splendens  stella  candida. 
Signum  quod  semper  tempore  exoritur  suo. 

Hic  atque  in  coelo,  nomen  Arcturo  est  mihi. 
Noctu  sum  in  coelo  clarus,  atque  inter  Deos: 
Inter  mortalis  ambulo  interdius. 

Et  alia  signa  de  coelo  ad  terram  accidunt. 

Qui  est  imperator  Divom  atque  hominum  Jup- 
piter , 

Is  nos  per  gentis  alium  alia  disparat, 

Hominum  qui  facta , mores , pietatem  et  fidem 
Noscamus;  ut  quemque  adjuvet  opulentia: 

Qui  falsas  lites  falsis  testimoniis 
Petunt;  quique  in  jure  abjurant  pecuniam; 
Eorum  referimus  nomina  exscribta  ad  Jovem. 
Cotidie  ille  scit , quis  hic  quaerat  malum. 

Qui  hic  litem  adipisci  postulant  perjurio , 

Mali  res  falsas  qui  inpetrant  ad  judicem: 

Iterum  ille  eam  rem  judicatam  judicat, 

Majore  multa  multat,  quam  litem  auferunt. 
Bonos  in  aliis  tabulis  exscribtos  habet. 

Atque  hoc  scelesti  in  animum  inducunt  suum, 
Jovem  se  placare  posse  donis , hostiis : 

Et  operam  et  sumtum  perdunt : id  eo  fit , quia 
Nihil  ei  acceptum  ’st  a perjuris  supplici. 

Facilius , si  qui  pius  est  , a Diis  supplicans  , 
Quam  qui  scelestu  ’st,  inveniet  veniam  sibi. 
Idcirco  moneo  vos  ego  haec , qui  estis  boni , 
Quique  aetatem  agitis  cum  pietate  et  cum  fide, 
Retinete  porro ; post  factum  ut  laetemini. 
Nunc,  huc  qua  caussa  veni,  argumentum  eloquar. 

Primumdum  huic  esse  nomen  urbi  Diphilus 
Cyrenas  voluit,  illic  habitat  Daemones 
In  agro  atque  villa  proxuma  propter  mare. 
Senex,  qui  huc  Athenis  exsul  venit,  haud  malus. 
Neque  is  adeo  propter  malitiam  patria  caret : 
Sed,  dum  alios  servat,  se  inpedivit  interim  : 
Rem  bene  paratam  comitate  perdidit. 

Huic  filiola  virgo  periit  parvola , 

Eam  de  praedone  vir  mercatur  pessumus , 

Is  eam  huc  Cyrenas  leno  advexit  virginem. 
Adulescens  quidam  civis  hujus  Atticus 
Eam  vidit  ire  e Judo  fidicinio  domum. 

Amare  occepit : ad  lenonem  devenit , 

Minis  triginta  «ibi  puellam  destinat , 

Datque  arrhabonem , et  jurejurando  alligat. 

Is  leno , ut  se  aequom  ’st , flocci  non  fecit  fidem ; 
Neque , quod  juratus  adulescenti  dixerat. 

Ei  erat  hospes , par  illius , Siculus , senex 
Scelestus,  Agrigentinus,  urbis  proditor: 

Is  illius  laudare  infit  formam  virginis , 

Et  aliarum  itidem  , quae  ejus  erant  mulierculae. 
Infit  lenoni  suadere , ut  secum  simul 

Eat  in  Siciliam : ibi  esse  homines  voluptarios 
Dicit : potesse  ibi  fieri  eum  divitem : 

Ibi  esse  quaestum  maxumum  meretricibus. 
Persuadet,  navis  clanculum  conducitur. 
Quidquid  erat , noctu  in  navem  conportat  domo 
Leno  : adulescenti , qui  puellam  ab  eo  emerat , 
Ait  sese  Veneri  velle  votum  solvere. 

Id  hic  est  fanum  Veneris , et  eo  ad  prandium 
Vocavit  adulescentem  hunc,  ipse  hinc  illico 
Conscendit  navem,  avehit  meretriculas. 
Adulescenti  alii  narrant , ut  res  gesta  sit : 
Lenonem  abivisse,  ad  portum  adulescens  venit : 
Illorum  navis  longe  in  altum  abscesserat. 

Ego , quoniam  video  virginem  asportarier , 
Tetuli  ei  auxilium  et  lenoni  exitium  simul: 
Increpui  hibernum,  et  fluctus  movi  maritimos. 
Nam  Arcturus  signum  sum  omnium  acerrumum : 
Vehemens  sum  exoriens : quom  occido , vehe- 
mentior. 

Nunc  ambo  in  saxo,  leno  atque  hospes,  simul 
Sedent  ejecti : navis  confracta  est  ibus. 

Illa  autem  virgo,  atque  altera  itidem  ancillula, 
De  navi  timidae  desiluerunt  in  scapham. 

Nunc  eas  ab  saxo  fluctus  ad  terram  ferunt. 
Ad  villam  illius , exsul  ubi  habitat  senex , 
Quojus  deturbavit  ventus  tectum  et  tegulas. 

Et  servos  illic  est  ejus , qui  egreditur  foras. 
Adulescens  huc  jam  adveniet,  quem  videbitis, 
Qui  illam  mercatu  ’st  de  lenone  virginem. 
Valete , ut  hostes  vostri  diffidant  sibi. 


ACTUS  PRIMUS. 

S C E N A I. 

SCEPARNIO. 

P ro  Dii  inmortales!  tempestatem  quojusmodi 
Neptunus  nobis  nocte  hac  misit  proxuma! 
Detexit  ventus  villam,  quid  verbis  opu  ’st? 
Non  ventus  fuit , verum  Alcumena  Euripidi : 
Ita  omnis  de  tecto  deturbavit  tegulas , 
Illustrioris  fecit , fenestrasque  indidit. 

S C E N A II. 

PLEUSIDIP PUS.  DAEMONES. 

- SCEPARNIO. 

, PLEUSIDIPPUS. 

!Et  vos  a vostris  abduxi  negotiis, 

Neque  id  processit , qua  vos  duxi  gratia , 
Neque  quivi  lenonem  ad  portum  prehendere. 
Sed  mea  desidia  spem  deserere  nolui : 

Eo  vos,  amici,  detinui  diutius. 

Nunc  huc  ad  Veneris  fanum  venio  visere ; 

Ubi  rem  divinam  se  facturum  dixerat. 

SCEPARNIO. 

Si  sapiam , hoc , quod  me  mactat , concinnem 
lutum. 


( 

PLEUSIDIPPUS. 

Prope  me  hinc  nescio  quis  loquitur.  . 

DAEMONES. 

Heus,  Scepamio! 

SCEPARNIO. 

Qui  nominat  me? 

DAEMONES. 

Qui  pro  te  argentum  dedit. 
SCEPARNIO. 

Quasi  me  tuum  esse  servom  dicas,  Daemones? 
DAEMONES. 

Luto  usu  ’st  multo  , multam  terram  confode  : 
Villam  integundam  intellego  totam  mihi: 

Nam  nunc  perlucet  ea,  quam  cribrum , crebrius. 

PLEUSIDIPPUS. 

Pater  salveto  , amboque  adeo. 

DAEMONES. 

Salvos  sies. 

SCEPARNI  O. 

Sed  utrum  tu  mas  an  femina  es,  qui  illum  pa« 
trem 

V oces  ? 

PLEUSIDIPPUS. 

Vir  sum  equidem. 

DAEMONES. 

Quaere  vir  porro  patrem. 
Filiolam  ego  unam  habui , eam  unam  perdidi. 
Virile  secus  numquam  ullum  habui. 

PLEUSIDIPPUS. 

At  Dii  dabunt. 

Q. 


Vol.  III. 

SCEPARNIO. 

Tibi  quidem  hercle , quisquis  es,  magnum  malum, 
Qui  oratione  hic  nos  occupatos  occupes. 

PLEUSIDIPPUS. 
lsticcine  vos  habitatis? 


SCEPARNIO. 

Quid  tu  id  quaeritas? 
An  quo  furatum  mox  venias,  vestigas  loca? 

PLEUSIDIPPUS. 
Peculiosum  esse  decet  servom  et  probum. 
Quem  hero  praesente  praetereat  oratio ; 

Aut  qui  inclementer  dicat  homini  libero. 

SCEPARNIO. 

Et  inpudicum  et  inpudentem  hominem  addecet, 
Molestum  ultro  advenire  ad  alienam  domum, 
Quoi  debeatur  nihil. 

DAEMONES. 

Tace , Scepamio. 

Quid  opus  , adulescens , est  ? 

PLEUSIDIPPUS. 

Isti  infortunium , 

Qui  praefestinet,  ubi  herus  assit,  praeloqui. 
Sed  nisi  molestum  ’st,  paucis  percontarier 
Volo  ego  ex  te. 

daemones. 

Dabitur  opera , atque  in  negotio. 

SCEPARNIO. 

Quin  tu  in  paludem  is,  exsicasque  arundines, 
Qui  pertegamus  villam,  dum  sudum ’st? 


i 

DAEMONES. 

Tu  , si  quid  opus  est , dice. 

PLEUSIDIPPUS. 


Tace. 


Dic , quod  te  rogo. 
Ecquem  tu  hic  hominem  crispum  , incanum  vi- 
deris , 

Malum,  perjurum,  palpatorem? 

DAE  MONES. 

Plurimos. 

Nam  ego  propter  ejusmodi  viros  vivo  miser. 

PLEUSIDIPPUS. 

Hic  dico  in  fanum  Veneris  qui  mulierculas 
Duas  secum  adduxit : quique  adornaret  sibi , 
Ut  rem  divinam  faciat  aut  hodie  aut  heri. 


DAEMONES. 

Non  hercle , adulescens , jam  hos  dies  conplu- 
sculos 

Quemquam  istic  vidi  sacruficare : neque  potest 

Clam  me  esse , si  qui  sacruhcant.  semper  petunt 

Aquam  hinc,  aut  ignem,  aut  vascula,  aut  cul- 
trum , aut  veru , 

Aut  aulam  extarem , aut  aliquid  : quid  verbis 
opu  'st  ? 

Veneri  paravi  vasa  et  puteum , non  mihi. 

Nunc  intervallum  jam  hos  dies  multos  fuit. 
PLEUSIDIPPUS. 

Ut  verba  praehibes,  me  periisse  praedicas. 

DAEMONES. 

Mea  quidem  hercle  caussa  salvos  sis  licet. 

Q 2 

SCEPARNIO. 

Heus  tu!  qui  fana  ventris  caussa  circumis, 
Jubere  meliu  ’st  prandium  ornari  domi; 
Fortasse  tu  huc  vocatus  es  ad  prandium. 

Ille,  cpii  vocavit,  nullus  venit. 

PLEUSIDIPPUS. 

Admodum. 

SCEPARNIO. 

Nullum  ’st  periclum  te  hinc  ire  inpransum  do- 
mum. 

Cererem  te  melius  quam  Venerem  sectarier, 
Amore  haec  curat,  tritico  curat  Ceres. 

PLEUSIDIPPUS. 
Deludificavit  me  illa  homo  indignis  modis. 
DAEMONES. 

Pro  Dii  inmortales , quid  illuc  est,  Sceparnio, 
Hominum  secundum  litus? 

SCEPARNIO. 

Ut  mea  est  opinio, 

Propter  viam  illi  sunt  vocati  ad  prandium. 
DAEMONES. 

Qui? 

'sceparnio. 

Quia  post  coenam , credo , laverunt  heri , 
Confracta  navis  in  mari  est  illis. 

DAEMONES. 

Ita  est. 

SCEPARNIO. 

At  hercle  nobis  villa  in  terra  et  tegulae. 

DAEMONES. 

Htli  ! ' 

Homunculi,  quanti  estis!  ejecti  ut  natant! 

PLEUSIDIPPUS. 

Ubi  sunt  ii  homines , obsecro  P 

DAEMONES. 

Hac  ad  dexteram, 

Viden’  secundum  litus? 

PLEUSIDIPPUS. 

Video , sequimini. 

Utinam  sit  is,  quem  ego  quaero,  vir  sacerrumus! 
Valete. 

SCEPARNIO. 

Si  non  moneas , nosmet  meminimus. 
Sed,  o Palaemon,  sancte  Neptuni  comes, 
Quique  hercule  illi  socius  esse  diceris. 

Quod  facinus  video ! 

DAEMONES. 

Quid  vides? 

SCEPARNIO. 

I Mulierculas 

Video  sedentis  in  scapha  solas  duas. 

Ut  afflictantur  miserae  ! euge  euge , perbene , 
Ab  saxo  avortit  fluctus  ad  litus  scapham. 
Neque  gubernator  umquam  potuit  melius. 

Non  vidisse  undas  me  majoris  censeo. 

Salvae  sunt , si  illos  fluctus  devitaverint. 

Nunc,  nunc  periculum  ’st ! ejecit  alteram, 

At  in  vado  ’st  jam  facile  enabit,  eugepae ! 
Viden’ , alteram  illam  ut  fluctus  ejecit  foras ! 

Q 3 

Surrexit : horsum  se  capessit : salva  res  ! 

Desiluit  haec  autem  altera  in  terram  e scapha. 
Ut  prae  timore  in  genua  in  undas  concidit ! 
Salva  ’st , evasit  ex  aqua  ; jam  in  litore  est. 

Sed  dextrovorsum  avorsa  it  in  malam  crucem. 
Hem  , errabit  illaec  hodie  ! 

DAEMONES. 

Quid  id  refert  tua? 
SCEPARNIO. 

Si  ad  6axum  quo  capessit , ea  deorsum  cadit  t 
Errationis  fecerit  conpendium. 

DAEMONES. 

Si  tu  de  illarum  coenaturus  vesperi  es , 

Illis  curandum  censeo,  Sceparnio  : 

Si  apud  me  esurus  es , mihi  dari  operam  volo. 

SCEPARNIO. 

Bonum  aequomque  oras. 

DAEMONES.- 

Sequere  me  hac  ergo. 
SCEPARNIO. 

Sequor. 

S C E N A III. 


PALAESTRA. 

]NJimio  hominum  fortunae  minus  miserae  me- 
morantur , x 

Quam  reapse  experiundo  iis  datur  acerbum ! 
Hoc  Deo  conplacitum  ’st  ? me  hoc  ornatu  or- 
natam , 

In  incertas  regiones,  timidam,  ejectam? 
Hanccine  ego  ad  rem  natam  miseram  me  me- 
morabo  ? 

Hanccine  ego  partem  capio  ob  pietatem  prae- 
cipuam ? 

Nam  hoc  mihi  haud  labori  est  laborem  hunc 
potiri , 

Si  erga  parentem  aut  Deos  me  inpiavi ; 

Sed  id  si  parate  curavi  ut  caverem , 

Tum  hoc  mihi  indecore,  inique,  inmodeste 
Datis  , Dii.  nam  quid  habebunt  sibi  igitur  inpii 
Posthac , si  ad  hunc  modum  ’st  innoxiis  honor 
Apud  vos  ? nam  me  si  sciam  fecisse , 

Aut  parentes  sceleste,  minus  me  miserer: 

Sed  hercle  scelus  me  sollicitat : ejus  me  inpie- 
tas  male 

Habet,  is  navem  atque  omnia  perdidit  in  mari. 
Haec  honorum  ejus  sunt  reliquiae,  etiam,  quae 
simul 

Vecta  mecum  in  scapha  ’st , excidit,  ego  nunc 
sola  sum. 

Quae  si  mihi  foret  salva  saltem,  labor 
Lenior  esset  hic  mihi  ejus  opera. 

Nunc  quam  spem , aut  opem , aut  consili  quid 
capessam  ? 

Ita  hic  solis  locis  conpotita  sum. 

Hic  saxa  sunt,  hic  mare  sonat,  nec  quisquam 
Homo  mihi  obviam  venit. 

Hoc  quod  induta  sum,  summae  opes  oppido, 
Nec  cibo , nec  loco  , tecta  quo  sim , scio. 

Q 4 

Quae  mihi  est  spes,  qua  me  vivere  velim?  * 
Nec  loci  gnara  sum , nec  diu  hic  fui. 

Saltem  alic^uem  velim , qui  mihi  ex  his  locis 
Aut  viam  aut  semitam  monstret : ita  nunc  hac 
An  illae  eam,  incerta  sum  consili: 

Nec  prope  usquam  hic  quidem  cultum  agrum 
conspicor. 

Algor , error , pavor  membra  omnia  tenent. 
Haec  parentes  haud  mei  scitis  miseri , 

Me  nunc  mberam  ita  esse,  uti  sum.  libera  e?o 
Prognata  fui  maxume;  nequidquam  fui. 

Nunc  qui  minus  servio,  quam  si  forem  serva  nata  ? 
Neque  quidquam  umquam  iis  profui,  qui  me  si- 
bi eduxerunt. 


• £ CENA  IV. 

AMPELIS  C A , PALAESTRA . 

AMPELISCA. 

V^/uid  mihi  meliu  ’st,  quid  magis  in  rem  est, 
quam  corpore  vitam  secludam  ? 

Ita  male  vivo , atque  ita  mihi  multae  in  pectore 
sunt  curae  ‘exanimales. 

Nunc  dein  vitae  haud  parco  : perdidi  spem , qua 
me  oblectabam. 

Omnia  jam  circumcursavi,  atque  omnibus  in  la- 
tebris perreptavi 

Quaerere  conservam  voce , oculis , auribus : ut 
pervestigarem. 

Neque  eam  usquam  invenio,  neque  quo  eam, 
neque  qua  quaeram  consultum  ’st , 

Neque  quem  rogitem  responsorem , quemquam 
interea  invenio. 

Neque  magis  solae  terrae  sunt,  quam  haec  loca 
atque  hae  regiones. 

Neque  si  vivit , eam  vivam  umquam  quin  inve- 
niam, desistam. 


PALAESTRA. 

Quaenam  vox  mihi  prope  hic  sonat  ? 

AMPELISCA. 

Pertimui. 

Quis  hic  loquitur  prope  ? 

PALAESTRA. 

Spes  bona,  obsecro,  subventa 

JVLhi. 

AMPELISCA. 


Mulier  est,  muliebris  vox  mihi  ad  auris 
Venit,  an  eximet  ex  hoc  miseram  metu? 

PALAESTRA. 

Certo  vox  muliebris  auris  tetigit  meas. 

Num  Ampelisca  obsecro  ’st? 

.AMPELISCA. 

Ten’,  Palaestra*,  audio? 
P.  ALAESTRA. 


Quin  voco,  ut  me  audiat,  nomine  illam  suo. 
Ampelisca ! 

ampelisca. 

Hem!  quis  est? 

PALAESTRA. 

Ego  Palaestra  sum. 
AMPELISCA. 

Dic  , ubi  es  P 

PALAESTRA. 

Pol  ego  nunc  in  malis  plurimis. 
AMPELISCA. 

Socia  sum;  nec  minor  pars  mea’st,  quam  tua. 
Sed  videre  expeto  te. 

PALAESTRA. 

Mihi  es  aemula; 
AMPELISCA. 
Consequamur  gradu  vocem,  ubi  es? 

PALAESTRA. 

Ecce  me. 

Accede  ad  me,  atque  adi  contra. 

t 

AMPELISCA. 

Fit  sedulo. 

PALAESTRA. 

Cedo  manum.  * 

AMPELISCA. 

Accipe. 

PALAESTRA. 

Dic , vivisne  obsecro  p 
AMPELISCA. 

T u facis  me  quidem  ut  vivere  nunc  velim , 
Ouando  mihi  te  licet  tangere:  ut  vix  mihi 
Cred  a ego  hoc , te  tenere ! obsecro , amplectere , 
Spes  mea ! ut  me  omnium  jam  laborum  levas ! 

PALAESTRA. 

Occupas  praeloqui , quae  mea  est  oratio. 

Nunc  abire  hinc  decet  nos. 

* AMPELISCA. 

Quo,  amabo,  ibimus? 
PALAESTRA. 

Litus  hoc  persequamur. 

AMPELISCA. 

Sequor,  quo  lubet. 

PALAESTRA. 

Siccine  hic  cum  uvida  veste  grassabimur? 

AMPELISCA. 

Hoc  quod  est,  id  necessarium  est  perpeti. 

Sed  quid  hoc  , obsecro , est  ? 

PALAESTRA. 

' Quid? 
AMPELISCA. 

Viden,  amabo, 

Fanum  videsne  hoc? 

PALAESTRA. 

Ubi  est? 

AMPELISCA. 

Ad  dexteram. 
PALAESTRA. 

Video  decorum  Diis  locum  viderier. 

AMPELISCA. 

Haud  longe  abesse  oportet  homines  hinc  ; ita  hic 
Lepidu  ’st  locus,  nunc,  quisquis  est  Deus,  veneror, 

Ut  nos  ex  hac  aerumna  miseras  eximat , 

Inopes , aerumnosas  ut  aliquo  auxilio  adjuvet. 

S C E N A V. 

SACERDOS.  PALAESTRA. 
AMPELI  SC  A. 

SACERDOS. 

0)  u I sunt , qui  a patrona  preces  mea  expe- 
tessunt  ? 

Nam  vox  piecantum  me  huc  foras  excitavit. 
Bonam  atque  obsequentem  Deam,  atque  haud 
gravatam 

Patronam  exsequuntur,  benignamque  multum. 
.PALAESTRA. 

Jubemus,  te  salvere,  mater. 

SACERDOS. 

Salvete , 

Puellae,  sed  unde  vos  ire  cum  uvida 
Veste  dicam , obsecro  , tam  maestiter  vestitas  ? 

PALAESTRA. 

Plico  hinc  imus , haud  longule  ex  hoc  loco. 
Verum  longe  hinc  abest,  unde  huc  vectae  sumus. 

O 7 

S A C E R'  D O S. 

Nempe  equo  ligneo  per  vias  caeruleas 
Estis  vectae.  . 

PALAESTRA. 

Admodum. 

SACERDOS. 

Ergo  aequius  vos  erat 

Candidatas  venire  hostiatasque.  ad  hoc 
Fanum  ad  istunc  modum  non  veniri  solet. 


PALAESTRA. 

Quaene  ejectae  e mari  sumus  ambae , obsecro ! 
Unde  nos  hostias  agere  voluisti  huc? 

Nunc  tibi  amplectimur  genua  egentes  opum, 
Quae  in  locis  nesciis  nescia  spe  sumus , 

Ut  tuo  recipias  tecto , servesque  nos  , 
Miserarumque  te  ambarum  uti  misereat , 
Quibus  nec  locus  ullus , nec  spes  parata  est , 
Neque  hoc  amplius , quam  quod  vides , nobis 
quidquam  ’st. 

SACERDOS. 

Manus  mihi  date ; exsurgite  a genibus  ambae : 
Misericordior  nulla  me  est  feminarum. 

Sed  hic  pauperes  res  sunt  inopesque , puellae : 
Egomet  vix  vitam  colo  : Veneri  cibo  meo 
Servio. 

AMPELISCA. 

Veneris  fanum,  obsecro,  hoc  est? 

SACERDOS. 

Fateor,  ego 

Hujus  fani  sacerdos  clueo,  verum , quidquid  est , 
Comiter  fiet  a me , quod  nostra  copia 
Valebit,  ite  hac  mecum. 

PALAESTRA. 

Amice  benigneque 
Honorem,  mater,  nostrum  habes. 

SACERDOS. 

Oportet. 

ACTUS  II. 

S C E N A I. 

PISCATORES. 

Omnibus  modis  * qui  pauperes  sunt  homi- 
nes, miseri  vivunt, 

Praesertim  quibus  nec  quaestus  est , nec  didi- 
cere artem  ullam ; 

Necessitate , quidquid  est  domi,  id  sat  est  ha- 
bendum. 

IVos  jam  de  ornatu  propemodum  ut  locupletes 
simus , scitis. 

Hice  hami , atque  hae  arundines  sunt  nobis  quae- 
stu et  cultu. 

Ex  urbe  ad  mare  huc  prodimus  pabulatum : 

Pro  exercitu  gymnastico  et  palaestrico , hoc  ha- 
bemus , 

7 * 

Echinos  , lepadas  , ostreas  , balanos  captamus , 
conchas , 

Marinam  urticam,  musculos , plagusias , striatas. 

Post  id  piscatum  hamatilem  et  saxatilem  aggre- 
dimur. 

Cibum  captamus  e mari,  sin  eventus  non  venit, 

Neque  quidquam  captum  ’st  piscium,  salsi  lauti- 
que  pure 

Domum  redimus  clanculum  , dormimus  incoe- 
nati. 

Atque  ut  nunc  valide,  fluctuat  mare,  nulla  no- 
bis spes  est. 

Nisi  quid  concharum  capsi  mus,  incoenati  sumus 
profecto. 

Nunc  Venerem  hanc  veneremur  bonam,  ut  nos 

lepide  adjuverit  hodie. 

* 

S C E N A II. 

TRACHALIO.  PISCATORES. 

TRACHALIO. 

«A.NIMO  advorsavi  sedulo,  ne  herum  usquam 
praeterirem. 

Nam  quom  modo  exibat  foras  , ad  portum  se 

• aibat  ire, 

Me  huc  obviam  jussit  sibi  venire  ad  Veneris  fa- 
num. 

Sed  quos  perconter  , commode  eccos  video  asta- 
re! adibo. 

Salvete  , fures  maritimi , conchitae  , atque  ha- 
miotae , 

Famelica  hominum  natio ! quid  agitis  P ut  peritis?. 

PISCATOR. 

Ut  piscatorem  aequom  ’st , fame,  siti , speque. 

TRACHALIO. 

Ecquem  adulescentem  huc , 

Dum  hic  astatis,  strenua  facie , rubicundum,  for- 
tem, qui  tres 


■i 

Duceret  chlamydatos  cum  machaeriis  , vidistis 
venire  ? 

PISCATOR. 

N ullum  istac  facie  , ut  praedicas , venisse  huc 

scimus. 

TRACHALIO. 

Ecquem 

Recalvom  ac  silonem  senem , statutum , ventrio- 
sum , 

Tortis  superciliis,  contracta  fronte,  fraudulentum, 

Deorum  odium  atque  hominum  , malum,  mali 
viti  probrique  plenum, 

Qui  duceret  mulierculas  duas  secum  satis  ve- 
nustas P 

PISCATOR. 

Cum  istiusmodi  virtutibus  operisque  natus  qui  sit, 

Eum  quidem  ad  carnuficem  est  aequius , quam' 
ad  Venerem  conmeare. 

TRACHALIO. 

At  si  vidistis , dicite. 

.PISCATOR. 

Huc  profecto  nullus  venit. 

Vale! 

TRACHALIO. 

Valete!  credidi:  factum  ’st,  quod  suspicabar. 

Data  verba  hero  sunt ; leno  abiit  scelestus  ex- 
sulatum , 

In  navem  ascendit , mulieres  avexit ; ariolus  sum. 

Is  huc  herum  etiam  ad  prandium  vocavit  scele- 
ris semen. 

Nunc  quid  mihi  meliu  ’st,  quam  illico  hic  op- 
periar herum , dum  veniat  ? 

Eadem  hanc  sacerdptem  Veneriam , si  quid  am- 
plius scit , 

Si  videro , exquisivero : faciet  me  certiorem. 

S C E N A III. 
AMPELISCA.  T R A C HALIO. 
AMPELISCA. 


1 


ntellego:  hanc  quae  proxuma  est  villam 
Veneris  fano 

Pulsare  jussisti , atque  aquam  rogare. 

TRACHAEIO. 

Quoja  ad  auris 

Vox  mihi  advolavit? 

AMPELISCA. 

Obsecro,  quis  hic  loquitur?  quem  ego  video? 
TRACHALIO. 

Estne  Ampelisca  haec,  quae  foras  e ‘fano  egre- 
ditur ? 

AMPELISCA. 

I^tne  hic  Trachalio , quem  conspicor,  calator 
Pleusidippi? 

TRACHALIO. 

Ea  est. 

AMPELISCA. 

* Is  est.  Trachalio , salve  ! 

TRACHALIO. 

Salve,  Ampelisca! 

Vol.  III.  R * 

Quid  agis  tu? 

AMPELISCA. 
Aetatem  haud  mala.  male. 


v.  7 


TRACHALIO. 

Melius  ominare! 
AMPELISCA. 


Verum  omnes  sapientes  decet  conferre  et  fabulari."» 
Sed  Pleusidippus  tuus  herus  ubi,  amabo,  est? 


TRACHALIO. 

Quasi  non  sit  intus. 

AMPELISCA. 


Eja  vero ! 


Neque  pol  est , neque  ullus  quidem  huc  venit. 
TRACHALIO. 

Non  venit  ? 

AMPELISCA. 

Vera  praedicas. 

TRACHALIO. 

Non  est  meum , Ampelisca. 
Sed  quam  mox  coctum  ’st  prandium  ? 

AMPELISCA. 


Quod  prandium , obsecro  te  ? 
TRACHALIO. 

Nempe  rem  divinam  facitis  hic. 

AMPELISCA. 


Quid  somnias,  amabo? 
TRACHALIO. 

Certe  huc  Labrax  Pleusidippum  ad  prandium 
vocavit 

Herum  meum  , herus  voster. 

AMPELISCA. 

Pol  haud  miranda  facta  dicis. 
Si  Deos  decepit  et  homines , lenonum  more  fecit. 
TRACHALIO. 

Non  rem  divinam  facitis  hic  vos,  neque  herus? 
AMPELISCA. 

Ariolare. 

TRACHALIO. 

Quid  tu  agis  hic  igitur? 

AMPELISCA. 

Ex  malis  multis  , metuque  summo  , 
Capitalique  ex  periculo , orbas  auxilique  opum- 
que  huc 

Recepit  ad  se  Veneria  haec  sacerdos , me,  et  Pa- 
laestram. 

TRACHALIO. 

An  hic  Palaestra  ’st , obsecro , heri  mei  amica  ? 
AMPELISCA. 

Certo. 

TRACHALIO. 

Inest  lepos  in  nuntio  tuo  magnus,  mea  Ampelisca. 
Sed  istuc  periculum  perlubet  quod  fuerit  vobis 
scire. 

' AMPELISCA. 

Confracta  est , mi'  Trachalio , hac  nocte  navis 
nobis. 

TRACHALIO. 

Quid , navis  ? quae  istaec  fabula  est  ? 

AMPELISCA. 

Non  audivisti,  amabo, 
R a 

Quo  pacto  leno  clanculum  nos  hinc  auferre  voluit 
1«  Siciliam , et  quidquid  domi  fuit , in  navem 
inposivit  ? , 

Ea  nunc  perierunt  omnia. 

TRAC  HALIO. 

Oh  ! Neptune  lepide,  salve: 

Nec  te‘  aleator  ullus  est  sapientior.  profecto 
Nimis  lepide  jecisti  bolum:  perjurum  perdidisti. 

Sed  nunc  ubi  est  leno  LabraxP 

AMPELISCA. 

Perit  potando , opinor. 
Neptunus  magnis  poculis  hac  nocte  eum  invitavit. 
TRAC  HALIO. 

Credo,  hercle,  anancaeo  datum,  quod  biberet, 
ut  ego  amo  te , 

Mea  Ampelisca ! ut  dulcis  es ! ut  mulsa  dicta  dicis ! 

Sed  tu  et  Palaestra  quomodo  salvae  estis? 
AMPELISCA. 

Scibis  faxo. 

t 

E navi  timidae  ambae  in  scapham  insiluimus: 
quia  videmus 

Ad  saxa  navem  ferrier,  properans  exsolvi  restim: 

Dum  illi  timent , nos  cum  scapha  tempestas  dex- 
trovorsum 

Differt  ab  illis,  itaque  nos  ventisque  fluctibusque 
Jactatae  exemplis  plurimis  miserae  perpetuam 
noctem : 

Vix  hodie  ad  litus  pertulit  nos  ventus  exanimatas, 
TRACHALIO. 

Novi,  Neptunus  ita  solet:  quamvis  fastidiosus 

Aedilis  est : si  quae  inprobae  sunt  merces , jactat 
omnes. 

AMPELISCA. 

Vae  capiti  atque  aetati  tuae  ! 

TRACHALIO. 

Tuo  ! mea  Ampelisca , 
Scivi  lenonem  facere  hoc , quod  fecip  saepe  dixi. 
Capillum  promittam  optumum’st,  occipiamque 
ariolari. 

AMPELISCA. 

Cavistis  ergo  tu  atque  herus , ne  abiret , quom 
„ scibatis  ? 

TRACHALIO. 

Quid  faceret? 

AMPELISCA. 

Si  amabat,  rogas,  quid  faceret?  asservaret 
Dies  noctesque : in  custodia  esset  semper.  verum 
ecastor 

Ut  multi  fecit , ita  probe  curavit  Pleusidippus. 

TRACHALIO. 

Cur  tu  istuc  dicis? 

AMPELISCA. 

Res  palam  est. 

TRACHALIO. 

Scin’  tu  etiam , qui  it  lavatum 
In  balineas , ibi  quom  sedulo  sua  vestimenta 
, servat, 

Tamen  subripiuntur : quippe  qui , quem  illo- 
rum observet,  falsus  est. 

R 3 

Fur  facile,  quem  observet,  videt:  custos,  qui 
fur  sit , nescit. 

Sed  duce  me  ad  illam,  ubi  est? 

AMPELISCA. 

I sane  in  Veneris  fanum  huc  intro, 
Sedentem  flentemque  opprimes. 

.TRACHALIO. 

Ut  jam  istuc  mihi  molestum  ’st  '■ 

Sed  quid  flet? 

AMPELISCA. 

Ego  dicam  tibi : hoc  sese  excruciat  animi  * 
Quia  leno  ademit  cistulam  ei , quam  habebat ; 
ubique  habebat, 

Qui  suos  parentes  noscere  posset : eam  veretur 
Ne  perierit. 

TRACHALIO. 

Ubinam  ea  *fuit  cistellula  ? 
AMPELISC  A. 

Ibidem  in  navi 

Conclusit  ipse  in  vidulum , ne  copia  esset  ejus , 
Qui  suos  parentes  nosceret. 

TRACHALIO. 

O facinus  inpudicum , 
Quam  liberam  esse  oporteat , servire  postulare ! 
AMPELISCA. 

Nunc  eam  cum  navi  scilicet  abivisse  pessum  in 
altum. 

Et  aurum  et  argentum  fuit  lenonis  omne  ibidem. 
Credo  aliquem  inmersisse , atque  eum  excepisse, 
id  misera  maesta  ’st,  . 

Sibi  eorum  evenisse  inopiam. 

TRACHALIO. 

Jam  istoc  magis  usus  facto  ’st, 

Ut  eam  intro , consolerque  eam , ne  se  sic  ex- 
cruciet animi: 

Nam  multa  praeter  spem  scio  multis  bona  eve- 
nisse. 

AMPELISCA. 

At  ego  etiam,  qui  speraverint,  spem  decepisse 
multos. 

TRACHALIO. 

Ergo  animus  aequus  optumum  ’st  aerumnae  con- 
dimentum. 

Ego  eo1  intro,  nisi  quid  vis. 

AMPELISCA. 

Eas : ego , quod  mihi  imperavit 

Sacerdos , id  faciam , atque  aquam  hinc  de  pro- 
xumo  rogabo. 

Nam  extemplo,  si  verbis  suis  peterem,  daturos 
dixit : 

Neque  digniorem  censeo  vidisse  anum  me  quem- 
quam , 

Quoi  Deos  atque  homines  censeam  benefacere 
magis  deqere. 

Ut  lepide  , ut  liberaliter , ut  honeste,  atque  haud 
gravate 

Timidas,  egentes  , uvidas , ejectas,  exanimatas 

Accepit  ad  sese ! haud  secus , quam  si  ex  se  si- 
mus natae  : 

Ut  eapse  sic  succincta  aquam  calefactat , ut  la- 
vemus ! 

Nunc  ne  morae  illi  sim , petam  hinc  aquam , 
unde  mihi  imperavit. 

Heus!  ecquis  in  villa  ’st?  ecquis  hoc  recludit? 
ecquis  prodit  ? 


S C E N A IV. 


SCEPARNIO.  AMPELISC  A. 


Ou, 


SCEPARNIO. 


S est , qui  nostris  tam  proterve  foribus 
facit  injuriam  ? • 


Ego  sum. 


AMPELISC  A. 


SCETARNIO. 


Hem!  quid  hoc  boni  est?  heu!  edepol  spe- 
cie lepida  mulier! 
v AMPELISC  A. 

Salve,  adulescens. 

SCEPARNIO. 

Et  tu  multum  salveto,  adulescentula. 
AMPELISC  A. 

Ad  vos  venio. 

SCEPARNIO. 

* Accipiam  hospitio,  si  nox  venis. 

Item  ut  affectas : nam  nunc  nihil  est  qui  te  juvem. 
Sed  quid  ais,  mea  lepida,  hilara? 

AMPELISCA. 

Aha  ! nimium  familiariter 

Me  attrectas. 

SCEPARNIO. 

Pro  Dii  inmortales ! Veneris  effigia  hacc 
■ quidem  est. 

Ut  in  ocellis  hilaritudo  est ! eja , corpus  quo- 
jusmodi  ! 

Subvolturium ! illud  quidem , subaquilum  volui 
< dicere. 

Vel  papillae  quojusmodi!  tum  quae  indoles  in 
savio  est ! 

AMPELJSCA. 

Non  ego  sum  pollucta  pago,  potin’  ut  me  absti- 
neas manum  P t 

SCEPARNIO. 

Non  licet  te  sicce  placide  bellam  belle  tangere? 
AMPELISCA. 

Otium  ubi  erit , tum  tibi  operam  ludo  et  deli- 
ciae dabo : 

Nunc  quamobrem  huc  sum  missa , amabo , vel 
tu  mihi  ajas , vel  neges. 
SCEPARNIO. 

Quid  nunc  vis  ? 

AMPELISCA. 

Sapienti  ornatus , quid  velim , indicium  facit.  ( 

SCEPARNIO. 

Meus  quoque  hic  sapienti  ornatus , quid  velim  j 
indiciqm  facit. 


I 


Digitized  by  Google 


<266 


RUDENS. 


v-  17 


AMPELISCA. 

Haec  sacerdos  Veneris  hinc  me  petere  jussit  a 
vobis  aquam. 

SCEPARNIO. 

At  ego  basilicus  sum : quem  nisi  oras , guttam 
. non  feres. 

Nostro  illum  puteum  periculo  et  ferramentis  fo- 
dimus : 

Nisi  multis  blanditiis,  a me  gutta  non  ferri  potest. 
AMPELISCA. 

Cur  tu  aquam  gravare , amabo , quam  hostis  ho- 
sti commodat? 

SCE  PARNIO. 

Cur  tu  operam  gravare  mihi , quam  civis  civi 
• commodat  ? 

AMPELISCA. 


Immo  etiam  tibi , mea  voluptas , quae  voles , 
faciam  omnia. 

SCEPARNIO. 

Eugepae ! salvos  sum ! haec  jam  me  suam  volu- 
ptatem vocat. 

Dabitur  tibi  aqua , ne  nequidquam  me  ames,  ce- 
do mihi  urnam. 
AMPELISCA. 


Propera,  amabo,  efferre. 

SCEPARNIO. 
Manta : jam  hic  ero  , volupt 


Cape, 


as  mea. 


AMPELISCA. 

Quid  sacerdoti  me  dicam  hic  demoratam  tam  diu? 


1 

Ut  etiam  nunc  misera  timeo,  ubi  oculis  intueor 
mare ! 

Sed  quid  ego  misera  video  procul  in  litore , 
Meum  herum  lenonem  Siciliensemque  hospitem , 
Quos  periisse  ambos  misera  censebam  in  mari. 
Jam  illud  ipali  plus  nobis  vivit,  quam  ratae. 
Sed  quid  ego  cesso  fugere  in  fanum , ac  dicere 
haec 

Palaestrae;  in  aram  uti  confugiamus  prius. 
Quam  huc  scelestus  leno  veniat,  nosque  hic  op- 
primat? 

Confugiam  hinc , res  ita  suppetit  subito  mihi. 

S C E N A V. 

SCEPARNIO. 

R o Dii  inmortales!  in  aqua  numquam  credidi 
Voluptatem  inesse  tantam,  ut  hanc  traxi  lubens! 
Nimio  minus  altus  puteus  visu’st,  quam  prius. 
Ut  sine  labore  hanc  extraxi ! praefiscine , 

Satis  nequam  sum:  utpote  qui  hodie  inceperim 
Amare,  hem  tibi  aquam , mea  tu  bella,  hem ! 
sic-  volo 

Te  ferre  honeste,  ut  ego  fero:  ut  placeas  mihi. 
Sed  ubi  tu  es , delicata  ? cape  aquam  hanc  sis. 

ubi  es  ? , 

Amat  hercle  me,  ut  ego  opinor,  delituit  mala. 
Ubi  tu  es  ? etiamne  hanc  urnam  acceptura  es  ? 
ubi  es  ? 


Digitized  by  Google 


Commodule  melius : tandem  vero  serio. 

Etiam  acceptura  es  urnam  hanc  P ubi  tu  es  gen- 
tium ? 

Nusquam  hercle  equidem  illam  video,  ludos  me 
facit. 

Apponam  hercle  urnam  jam  ego  hanc  in  media 
via. 

Sed  autem  , quid  si  hanc  hinc  abstulerit  quis- 
piam 

Sacram  urnam  Veneris?  mihi  exhibeat  negotium. 
Metuo  hercle,  ne  illa  mulier  mihi  insidias  locet, 
Ut  conprehendar  cum  sacra  urna  Veneria. 
Nempe  opturno  me  jure  in  vinculis  enicet 
Magistratus,  si  quis  me  hanc  habere  viderit. 
Nam  haec  literata  ’st : ab  se  cantat  quoja  sit. 
Jam  hercle  evocabo  hinc  hanc  sacerdotem  foras , 
Ut  hanc  accipiat  urnam,  accedam  huc  ad  fores. 
Heus  sis,  Ptolemocratia!  cape  hanc  urnam  tibi: 
Muliercula  hanc  nescio  quae  huc  ad  me  detulit. 
Intro  fer  unda  ’st.  reperi  negotium : 

Siquidem  his  mihi  ultro  aggerunda  etiam  est  aqua. 

S C E N A VI. 

L A B R A X , C H A R M IDES. 

QL  A B R A X. 

tr  i homo  sese  miserum  et  mendicum  volet, 
Neptuno  credat  sese  atque  aetatem  suam: 

Nam  si  quis  quid  cum  eo  rei  conmiscuit , 

Ad  hoc  exemplum  amittit  ornatum  domum. 
Edepol , Libertas , lepida  es  , quae  numquam 
pedem 

Voluisti  in  navem  cum  Hercule  una  inponere. 
Sed  ubi  ille  meus  est  hospes,  qui  me  perdidit? 
Atque  eccum  incedit! 

CHA  R M I D E S. 

Quo , malum  , properas , Labrax  ? 
Nam  equidem  te  nequeo  consequi  tam  strenue. 
LABRAX. 

Utinam  te  prius  quam  oculis  vidissem  meis , 
Malo  cruciatu  in  Siciliam  perbiteres ; 

Quem  propter  hoc  mihi  obtigit  misero  mali! 
CHARMIDES. 

Utinam , quom  in  aedis  me  ad  te  adduxisti  tuas , 
In  carcere  illo  potius  cubuissem  die  ! 

Deosque  inmortales  quaeso , dum  vivas , uti 
Omnes  tui  similes  hospites  habeas  tibi. 

L A B R A X. 

Malam  fortunam  in  aedis  te  adduxi  meas. 

Quid  mihi  scelesto  tibi  erat  auscultatio? 

Quidve  hinc  abitio?  quidve  in  navem  inscensio ? 
Ubi  perdidi,  etiam  plus  boni  quam  mihi  fuit. 

CHARMIDES. 

Pol  minume  miror,  navis  si  fracta  ’st  tibi, 

Scelus  te , et  sceleste  parta  quae  vexit  bona. 
LABRAX. 

Pessum  dedisti  me  blandimentis  tuis. 

CHARMIDES. 

Scelestiorem  coenam  coenavi  tuam, 

Quam  quae  Thyestae  quondam  anteposita  est,  et 
Tereo. 

L A B R A X. 

Perii , animo  male  fit ! contine , quaeso  , caput. 

' CHARMIDES. 

Pulmoneum  edepol  nimis  velim  vomitum  vomas. 
L A B R A X. 

Eheu  Palaestra  atque  Anapelisca ! ubi  estis  nunc  ? 

CHARMIDES. 

Piscibus  in  alto , credo , praebent  pabulum. 

L A B R A X. 

Mendicitatem  mihi  obtillisti  opera  tua , 

Dum  tuis  ausculto  magnidicis  mendaciis. 
CHARMIDES. 

Bonam  est  quod  habeas  gratiam  merito  mihi, 
Qui  te  ex  insulso  salsum  feci  opera  mea. 

L A B R A X. 

Quin  tu  hinc  is  a me  in  maxumam  malam  cru- 
cem. 

CHARMIDES. 

Eas ! easque  res  agebam  commodum. 

L A B R A X. 

Eheu ! quis  vivit  me  mortalis  miserior  ? 

CHARMIDES. 

Ego  multo  tanto  miserior,  quam  tu,  Labrax. 

L A B R A X. 

Qui? 

CHARMIDES. 

Quia  ego  indignus  sum , tu  dignus , qui  sies. 

L A B R A X. 

O scirpe  , scirpe ! laudo  fortunas  tuas , 

Qui  semper  servas  gloriam  aritudinis. 

CHARMIDES. 

Equidem  me  ad  velitationem  exerceo  : 

Nam  oitinia  corusca  prae  tremore  fabulor. 

L A B R A X* 

Edepol , Neptune  , es  balneator  frigidus : 

Cum  vestimentis  posteaquam  abs  te  abii , algeo. 
Ne  thermopolium  quidem  ullum  instruit : 

Ita  salsam  praebet  potionem  et  frigidam. 

CHARMIDES. 

Ut  fortunati  sunt  fabri  ferrarii , 

Qui  apud  carbones  assident ! semper  calent. 

L A B R A X. 

Utinam  fortuna  nunc  anatina  uterer , 

Uti  quom  exivissem  ex  aqua,  arerem  tamen! 
CHARMIDES. 

Quid,  si  aliquo  ad  ludos  me  pro  manduco  lo- 
cem ? 

. L A B R A X. 

Quapropter  ? 

CHARMIDES. 

Quia  pol  clare  crepito  dentibus. 
Jure  optumo  me  lavisse  arbitror. 

E A B R A X. 

Qui? 

CHARMIDES. 

Quia  auderem  tecum  in  navem  ascendere, 
Qui  a fundamento  mihi  usque  movisti  mare. 

L A B R A X. 

Tibi  auscultavi  , tu  promittebas  mihi 
Illic  esse  quaestum  maxumum  meretricibus  , 

Ibi  me  conruere  posse  aibas  divitias. 

CHARMIDES. 

Jam  postulabas  te,  inpurata  belua. 

Totam  Siciliam  devoraturum  insulam. 

L A B R A X. 

'Ouaenam  balaena  meum  voravit  vidulum, 
Aurum  atque  argentum  ubi  omne  conpactum 
fuit? 

CHARMIDES. 

Eadem  illa , credo , quae  meum  marsupium , 
Quod  plenum  argenti  fuit,  in  sacciperio. 

L A B R A X. 

Eheu ! redactus  sum  usque  ad  hanc  unam  tu- 
niculam , 

Et  ad  hoc  misellum  pallium,  perii  oppido ! 

CHARMIDES. 

Vel  consociare  mihi  quidem  tecum  licet: 
Aequas  habemus  partes. 

I,  A B R A X. 

Saltem  si  mihi 

Mulierculae  essent  salvae , spes  aliquae  forent. 
Nunc  si  me  adulescens  Pleusidippus  viderit , 

A quo  arrhabonem  pro  Palaestra  acceperam , 
Jam  se  exhibebit  hic  mihi  negotium. 

CHARMIDES. 

Quid,  stulte,  ploras?  tibi  quidem  edepol  copia  ’st, 
Dum  lingua  vivet , qui  rem  solvas  omnibus. 

SCEPARNIO,  CHARMIDES \ 
L A B R A X. 


SCEPARNIO. 

u i D illuc  , obsecro  , est  negoti  ,'quod  duae 
.mulierculae 

Hic  in  fano  Veneris  signum  flentes  amplexae  te- 
nent, 

Nescio  quem  metuentes  miserae?  nocte  hac  ve- 
ro proxuma 

Se  jactatas  atque  ejectas  hodie  esse  ajunt  e mari. 

L A B R A X. 

Obsecro  hercle , adulescens , ubi  istaec  sunt , quas 
memoras , mulieres  ? 

SCEPARNIO. 

Hic  in  fano  Veneris. 


L A B R A X. 

Quot  sunt? 

SCEPARNIO. 

Totidem  quot  ego  et  tu  sumus. 
L A B R A X. 

Nempe  meae. 

SCEPARNIO. 

Nempe  nescio  istuc. 

L A B R A X. 

Qua  sunt  facie? 
SCEPARNIO. 

Scitula. 

Vol.  III.  S 

Vel  ego  amare  utram  vis  possim,  si  probe  appo- 
tus siem. 

-*  L A B II  A X. 

Nempe  puellae? 

SCEPARNIO. 

Nempe  molestus  es:  vise,  si  liibet. 

L A B R A X. 

Meas  oportet  intus  esse  hic  mulieres , mi  Char- 
niides. 


CHARMIDES. 

Juppiter  te  perciat,  et  si  sunt,  et  si  non  sunt 
tamen. 

f 

L A B R A X. 

Intro  rumpam  jam  huc  in  Veneris  fanum. 

CHARMIDES. 

In  barathrum  mavelim. 
Obsecro  , hospes , da  mihi  aliquid , ubi  condor- 
miscam, loci. 

. ‘ SCEPARNIO. 

Istic  ubi  vis  condormisce : nemo  prohibet , pub- 


licum ’st. 

CHARMIDES. 

At  vides  me , ornatus  ut  sim  vestimentis  uvidis. 

Recipe  me  in  tectum  , da  mihi  vestimenti  aliquid 
aridi , 

Dum  mea  arescunt : in  aliquo  tibi  referam  gra- 
tiam. 

SCEPARNIO. 

Tegillum  eccillud  mihi  unum  aret:  id  si  vis, 
dabo : 

Eodem  amictus  , eodem  - tectus  esse  soleo  , si 
pluvit. 

Tu  istaec  mihi  dato : exarescant  faxo. 

CHARMIDES. 

Eho ! an  te  poenitet, 

In  mari  quod  elavi,  ni  hic  in  terra  iterum  eluam? 

SCEPARNIO. 

Eluas  tu  an  exungare,  ciccum  non  interduim. 

Tibi  ego  numquam  quidquam  credam,  nisi  ac- 
cepto  pignore. 

Tu  vel  suda,  vel  peri  algu:  vel  tu  aegrota,  vel 
vale  : 


Barbarum  hospitem  mihi  in  aedis,  nihil  moror: 
sat  litium  ’st.  * 

CHARMIDES. 

Jamne  abis?  venales  illic  ductitavit , quisquis  est: 

Non  est  misericors,  sed  quid  ego  hic  asto  infe- 
lix, uvidus? 

Quin  abeo  hinc  in  Veneris  fanum,  ut  edormi- 
scam hanc  crapulam , 

Quam  potavi  praeter  animi , quam  libuit , sen- 
tentiam. 

Quasi  vinis  Graecis  Neptunus  nobis  suffudit  mare: 

Itaque  alvom  prodi  speravit  nobis  salsis  poculis. 

Quid  opu  ’st  verbis  ? si  invitare  nos  paulisper  per- 
geret , 

Ibidem  obdormissemus : nunc  vix  vivos  amisit 
domum. 

Nunc  lenonem , quid  agat  intus , visam , con- 
vivam meum. 

ACTUS  III.. 

S C E N A I. 

DAEMONES. 

IVjLiRlS  modis  Dii  ludos  faciunt  hominibus, 
Mirisque  exemplis  somnia  in  somnis  danunt. 

Ne  dormientes  quidem  sinunt  quiescere. 

Yelut  ego  hac  nocte,  quae  praecessit,  proxuma 
Mi  mm  atque  inscitum  somniavi  somnium. 

Ad  hirundininum  nidum  visa  est  simia 
Ascensionem  ut  faceret  admolirier : 

Neque  eas  eripere  quibat  inde,  postibi 
Videbatur  ad  me  simia  aggredirier, 

Rogare,  scalas  ut  darem  utendas  sibi. 

Ego  ad  hoc  exemplum  simiae  respondeo , 

Natas  ex  Philomela  atque  ex  Progne  esse  hi- 
rundines. 

Ago  cum  illa,  ne  quid  noceat  meis  popularibus. 
Atque  illa  animo  jam  fieri  ferocior. 

Videtur  ultro  mihi  malum  minitarier. 

Iu  jus  vocat  me.  ibi  ego  nescio  quomodo 
Iratus  videor  mediam  arripere  simiam  : 
Concludo  in  vincla  bestiam  nequissumam. 

Nunc  quam  ad  rem  dicam  hoc  adtinere  somnium, 
Numquam  hodie  quivi  ad  conjecturam  evadere. 
Sed  quid  hic  in  Veneris  fano  * * * 

Clamoris  oritur  ! animus  mirat  * :s  * 

S C E N A II. 

' f l * ' 

TRACHALIO.  daemones. 

TRACHALIO. 

P R o , Cyrenenses  populares ! vostram  ego  in- 
ploro  fidem  , 

Agricolae , accolae  , propinqui  qui  estis  his  re- 
gionibus , 

Ferte  opem  inopiae  , atque  exemplum  pessu- 
mum  pessumdate, 

Vindicate : ne  inpiorum  potior  sit  pollentia , 

Quam  innocentium  , qui  se  scelere  fieri  nolunt 
nobiles. 

Statuite  exemplum  inpudenti , daje  pudori  prae- 
mium. 

Facite  hic  lege  potius  liceat,  quam  vi,  victo  vi- 
vere. 

Currite  huc  in  Veneris  fimum : vostram  iterum 
inploro  fidem , 

Qui  prope  hic  adestis  , quique  auditis  clamorem 
meum , 

Ferte  suppetias,  qui  Veneri  Veneriaeque  antistitae 

More  antiquo  in  custodiam  suum  conmiserunt 
caput. 

Praetorquete  injuriae  prius  collum  , quam  ad  vos 
perveniat. 

DAEMONES. 

Quid  istuc  est  negotip 

53 

TRACHALIO. 

Per  ego  te  haec  genua  obtestor,  senex, 
Quisquis  es. 

DAEMONES. 

* 

Quin  tu  ergo  omitte  genua,  et  quid  sit, 

mihi  expedi, 


Quid  tumultues  P 

TRACHALIO. 

Teque  oro  et  quaeso,  si  speras  tibi 
Hoc  anno  multum  futurum  sirpe  et laserpitium, 
Eamque  eventuram  exagogam  Capuam  salvam  et 
sospitem , 

Atque  ab  lippitudine  usque  siccitas  ut  sit  tibi. 


DAEMONES. 

Sanun’-  es  P 

TRACHALIO. 

Seu  tibi  confidis  fore  multam  magudarim, 

Ut  te  ne  pigeat  dare  operam  mihi , quod  te  ora- 
bo , senex. 

DAEMONES* 

At  ego  te  per  crura  et  talos , tergumque  ob- 
.t  testor  tuum , 

Si  tibi  ulmeam  uberem  esse  speras  virgidemiam, 

Et  tibi  esse  eventuram  hoc  anno  uberem  nres- 
sem  mali , 

Ut  mihi  istuc  dicas  negoti  quid  sit , quod  tu- 
multues. 

TRACHALIO. 

Qui  lubet  maledicere  ? equidem  tibi  bona  ex- 
optavi omnia. 

DAEMONES. 

Bene  equidem  tibi  dico , qui , te  digna  ut  eve- 
niant , precor. 

TRACHALIO. 

Obsecro , hoc  praevortere  ergo. 

DAEMONES. 

Quid  negoti  ’st  ? 
TRACHALIO. 

. Muli  eres 

Duae  innocentes  intus  hic  sunt,  *tui  indigentes 
auxili , 

Quibus  advorsum  jus  legesque  insignite  injuria 
hic 

Facta  est,  fitque  in  Veneris  fano,  tum  sacerdos 
Veneria 

Indigne  afflictatur. 

DAEMONES. 

Quis  homo  est  tanta  confidentia. 
Qui  sacerdotem  audeat  violare?  sed  eae  mulieres 
Quae  sunt?  aut  quid  iis  iniqui  fit? 

. TRACHALIO 

Si  das  operam  , eloquar. 
Veneris  signum  sunt  amplexae,  nunc  * * * 

Eas  deripere  volt.  eas  ambas  esse  oportet  * 5 * 
DAEMONES. 

Quis  istic  est,  qui  Deos  tam  parvipendit? 

TRACHALIO. 

Fraudis,  sceleris,  parricidi,  perjuri  plenus. 
Legirupa  , inpudens  , inpurus , inverecundissu- 
mus : 

S 4 

Uno  verbo  absolvam  , leno  ’st:  quid  illum  porro 
praedicem  P 

DAEMONES. 

Edepol  infortunio  hominem  praedicas  donabi- 
lem. 


TRACHALIO. 

Qui  sacerdoti  scelestus  fauces  interpresserit. 
DAEMONES. 

At  malo  cum  magno  suo  fecit  hercle.  ite  istinc 
foras  , 

Turbalio  , Sparax ! ubi  estis  ? 


Illis. 


TRACHALIO. 

I , obsecro  , intro , subveni 


DAEMONES. 

Iterum  haud  imperabo : sequimini  hac. 

TRACHALIO. 

/\ge  nunc  jam , 

Jube  oculos  elidere , itidem  ut  sepiis  faciunt 
coqui. 

DAEMONES. 

Proripite  hominem  pedibus  huc , itidem  quasi 
occisam  suem. 

TRACHALIO. 

Audio  tumultum:  opinor,  leno  pugnis  pectitur. 

Nimis  velim  inprobissumo  homini  malas  eden- 
taverint. 

Sed  ecce  ipsae  huc  egrediuntur  timidae  e fano 
mulieres. 

S C E N A I II. 

PALAESTR'A,  ampelisca , 

* 

TRACHALIO. 

PALAESTRA. 

INIunc  id  est,  quom  omnium  copiarum  at- 
que opum , 

Auxili , praesidi  viduitas  nos  tenet , 

Nec  ulla  specula  est,  quae  salutem  afferat: 

Nec  scimus,  quam  in  partem  ingredi  persequamur. 
Maxumo  miserae  in  metu  nunc  sumus  ambae. 
Tanta  inportunitas , tantaque  injuria 
Facta  in  nos  est  modo  hic  intus  ab  nostro  hero; 
Qui  scelestus  sacerdotem  anum  praecipem 
Repulit , propulit,  perquam  indignis  modis, 
Nosque  ab  sign&  intimo  vi  deripuit  sua. 

Sed  nunc,  sese  ut  ferunt  res  fortunaeque  nostrae, 
Par  est  moriri.  neque  est  melius  morte,  in  malis 
Rebus,  miseris. 

TRACHALIO. 

Quid  est  ? quae  illaec  oratio  ’st.P 
Cesso  ego  has  consolari?  heus  , Palaestra! 

PALAESTRA. 

Qui  vocat? 

TRACHALIO. 

Heus , Ampelisca ! 

AMPELISCA. 

Obsecro  , quis  est , qui  vocat  P 

PALAESTRA. 

Quis  is  est,  qui  nominat? 

T R A e II  A L I O. 

Si  respexis , scies.' 
PALAESTRA. 

O salutis  meae  spes ! 


Me  vide. 


TRACIIALIO. 

Tace , ac  bono  animo  es. 

PALAESTRA. 


Si  modo  id  liceat , vis  ne  opprimat : 
Quae  vis,  vim  mihi  afferam  ipsa,  adigit. 

TRACHALIO. 

Ah  , desine  ! nimis  inepta  es. 
AMPELISCA. 

Desiste  dictis  nunc  jam  miseram  me  consolari. 
PALAESTJIA. 

Nisi  quid  re  praesidium  apparas, Trachalio,  acta 
haec  res  est : 

Certum  'st  moriri , quam  hunc  pati  grassari  le- 
nonem in  me. 

Sed  muliebri  animo  sum  tamen:  miserae  ubi  ve- 
nit in  mentem  . 

Mihi  mortis  , metus  membra  occupat  edepol. 

TRACHALIO. 

«*  • 

.Etsi  hoc  acerbum, 

Bonum  animum  habete. 

PALAESTRA. 

Nam,  obsecro  , unde  animus  mihi  invenitur? 

* l*  . 

TRACHALIO. 

Ne,  inquam,  timete:  assidite  hic  inara. 

A M P E L I S C A. 

Istaec  quid  ara 

Prodesse  nobis  plus  potest,  quam  signum  in  fano 
...  hic  intus 

Veneris,  quod  amplexae  modo , unde  abreptae 
per  vim  miserae  P 

TRACHALIO.  ‘ - 

Sedete  hic  modo : ego  hinc  vos  tamen  tutabor, 
aram  habete  hanc 

Vobis  pro  castris : moenia  hinc  ego  vostra  de- 
fensabo. 

Praesidio  Veneris  malitiae  lenonis  contra  ince- 
dam. 

AMPELISCA. 

Tibi  auscultamus,  et , Venus  alma , ambae  te 
obsecramus , 

Aram  amplexantes  hanc  tuam  lacrumantes  , ge- 
nibus nixae , 

Nos  in  custodiam  tuam  ut  recipias , et  tutere : ' , 

Illos  scelestos , qui  tuum  fecerunt  fanum  parvi , 

Ut  ulciscare , nosque  ut  hanc  tua  pace  aram  ob- 
* sidere 

Patiare  , quae  elautae  ambae  sumus  opera  Neptu- 
ni noctu : 

Ne  invisas  habeas , neve  idcirco  nobis  vitio  vo'r- 
tas  , 

Si  quidpiam ’st,  minus  quod  bene  esse  lautum 
arbitrare. 

TRACHALIO. 

Aequom  has  petere  intellego  : decet  abs  te  id  in- 
petrarier : 

Ignoscere  his  te  convenit:  metus  has,  id  ut  fa-1 
ciant , subigit. 

Te  ex  concha  natam  esse  autumant : cave  tu  ha- 
rum conchas  spernas. 

Sed  optutne  eccum  exit  senex,  patronus  mihi- 
que  et  vobis. 


S C E N A IV. 

DAEMONES . TRACHALIO  . MULIERES  , 
LORARII.  LABRAX. 


DAEMONES. 

"FT 

I j X I e fano , natum  quantum  ’st , hominum, 
sacrilegissimae. 

Vos  in  aram  abite  sessum,  sed  ubi  sunt? 


Optume. 


TRACHALIO. 

Huc  respice. 

DAEMONES. 

■ , • ■ . 1 •.  » ■ : 

*•  • ■ .>i'  ' ' 

LORARIUS. 


Istuc  volueramus,  jube  modo  accedat  prope. 
daemones. 

Time  legirupionem  hic  nobis  cum  Diis  facere 
postulas  ? 

Pugnum  in  os  inpinge. 

LABRA  X. 

Iniqua  haec  patior  cum  pretio  tuo. 

, . DAEMONES. 

...  * 

At  etiam  minitatur  audax. 

• V • • * " ' - • \ 

L A B R A X. 

Jus'  meum  ereptum  ’st  mihi , 
Meas  mihi  ancillas  invito  me  eripis. 

TRACHALIO. 

Ergo  dato 

De  senatu  Cyrenensi  quemvis  opulentum  ar- 
bitrum , 

Si  tuas  esse  oportet,  nive  eas  esse  oportet  liberas. 
Nive  te  in  carcerem  conpingi  est  aequom  , acta- 
temque  ibi 

Te  usque  habitare,  donec  totum  carcerem  con- 
triveris. 

L A B R A X. 

Non  hodie  isti  rei  auspicavi , ut  cum  furcifero 
fabuler.  • - 
Te  ego  appello. 

DAEMONES. 

. • % * 

Cum  istoc  primum,  qui  te  novit,  disputa. 

I.ABRA  X. 

a 

Tecum  ago. 

T R A C H A L I O. 

Atqui  mecum  agendum  ’st.  suntne  illae 
ancillae  tuae? 

I.  A B R A X.  ' ‘ 

Sunt. 

tkaciialuo. 

Agedum  ergo,  tange  utramvis  digitulo  *mi- 
* jnumo  modo. 

L A B R A X. 

Quid,  si  attigero  P 

TRACHALIO; 

Extemplo  hercle  ego  te  follem  pugilatorium 
Faciam,  et  pendentem  incursabo  pugnis,  perju- 
lissume. 

L A B R A X. 

Mihi  non  liceat  meas  ancillas  Veneris  de  ara  ab- 
ducere ? 

DAEMONES. 

Non  licet : ita  est  lex  apud  nos. 

' L A B R A X. 

* Mihi  cum  vostris  legibus 
Nihil  est  conmerci.  equidem  istas  jam  ambas 
educam  loras. 

Tu  , senex , si  istas  amas , huc  arido  argento  ’st 
opus. 

daemones; 

Hae  autem  Veneri  conplacuerunt. 

L A B r a x. 

Habeat,  si  argentum  dabit. 
. D A E M O N E 'S. 

Det  tibi  argentum  P nunc  adeo  ut  scias  meam 
sententiam  ( 

Occipito  modo  illis  alierre  vim  joculo  pausillulum, 
Ita  hinc  ego  te  ornatum  amittam , tu  ipsus  te  ut 
non  noveris. 

Vos  adeo , ubi  ego  innuero  vobis , si  ne  ei  ca- 
put exoculassitis , 

Quasi  murteta  juncis  , item  ego  vos  virgis  cir- 
cumviaciam. 

L A B a A X. 

Yi  agis  mecum. 

TRAC  HALIO. 

Etiam  vim  opprobras  , flagiti  flagrantia? 
L A B R A X. 

Tun’,  trifurcifer,  nuhi  audes  Inclementer  dicere? 
TRACHALIO. 

Fateor , ego  trifurcifer  sum : tu  es  homo  appri- 
me probus. 

Num  qui  nrinus  hasce  esse  oportet  liberas? 

L A B R A X. 

• Quid,  liberas? 

TRACHALIO. 

Atque  heras  tuas  quidem  hercle , atque  ex  ger- 
mana Graecia : 

Nam  altera  haec  est  nata  Athenis  ingenuis  pa- 
rentibus. 

DAEMONES. 

Quid  ego  ex  te  audio? 

TRACHALIO.  * 

Hanc  Athenis  esse  natam  liberam. 

DAEMONES. 

Mea  popularis,  obsecro,  haec  est? 

- TRACHALIO. 

Non  tu  Cyrenensis  es  ? 

DAEMONES. 

Immo  Athenis  natus  altusque  educatusque  At- 
ticis. 

TItACHALIO. 

Obsecro,  defende  cives  tuas,  senex. 

DAEMONES. 

O filia 

Mea ! quom  ego  hanc  video  , mearum  me  ab- 
sens miseriarum  conmonet ; 

Trima  quae  periit  mihi : jam  tanta  esset , si  vi- 
vit, scio. 

L A B II  A X. 

1 Argentum  ego  pro  istisce  ambabus,  quojae  erant, 
domino  dedi : i 

Ouid  mea  refert,  hae  Athenis  natae,  an  Thebis 

* sient , 

Dum  mihi  recte  servitutem  serviant? 

TRACHALIO. 

• Itane  inpudens , 

Tune  hic,  feles  virginalis,  liberos  parentibus 

Sublectos  habebis , atque  indigno  quaestu  con- 
teres ? 

Nam  huic  alterae  patria  quae  sit,  profecto  nescio: 

Nisi  scio  probiorem  hanc  esse , quam  te , inpu- 
ratissume. 


. L A n R A X. 

Nugae  istae  sunt. 

TRACHALIO. 

Contende  ergo  , uter  sit  tergo  verior. 
Ni  offerumentas  habebis  pluris  in  tergo  tuo, 


fi 


i 

Quam  ulla  navis  longa  clavos , tum  ego  ero  men- 
dacissumus : 

Postea  adspicito  meum  , quando  ego  tuum  in- 
spectavero, 

Nisi  erit  tam  sincerum , ut  quivis  dicat  ampul- 
larius , ... 

Optumum  esse  opere  faciundo  corium  , et  sin- 
cerissumum ; 

Quid  caussae  est,  quin  virgis  te  usque  ad  satu- 
ritatem sauciem? 

Quid  illas  spectas?  quas  si  adtigeris,  oculos  eri- 
piam tibi. 

L A B R A X. 

Atqui , quii  vetas , utramque  jam  mecum  ab- 
ducam simul. 

DAEMONES. 

Quid  facies? 

L A B R A X. 

Volcanuru  adducam,  is  Veneris  est  advoparius. 

DAEMONES. 

Quo  illic  it? 

L A B R A X. 

Heus,  ecquis  hic  est?  heus! 

DAEMONES. 

Si  adtigeris  ostium, 

Jam , hercle , tibi  messis  in  ore  fiwt  mergis  pu- 
gneis. 

LORARIUS. 

Nullum  habemus  ignem , ficis  victitamus  aridis. 

Vol.  III.  T 

DAEMON  E'„S. 

Ego  dabo  ignem , siquidem  in  capite  tuo  con- 
- -r  flandi  copia  ’st. 


L A B R A X. 

Ibo , hercle , aliquo  quaeritatum  ignem.  * 
DAEMONES. 

* Quid,  quom  inveneris? 

L A B R A X. 

Ignem  magnum  hic  faciam. 

DAEMONES. 

Quin  ut  humanum  exuras  tibi. 
L A ,B  R A X.' 

Inimo  hasce  ambas  hic  in  ara,  ut  vivas,  con- 

buram. 

, [ / 

DAEMONES. 

Id  volo: 

Nam,  hercle,  ego  te  barba  continuo  arripiam, 
et  in  ignem  conjiciam , 

Teque  ambustulatum  objiciam  magnis  avibus  pa- 
bulum. 

Quom  conjecturam  egoinet  mecum  facio,  haec 

illa  est  simia, 

% ' 

, Quae  has  hirundines  ex  nido  volt  eripere  ingratiis, 
Ouod  ego  in  somnis  somniavi. 

-V  O 

TRACHAtlO. 

Scin’  quid?  tecum.oro,  senex, 
Ut  iljas  serves , vim  defendas , dum  ego  herum 
adduco  meum. 


DAEMONES. 
Quaere  herum , atque  adduce. 

T R-  A CHAT  I O. 

At  hic  ne  — 

% 

D A.  E M O N E S. 

Maxumo  malo  suo, 

Si  adtigerit , sive  occeptassit. 

THACHALI.O.  , 

/ Cura. 

DAEMONES. 

Curatum  ’st , abi. 
TRACHALIO. 

Hunc  quoque  asserva  ipsum , ne  quo  abitet,  nam 
promisimus 

Carnufici  aut  talentum  magnum,  aut  hunc  hodie 
sistere. 

r 

S C E N A V. 

% , r * ’ * ' 

DAEMONES.  LABRAX.  PALAESTRA . 
AMPELJSCA.  LORARII. 

DAEMONES. 

T_Jtrum  tu,  leno,  cum  malo  libentius 
Quiescis,  an  sic  sine  malo,  si  copia  est? 
labraX. 

Ego  , quae  tu  loquere , flocci  non  facio , senex. 
Meas  quidenr  te  invito,  et  Venere,  et  summo 
Jove , 

Dei  ara  capillo  jam  deripiam. 

DAEMONES. 

. Tan  <?e  dani. 

° 1 

L A B R A X. 


Tangam  hercle  vero. , 

DAEMON  E S. 

Agedum  ergo ! accede  huc  modo. 
I.  A B R A X. 

Jube  dum  recedere  istos  ambo  illuc  modo. 

DAEMONES. 

•Jmmo  ad  te  accedent. 

L A B R A X. 

Non  hercle  egomet  censeo. 
' DAEMONES. 

Quid  ages , si  accedent  propius  ? 

L A B R A X. 

Ego  recessero. 

Verum,  senex,  si  te  umquam  in  urbe  offendero, 
Numquam  hercle  quisquam  me  lenonem  dixerit, 
Si  ‘non  te  ludos  pessumos  dimisero. 

DAEMONES. 

Facito  istuc,  quod  minitaris,  sed  nunc  interim 
Si  illas  adtigeris , dabitur  tibi  magnum  malum. 

L A B R A X. 

Quam  magnum  vero? 

DAEMONES. 

Quantum  lenoni  sat  est. 
• L A B R A X. 

Minacias  ego  istas  flocci  non  facio  tuas. 
Equidem  te  invito  jam  ambas  rapiam. 

• DAEMONES. 

Tange  dum. 

v L A B R A X.  ✓ 

Tangam»  hercle  vero. 

DAEMONES. 

Tange  f sed  scin’,  quomodo? 
I dum  , Turbalio,  curriculo  afler  , 

Duas  clavas. 

L A B R A X.'  . ( 

Clavas  ? 

DAEMONES. 

. Sed  probas : propera  cito. 
Ego  te  hodie  faxo  recte  acceptum , ut  dignus  es. 

, ' , L A B R A X.  * 

Eheu!  scelestus  galeam  in  navi  perdidi. 

Nunc  mihi  opportuna  hic  esset,  salva  si  foret. 
Licet  saltem  istas  mihi  appellare. 

DAEMONES. 

Non  licet. 

Ehem!  optume  edepol , eccum , clavator  advenit. 
L A B R A X. 

Illud  quidem , edepol , tinnimentum  est  auribus. 
DAEMONES. 

Age,  accipe  illanc  alteram  clavam,  Sparax: 

Age , alter  istinc , alter  hinc  assistite. 

Assistite  ambo,  sic ! audite  nunc  iam  : 

Si  hercle  illic  illas  hodie  digito  tetigerit 
Invitas,  ni  istunc  istis  invitassitis 
Usque  adeo,  donec,  qua  domum  abeat,  nesciat, 
Peristis  ambo,  si  appellabit  quempiam , 

Vos  respondetote  istinc  istarum  vicem: 

Sip  ipse  abire  hinc  volet  , quantum  potest, 

; t 3 

®-  * t 

Extajiplo  amplecti  lote  crura  fustibus. 

L A B R A X.  - * 

Etiam  me  abire  hinc  non  sinent? 

DAEMONES. 

Dixi  satis. 

Et  ille  ubi  servos  cum  hero  huc  advenerit, 
Qui  herum  arcessivit , itote  extemplo*  domum. 
Curate  haec  suitis  magna  diligentia. 

E A B R A X. 

Heu,  hercle , nae  istic  fana  mutantur  cito! 

Jam  hoc  Herculis  est,  Veneris  fanum  quod  fuit, 
lia  dup  destituit  signa  hic  cum  clavis  senex.  , 
■Non,  hercle,  quo  hinc  nunc  gentium  aufugiam 
scio , 

Ita  hunc  mihi  utrumque  saevit  et  terra  et  mare. 
Palaestra  ! 

LORARIUS. 

Quid  vis  ? 

„ L A R A X. 

% 

Apage!  controversia  est. 

. Haec  equidem  Palaestra,  quae  respondit,  non 
mea  est. 

Heus  , Ampelisca ! 

LORARIUS. 

Cave  sis  infortunio. 

L A B R A X. 

Ut  potest,  ignavi  homines  satis  recte  monent; 
Sed  vobis  dico,  heus  vos,  num  molestia  est, 
Me  adire  ad'  illas  propius  ? 

• . Nihil  nobis  quidem. ' 

L A B R A X. 

Numquid  molestum  mihi  erit? 

LORARIUS. 

Nihil,  si  caveris. 

L A B R A X.  . i 
Ouid  est,  quod  caveam P 

• LORARIUS. 

Hem,  a crasso  infortunio. 

L A B r a x. 

Quaeso , hercl® , abire  ut  liceat.  . . ; . 

LORARIUS. 

Abeas , si  velis. 

I.  A B R A X. 

: . * •*  . > 

Bene  hercle  factum  I habeo  vobis  gratiam. 

Non  : accedam  potius.  * - , 

LORARIUS. 

* ' k L * • * • ’ • " * 

Illic  adstato  illico. 

L A B II  A X. 

t 

Edepol  proveni  nequiter  multis  modis. 

Certum  ’st  hasce  hodie  usque  obsidione  vincere. 

. • ^ * J" 

S C E N A V L 

• ..  \ 

PLEUSIDIPPUS . TRACHALIO , MULIERES . 
LABRAX  , LORARII . CHARMIDES. 


M 


PLEUSIDIPPUS. 

E amne  ille  amicam  leno  vi,  violentia, 

T 4 

Do  ara  deiipere  Veneris  voluit? 


TRAC  HALIO. 

Admodum. 


PLEUSIDIPPUS. 

Quin  occidisti  extemplo? 

TRACHALIO. 

Gladius  non  erat. 


PLEUSIDIPPUS. 

Caperes  aut  fustem,  aut  lapidem. 

TRACHALIO. 

/ * ( • \ 

Quid  ego,  quasi  canem, 
Hominem  insectarer  lapidibus  nequissumum  ? 

, L A B R A ?C. 

Nunc  pol  ego  perii!  Pleusidippus  eccum  adest: 
Converret  jam  hic  me  totum  cum  pulvisculo. 

PLEUSIDIPPUS. 

Etiamne  in  ara  tunc  sedebant  mulieres, 

Quom  ad  me  profectu  ’s  ire  ? 

TRACHALIO. 

Ibidem  nunc  sedent. 
PLEUSIDIPPUS. 

Quis  illas  nunc  illic  servat  ? 

TRACHALIO. 

, Nescio  quis  senex, 
Vifcinus  V eneris  ; is  dedit  operam  optumam. 

Is  nunc  cum  servis  servat:  ego  mandaveram. 


PLEUSIDIPPUS. 

Duc  me  ad  lenonem  recta,  ubi  illic-  est  homo? 
L A B R A X. 

Salve. 


i 

V.  15  Actus  III.  SC.  VI. 

, * { 

PLEUSIDIPPUS. 

Nihil  salutem  moror,  opta  ocius , 

Rapi  te  obtorto  collo  mavis , an  trahi  ? 

Utrum  vis  opta,  dum  licet. 

. L A B R A X. 

I Neutrum  volo. 

PLEUSIDIPPUS. 

Abi  sane  ad  litus  curriculo , Trachalio : 

Jube  illos  in  urbem  ire  obviam  ad  portum  jnihi , 
Quos  'raecum  duxi , hunc  qui  ad  fcarnuficem  tra- 
derent. 

Post  huc  reditoi,  atque  agitato  hic  custodiam: 
^Ego  hunc  scelestum  in  jus  rapiam  exsulem. 

Age , ambula  in  jus. 

L A B R A X. 

Quid  ego  deliqui?  ' 
PLEUSIDIPPUS.  / * 

Rogas? 

Quin  arrhabonem  a me  accepisti  ob  mulierem , et 
* Eam  hinc  avexti. 

' L A B R A X. 

• Non  avexi. 

PLEUSIDIPPUS. 

Cur  negas  ? 

L A B R A X.  * 

Quia  pol  provexi;  avehere  non  quivi  miser. 
Equidem  tibi  me  dixeram  praesto  fore 
Apud  Veneris  fanum:  quid  muto?  sumne  ibi? 

PLEUSIDIPPUS. 

In  j ure  caussam  dicito:  hic  verbum  sat  est: 


i.  , / 

Sequeie.  > 

L A B R A X. 

Obsecro  te , subveni , mi  Charmides. 
Rapior  obtorto  collo. 

CHARMIDES. 

' Quis  me  nominat? 

L A B R A X. 

Viden’  me,  ut  rapior? 

CHARMIDES.  ' 

Video  , atque  inspecto  lubens. 
L A B R A X. 

Non  subvenire  mihi  audes  ? 

CHARMIDES. 


Quis  homo  te  rapit  ? 
L A B R A X. 

Adulescens  Pleusidippus. 

* CHARMIDES. 

Ut  nactu  ’s  , habe 

Bono  animo : meliu  ’st  te  in  nervom  conreperei 
libi  obtigit,  quod  plurimi  exoptant -sibi. 

L A B R A X. 

Quid  id  est? 

CHARMIDES. 

. Ut  id  , quod  quaerant , inveniant  sibi. 

» L A B R A X. 

Sequere,  obsecro,  me. 

CHARMIDES. 

/ Pariter  suades  , qualis  es. 
Tu  in  nervom  rapere : eo  me  obsecras , ut  te 
sequax. 


\ 

Etiam  retentas  ? 

L A b R A x. 

Perii ! 

, '*  •* 

PLEUSIDIPPUS.  * 

Verum  sit  velim  ! , 

Tu  , mea  Palaestra  et  Ampelisca,  ibidem  illico 
Manet*:,  dum  huc  ego  redeo. 

LORARIUS. 

Equidem  suadeo, 

Ut  ad  nos  abeant  potius,  dum  recipis. 

PLEUSIDIPPUS. 

Placet : 

Bene  facitis.  - 

L A B R A X. 

Fures  mihi  estis. 

LORARIUS. 

Quid,  fures?  , 
PLEUSIDIPPUS. 

Rape. 

L A B R A X. 

Oro , obsecro , Palaestra. 

PLEUSIDIPPUS. 

Sequere  , carnufex. 

L A B R A X.  - 

Hospes ! 

CHARMIDES. 

Non  sum  hospes:  repudio  hospitium  tuum. 
L A B R A X. 

Siccme  me  spernis  ? 

CHARMIDES. 

Sic  a^o : setnel  bibo.  , , 


' \ 

L A B R A X.  >_ 

Dii  te  infelicent. 

' „ C H A R M I D , E S. 
y Isti  capiti  dicito. 

Credo  alium  in  aliam  beluam  hominem  vortier. 
Illic  in  columbum  , credo  , leno  vortitur  : 

Nam  in  columbari  collum  haud  multo  post  erit; 
In  nervom  ille  hodie  nidamenta  congeret. 
Verumtamen  ibo , ei  advocatus  ut  siem , 

Si  qui  mea  opera  citius  addici  potest. 

ACTUS  IV.' 

S C E N A 1. 

daemones. 

Bene  factum,  et  volupe  est,  hodie  me  his 
mulierculis 

Tetulisse  auxilium,  jam  clientas  reperij 
Atque  ambas  forma  scitula  atque  aetatula. 

Sed  uxor  scelesta  me  omnibus  servat  modis , 

Ne  qui  significem  quidpiam  mulierculis. 

Sed  Gripus  servos  noster , quid  rerum  gerat 
Miror , de  nocte  qui  abiit  piscatum  ad  mare. 
Pol  magis  sapisset , si  dormivisset  domi. 

Nam  nunc  et  operam  ludos  facit,  et  retia; 

Ut  tempestas  est  nunc , atque  ut  noctu  fuit. 

In  digitis  hodie  percoquam,  quod  ceperit; 

Ita  fluctuare  video  vehementer  mare. 


* • 

f \ 

Sed  ad  prandium  uxor  me  vocat;  redeo  domum. 
Jam  meas  opplebit  auris  sua  loquentia. 

S C E N A II. 

f G R I P U S. 

J^[eptuno  has  ago  meo  p4trono  gratias, 

Qui  salsas  locis  incolit  pisculentis, 

Quom  me  ex  suis  pulchre  ornatum  expedivit 
Templis  reducem,  plurima  praeda  onustum, 
Salute  horiae,  quae  in  mari  fluctuoso 
Piscatu  novo  me  uberi  conpotivit. 

Miroque  modo  atque  incredibili  hic  piscatus  milii 
Lepide  evenit  : neque  piscium  ullam  unciam 
hodie 

Pondo  cepi , nisi  hoc , quod  fero  hic  in  rete. 
Nam  ut  de  nocte  'multa  inpigreque  exsurrexi , 
Lucrum  praeposivi  sopori  et  quieti : 

Tempestate  saeva  experiri  expetivi , 
Paupertatem  qui  heri  et  meam  servientiam  * 
Tolerarem , opera  Ixaud  fui  parcus  mea.  nimis 
homo 

Nihili  est , qui  piger  est ; nimisque  id  genus  odi 
ego  male.  » 

Vigilare  decet  hominem  , qui.  volt  sua  tempori 
conficere  officia. 

Non  enim  illum  exspectare  oportet,  dum  herus 
se  ad  suum  suscitet  officium. 

Nam  qui  dormiunt  libenter,  sine  lucro  et  cum 
malo  quiescunt.  , 

. Nam  ego  nunc  mihi,  qui  inpiger  fui,-  reperi, 

, ut  piger,  si  velim  , -siem.  ' 

Hoc  ego  in  mari,  quidquid  inest,  reperi:  quid- 
quid inest , grave  quidem  est:  aurum 

Hic  ego  inesse  reor.  nec  mihi  conscius  est  ullus 
homo,  nunc-haec  tibi  . 

Occasio , Gripe , obtigit , ut  liberet  ex  populo 

Praetor  te. 

\ 

Nunc  sic  faciam , sic  consilium  ’st , ad  herum  ut 
veniam  docte  atque  astute. 

Pauxillatim  pollicitabor  pro  capite  argentum,  ut 
sim  liber. 

Jam  ubi  liber  ero , igitur  demum  instruam  agrum, 
aedis , mancipia : 

Navibus  magnis  mercaturam  faciam : apud  reges 
rex  perhibebor. 

' Post  animi  caussa  mihi  navem  faciam , atque  imi- 
tabor Stratonicum: 

Oppida  circumvectabor,  ubi  nobilitas  mea  erit 
• clara , .. 

Oppidum  magnum  conmunibo:  eii  ego  urbi  Gri- 
po  indam  nomen  , 

^lonimentum  meae  famae  et  factis:  ibique  re- 
gnum magnum  instituam. 

Magnas  res  hic  agito  in  mentem  instruere,  nunc 
hunc  vidulum  condam. 

Sed  hic  rex  cum  aceto  pransurus  est  et  sale , sine 
bono  pulmento. 


Digitized  by  GoAgle 


V.  1 


ACTUS  IV. 

* * / 

S C E N A 


S C . 1 1 1. 

f 

1 1 1.  . 


303 


T R A C H ALIO.  G R I p V S. 

T R A C HALIO. 

H v 

J.  X E u s , mar^ 

* G R I P u s. 

, , maneam? 

TRACHALIO. 

Dum  hanc  tibi,  quam  trahis,  ruden- 
tem conplico. 

G r 1 p u s. 

Mitte  modo. 

TRACHALIO. 

At,  pol,  ego  te  adjuvabo,  nam  bonis  quod 
Bene  fit,  haud  perit. 

G R I P U s. 

. Turbida  tempestas  heri  fuit, 

Nihil  habeo,  adulescens,  piscium:  ne  tu  milii 
esge  postules. 

Non  vides  referre  me  uvidum  rete , sine  squa- 
moso pecu  ? 

TRACHALIO.  * 

Non  edepol  pisqes  expeto , qnam  tui  sermonis 
sum  indigens. 

G R I P U S. 

Enicas  jam  me  pdio , quisquis  es. 

T R A C H A L I O. 

Non  sinam  ego  abire  hinc  te.  mane. 

t . 


•t 

G R I P U S. 

Cave  sis  malo,  quid  tu , malum , nam  me  retrahis? 
^ TRACHALIO. 

Audi. 

. G R I P U S. 

Non  audio. 

TRACHALIO. 

At  pol  quin  audies. 

G R I P U S. 

Quin  post  loquere , quid  vis.' 
TRACHALIO.  , 

Elio,  modo  est  operae  pretium,  quod  tibi  ego 
narrare  volo. 

G R I P U S. 

• • 4 

Eloquere,  quid  id  est? 

TRACHALIO. 

Vide  num  quispiam  consequitur  prope  nos. 

G R I P U S. 

Ecquid  est,  quod  mea  referat? 

TRACHALIO. 

Scilicet!  sed  boni  consili 

Ecquid  in  te  mihi  est? 

G R i p u S. 

Quid  negoti ’st?  modo  dic. 
TRACHALIO. 

Dicam. 

Tace , si  fidem  modo  das  mihi  te  non  fore  in- 
fidum. 

G r i 'p  u s. 

Do  fidem  tibi,  fidus  ero,  quisquis  es. 

TRACHALIO. 

Audi,  furtum  ego  vidi 
Qui  faciebat : noveram  dominum , id  quoi  fie- 
bat: post  ad 

Furem  egomet  devenio,  fero  que  ei  conditionem 
hoc  pacto : 

Ego  istuc  furtum  scio  quoi  factum  ’st.  nunc  mihi 
si  vis 

Dare  dimidium  , indicium  domino  non  faciam, 
b mihi  nihil 

Etiam  respondit,  quid  inde  aequom  ’st  dari  mi- 
hi P dimidium 
Volo  ut  dicas. 

G R I P U S. 

Immo  hercle  etiam  amplius : nam  nisi  dat, 
domino  dicundum 

Censeo.  * 

TRACHALIO.' 

Tuo  consilio  faciam,  nunc  advorte  animum; 
Namque  hoc  adtinet  omne  ad  te. 

G R I P U S. 

Quid  est  factum  ? 
TRACHALIO. 

Vidulum 

Istum,  quojus  ille  est,  novi  ego  hominem  jam- 

pridem. 

G R I p u S. 

Quid  est? 

TRACHALIO. 

Et  quo  pacto  periit. 

V<tL  III . V 

At  ego  quo  pacto  inventu  'st  scio, 

Et  qui  invenit,  hominem  novi:  et  dominus  qui 
nunc  est , scio. 

Nihilo  pol  pluris  tua  hoc , quam  quanti  illud 
refert  mea. 

Ego  illum  novi,  quojus  nunc  est;  tu  illum, 
quojus  antehac  fuit. 

Hunc  homo  feret  a me  nemo : ne  tute  speres 

potius. 

TRAC  HALIO. 

Non  ferat, 


Si  dominus  veniat  ? 


G r 1 P u s. 


Dominus  huic  nemo,  ne  frustra  sis, 
Nisi  ego , nemo  natu  ’st , hunc  qui  cepi  in  ve- 
natu meo. 

TRAC  HALIO. 

Itane  vero  ? 

G R 1 >P  u S. 

Ecquem  esse  dices  in  mari  piscem  meum  ? 
Quos  quom  capio,  siquidem  cepi,  mei  sunt; 
habeo  pro  meis; 

Nec  manu  asseruntur  ; neque  illinc  partem  quis- 
quam postulat. 

In  foro  palam  omnis  vendo  pro  meis  venalibus. 
Mare  quidem  commune  certo  'st  omnibus. 

T R A G H A L I O. 

....  r , Assentio, 

v.  37 

Qui  minus  hunc  communem  quaeso  mihi  esse 
oportet  vidulum  ? 

In  mari  inventu  ’st , commune  est. 

G R i P u s. 

Nae  inpudenter  inpudens! 
Nam  si  istuc  jus  sit,  quod  memor as , piscatores 
perierint : 

Quippe  quom  extemplo  in  macellum  pisces  pro- 
lati sient , 

Nemo  emat : suam  quisque  partem  piscium  pos- 
cat sibi  : , 

Dicat,  in  maii  communi  captos. 

TRACHA  LIO. 

Quid  ais,  inpudens? 
Ausus  etiam  conparare  vidulum  cum  piscibus? 
Eadem  tandem  res  videtur  ? 

i , 

G R I P U S. 

In  manu  non  est  mea : 
Ubi  demisi  retem  atque  hamum , quidquid  hae- 
sit, extraho. 

Meum , quod  rete  atque  hami  nacti  sunt , meum 
potissumum  ’st. 

) 1 i 

TRACHALIO. 

Immo  hercle,  haud  est;  siquidem  quod  vas  ex- 
cepisti. 

G R I P U S. 

Philosophe ! 

TRACHALIO. 

Sed  tu  en  umquam  piscatorem  vidisti , venefice , 

Y u 

Vidulum  piscem  cepisse  ? aut  protulisse  ullum  in 
forum  ? 

Non  enim  tu  hic  quidem  occupabis  omnis  quae- 
stus , quos  voles. 

Et  vietorem  et  piscatorem  te  esse,  inpure,  po- 
stulas. 

Vel  te  mihi  monstrare  oportet , piscis  qui  sit 
vidulus, 

Vel , quod  in  mari  non  natum  ’st , neque  habet 
squamas  , ne  feras. 

G R I p u s. 

Ouid  tu , numquam  audivisti  esse  antehac  vidu- 
lum piscem? 

TRACHALIO. 

Scelus! 

Nullus  est. 

G R I P U S. 

Immo  est  profecto,  ego,  qui  sum  piscator,  scio: 

Vero  raro  capitur:  nullus  minus  saepe  ad  terram 
venit. 

TRACHALIO. 

Nil  agis : dare  verba  spejras  mihi  te  posse , fur- 
cifer. 

Quo  colore  est? 

G R I P U S. 

Hoc  colore  capiuntur  pauxilluli. 

Sunt  alii  puniceo  corio , magni  item  atque  atri. 

TRACHALIO. 

,<  Scio. 

Tu  hevcle,  opinor,  in  vidulum  te  piscem  con- 
vortes,  nisi  caves: 


Digitiied  by  Googl 


v.  6i 


A C T U S IV.  S C.  1 1 1.  305 

Fiet  tibi  puniceum  ebrium,  postea  atrum  denuo. 

G R I P U S. 

Quod  scelus  hodie  hoc  inveni ! 

T R A C H A L I O. 

Verba  facimus : it  dies. 
Vide  sis,  quojus  arbitratu  nos  facere  vis? 

G R 1 P u s. 

■ , • Viduli 

Arbitratu. 

T R A C H A L I O.  , i 
Ita  enim  vero  ? stultus  es. 

G r 1 P u s. 

Salve , Thales ! 
TRAC,  HALIO. 

Tu  istunc  hodie  non  feres,  nisi  das  sequestrum 
aut  arbitrum  , 

Quojus  haec  res  arbitratu  fiat. 

G R I P U S. 

Quaeso  sanus  es  ? 
TRAC  II  ALI  O. 

Elleborosus  sum. 

G R I.P  U S. 

Ego  cerritus , hunc  non  amittam  tamen. 
TRACHALIO. 

1 1 

Verbum  adde  etiam  unum , jam  in  cerebro  co- 
laphos abstrudam  tuo. 

Ego  jam  hic  te , itidem  quasi  penicillus  novus 
exurgeri  solet , 

Ni  hunc  amittis  , exurgebo  quidquid  humoris 
tibi  ’st. 


I 

1 

G K I P U S. 

i ‘ 

Tange!  affligam  ad  terram  te  itidem,  ut  piscem 
soleo  polypum.  - 
Vis  pugnare?  t . 

TRAC  HALIO. 

Quid  epu  ’st?  quin  tu  potius  praedam  divide. 

G R i p u s. 

Hinc  tu  , nisi  malum,  frunisci  nil  potes  , ne  po- 
stules. 

Abeo  ego  hinc. 

TRACHAIIO. 

At  ego  hinc  offlectam  navem,  ne  quo  abeas: 

mane. 

* G R I P U S. 

Si  tu  proreta  isti  navi  es , ego  gubernator  ero. 

Mitte  rudentem , sceleste. 

TRACHALIO. 

Mittam : omitte  vidulum. 

G R I P U S. 

• 0 * I 

Numquam  , hercle , hinc  hodie  ramenta  fies  for- 
tunatior. , 

. TRACHALIO. 

Non  probare  pernegando  mihi  potes , nisi  pars 
: datur. 

Aut  ad  arbitrum  reditur , aut  sequestro  ponitur. 

G R i P u s. 

Quemne  ego  excepi  in  mari  ? 

TRACHALIO. 

• At  ego  inspectavi  e litore. 

G R I P U S. 

Mea  opera , labore , et  rete , et  horia. 

TRACHALIO. 

Num  qui  minus. 
Si  veniat  nunc  dominus , quojus  est , ego  qui 
inspectavi  procul , 

Te  hunc  habere,  fur  sum,  quam  tu? 

•>-  * 

G R I P U S. 

Nihilo. 

TRACHALIO. 

Mane,  mastigia! 

Quo  argumento  socius  non  sum  , et  fur  sum  ? 
fac  dum  ex  te  sciam. 

G R I P u s. 

Nescio  : neque  ego  istas  vostras  leges  urbanas  scio,  ' 
Nisi  quia , hunc  meum  esse , dico. 

TRACHALIO. 

Et  ego  item  esse  ajo  meum. 
G R I P U S. 

I 

Mane  jam : reperi  rem , quo  pacto  nec  fur , nec 
socius  sies. 

TRACHALIO. 

Quo  pacto  ? 

G R I P U S. 

Sine  me  hinc  abire : tu  abi  tacitus  tuam  viam : 
Nec  tu  me  quoiquam  indicassis,  neque  ego  tibi 
quidquam  dabo. 

Tu  taceto;  ego  mussitabo:  hoc  optumum  atque 
aequissumum  ’st. 

V 4* 

TRACHALIO. 

Ecquid  conditionis  audes  ferre  ? 

G R I P U S. 

Jamdudum  fero: 
Ut  abeas , rudentem  amittas , mihi  molestus  ne 
sies. 

TRACHAI-IO. 

Mane,  dum  refero  conditionem. 

G r i p u s. 

Te  obsecro , hercle , aufer  te  modo. 
TRACHALIO. 

Ecquem  in  his  locis  novisti? 

G R I P U S. 

Oportet  vicinos  meos. 
TRACHALIO. 

Ubi  tu  hic  habitas  ? 

G R I P u S. 

Porro  illic  longe  usque  in  campis  ultimis. 
TRACHALIO.. 

Vin’  qui  in  hac  villa  habitat , ejus  arbitratu  fieri? 
G R i P u s. 

Paulisper  remitte  restem , dum  concedo,  et  con- 
sulo. 

TRACHALIO. 

Fiat. 

* G R I P U S. 

Euge ! salva  res  est : praeda  haec  perpetua  ’st 

mea. 

Ad  meum  herum  arbitrum  vocat  me  hic  intra 
praesepis  meas. 

Numquam  , liercle  , hodie  abjudicabit»  ab  suo 
triobolum. 

Nae  iste  haud  scit,  quam  conditionem  tetulerit. 
ibo  ad  arbitrum. 

TRACHALIO. 

Quid  igitur? 

G R I V V S. 

Quamquam  istuc  esse  jus  meum  certo  scio, 

Fiat  istuc  potius , quam  nunc  pugnem  tecum. 

TRACHALIO. 

Nunc  places. 

G R I P U S. 

Quamquam  ad  ignotum  arbitrum  me  appellis ; 
si  adhibebit  fidem. 

Etsi  est  ignotus , notus  : si  non ; notus  , ignotis- 
sumu  ’st. 

S C E N A IV. 

K 

DAEMONES  . PALAESTRA  , AMPELISCA, 
GRJPUS.  TRACHALIO. 

DAEMONES. 

Serio,  edepol,  quamquam  volo  vobis  quae 
voltis , mulieres , 

Metuo,  propter  vos,  ne  uxor  mea  me  extrndat 
aedibus : 

Quae  me  pellices  adduxisse  dicet  ante  oculos 
suos. 


Vos  confugite  in  aram  potius , quam  ego. 

MULIERES.  ’ 

Miserae  periimus. 
DAEMONIES. 

Ego  vos  salvas  sistam : ne  timete,  sed  quid  vos 
foras 

Prosequimini?  quoniam  ego  assum,  faciet  nemo 
injuriam. 

Ite  , inquam  , domum  ambo  nunc  jam  ex  prae- 
sidio praesides. 

G R I p U S. 

O here  , salve ! 

DAEMONES. 

Salve,  Gripe.  quid  fit? 
TRACHALIO. 

Tuusne  hic  servos  est? 
G r I p u s. 

Haud  pudet. 

TRACHALIO. 

Nihil  ago  tecum. 

G r i p u s.  ' 

Ergo  abi  hinc  sis. 
TRACHALIO. 

Quaeso  responde,  senex. 

Tuus  hic  servos  est? 

DAEMONES. 

« Meus  est. 

TRACHALIO. 

Hem ! istuc  optume , quando  tuu  ’st 
Iterum  te  saluto. 


t 

DAEMONES. 

Et  ego  te.  tune  es , qui  haud  multo  prius 
Abiisti  hinc  herum  arcessitum  ? ; • c:) 

T R A C H A L T O. 

> • Ego  is  sum. 
DAEMONES. 

Quid  nunc  vis  tibi? 
TRACHALIO. 

Nempe  hic  tuus  est? 

DAEMONES. 

Meus  est. 

TRACHALIO. 

Istuc  optume , quando  tuu  ’st. 
DAEMONES. 

Quid  negoti  ’st  ? 

TRACHALIO. 

Vir  scelestus  illic  est. 

F 

DAEMONES.  : 

Quid  fecit  tibi 

Vir  scelestus  ? . 

TRACHALIO. 

Homini  ego  isti  talos  suffringi  volo. 
DAEMONES. 

Quid  est  ? qua  de  re  litigatis  nunc  inter  vos? 
TRACHALIO. 

Eloquar. 

* G R I P U S. 

Immo  ego  eloquar. 

TRACHALJ  d,V.  \. 

Ego , opinor , rem  facesso. 

v.  18 
Siquidem 


Sis  pudicus  , hinc  facessas. 

daemones. 

Gripe , animum  advorte,  ac  tace. 

G R I P U S. 

Utin’  istic  prius  dicat  P 

DAEMONES. 

Audi , loquere  tu. 

G R I P U S. 

Alienon’  prius, 

Quam  tuo  dabis  orationem  ? , 

TRACHALIO. 

Ut  nequitur  conprimi! 
Ita  ut  occepi  dicere,  illum  quem  dudum 
Lenonem  extrusisti,  hic  ejus  vidulum , eccillum. 

G R I P U S. 

Non  habeo.  ■ , 

TRACHALIO. 

• Negas,  quod  oculis  video? 

G R I P U S. 

At  ne  videas , velim. 
Habeo,  non  habeo,  quid  tu  me  curas,  quid  re- 
rum geram? 

TRACHALIO. 

Quomodo  habeas , illud  refert : jurene  an  injuria. 
G R i r U S. 

Ni  istum  cepi , nulla  caussa  est , quin  me  con- 
dones cruci: 

Si  in  mari  r6ti  apprehendi , qui  tuum  potiu  ’st , 
quam  meum  P 

TRACHALIO. 

Verba  dat.  hoc  modo  res  gesta  est,  ut  ego  dico. 

G R I P u s. 


Quid  tu  ais? 
TRACHALIO. 

Quoad  primarius  vir  dicat,/  conprime  hunc  sis, 
si  tuus  est. 

G R 1 p u S. 


Quid  ? tu  idem  mihi  vis  fieri , quod  herus  con- 
suevit tibi? 

Si  ille  te  conprimere  solitus , hic  noster  nos  non 
, solet. 


DAEMONES. 

Verbo  illo  modo  ille  vicit,  quid  nunc  tu  vis? 
dic  mihi. 

TRACHALIO. 

Equidem  neque  ego  partem  posco  mihi  istinc  de 
istoc  vidulo, 

Neque  meum  hodie  esse  umquam  dixi,  sed  istic 
inest  cistellula 

Hujus  mulieris,  quam  dudum  dixi  fuisse  liberam. 

'DAEMONES. 

Nempe  tu  hanc  dicis,  quam  esse  aibas  dudum 
popularem  meam  ? 

TRACHALIO. 

Admodum : et  ea,  quae  olim  parva  gestavit,  cjqp- 
pundia 


1 

Istic  Ln  ista  cistula  insunt , quae  istic  inest  in  vi- 
dulo. 

Hoc  neque  isti  usus  est , et  illi  ‘miserae  suppe- 
tias feret , 

Si  id  dederit , qui  suos  parentes  quaerat. 

DAEMONES. 

Faciam  ut  det : tace. 
■ « > G R I P u s. 

Nihil , hercle , ego  sum  isti  daturus. 

TRACHALIO. 

Nihil  peto  , nisi  cistulam  , 

Et  crepundia. 

C»  R 1 p u s. 

*,  t , * . 

Quid  si  ea  sunt  aured? 
TRACHALIO. 

...  ,.Quid  istic  tua? 
Aurum  auro  expendetur;  argentum  argento  exae- 
quabitur. 

G R I P U s. 

Fac  sis  aurum  ut  videam ; post  ego  faciam , ut 
videas  cistulam. 

DAEMONES. 

4 . . * 

Cave  malo , ac  tace  tu  ! tu  perge , ut  occepisti , 
dicere.  ’* 

TRACHALIO. 

Unum  te  obsecro,  ut  te  hujus  conmiserescat  mu- 
lieris , 

Siquidem  hic  lenonis  ejus  est  vidulus , quem 
» fr  6U  spicor.  t 

ilic  nisi  de  opinione,  certum  nihil  dico  tibi. 

G R I P U S.  . 

"Viden,  scelestus  ut  aucupatur! 

TRACHALIO. 

Sine  me , ut  occepi , loqui. 
Si  scelesti  illius  est  hic,  quojus  dico,  vidulus, 
Hae  poterunt  novisse : ostendere  his  jube. 

G R I P U S. 

Ain’  ostendere  ? 
DAEMONES. 

Haud  iniquom  dicit,  Gripe,  ut  ostendatur  vi- 
dulus. * v 

G R I P U S. 

• • • a ^ • 

Immo  hercle  insignite  inique. 

DAEMONES. 

Quidum?  - 
G R I P U S. 

Quia  si  ostendero , 

Continuo  hunc  novisse  dicent  scilicet.- 
TRACHALIO. 

Scelerum  caput , 

Ut  tute  es , item  omnis  censes  esse?  perjuri  caput ! 
G R I P U S. 

Omnia  istaec  ego  facile  patior,  dum  hic  a rac 
sentiat. 

TRACHALIO.'  ’ • 

Atqui  nunc  abs  te  stat : verum  hinc  ibit  testi- 
monium. 

DAEMONES. 

Gripe,  advoite  animum,  tu  paucis  expedi,  quid 
postulas  ? 

TRACHAL1  O. 

Dixi  equidem : sed  si  parum  intellexti , dicam 
dc-nuo : 

Hasce  ambas , ut  dudum  dixi . ita  esse  oportet 
liberas. 

Haec  Athenis  parva  fuit  virgo  subrepta. 

G.R  I P U S. 

■ Dic  mihi, 

Ouid  ista  ad  vidulum  pertinent,  servae  sint  istae, 
an  liberae? 

TRACHALIO. 

Omnia  iterum  vis.  memorari , scelus , ut  defiat 
dies. 

DAEMONES. 

Abstine  maledictis , et  mihi,  quod  rogavi , dilue. 

TRACHALIO. 

. % • ♦ 

, Cistellam  istic  inesse  oportet  caudeam  in  isto  vi- 
dulo. 

Ubi  sunt  signa,  qui  parentes  noscere  haec  pos- 
. sit  suos , 

Ouibuscum  parva  Athenis  periit,  sicuti  dixi  prius. 

G R I V U S. 

• ‘ * * 

Juppiter  te  Diique  perdant!  quid  ais  , vir  vene- 
fice ? 

Quid?  istae  mutae  sunt,  quae  pro  se  fabulari 
non  queant? 

TRACHALIO. 

Eo  tacent , quia  tacita  bona  st  mulier  semper, 
quam  loquens. 

G R I P U S. 

Tum  pol  tu  pro  oratione  nec  vir  nec  mulier 
mihi  es. 

trachalio. 

Qui  dum?  * 

G R I P U S. 

Quia  enim  neque  loquens  es , neque  tacens 
umquam  bonus. 

Quaeso , en  umquam  hodie  licebit  mihi  loqui  ? 

DAEMONES. 

Si  praeter  hac 

Unum  verbum  faxis  hodie , ego  tibi  conminuam 
caput. 

TRACHALIO. 

Ut  id  occepi  dicere , senex , eam , te  quaeso , 
cistulam 

Ut  jubeas  hunc  reddere  illis,  ob  eam , si  quid 
postulat 

Sibi  mercedis,  dabitur  : aliud  quidquid  ibi  est, 
habeat  sibi. 

G R I P U S. 

Nunc  demum  istuc  dicis , quoniam  jus  meum 
esse  intellegis : 

Dudum  dimidiam  petebas  partem. 

TRACHALIO. 

Immo  etiam  nunc  peto. 

G R I P U s. 

Vidi  petere  miluum , etiam  quom  nihil  auferret 
tamen. 

Vol  III.  X 

Non  ego  te  conprimere  possum  sine  malo  ? 

G R I P u s. 

Si  istic  tacet, 

Ego  tacebo : si  iste  loquitur,  sine  me  pro  re  meam 
partem  loqui.  f 

DAEMONES. 

Cedo  modo  mihi  istum  vidulum , Gripe. 

G R I P U S. 

Concredam  tibi. 

At  si  istorum  nihil  sit,  ut  mihi  reddas. 

DAEMONES. 

Reddetur. 

G R i P u s. 

Tene. 

DAEMONES. 

Audi  nunc  jam , Palaestra  atque  Ampelisca , hoc 
quod  loquor. 

Estne  hic  vidulus,  ubi  cistellam  tuam  inesse  aibas  ? 
PALA£‘STRA. 

Is  est. 


G R I P U S. 

Perii , hercle , ego  miser ! ut , priusquam  plane 
aspexit , illico 
Eum  esse  dixit! 

PALAESTRA. 

Faciam  ego  hanc  rem  * planam  tibi : 
Cistellam  istic  inesse  oportet  caudeam  in  isto  vi- 
dulo. 

Ibi , ego  dicam , quidquid  inerit , nominatim ; tu 
mihi 

Nullus  ostenderis,  si  falsa  dicam,  frustra  dixero. 
Vos  tamen  istaec  , quidquid  illic  inerit , vobis 
habebitis. 

Sed  si  erunt  vera , tum  obsecro  te  , ut  mea  mihi 

reddantur. 

DAEMONES. 

Placet, 

Jus  merum  oras  , meo  quidem  animo. 

TRACHALIO. 

Ac  meo  , hercle. 

G r i p u s. 

Quid  si  ista  aut  superstitiosa , aut  ariola  est , at- 
que omnia, 

Ouidquid  insit,  vera  dicet?  anne  habebit  ariola? 
DAEMONES. 

Non  feret , nisi  vera  dicet : nequidquam  ariola- 
bitur. 

Solve  vidulum  ergo,  ut,  quidquid  sit  verum, 
quam  primum  sciam. 

G R I P U S. 

Hoc  habet!  solutum’st:  ah,  perii!  video  cistel- 
lulam. 

DAEMONES. 

Haeccine  est? 
PALAESTRA. 

Istaec  est.  o mei  parentes  ! hic  vos  conclusos 
gero. 

Huc  opesque  spesque  vostrftm  cognoscendum 
condidi. 

X a 

g r 1 p u s. 

Tum  tibi,  hercle,  Deos  iratos  esse  oportet, 'quis- 
quis es , 

Quae  parentis  in  tam  angustum  tuos  locum  con- 
pegeris. 

DAEMONES. 

Gripe , accede  huc.  tua  res  agitur,  tu  puella , 
istinc  procul 

Dicito , quid  insit,  et  qua  facie,  memorato  omnia. 

Si  hercle  tantillum  peccassis  , quod  posterius  po- 
stules 

Te  ad  verum  convorti , nugas , mulier , magnas 
egeris. 

G R I P U s. 

Jus  bonum  oras. 

TRACHALIO. 

Edepol  haud  orat  te : nam  tu  injurius. 

DAEMONES. 

Loquere  nunc  jam , puella.  Gripe  , animum  ad- 
vorte,  ac  tace. 

PALAESTRA. 

Sunt  crepundia. 

D AEMONES. 

Ecca  video. 

G R I P U S. 


Mane , ne  ostenderis. 


Perii  in  primo  proelio ! 


DAEMONES. 


Qua  facie  sunt?  responde  ex  ordine. 

PALAESTRA. 

Ensiculu  ’st  aureolus  primum  literatus. 

daemones. 

Dice  dum : ( 

In  eo  ensiculo  literarum  quid  est? 

* PALAESTRA. 

Mei  nomen  patris. 
Post  altrinsecus  est  securicula  ancipes , item  aurea» 
Literata:  ibi  matris  nomen  in  securicula  'st. 

DAEMONES. 

Manfe : 

• S 

Dic , in  ensiculo  quid  nomen  est  paternum  ? 

P ALAESTRA. 

Daemones. 

„ DAEMONES. 

Dii  inmortales ! ubi  loci  sunt  spes  meae  ? 

G R 1 P u S. 

Immo  edepol,  meae? 
DAEMONES. 

Perge , te  obsecro , continuo. 

G R I P u S. 

Placide ! aut  ite  in  malam  crucem. 

DAEMONES. 

Loquere  matris  nomen  hic  in  securicula  quid  siet. 

PALAESTRA. 

Daedalis. 

DAEMONES. 

Dii  me  servatum  cupiunt. 

G R 1 P u S. 

At  me  perditum. 
X3 

DAEMONES. 

Filiam  meam  esse  hanc  oportet,  Gxipe. 

G R I P U S. 

Sit  per  me  quidem. 

Quin  te  Dii  omnes  perdant,  qui  me  hodie  ocu- 
lis vidisti  tuis,  » 

Meque  adeo  scelestum , qui  non  circumspexi  cen- 
ties 

Prius , me  ne  quis  inspectaret , quam  rete  extraxi 
ex  aqua. 

PALAESTRA. 

Post  est  sicilicula  argenteola,  et  duae  connexae 
maniculae , et 

Sucula. 

G R I P U S. 

Quin  tu  i dierecta,  cum  sucula  et  cum  porculis! 

PALAESTRA. 

Et  bulla  aurea  est , pater  quam  dedit  mihi  natali 
die. 

DAEMONES.  ' 

Ea  est  profecto  ! contineri,  quin  conplectar,  non 
queo. 

Filia  mea,  salve!  ego  is  sum,  qui  te  produxi, 
pater  : 

Ego  sum  Daemones , et  mater  tua , ecca  hic  in- 
tus, Daedalis. 

P ALAESTRA. 

Salve , mi  pater  insperate ! 

DAEMONES. 

Salve  ! ut  te  amplector  libens ! 

TRACHALIO. 

Volupe  ’st , quom  istuc  *ex  pietate  vostra  vobis 
contigit. 

DAEMONES. 

Capedum : hunc,  si  potes,  fer  intro  vidulum, 
age  Trachalio. 

TRACHALIO. 

Ecce  Gripi  scelera  ! quom  istaec  res  male  eve- 
nit tibi , 

Gripe , gratulor. 

DAEMONES. 

- Age  eamus,  mea  gnata,  ad  matrem  tuam. 

Quae  ex  te  poterit  argumentis  hanc  rem  magis 
exquirere  : 

Quae  te  magis  tractavit , magisque  signa  perno- 
vit tua. 

TRACHALIO. 

Eamus  intro  omnes , quando  omnes  operam  pro- 
miscam damus. 

PALAESTRA. 

Sequere  me,  Ampelisca. 

•AMPELISCA. 

Quom  te  Dii  amant , voluptati  est  mihi. 

G R I P U S. 

Sumne  ego  scelestus,  qui  illune  hodie  excepi  vi- 
dulum ! 

Aut  quom  excepi , qui  non  alicubi  in  solo  ab- 
« strusi  loco  ! 

Credebam  edepol  turbulentam  praedam  eventu- 
ram mihi , 

X 4 

Quia  illa  milii  tam  turbulenta  tempestate  eve- 
nerat. • 

Credo  edepol  ego  illic  inesse  auri  et  argenti  lar- 
giter. 

Quid  meliu  ’st , quam  ut  hinc  intro  abeam , et 
me  suspendam  clanculum ; 

Saltem  tantisper,  dum  abscedat  haec  a me  aegii- 
monia. 

S C E N A V. 

DAEMONES. 

RO  Dii  inmortales,  quis  me  est  fortunatior. 
Qui  ex  inproviso  filiam  inveni  meam  ? 

Satin’  si  quoi  homini  Dei  esse  benefactum  volunt, 
Aliquo  illud  pacto  obtingit  optatum  piis ! 

Ego  hodie , qui  neque  speravi , neque  credidi , 
Is  inproviso  filiam  inveni  tamen  : 

Et  eam  de  genere  summo  adulescenti  dabo 
Ingenuo  , Atheniensi , et  cognato  meo. 

Ego  eum  adeo  arcessi  huc  ad  me  quamprimum 
volo , 

jussique  exire  huc  ejus  servom  , ut  ad  forum 
Iret,  nondum  egressum  esse  eum,  id  miror  tamen. 
Accedam  opinor  ad  fores,  quid  conspicor  P 
Uxor  conplexa  collo  retinet  filiam. 

Nimis  paene  inepta  atque  odiosa  ejus  amatio  est. 

S C E N A VI. 

DAEMONES.  TRACHALIO. 

DAEMONES. 

jA liquando  osculando  meliu ’st , uxor , pau- 
sam fieri. 

Atque  adorna , ut  rem  divinam  faciam , quom 
intro  advenero, 

Laribus  familiaribus : quom  auxerunt  nostram  fa- 
miliam. 

Sunt  domi  agni  et  porci  sacres,  sed  quid  istum 
remoramini , 

Mulieres.  Trachalionem?  atque  optime,  eccum, 
exit  foras. 

TRACHALIO. 

Ubi  ubi  erit,  tamen  jam  investigabo,  et  mecum 
ad  te  adducam  simul 

Pleusidippum. 

DAEMONES. 

Eloquere , ut  haec  res  obtigit  de  filia : 

Eum  rogato,  ut  relinquat  alias  res , et  huc  veniat. 

TRACHALIO. 

Licet. 

DAEMONES. 

Dicito,  daturum  meam  illi  filiam  uxorem. 

TRACHALIO. 

Licet. 


. * 

DAEMONES. 

Et  patrem  ejus  me  novisse,  et  mihi  esse  cognatum. 
TRACHALIO. 

Licet. 

DAEMONES. 

Sed  propera. 

TRACHALIO. 

Licet. 

DAEMONES. 

Jam  hic  fac  sit,  coena  ut  curetur. 
TRACHALIO. 

Licet. 

DAEMONES. 

Omnian’  licet  P 

TRACHALIO. 

Licet:  sed  scin’,  quid  est,  quod  te  volo  P 
Quod  promisisti,  ut  memineris,  hodie  ut  liber  sim. 
DAEMONES. 

Licet. 

TRACHALIO. 

Fac,  ut  exores  Pleusidippum,  ut  me  emittat  manu. 

DAEMONES. 

. Licet. 

TRACHALIO. 

Et  tua  filia  facito  oret:  facile  exorabit. 

DAEMONES. 

Licet. 

TRACHALIO. 

Atque  ut  mihi  Ampelisca  nubat,  ubi  ego  sim  liber. 
DAEMONES. 

Licet. 

TRACHALIO. 

Atque  ut  gratum  mihi  beneficium  factis  experiar. 
DAEMONES. 

* Licet. 

TRACHALIO. 

Omnian’  licet? 

DAEMONES. 

Licet,  tibi  rursum  refero  gratiam. 
Sed  propera  ire  in  urbem  actutum , et  recipe  te 

huc  rursum. 
TRACHALIO. 

Licet. 

Jam  hic  ero.  tu  interibi  adorna  ceterum  , quod 

opu  ’st.  . 

DAEMONES. 

Licet. 

TRACHALIO. 

Hercules  istum  infelicet  cum  sua  licentia ! 

Ita  meas  replevit  auris,  quidquid  memorabam , 
licet. 

S C E N A VII. 


C R I P V S . DAEMONES. 

G R I P U S. 

Vuam  mox  licet  te  conpellare,  Daemones? 

DAEMONES. 

Quid  est  negoti , Gripe  ? 

G r i p u s. 

De  illo  vidulo 

Si  sapias , sapias : habeas  quod  Dii  danunt  boni. 
DAEMONES. 

Aequom  videtur  tibi,  ut  ego , alienum  quod  est, 
Meum  esse  dicam  ? 

G r i p u S. 

Quodne  ego  inveni  in  mari  ? 
DAEMONES. 

Tanto  melius  illi  obtigit,  qui  perdidit: 

Tuum  esse  nihilo  magis  oportet  vidulum. 

G R i P u s. 

Isto  tu  pauper  es , quom  nimis  sancte  piu  ’s. 
DAEMONES. 

O Gripe,  Gripe,  in  aetate  hominum  plurimae 
Fiunt  transennae , ubi  decipiuntur  dolis. 
Atque  edepol  in  eas  plerumque  esca  inponitur: 
Quam  si  quis  avidus  poscit  escam  avariter, 
Decipitur  in  transenna  avaritia  sua. 

Ille  qui  consulte , docte  atque  astute  cavet , 
Diutine  uti  bene  licet  partum  bene  : 

Mihi  istaec  videtur  praeda  praedatum  irier, 
Ut  cum  majore  dote  abeat , quam  advenerit. 
Egone  ut  quod  ad  me  adlatum  esse  alienum 
sciam , 

Celem  ? minume  istuc  faciet  noster  Daemones. 
Semper  cavere  hoc  sapientes  aequissumum  'st , 
Ne  conscii  sint  ipsi  maleficiis  suis. 

Ego  mihi  quom  lusi , nil  moror  ullum  lucrum. 
G R i P u s. 

Spectavi  ego  pridem  Comicos  ad  istum  modum 
Sapienter  dicta  dicere , atque  iis  plaudier , 

Quom  illos  sapientis  mores  monstrabant  poplo : 
Sed  quom  inde  suam  quisque  ibant  diversi  do- 
mum , 

Nullus  erat  illo  pacto,  ut  illi  jusserant. 

DAE  MONES. 

Abi  intro,  ne  molestus,  linguae  tempera. 

Ego  daturus  tibi  nil  sum ; ne  tu  frustra  sis. 

G r i p u s. 

At  ego  Deos  quaeso , ut  quidquid  in  ilio  vi- 
dulo ’st , 

Si  aurum , si  argentum  ’st , omne  id  ut  fiat  cinis. 
DAEMONES. 

Illuc  est , quod  nos  nequam  servis  utimur. 

Nam  illic  cum  servo  si  quo  congressus  foret, 
Et  ipsum  sese  et  illum  furti  adstringeret. 

Dum  praedam  habere  se  censeret,  interim 
Praeda  ipsus  esset:  praeda  praedam  duceret. 
Nunc  hinc  intro  ibo , et  sacruficabo.  postibi 
Jubebo  nobis  coenam  continuo  coqui. 

S C E N A VIII. 

PLEUSIDIPPUS.  TR AC  HALIO . 

\ 

\ 

PLEUSIDIPPUS. 

Iterum  mihi  istaec  omnia  itera,  mi  anime, 
mi  Trachalio , 

Mi  liberte , mi  patrone , immo  potius , mi  pater. 
Reperit  patrem  Palaestra  suum  atque  matrem  ? 

TRACHALIO. 

PLEUSIDIPPUS. 
Et  popularis  est? 

TRACHALIO. 

Opinor. 

PLEUSIDIPPUS. 


Reperit. 


Et  nuptura  est  mihi  ? 


TRACHALIO. 


PLEUSIDIPPUS. 


Suspicor. 


Censen’  ? hodie  despondebit  eam  mihi  ? quaeso ! 


TRACHALIO. 


PLEUSIDIPPUS. 

Quid  ? patri  etiam  gratulabor , quom  illam  in- 
venit? 

TRACHALIO. 

Censeo. 

PLEUSIDIPPUS. 

Quid,  matri  ejus? 

TRACHALIO. 

Censeo. 

PLEUSIDIP  PUS. 

Quid  ergo  censes? 
TRACHALIO. 

Quod  rogas, 

Censeo. 

PLEUSIDIPPUS. 

Dic  ergo  quanti  censes? 

TRACHALIO. 

Egone?  censeo. 
PLEUSIDIPPUS. 

At  sume  quidem  , ne  censionem  semper  facias. 
TRACHALIO. 

Censeo. 

- PLEUSIDIPPUS. 

Quid  si  curram? 

TRACHALIO. 

Censeo. 

PLEUSIDIPPUS. 

An  sic  potius  placide  ? 
TRACHALIO. 

Censeo. 

PLEUSIDIPPUS. 

Etiamne  eam  adveniens  salutem  ? 

TRACHALIO. 

Censeo. 

PLEUSIDIPPUS. 

Etiamne  ejus  patrem? 
TRACHALIO. 

Censeo. 

PLEUSIDIPPUS. 

Post  ejus  matrem  ? 

TRACHALIO. 

Censeo. 

PLEUSIDIPPUS. 

Quid  postea? 

Etiamne  adveniens  conplectar  ejus  patrem  ? 
TRACHALIO. 

Non  censeo. 

PLEUSIDIPPUS. 

Quid,  matrem  ? 

TRACHALIO. 

Non  censeo. 

PLEUSIDIPPUS. 

Quid  eampse  illam? 

TRACHALIO. 

Non  censeo. 

PLEUSIDIPPUS. 

Perii ! delectum  dimisit,  nunc  non  censet , quom 
volo. 

TRACHALIO. 

Sanus  non  es:  sequere.  , . 

PLEUSIDIPPUS. 

Duc  me , mi  patrone , quo  libet.  • 

A C T U S V. 

S C E N A 1. 

L A B R A X. 

C)uiS  me  est  mortalium  miserior,  qui  vivat 
alter  hodie, 

Quem  ad  recuperatores  modo  damnavit  Pleu- 
sidippus. 

Abjudicata  a me  modo  est  Palaestra,  perditus  sum! 
Nam  lenones  ex  gaudio  credo  esse  procreatos, 

Ita  omnes  mortales , si  quid  est  mali  lenoni , 
gaudent. 


i 

Nunc  alteram  illam,  quae  mea  est,  visam  huc 
in  Veneris  fanum. 

Saltem  ut  eam  abducam , de  bonis  quod  restat 
reliquiarum. 


S C E N A II. 


G R I P U S , L A B R A X. 


G R I P U S. 

um^uam  edepol  hodie  ad  vesperam  Gri- 
pum  inspicietis  vivom  , 

Nisi  vidulus  mihi  redditur. 

L A B R A X. 

Perii,  quom  mentionem 

Fieri  audio  usquam  viduli , quasi  palo  pectus 
tundar. 

G R I p u s. 

Istic  scelestus  liber  est:  ego  qui  in  mari  pre- 
hendi 

Rete  atque  excepi  vidulum , dare  ei  negatis  quid- 
quam. 

L A B R A X. 

Pro  Dii  inmortales ! suo  mihi  hic  sermone  ar- 
rexit aures. 

G R I P U s. 

Cubitum , hercle , longis  literis  signabo  jam  us- 
quequaque , 

Si  quis  perdiderit  vidulum  cum  auro  atque  ar- 
gento multo, 

Vol  III.  ’’  Y 

Ad  Gripum  ut  veniat,  non  feretis  istum  , ut  po- 
stulatis. 

L A B R A X. 

Meum , hercle , illic  homo  vidulum  scit , qui  ha- 
bet, ut  ego  opinor. 

Adeundus  mihi  illic  est  homo.  Dii,  quaeso, sub- 
venite. 

G R I P U S. 

Quid  me  intro  revocas?  hoc  volo  hic  ante  ostium 
extergere. 

Nam  hoc  quidem  pol  e robigine  , non  e feno 
<■  factum  ’st ; 

Ita  quanto  magis  extergeo , rutilum  atque  te- 
nuius fit. 

Nam  quidem  hoc  Vere  natum  ’st  verum : ita  in 
manibus  consenescit. 

L A B R A X. 

Adulescens , salve ! 

G R I P U S. 

Dii  te  ament  cum  inraso  capite. 

L A B R A X. 

Quid  fit? 

G R I P U S. 

Verum  extergetur. 

L A B R A X. 

Ut  vales? 

G R I P U S. 

Quid  tu?  num  medicus,  quaeso,  es? 
L A B R A X. 

Iramo  edepol  una  litera  plus  sum,  quam  medicus. 

G R I P U S. 


Mendicus  es? 


Tum  tu 


I.  A B R A X. 

Tetigisti  acu. 

G R‘I  P U S. 

Videtur  digna  forma. 

Sed  quid  tibi  est? 

L A B R A X. 

Hac  proxima  nocte  in  mari  elavi. 
Confracta  est  navis,  perdidi , quidquid  erat , mi- 
ser ibi  omne. 


G R I P U S. 

Quid  perdidisti? 

L A B R A X. 

Vidulum  cum  auro  atque  argento  multo. 
G R i p u s. 

Ecquid  meministi  in  vidulo , qui  perit , quid  in- 
fuerit ibi  ? 


L A B R A X. 

Quid  refert , qui  periit  ? 

G R I P U S. 

Tamen  si  non  hoc  , aliud  fabulemur. 
Ouid  si  ego  sciam  qui  invenerit  ? volo  ex  te  sci- 
re signa. 

J.  A B R A X. 

Nummi  octingenti  aurei  in  marsupio  infuerunt. 
Praeterea  centum  mnae  Philippeae  in  pasceolo 
seorsus. 

G R I P U S. 

Magna  hercle  praeda  ’st ! largiter  mercedis  indi- 
piscar. 

Dii  homines  respiciunt,  bene  ego  hinc  praeda- 
tus ibo. 

Profecto  hujus  est  vidulus,  perge  alia  tu  expedire. 
L A B R A x. 

Talentum  argenti  commodum  magnum  inerat  in 
crumina , 

Praeterea  sinus  , epichysis , cantharus  } gaulus  s 
cyathusque. 

G R I P u S. 

Papae ! divitias  tu  quidem  habuisti  luculentas. 

L A B R A X. 

Miserum  istuc  verbum  et  pessumum  ’st , Habuis- 
se , et  nihil  habere. 

G R I P u S. 

Quid  dare  velis , qui  istaec  tibi  investiget  indi- 
cetque  ? 

Eloquere  propere  celeriter. 

l A b R A X. 

Nummos  trecentos. 

G R 1 p u S. 

Tricas. 

L A B R A X. 

Quadringentos. 

^ G R I P u S. 

Tramas  putridas. 

L A B R A X. 

Quingentos. 

G R I P U S. 

Cassam  glandem. 
L A B R A X. 

Sexcentos. 

G R I P U S. 

Curculiunculos  minutos  fabulare. 

L A B R A X. 

Dabo  septingentos. 

G R i P u s. 

Os  calet  tibi ! nunc  id  frigidefactas? 
L A B R A X. 

Mille  dabo  nummos.  . 

G R I P u S. 

Somnias. 


L A B R A X. 

Nihil  addo : abi ! 

G R I P U S. 

Igitur  audi: 

Si , hercle,  abiero  hinc , hic  non  ero. 

L A B R A X. 

Vin’  centum  et  mille? 

G R I P U S. 

Dormis. 

L A B,R  A X. 

Eloquere  quantum  postules.  / 

G r i p u s. 

* Quo  nihil  invitus  addas; 

Talentum  magnum : non  potest  triobolum  hinc 
abesse. 

Proin  tu  vel  ajas , vel  neges. 

Y 3 

L A B R A X. 

Quid  istic  necessum  ’st,  video: 

Dabitur  talentum. 

G R 1 P u s. 

Accede  dum  huc:  Venus  haec  volo  arroget  te. 


L A B R A X. 

Quod  tibi  libet , id  mihi  impera. 

G R I P U S. 

Tange  aram  hanc  Veneris. 


L A B R A X. 
G R I P U S. 


Tango. 


Per  Venerem  hanc  jurandum  ’st  tibi. 


L A B R A X. 

Quid  jurem? 

G R I P U S. 

Quod  jubebo. 

L A B R A X. 

Praei  verbis  quid  vis.  id  quod  domi  est , num- 
quam  ulli  supplicabo. 

G R I P U S. 

Tene  aram  hanc. 


L A B R A X. 

Teneo. 

G R I *P  U S. 

Dejura , te  mihi  argentum  daturum , 
Eodem  die,  viduli  ubi  sis  potitus. 

L A B R A x. 

Fiat. 

GRIPUS.  LABRA  X. 

Venus  Cyrenensis,  testem  te  testor  mihi. 

Si  vidulum  illum  , quem  ego  in  navi  perdidi 
Cum  auro  atque  argento  salvom  investigavero , 

Isque  in  potestatem  meam  pervenerit. 

«» 

G R I P U S. 

Tum  ego  huic  Gripo  dico,  ijjquito  , et  me  tan- 
gito. 

L A B R A X. 

Tum  ego  huic  Gripo  dico  , Venus,  ut  tu  audias. 

GRIPUS.  LABRA  X. 
Talentum  argenti  magnum  continuo  dabo. 
GRIPUS. 

Si  fraudassis,  dicito,  uti  te  in  quaestu  tuo 
Venus  eradicet  caput  arque  aetatem  tuam. 
Tecum  hoc  habeto  tamen , ubi  juraveris. 

L A b r A x. 

Et  illum  ego  advorsum  si  quid  peccasso , Venus , 
Veneror  te,  ut  omnes  miseri  lenones  sient. 
GRIPUS. 

Tamen  fiet , etsi  tu  fidem  servaveris. 

Tu  hic  opperire,  jam  ego  faxo  exibit  senex: 
Eum  tu  continuo  vidulum  reposcito. 

L A B R A x. 

Si  maxume  mihi  illum  reddiderit  vidulum , 
Non  illi  ego  hodie  debeo  triobolum. 

Meus  arbitratu ’st,  lingua  quod  juret  mea. 

Sed  conticescam,  eccum  exit , et  ducit  senem.  , 

C R 1 r V S . DAEMONES. 

L A B R A X. 

G R I P U S. 

Sequere  hac.  ubi  istic  leno  est?  heus  tu, 
hem  tibi  , hic  habet  vidulum. 
DAEMONES. 

Habeo  , et  fateor  esse  apud  me  : et , si  tuus  est , 
habeas  tibi. 

Omnia , ut  quidquid  infuere , ita  salva  sisten- 
tur tibi. 

Tene,  si  tuus  est. 

L A B R A x. 

O Dii  inmortales ! meus  est.  salve , vidule. 
DAEMONES. 

Tuusne  est? 

L A B R A X. 

Rogitas?  siquidem  hercle  Jovis  fuit,  meus 

est  tamen. 
DAEMONES. 

Omnia  insunt  salva : una  istinc  cistella  excepta 
est  modo 

Cum  crepundiis , quibuscum  hodie  filiam  inve- 
ni meam. 

L A B R A X. 

Quam? 


A- 

. DAEMONES. 

Tua  quae  fuit  Palaestra;  ea  filia  inventa  est 

mea. 

L A B R A X. 

Bene  mehercle  factum  ’st:  quom  istaec  res  tibi 
ex  sententia 
Pulchre  evenit , gaudeo. 

DAEMONES. 

Istuc  facile  non  credo  tibi. 
L A B R A X. 

Immo , hercle , ut  scias  gaudere  me , mihi  trio- 
bolum 

Ob  eam  ne  duis : condono  te. 

. DAEMONES. 

Benigne  edepol  facis. 
E A B R A X. 

* Immo  tu  quidem  hercle  vero. 

G R I P U S. 

Heus  tu  ! jamne  habes  vidulum  ? 
L A B R A X. 

Habeo. 

G R I P U S. 

Propera. 

L A B R A X. 

Quid  properabo? 

G R I P U S. 

Reddere  argentum  milii. 
L A B R a x. 

Neque  edepol  tibi  do , neque  quidquam  debeo. 

G R I P H 8. 

Quae  haec  factio  est  ? 

Non  debes? 

L A B R A X. 

Non  hercle  vero. 

G R I P u S. 

Non  tu  juratus  mihi  es? 
L A B R A X. 

Juratus  sum:  et  nunc  jurabo,  si  quid  voluptati 
. est  mihi: 

N Jusjurandum  rei  servandae,  non  perdendae,  con- 
ditum ’st. 

G R I P U S. 

Cedo  sis  mihi  talentum  magnum  argenti,  perju- 
rissume. 

DAEMONES. 

Gripe ! quod  tu  istum  talentum  poscis  ? 


Dare. 


G R I P U S. 


L A B R A X. 


Juratu  ’st  mihi 


Libet  jurare,  tun’  meo  Pontifex  perjurio  es? 
DAEMONES. 

Qua  pro  re  argentum  promisit  hic  tibi  ? 

G R i P u s. 

Si  vidulum 

Istum  redegissem  in  potestatem  ejus,  juratus  dare 
Mihi  talentum  magnum  argenti. 

L A B R A X. 

Cedo  quicum  habeam  judicem , 

Isii  dolo  malo  instipulatus  sis,  nive  etiam  dum 
siem 

Quinque  et  viginti  natus  annos. 

G R I P U S. 

Habe  cum  hoc. 

L A B R A X. 

Alio  ’st  opus. 

DAEMONES. 

Jam  ab  isto  auferre  haud  sinam , nisi  istum  con- 
demnavero. 

Promisisti  huic  argentum? 

L A B R A X. 

Fateor. 

DAEMONES. 

Quod  servo  meo 
Promisisti , meum  esse  oportet : ne  tu  leno  po- 
stules 

Tp  hic  fide  lenonia  uti : non  potes. 

G R I P U S. 

. Jam  te  ratus 

Nactum  hominem,  quem  defraudares,  dandum 
huc  argentum  ’st  probum : 

Id  ego  continuo  huic  dabo , adeo  me  ut  hic  emit- 
tat manu. 

DAEMONES. 

Quando  ergo  erga  te  benignus  fui , atque  ope- 
ra mea 

Haec  tibi  sunt  servata.  • 

G R I P U S. 

Immo  hercle  mea , ne  tu  dicas  tua. 

DAEMONES. 


Si  sapies , tacebis,  tum  te  mihi  benigne  itidem 
addecet 

Benemerenti  bene  referre  gratiam. 

L A B R A X. 


Jure  oras. 


Nempe  pro  tuo 


DAEMONES. 


Mirum , quin  tuum  jus  meo  periculo  abs  te 

expetam. 

G R I P U S. 

Salvos  sum : leno  labascit : libertas  portenditur. 


DAEMONES. 

Vidulum  istunc  ille  invenit : illud  mancipium 
meum  ’st. 

Ego  tibi  hunc  porro  servavi  cum  magna  pecunia. 
L A B R A X. 

Gratiam  habeo , et  de  talento  nulla  caussa  est , 
quin  feras  , 

Quod  isti  sum  juratus. 

G R I P U S. 

Heus  tu ! mihi  dato  ergo , si  sapis. 

DAEMONES. 

Tacen’  an  non  ? 

G R I P U S. 

Tu  meam  rem  simulas' agere ; tibi  mu  * *. 
Non  hercle  istoc  me  intervortes , si  aliam  prae- 
dam p.erdidi. 

DAEMONES. 

Vapulabis , verbum  si  addes  istuc  unum. 

G R I P U S. 

Vel  hercle  enica, 
Non  tacebo  umquam  alio  pacto , nisi  talento 
conprimor. 

L A B R A X. 

Tibi  operam  hic  quidem  dat ; taceto. 

daemones. 

Concede  hoc  tu , leno. 

E A B R A X. 

Licet. 

G R I P U S. 

Palam  age  , nolo  murmur  ullum  neque  susur- 
rum fieri. 

DAEMONES. 

Dic  mihi , quanti  illam  emisti  tuam  alteram  mu- 
lierculam 
Ampeliscam  ? 

L A b r A X. 

Mille  nummos  denumeravi. 
DAEMONES. 

Vin  tibi 

Conditionem  luculentam  ferre  me? 

L A B R A X. 

Sane  volo. 

daemones. 

Dividuum  talentum  faciam. 

E A b R A x. 

Bene  facias. 
daemones. 

Pro  illa  altera  j 

Libera  ut  sit , dimidium  tibi  sume , dimidium 
huic  cqdo. 

L A B R A X. 

Maxume. 


DAEMONES. 

Pro  illo  dimidio  ego  Gripum  emittam  manu , 
Quem  propter  tu  vidulum,  et  ego  natam  inveni. 

L A B R A X. 

Bene  facis: 

Gratiam  habeo  magnam. 

G x 1 P U S. 

Quam  mox  mihi  argentum  ergo  redditur? 

DAEMONES. 

Res  soluta  est , Gripe.  ego  habeo. 


G R I P u S. 

Hercle,  at  ego  me  mavolo. 
DAEMONES. 

Nihil  hercle  hic  tibi  est , ne  tu  speres,  jurisju- 
randi  volo 
Gratiam  facias. 


G R I P U S. 

Perii  hercle!  nisi  me  suspendo,  occidi. 
Numquam  hercle  iterum  defraudabis  me  quidem 
post  hunc  diem. 

DAEMONES. 

Hic  hodie  coenato , leno. 


E A B R A X. 

Fiat,  conditio  placet. 

DAEMONES. 

Sequimini  intro,  spectatores , vos, quoque  ad  coe- 
" nam  vocem , 

Ni  daturus  nihil  sim , neque  sit  quidquam  pol- 
lucti domi , 

Neve  adeo  vocatos  credam  vos  esse  ad  coenam 
foras. 

Verum  si  voletis  plausum  Fabulae  huic  clarum 
dare , 

Comissatum  omnes  venitote  ad  me  ad  annos  se- 
decim. 

Vos  hic  hodie  coenatote  ambo. 

L A B R A X. 

• Fiat. 

DAEMONES. 

Plausum  date. 

DRAMATIS  PERSONAE. 

\ 

PANE  GYRIS, ^ 

> mulieres. 

PINACIUM,  ) 

A 'N  T I P H O , senex. 
GELASIMUS,  parasitus. 
GROCOTIUM,  ancilla. 
DINACIUM,  puer. 

epignomus. 

STICHUS,  servus. 
PAMPHILIPPUS,  adolescens. 
SAGARINUS,  servus. 
STEPHANIUM,  ancilla. 

' ARGUMENTUM 

•\  3 • 

( Ut  quibusdam  videtur  ) 

P R I S C I A N I. 

SENEX  castigat  jilias . quod  hae  viros 
Tam  perseverent  peregrinantis  pauperes 
Ita  sustinere  fratres , neque  relinquere. 

Contraque  verbis  delenitur  commodis , 

Habere  ut  sineret,  quos  semel  nactae  forent. 

Viri  reveniunt  opibus  aucti  trans  mare . 

Suam  quisque  retinet ; ac  Sticho  ludus  datur. 

ALIUD  ARGUMENTUM 

CAMERARII. 

ARGUMENTUM  hujus  fabulae  est  leve  et  fu- 
tile. Etsi  in  hac  bonae  et  praeclarae  sententiae  in- 
sertae sunt:  et  exemplum  proponitur  egregium  fidei 
conjugalis.  Duo  adolescentes  fratres  habebant  duas 
sorores  conjuges.  Dum  vivunt  in  luxu  et  deliciis  , rem 
familiarem  perdunt.  Hanc  recuperare  student  merca- 
turis faciendis.  Quod  autem  longo  tempore  abessent . 
vult  pater  f lias , uxores  illorum,  aliis  collocare;  sed 
illae  constanter  refragantur.  Redeunt  illi  re  bene  et 
feliciter  gesta,  et  aucti  opibus.  Itaque  facile  reconci- 
liantur socero.  Parasitus  autem,  quo  socio  et  adju- 
tore rem  amiserant , ab  illis  repellitur , et  ludibrio  ha- 
betur. Sticho  etiam  servo  potestas  ft  convivii  agitan- 
di cum  altero  servo  Sagarino. 

A C T U S P R I M U S. 

i 

S C E N A I. 

rAN£GYRIS , PINACIUM. 
PANEGYRIS. 

Cjredo  ego  miseram  fuisse  Penelopam, 
Soror,  suo  ex  animo;  quae  tam  diu  vidua 
Viro  suo  caruit.  nam  nos  ejus  animum 
De  nostris  factis  noscimus , quarum  viri  hinc  ab- 
sunt , 

Quorumque  nos  negotiis  absentum,  ut  est  ae- 
quom , 

Sollicitae  noctes  et  dies , soror , sumus  semper. 
PINACIUM. 

Nostrum  officium  nos  facere  aequom’st:  neque 
Id  magis  facimus , quam  nos  monet  pietas. 

Sed  hic,  mea  soror,  assis-dum  : multa  volo  tecum 
Loqui  de  re  viri. 

PANEGYRIS. 

Salvaene , amabo  ? 
PINACIUM. 

Spero  quidem  , et  volo : sed  hoc , soror , crucior , 
Patrem  tuum  meumque  adeo , unice  qui  unus 
Civibus  ex  omnibus  probus  perhibetur  , 

Eum  nunc  inprobi  viri  officio  uti ; 

Viris  qui  tantas  absentibus  nostris 

Facit  injurias  inmerito, 

Nosque  ab  his  abducere  volt. 

Hae  res  vitae  me  , soror,  saturant : 

Hae  mihi  dividiae  et  senio  sunt. 

PANEGYRIS. 

Neu  lacruma , sorof;  neu  tuo  id  animo 
Fac , quod  tibi  tuus  pater  facere  minatur. 
Spes  est  eum  melius  facturum. 

Novi  ego  illum  : istaec  joculo  dicit : 

Neque  ille  sibi  mereat  Persarum 
Montes , qui  esse  aurei  perhibentur  , , 

Uti  istuc  faciat , quod  tu  metuis. 

Tamen  si  faciat , minume  irasci 
Decet:  neque  id  inmerito  eveniet. 

Nam  viri  nostri  domo  ut  abierunt. 

Hic  tertius  annus. 

PINACIUM. 

Ita  ut  memoras. 

PANEGYRIS. 

Quom  ipsi  interea  vivant , valeant ; 

Ubi  sint , quid  agant , ecquid  agant , 

Neque  participant  nos,  neque  redeunt. 

PINACIUM. 

An  id  doles,  soror,  quia  illi  suum  officium 
Non  colunt,  quom  tuum  facis P 

PANEGYRIS. 

Ita  pol. 

PINACIUM. 

Tace  sis!  cave  sis  audiam  ego  istuc. 

Cave,  posthac  ex  te. 

PANEGYRIS. 

Nam  qui  jam  ? 
PINACIUM. 

Quia  pol  meo  animo  omiles  sapientes 
Suum  officium  aequom  ’st  cole. e,  et  facere. 
Quamobrem  ego  te  hoc,  soror,  tametsi  es  major, 
Moneo  , ut  tuum  memineris  officium. 

Et,  si  illi  inprobi  sint,  atque  aliter 
Nos  faciant , quam  “aequom  ’st : tamen  pol 
Ne  quid  magis  simus  omnibus  obnoxiae  opibus 
Nostrum  officium  meminisse  decet. 

PANEGYRIS. 

Placet:  taceo. 

, PINACIUM. 

At  memineris  facito. 
PANEGYRIS. 

Nolo  ego,  soror,  me  credi  esse  inmemoreiff  viri, 
Neque  ille  eos  honores,  mihi  quos  habuit,  perdidit. 
Nam  mihi  pol  grata  acceptaque  hujus  est  be- 
nignitas : 

Et  me  quidem  haec  conditio  nunc  non  poenitet: 
Neque  est , cur  nunc  studeam  has  nuptias  mu- 
tarier. 

Verum  postremo  in  patris  potestate  est  situm; 
Faciendum  id  nobis  quod  parentes  imperant. 
PINACIUM. 

Scio,  atque  in  cogitando  maerore  augeor. 
Nam  propemodumjap  ostendit  suam  sententiam. 
PANEGYRIS. 

Igitur  quaeramus , nobis  quid  facto  usus  sit. 

S C E N A II. 


ANTIPHO,  PANEGYRIS , 
PINACIU  AI. 


ANTIPHO. 


V/ui  manet  ut  moneatur  semper  servos  homo 
officium  suum , 

Nec  vbluntate  id  facere  meminit , servos  is  ha- 
bitu haud  probu’st. 

Vos  meministis  quotcalendis  petere  demensum 
cibum  , 

Qui  minus  meministis , quod  opus  sit  facto , fa- 
cere in  aedibus  ? 

J«m  quidem  in  suo  quidque  loco  nisi  erit  mihi 
situm  supellectilis , 

Quom  ego  revortar , vos  monumentis  conrao- 
nefaciam  bubulis. 

Non  homines  habitare  mecum  mihi  hic  viden- 
, tur,  sed  sues. 

Facite,  suitis , nitidae  ut  aedes  meae  sint,  quom 
redeam  domum. 

Jam  ego  domi  adero : ad  meam  majorem  filiam 
inviso  domum. 

Si  quis  me  quaeret,  inde  vocatote  aliqui:  aut 
jam  egomet  hic  ero. 

PINACIU  M. 

Quid  agimus , soror , si  offirmabit  pater  advor- 

sum  nos? 

Pati 

Nos  oportet , quod  ille  faciat , quojus  potestas 
plus  potest. 

ANTIPHO. 

Si  manere  hic  sese  malint  potius , quam  alio  nu- 
bere , 

Non  faciant,  quid  mihi  opu  ’st  decurso  aetatis 
spatio  cum  eis 

Gerere  bellum ; quom  nihil , quamobrem  fa- 
ciam, meruisse,  arbitrer? 

Minume ! nolo  turbas,  sed  hoc  mihi  optumum 
factu  arbitror , 

Principium  ego  quo  pacto  cum  illis  occipiam,  id 
ratiocinor : 

Utrum  ego  perplexim  lacessam  oratione  ad  hunc 
modum , 

Quasi  numquam  quidquam  in  eas  simulem;  qua- 
si nihil  inaudiverim , 

Eas  in  se  meruisse  culpam  : an  potius  tentem 
leniter ; 

An  minaciter?  scio  lites  fore:  ego  meas  novi 
optume. 

PINACIUM. 

Exorando , haud  advorsando  sumendam  operam 
censeo.  , , 

Gratiam  a patre  si  petimus , spero  ab  eo  inpe- 
trassere : 

Advorsari  sine  dedecore  et  scelere  summo  haud 
possumus. 

Neque  ego  sum  factura;  neque  tu  ut  facias,  con- 
silium dabo: 

Verum  ut  exoremus,  novi  ego  nostros:  exora- 
bili ’st. 

ANTIPHO. 

Sic  faciam : assimulabo  , quasi  aliquam  culpam 
in  sese  admiserint. 

Perplexabiliter  earum  hodie  perpavefaciam  pe- 
ctora : 

Post  id  agam  igitur:  deinde,  ut  animus  meus 
erit , faciam  palam. 

Multa,  scio , facienda  verba,  ibo  intro,  sed  aperta 
est  foris. 

PINACIUM. 

Certo  enim  mihi  paternae  vocis  sonitus  auris 
accidit. 

PANEGYRIS. 

Is  est  ecastor.  ferre  advorsum  hominem  occupe- 
mus osculum. 

PINACIUM. 

Salve , mi  pater. 

ANTIPHO. 

Et  vos.  ambae  illico,  agite,  abscedite. 

PINACIUM. 

Osculum. 

ANTIPHO. 

Sat  est  osculi  mihi  vostri. 

PINACIUM. 

Qui,  amabo,  pater? 

ANTIPHO. 

Quia  ita  meae  animae  salsura  evenit. 

PINACIUM. 

Asside  hic , pater. 
ANTIPHO. 

Non  sedeo  istic,  vos  sedete:  ego  sedero  in  sub- 
sellio. 

PINACIUM. 

Mane  pulvinum. 

ANTIPHO. 

Bene  procuras : satis  sic  fultum  ’st  mihi. 
PINACIUM. 

Sine,  pater. 

<■  ANTIPHO. 

Quid  opu  ’st? 

PINACIUM. 

Opu  ’st. 

ANTIPHO. 

Morem  tibi  geram.  3t;que  hoc  satis  est. 
PINACIUM. 

Numquam  enim  nimis  curare  possunt  suum  pa- 
rentem filiae. 

Quem  aequius  est  nos  potiorem  habere , quam 
te  ? postidea , pater , 

Viros  nostros , quibus  tu  voluisti  esse  nos  ma- 
tresfamilias? 

ANTIPHO. 

Bonas  ut  aequom  ’st  facere,  facitis,  quom  tamen 
absentes  viros 

Perinde  habetis , quasi  praesentes  sint. 

PINACIUM. 

Pudicitia  est,  pater, 

Eos  magnificare , qui  nos  socias  sumserunt  sibi. 

ANTIPHO. 

Numquis  hic  est  alienus  nostris  dictis  auceps  au- 
' ribus? 

PANE  GYRIS.' 

Nullus  , praeter  nosque  teque. 

ANTIPIIO. 

Vostrum  animum  adhiberi  volo. 

Nam  ego  ad  vos  nunc  inperitus  rerum,  et  mo- 
rum mulierum, 

Discipulus  venio  ad  magistras,  quibus  matronas 
moribus , 

Ouae  optumae  sunt,  esse  oportet?  sed  utraque 
ut  dicat  mihi. 

PANEGYRIS. 

Quid  istuc  est , quod  huc  exquaesitum  mulie^ 
rum  mores  venis  ? 

ANTIPHO. 

Pol  ego  uxorem  quaero  , postquam  vostra  mater 
mortua  ’st. 

PANEGYRIS. 

Facile  invenies  et  pejorem  et  pejus  moratam  , 
pater , 

Quam  illa  fuit:  meliorem  neque  tu  reperics,  ne- 
que sol  videt. 

, ANTIPHO. 

At  ego  ex  te  exquiro , atque  ex  istac  tua  sorore. 


* 

PINACIUM. 

Edepol,  pater, 

Scio , ut  oportet  esse , si  sint  ita , ut  ego  aequom 
censeo. 

• ANTIPHO. 

Volo  scire  ergo  , ut  aequom  censes. 

PINACIUM. 

Ut  per  urbem  quom  ambulent , 
Omnibus  os  obturent,  ne  quis  merito  maledi- 
cat sibi. 

ANTIPHO. 

Dic  vicissim  nunc  jam  tu. 

PINACIUM. 

Quid  vis  tibi  dicam,  pater? 
ANTIPHO. 

Ubi  facillime  spectatur  mulier,  quae  ingenio  est 
bono  ? ' 

PANEGYRIS. 

Quoi  malefaciundi  est  potestas,  quae,  ne  fa- 
ciat , id  temperat. 

ANTIPHO. 

Haud  male  istuc,  age  tu  altera;  utra  sit  condi- 
tio pensior, 

Virginemne  an  viduam  habere? 

PINACIUM. 

Quanta  mea  sapientia  est, 
E malis  multis  malum  quod  minum um  ’st , id 
minumum  ’st  malum. 

Qui  potest  mulieres  vitare , vitet:  Ut  quotidie 
Pridie  caveat,  ne  faciat  quod  pigeat  postridie. 

ANTIPHO.' 

Quae  tibi  mulier  videtur  multo  sapientissuma  ? 

PANEGYRIS. 

Quae  tamen  , quom  res  secundae  sunt , se  pote- 
rit noscere : 

Et  illa  quae  aequo  animo  patietur  sibi  esse  pe- 
jus , quam  fuit. 

ANTIPHO. 

Edepol  vos  lepide  tentavi , vostrumque  inge- 
nium ingeni. 

Sed  hoc  est,  quod  ad  vos  venio,  quodque  esse 
ambas  conventas  volo. 

Mihi  auctores  ita  sunt  amici , ut  vos  hinc  abdu- 
cam domum. 

.PANEGYRIS.  / v 

At  enim  nos,  quarum  res  agitur,  aliter  aucto- 
res sumus. 

Nam  aut  olim , nisi  tibi  placebant , non  datas 
oportuit: 

Aut  nunc  non  aequom  ’st  abduci , pater , illisce 
absentibus. 

ANTIPHO. 

Vosne  ego  patiar  cum  mendicis  nuptas,  me  vi- 
vo , viris  ? 

P I N A C I U M. 

Placet  ille  meus  mihi  mendicus,  suus  rex  reginae 
placet. 

Idem  animus  est  in  paupertate , qui  olim  in  di- 
vitiis fuit. 

" A K X I P H O. 

Vosne  latrones  et  mendicos  homines  magnipen- 
ditis? 

PANEGYRIS. 

Non  me  tu  argento  dedisti,  opinor,  nuptum, 
sed  viro. 

ANTIPHO. 

Quid?  illos  exspectatis,  qui  abhinc  jam  abierunt 
triennium  ? 

Quin  vos  capitis  conditionem  ex  pessuma  pri- 
mariam? 

PANEGYRIS. 

Stultitia  est , pater , venatum  ducere  invitas  canes. 

Hostis  est  uxor , invita  quae  ad  virum  nuptum 
datur. 

ANTIPHO. 

Certumne  ’st  neutram  vostrarum  persequi  impe- 
rium patris? 

PINACIUM. 

Persequimur : nam  quo  dedisti  nuptum  , abire 
nolumus. 

ANTIPHO. 

Bene  valete : ibo  , atque  amicis  vostra  consilia 
eloquar. 

PANEGYRIS. 

Probiores  credo  arbitrabunt , si  probis  narra- 
veris. 

ANTIPHO. 

Curate  igitur  familiarem  rem , ut  potestis , optume. 

' ' PANE  GYRIS. 

Nunc  places , quom  recte  monstras  ; nunc  tibi 
auscultabimus.  , 

Nunc , soror , abeamus  intro. 

PINACIUM. 

Immo  intervisam  prius  domum. 
Si  a viro  tibi  forte  veniet  nuntius,  facito  ut  sciam. 
PANEGYRI  S. 

Neque  ego  te  celabo , neque  tu  me  celassis  , quod 
scies. 

Eho , Crocotium , i , parasitum  Gelasimum  huc 
arcessito: 

Tecum  adduce.  nam  illum  ecastor  mittere  ad 
portum  volo, 

Si  quae  forte  ex  Asia  navis  heri  aut  hodie  venerit. 
Nam  dies  totos  apud  portum  servos  unus  assidet. 
Sed  tamen  volo  intervisi,  propera,  ac  actutum 
redi. 

S C E N A III. 

GELAS  / MUS.  CROCOTIUM. 

GELASIMUS. 

F AMEM  fuisse  suspicor  matrem  mihi : 

Nam  postquam  natus  sum , satur  numquam  fui. 
Quam  ego  matri  meae  retuli  invitissumus , 

Eam  mihi  numquam  retulit  mater  gratiam. 
Nam  illa  me  in  alvo  menses  gestavit  decem. 

At  ego  illam  in  alvo  gesto  plus  annos  decem. 

Atque  illa  puerum  me  gestavit  parvolum  , 

Quo  minus  laboris  illam  cepisse  existimo: 

At  ego  non  pauxillulam  in  utero  gesto  famem, 
Verum  hercle  multo  maxumam  et  gravissumam. 
Uteri  dolores  mihi  oboriuntur  cotidie ; 

Sed  matrem  parere  nequeo;  nescio  quomodo. 
Audivi  saepe  hoc  volgo  dicier , 

Solere  elephantum  gravidam  perpetuos  decem 
Esse  annos,  ejus  ex  semine  haec  certo  est  fames. 
Nam  jam  conpluris  annos  utero  haeret  meo. 
Nunc  si  ridiculum  hominem  quaeret  quispiam. 
Venalis  ego  sum  cum  ornamentis  omnibus. 
Inanimentis  explementum  quaerito. 

Gelasimo  nomen  mi  indidit  parvo  pater: 

Quia  inde  jam  a pauxillo  puero  ridiculus  fui. 
Propter  paupertatem  adeo  hoc  nomen  reperi; 

Eo , quia  paupertas  fecit , ridiculus  forem : 
Nam  illa  omnis  artes  perdocet,  ubi  quem  adtigit. 
Per  annonam  caram  dixit  me  natum  pater; 
Propterea,  credo  , nunc  esurio  acrius. 

Sed  generi  nostro  haec  reddita  est  benignitas. 
Nulli  negare  soleo,  si  quis  me  vocat. 

Oratio  una  interiit  hominum  pessume , 

Atque  optuma,  hercle,  meo  animo,  et  scitissuma, 
Qua  ante  utebantur,  Veni  illo  ad  coenam:  Sic 
face ! 

Promitte  vero!  Ne  gravare!  Est  commodum? 
Volo  , inquam , fieri ! Non  amittam , quin  eas ! 
Nunc  repererunt  ei  verbo  vicarium  , 

Nihili  quidem , hercle , verbum  ac  vilissumum , 

Vocem  te  ad  coenam , nisi  egomet  coenem  foris. 
Ei , hercle,  ego  verbo  lumbos  defractos  velim. 
Ni  vere  perierit,  si  coenassit  domi. 

Haec  verba  subigunt  me  , mores  ut  barbaros 
Discam , atque  ut  faciam  praeconis  conpendium  ; 
Itaque  auctionem  praedicem , ipse  ut  veneam. 

. CROC  OTIUM. 

Hic  ille  est  Parasitus,  quem  arcessitum  missa  sum. 
Quae  loquitur,  auscultabo,  priusquam  conloquar. 

GELASIMUS. 

Sed  curiosi  sunt  hic  quam  plures  mali. 

Alienas  res  qui  curant  studio  maxumo  , 

Quibus  ipsis  nulla  est  res,  quam  procurent,  sua: 
Ei  quando  quem  auctionem  facturum  sciunt. 
Adeunt , perquirunt , quid  siet  caussae  illico  : 
Alienum  aes  cogat,  an  pararit  prandium: 
Uxorin’  sit  reddenda  dos  divortio  P 
Eos  omnis  (tametsi  hercle  haud  indignos  judico  , 
Qui,  ut  multum  miseri  sint,  laborent)  nil  moror: 
Dicam  auctionis  caussam,  ut>  animo  gaudeant, 
(Nam  curiosus  nemo  est,  quin  sit  malevolus,) 
Ipse  egomet  quamobrem  auctionem  praedicem : 
Damna  evenerunt  maxutna  misero  mihi. 

Ita  me  mancupia  miserum  affecerunt  male. 
Potationes  plurimae  demortuae : 

Quot  adeo  coeuae,  quas  deflevi,  mortuae! 
Quot  potiones  mulsi!  quot  autem  prandia! 
Quae  inter  continuom  perdidi  triennium. 

Prae  maerore  adeo  miser  atque  aegritudine 
Consenui : paene  sum  fame  emortuus. 

Vol.  III  A a 

C R O C O T I U M. 

Ridiculus  aeque  nullus  est , quando  esurit. 

GELA  SI  MUS. 

Nunc  auctionem  facere  decretum  ’st  mihi. 
Foras  necessum’st,  quidquid  habeo > vendere. 
Adeste  suitis,  praeda  erit  praesentium. 

Logos  ridiculos  vendo:  agite!  licemini. 

Oui  coena  poscit?  ecqui  poscit  prandio? 
Hercules  te  amabit,  prandio?  coena  tibi? 
Ehem  annuistin’?  nemo  meliores  dabit. 

Nullis  meliores  esse  parasitos  sinam. 

Vel  unctiones  Graecas,  sudatorias, 

Vel  alias  magis  malacas  crapularias, 
Cavillationes , assentatiunculas , 

Ac  perjuratiunculas  parasiticas, 

Rubiginosam  strigilem,  ampullam  rubidam, 
Parasitum  inanem , quo  recondas  reliquias. 
Haec  venisse  jam  opus  est,  quantum  potest. 
Uti  decumam  partem  Herculi  polluceam. 

CROCOTIUM. 

F.castor  auctionem  haud  magni  preti ! 

Adhaesit  homini  ad  infimum  ventrem  fames. 
Adibo  hominem. 

GELA  SIMUS. 

Quis  haec  est,  quae  advorsum  it  mihi? 
Epignomi  ancilla  haec  quidem  est  Crocotium. 

CROCOTIUM. 

Gelasime,  salve. 

GELA  SIMUS. 

Non  est  id  nomen  mihi. 

ACTUS  I.  S C.  III. 

C R O C O T I U 'M. 

Certo  mecastor  id  fuit  nomen  tibi. 

Gelasimus. 

Fuit  disertim : verum  id  usu  perdidi: 

Nunc  Miccotrogus  nomine  ex  vero  vocor. 

C R O C O T I U M. 

Heu  ecastor , risi  te  hodie  multum. 

■ . i . • • t • 

GELASIMUS. 

‘ • • * » ^ , 

Quando,  aut  quo  in  loco? 

crqcotium. 

Hic  quom  auctionem  praedicabas. 

GELASIMUS. 

...  ...  |.( . Pessuma,  . : 

Ehon’  audivisti?  . ( . . . ' . 

CROCOTIUM. 

Te  quidem  dignissiimam. 
GELASIMUS. 

Quo  nunc  is?  . , _ •-  . r , . 

CROCOTIUM. 

Ad  te.  . .. 

GELASIMUS. 

Quid  venis? 
CROCOTIUM. 

Panegyris 

Rogare  jussit  te  opere  maxurao , 

Mecum  simitu  ut  ires  ad  sese  domum. 

GELASIMUS. 

Ego  illo  mehercle  vero  eo , quantum  potest. 
Jamne  exta  cocta  sunt?  quot  agnis  fecerat?  ' 

A a 2 

CROCOTIUM. 


Illa  quidem  nullum  sacruficavit. 

G E L A S I'  M U Si  . 

Quomodo  ? 

Quid  igitur  me  volt  ? 

CROCOTIUM.  * 

Tritici  modios  decem 


Rogare,  opinor,  te  volt. 

gelasimus. 

Mene,  ut  ab  se  petam? 

CROCOTIUM. 

Imrao , hercle , ut  abs  te  mutuom  nobis  dares. 


GELASIMUS. 

Negato  esse  quod  dem,  nec  mu,  nec  mutuom, 
Neque  aliud  quidquam,  nisi  hoc,  quod  habeo, 
v pallium  ; • 

Linguam  quoque  etiam  venditariam. 

CROCOTIUM. 

Hau,  nulla  tibi  lingua  est,  quae  quidem  dicat, 
Dabo? 

• GELASIMUS. 


Veterem  reliqui:  eccam illam,  quae  dicat,  Cedo. 

CROCOTIUM. 

Malum  tibi  Dii  dent ! 

GELASIMUS. 

Haec  eadem  dicit  tibi. 
CROCOTIUM. 

Quid  nunc  ? iturus , an  non  ? 

, GELASIMUS. 

‘ : . Abi  sane  domum. 

Jam  illo  venturum  dicito ; propera , atque  abi.\ 
Demiror , quid  illaec  me  ad  se  arcessi  jusserit , 
Quae  numquam  jussit  me  ad  se  arcessi  ante  liunc 
diem , 

Postquam  vir  abiit  ejus,  miror , quid  siet , 1 

Nisi  ut  periculum  fiat ; visam , quid  velit. 

Sed  eccum  Dinacium  ejus  puerum,  hoc  vide ! 
Satin’  ut  facete , atque  ex  pictura  astitit  ? 

Nae  iste  edepol  vinum  poculo  pauxillulo 
Saepe  exanclavit  submerum  scitissume. 


. . ...  > A C T U S II. 

S C E N A I. 

DINACJUM.  GELASIMVS. 


DINACIUM. 

IS/I ercurius  , Jovis  qui  nuntius  perhibetur, 
numquam  aeque  patri 

Suo  nuntium  lepidum  adtulit,  quam  ego  nunc 
meae  herae  nuntiabo. 

Itaque  onustum  pectus  porto  laetitia  lubentiaque: 

Neque  lubet,  nisi  gloriose,  quidquam  proloqui, 
profecto  . ■ , 

Amoenitates  omnium  venerum  atque  venustatum 
affero.  . . . 

Ripisque  superat  mihi  atque  abundat  pectus  lae- 
titia meum. 

Propterea , Dinacium , pedes  hortare,  honesta 

. • • . ..  diqta  factis  i,  ■•••>.  '■  1 • \ . • • *. 

Nunc  tibi  potestas  adipiscendi  est  gloriam , lau- 
dem , decus: 

Heraeque  egenti  subveni : benefacta  majorum 
tuorum  exauge.  «...  > t . i 

Quae  misera  exspectatione  est  Epignomi  adven- 
tus viri.  2.1 

Proinde  ut  decet  , amat  virum'  suum  cupide, 
nunc  expedi,  Dinacium.  . . :■>  . 

Age , ut  placet ; curre , ut  habet ; cave  quem- 
quam  floccifeceris , 

Cubitis  depulsa  de  via  -i  tranquillam  concinna 
viam.,  *.  _ „ 

Si  rex  obstabit  obviam,  regem  ipsum  prius  per- 
voriito.  . , ‘ . . ... 

GELASIMUS. 

Quidnam  dicam,  Dinacium  ; 

Lascivibundum  tam  lubenter  currere? 

Arundinem  • fert , sportulamque  et  liamulum 
piscarium.  .vst*  • : 

D I N A C I U M. 1 >'  ’■  * 

Sed  tandem  , opinor , aequiu  ’st  heram  mi  esse 

• < supplicem  ; ••  5";  . . r.  ; 

Atque  oratores  mittere  ad  me  , donaque  ex  au- 
ro , et  quadrigas , 

Qui  vehar : najn  pedibus  ire  non  queo,  ergo  jam 
revortar. 

Ad  me  iri  et  supplicari  fegomet  niihi  censeo  ae- 
quorru  -■  ■ 1 ■ . 

An  vero  nugas  censeas ; nihil  esse  quod  ego  nunc  , 
scio  ? " ■ ■ : *f 

Tantum  a portu  apporto  bonum , tam  gaudium 
affero  grande," 

Vix  ipsa  domina  hoc  , nisi  sciat  , 'exoptare  a Diis 
audeat. 

Nunc  ultro  hoc  deportem  P haud  placet : neque 
id  vero  officium  arbitror.  ' 

Hic  hoc  videtur  mihi  magis  meo  convenire  huic 
* nuntio , 

Advorsum  ut’ veniat,  obsecret , se  ut  nuntio  hoc 
.inpertiam.  . ■ ‘J  -1"  ••*'*  **'  * ** 

Secundas  fortunas  decent  superbiae.  - ' 

Sed  tandem  quom  recogito , qui  potuit  scire  haec 
scire  me?. 

Non  enim  possum,  quin  revortar , . quin  loquar., 
quin  edissertem , , 

Heramque  ex  maerore  eximam , benefacta  majo- 
rum meum 

. f • l 1 » 

Exaugeam , atque  illam  augeam  ex  insperato  a 
portu  bono. 

Contundam  facta  Talthybii,  contemnamque  om- 
nis nuntios : 

Simulque  ad  cursuram  meditabor  me  ad  ludos 
Olympiae. 

Sed  spatium  hoc  occidit : breve  ’st  curriculo  : 
quam  me  poenitet ! 

Quid  hoc?  occlusam  januam  video,  ibo,  et  pul- 
tabo foris.  • * 

A a 4 


Digitized  by  Google 


376  STICHUS.  v.  37 

Aperite , atque  approperate , fores  facite  ut  pa- 
teant : removete  moram. 

Nimis  haec  res  sine  cura  geritur,  vide  , quamdu- 
dum  hic  asto  et  pulto ! 

Samnon’  operam  datis  P experiar , fores , an  cu- 
biti , an  pedes  plus  valeant. 

Nimis  vellem  hae  fores  herum  fugissent , ea  caus- 
sa ut  haberent  malum. 

Defessus  sum  pultando. 

Hoc  postremum  est  vobis.  . 

GELASIMUS. 

Ibo  , atque  hunc  conpellabo. 

Salvos  sis ! 

DINACIUM. 

Et  tu  salve. 

GELASIMUS. 

Jam  tu  piscator  factus  ? 

DINACIUM. 

Quampridem  non  edisti  ? 

GELASIMUS. 

Unde  is  ? quid  fers  ? quid  festinas  ? 

DINACIUM. 

Tua  quod  nihil  refert , ne 
Cures. 

G E L A S I M U • s. 

Quid  istic  inest  P 

DINACIUM. 

Quas  tu  vides  colubras  ? 

GELASIMUS. 

Quid  tam  iracundus? 

dinacium. 
Si  in  te 

Pudor  assit , non  me  appelles. 

GELASIMUS. 

Possum  scire  esd  te  verum  ? 

DINACIUM. 

Pptes.  hodie  non  coenabis. 


% 


' S C E N A 11. 

PANEGYRIS.  GELASIMUS. 
DINACIUM . 

* ‘ V 

PANEGYRIS. 

QU I S N A M , obsecro  , has  frangit  foris  P ubi 
est? 

Tun’  haec  facis  ? tun’  mihi  huc  hostis  venis  ? 

GELASIMUS. 

Salve , tuo  arcessitu  venio  huc. 

PANEGYRIS. 

Ean’  gratia  foris  effringis  ? 
GELASIMUS.  ; ■ 

Tuos  inclama , tui  delinquunt : ego , quid  me 
velles , visebam : 

Nam  equidem  harum  miserebat. 

DINACIUM. 

Ergo  auxilium  propere  latum  ’st. 
PANEGYRIS. 

Quisnam  hic  loquitur  tam  prope  nos  ? 

DINACIUM- 
• r i ’ Dinacium. 

PANEGYRIS. 

• Ubi  is  est? 

DINACIUM. 

Respice  me , et  relinque  egentem  parasitum  , Pa- 
negyris.  . • , - 

PANEGYRIS. 

Dinacium ! 

dinacium:  • 

Istuc  indidere  nomen  majores  milii. 

PANEGYRIS. 

Quid  agis  ? ■ - > 

DINACIUM. 

„ Quid  agam,  rogitas?  •*  ■ 

, - P A N .E  G Y R I S. 

Quid  ni  rogitem  ? 
DINACIUM. 

Quid  mecum  ’st  tibi  ? 
PANEGYRIS. 

Men’  fastidis  , propudiose  ? eloquere  propere  , 
Dinacium. 

DINACIUM. 

Jube  me  omittere  igitur  hos,  qui  retinent. 
PANEGYRIS. 

Qui  retinent? 
DINACIUM. 

Rogas  ? 

Omnia  membra  lassitudo  mihi  tenet. 

PANEGYRIS. 

Linguam  quidem 

Sat  scio  tibi  non  tenere. 

- .D  I N 'A  C I U M. 

Ita  celeri  curriculo  fui 
Propere  a portu  , tui  honoris  caussa. 


PANEGYRIS. 

Ecquid  apportas  boni? 
DINACIUM. 

Nimio  inpertior  multo  tanta  plus , quam  speras. 
PANE  GYRIS. 

Salva  sum. 


DINACITJM. 

At  ego  perii . quoi  medullam  lassitudo  perbibit. 

G E.  L A S I M U S.  ^ • ■ ' 

Quid  ego  ? quoi  misero  medullam  ventris  perce- 
pit fames. 

PANEGYRIS. 

Ecquem  convenisti  ? 

DINACIUM. 

Multos. 

. . . . ’ . 

PANEGYRIS. 

At  virum  ecquem? 
DINACIUM. 

Plurimos: 

Verum  ex  multis  nequiorem  nullum,  quamhic  est. 
GELASIMUS. 


Quomodo? 

Jamdudum  ego  istum  patior  dicere  injuste  mihi. 
Praeter  hac  si  me  inritassis.  ? t 

' . , ' DINACIUM. 

Edepol , esuries  male. 


I 


fl 

j 4 

# • 

GELASIMUS. 

Animum  inducam  , ut  istuc  verum  te  elocutum 
esse  arbitrer. 

D I N A C I U M. 

Munditias  volo  fieri,  efferte  huc  scopas , simul- 
que  arundinem , 

Ut  operam  omnem  aranearum  perdam  et  textu- 
ram inprobam , 

Dejiciamque  earum  omnis  telas/  ' 
GELASIMUS. 

Miserae  algebunt  postea. 
DINACIUM. 

Quid?  illas  itidem  esse  censes,  quasi  te  cum 
' veste  unica? 

Cape  illas  scopas. 

* GELASIMUS. 

Capiam. 

DINACIUM. 

Hoc  egomet , tu  hoc  converre. 

GELASIMUS. 

Fecero. 

DINACIUM. 

Ecquis  huc  effert  nasiternam  cum  aqua  ? 

GELASIMUS. 

Sine  suffragio 

Populi  tamen  aedilitatem  hic  quidem  gerit. 
DINACIUM. 

Age,  tu  ocius 

Pinge  humum , consperge  ante  aedis. 

t 

I 

1 

GELA  SIMUS. 

- • Faciam.  < 

DINACIUM. 

Factum  oportuit. 

Ego  hinc  araneas  de  foribus  dejiciam , et  de  pa- 
iiete. 

GELASIMUS. 

Edepol  rem  negotiosam ! 

PANEGYRIS. 

Quid  sit,  nihil  etiam  scio?. 
Nisi  forte  hospites  venturi  sunt. 

DINACIUM. 

Lectos  sternite. 
GELASIMUS. 

Principium  placet  de  lectis. 

* DINACIUM. 

Alii  ligna  caedite, 

Alii  pisces  depurgate,  quos  piscator  adtulit. 
Pernam  et  ( glandium  dejicite. 

GELASIMUS. 

Hic  , hercle , homo  nimium  sapit. 

PANEGYRIS. 

Non  ecastor , ut  ego  opinor , satis  herae  morem 
geris. 

DINACIUM. 

Immo  res  omnis  relictas  habeo , prae  quod  tu 
velis. 

PANEGYRIS. 

Tum  tu  igitur , qua  caussa  missus  es  ad  portum , 
mihi  expedi. 


I . 

S«a  ' ; 

D I N -A ' C I V M. 

Dicam,  postquam  me  misisti  ad  portum  cum  lu- 
ci simul, 

Commodum  radiosus  ecce  sol  superabat  ex  mari. 
Dum  percontor  portitores  , ecquae  navis  venerit 
Ex  Asia:  negant  venisse,  conspicatus  sum  interim 
Cercurum,  quo  ego' me  majorem  non  vidisse 
censeo. 

In  portum  vento  secundo , velo  passo  pervenit. 
Alius  alium  percontamur : Quoja  est  navis  ? quid 
vehit? 

Interim  Epignomum  conspicio,  tuum  virum,  et 
servom  Stichum. 

PANEGYRIS. 

? Epignomum  elocutus? 

GELASIMllS. 

* Tuum  virum , et  vitam  meam. 

D I N A C I U M. 

Venit,  inquam. 

PANEGYRIS. 

Tun’  eum  ipsum  vidisti  ? 

D I N A C I U M. 

Ita  ego , libens. 

Algenti  aurique  advexit  multum. 

PANEGYRIS. 

Nimis  factum  bene. 
GELASIMUS. 

Ilercle  vero  capiam  scopas,  atque  hoc  conver- 
ram libens. 


Hem!  quid 

D I N .A  C I U M. 

Lanam  purpuramque  multam. 

GEI.  ASIMUS. 

Hem!  qui  ventrem  vestiam? 
DINACIUM. 

Lectos  eburatos,  auratos.  - 

G*E  L A S I M U S. 

Accubabo  regie. 
DINACIUM. 

Tum  Babylonica  peristromata,  consutaque  tapetia 
Advexit  nimium  bonae  rei. 

GELASIMUS. 

Hercle,  rem  gestam  bene! 
DINACIUM. 

Post , ut  occepi  narrare  , fidicinas , tibicinas , 
Sambucinas  advexit  secum  forma  eximia. 
GELASIMUS. 

Eugepae ! 

Quando  adbibero-,  alludiabo : tum  sum  ridicu- 
lissumus. 

DINACIUM. 

Postea  unguenta 1 multigenerum  multa. 

GELASIMUS. 

Non  vendo  logos. 
Jam  non  facio  auctionem,  mihi  obtigit  hereditas. 
Malevoli  perquisitores  auctionum  perierint. 
Hercules , decumam  esse  adauctam , tibi  quam 
vovi , gratulor.  • 

DINACIUM. 

Post  autem  advexit  secum  Parasitos. 


Digiti/ ed  by  Googli 


3^1 


STICHUS. 


* 


v.  64 


GELASIMUS. 

Hei , perii  miser ! 
D I N >A  C I U M. 
Ridiculosissumos. 

, GELASIMUS. 

Reverram , herde , hoc , quod  converri  modo, 
panegyrfs. 

Vidistin’  virum  sororis  Pamphilippum  ? 

DINACIUM. 

.Non. 

PANEGYRIS. 

Adest  ? 

DINACIUM. 

Immo  aibant  eum  venisse  simul,  sed  ego  huc 
citus 

Praecucurri , ut  nuntiarem  nuntium  exoptabilem. 
GELASIMUS. 

♦ 

Venales  logi  sunt  illi , quos  negabam,  vendere; 
Ilicet  meo  malo  est,  quod  malevolentes  gaudeant. 
Hercules  sane,  qui  Deus  sis,  discessisses  non  male. 
PANEGYRIS. 

I , i intro , Dinacium  : jube  famulos  rem  divinam 
mihi  apparent. 

Bene  vale. 

GELASIMUS. 

Vin’  administrem  ? 

PANEGYRIS. 

Sat  servorurq  habeo  domi. 
» GELASIMUS. 

Enimvero,  Gelasime,  opinor  provenisti  futile, 


•Oigitized  by  Google 


V.  74  A C T U S III.  S C.  I.  385 

Si  neque  ille  adest , neque  hic  , qui  venit , quid- 
quam  subvenit. 

Ibo  intro  ad  libros , et  discam  de  dictis  melio- 
ribus. 

Nam  ni  illos  homines  expello , ego  occidi  pla- 
nissume. 

ACTUS  III. 

S C E N A I. 

EPIGNOMUS.  STICHUS. 

e EPIGNOMUS. 

uom  bene  re  gesta  salvos  convortor  domum, 
Neptuno  grates  habeo  et  Tempestatibus  : 

Simul  Mercurio,  qui  me  in  mercimoniis 
Juvit,  lucrisque  quadruplicavit  rem  meam. 
Olim  quos  abiens  afleci  aegrimonia, 

Eos  nunc  laetantes  faciam  adventu  meo. 

Nam  jam  Antiphonem  conveni  affinem  meum , 
Cumque  eo  reveni  ex  inimicitia  in  gratiam. 
Videte , quaeso , quid  potest  pecunia  ! 
Quoniam  re  bene  gesta  redisse  me  videt , 
Magnasque  apportavisse  divitias  domum, 

Sine  advocatis  ibidem  in  cercuro , in  stega , 

In  amicitiam  atque  in  gratiam  convortimus. 

Et  hic  hodie  apud  me  coenat , et  frater  meus. 
Nam  heri  ambo  in  uno  portu  fuimus : sed  mea 
Hodie  soluta  est  navis  aliquanto  prius. 

Vol.  ///.  , Bb 

Age,  abduc  has  intro,  quas  mecum  adduxi,  Stiche. 
STICHUS. 

Here,  sive  ego  taceam,  seu  loquar,  scio  scire  te, 
Quam  multas  tecum  miserias  multaverim. 

Nunc  hunc  diem  unum  ex  illis  multis  miseriis 
Volo  me  Eleutheriam  capere  advenientem  do- 
mum. 


EPIGNOMUS. 

Et  jus  et  aequom  postulas:  sumas,  Stiche, 

In  hunc  diem:  te  nil  moror,  abi,  quo  lubet. 
Cadum  tibi  veteris  vini  propino. 

STICHUS. 


Ducam  hodie  amicam. 

EPIGNOMUS. 


Papae ! 


Vel  decem , dum  de  tuo. 
Ubi  coenas  hodie , si  hanc  rationem  instituis  ? 
STICHUS. 

Amicam  ego  habeo  Stephanium  hinc  ex  proxumo, 
Tui  fratris  ancillam : eo  condixi  in  symbolam 
Ad  coenam,  ad  ejus  conservom  Sagarinum  Syrum. 
Eadem  est  amica  ambobus,  rivales  sumus. 
EPIGNOMUS. 

Age,  abduc  eas  intro,  hunc  tibi  dedo  diem. 
STICHUS. 

Meam  culpam  habeto , nisi  probe  excruciavero. 
Jam , hercle , ego  per  hortum  amicam  transibo 
meam 

\ 

Mihi  hanc  occupatum  noctem : eadem  symbolam 
Dabo  , et  jubebo  ad  Sagarinum  coenam  coqui. 

Aut  egomet  ibo,  atque  obsonabo  obsonium. 
Atque  id  ne  vos  miremini , homines  servolos 
Potare , amare , atque  ad  coenam  condicere. 
Licet  hoc  Athenis  nobis,  sed  quom  cogito , 
Potius  quam  in  dividiam  veniam , est  etiam  hic 
ostium 

Aliud  posticum  nostrarum  harunce  aedium. 

Ea  ibo  obsonatum , eadem  referam  obsonium 
Per  hortum:  utroque  conmeatus  continet. 

Ite  hac  secundum  vos  me.  ego  hunc  lacero  diem. 

S C E N A II. 

GELASI  MUS.  EPIGNOMUS. 
GELASIMUS. 

I^IBKOS  inspexi,  tam  confido,  quam  poti’st. 
Me  meum  obtenturum  re^em  ridiculis  meis. 
Nunc  interviso,  jamne  a portu  advenerit. 

Ut  eum  advenientem  meis  dictis  deliniam. 
EPIGNOMUS. 

Hic  quiclem  Gclasimus  est  parasitus,  qui  venit. 

GELASIMUS. 

Auspicio  hodie  opturno  exivi  foras ; 

Mustela  murem  abstulit  praeter  pedes. 

Cum  strena  obscaevavit,  spectatum  hoc  mihi  est. 
Nam  ut  illa  vitam  reperit  hodie  sibi, 

Item  me  spero  facturum,  augurium  haec  facit. 
Epignomus  hic  quidem  est,  qui  astat,  ibo  atque 
adloquar. 

Epignome  , ut  ego  te  nunc  conspicio  libens ! 
Ut  prae  laetitia  lacrumae  praesiliunt  mihi! 
Valuistin’  usque? 

EPIGNOMUS. 

Sustentatum  ’st  sedulo. 
GELASIMUS. 

Bene  atque  amice  dicis.  Dii  dent  quae  velis. 
Propino  tibi  salutem  plenis  faucibus. 

Coenabis  apud  me , quoniam  salvos  advenis. 
EPIGNOMUS. 

Vocata  est  opera  nunc  quidem : tam  gratia  est. 
GELASIMUS. 

Promitte. 

EPIGNOMUS. 

Certum  ’st. 


GELASIMUS. 

Sic  fac , inquam. 

EPIGNOMUS. 

Certa  re  ’st. 

GELASIMUS. 

Lubente  me,  hercle,  facies. 


EPIGNOMUS. 

Idem  ego'  istuc  scio. 

Quando  usus  veniet , fiet. 

GELASIMUS. 

Nunc  ergo  usus  est. 
EPIGNOMUS. 

Non  edepol  possum. 

GELASIMUS. 

Quid  gravare?  censeo 

Eas : nescio  quid  vero  habeo  in  mundo. 

EPIGNOMUS. 

I modo, 

Alium  convivam  quaerito  tibi  in  hunc  diem. 

GELASIMUS. 

Quin  tu  promittis  ? 

EPIGNOMUS. 


Non  graver,  si  possiem. 
GELASIMUS. 

Unum  quidem  hercle  certum  promitto-  tibi  : 
Libens  accipiam  , certo  si  promiseris. 

EPIGNOMUS. 

Valeas. 


GELASIMUS. 

Certumne  est? 

EPIGNOMUS. 

Certum,  coenabo  domi. 
GELASIMUS. 

Quandoquidem  operam  tuam  non  vis  promit- 
tere : 

Vin’  ad  te  ad  coenam  veniam  ? 

EPIGNOMUS. 

Si  possim,  velim: 

Verum  hic  apud  me  coenant  alieni  novem. 
GELASIMUS. 

Haud  postulo  equidem  me  in  lecto  accumbere. 
Scis  tu  me  esse  imi  subselli  virum. 

EPIGNOMUS. 

At  ii  oratores  sunt  populi , summi  viri , 
Ambracia  veniunt  huc  legati  publice. 

Bb  3 

GELASIMUS. 

Ergo  oratores  populi , summates  viri , 

Summi  accumbent , ego  infimatis  infimus. 

EPIGNOMUS. 

Haud  aequom  ’st  te  inter  oratores  accipi. 
GELASIMUS. 

Equidem  hercle  orator  sum , sed  procedit  parum. 

EPIGNOMUS. 

Cras  de  reliquiis  nos  volo,  multum  vale. 

GELASIMUS. 

Perii  hercle  vero  plane,  nihil  obnoxie. 

Uno  Gelasimo  minus  est,  quam  dudum  fuit. 
Certum  est  mustelae  posthac  numquam  credere; 
Nam  incertiorem  nullam  novi  bestiam, 

Quae  ne  et  ipsa  decies  in  die  mutat  locum , 
Eam  auspicavi  ego  in  re  capitali  mea? 

Certum  ’st  amicos  convocare,  ut  consulam 
Qua  lege  nunc  me  esurire  oporteat. 

ACTUS  IV. 

S C E N A /. 

ANTIPHO . P A M P H I L I P P U S , 
EPIGNOMUS. 

ANTIPHO. 

Ita  me. Dii  bene  ament,  measque  mihi  bene 
servassint  filias, 

Ut  mihi  volupe  ’st,  Pamphilippe,  quia  vos  in  pa- 
triam domum 

Redisse  video,  bene  gesta  re,  ambos,  te  et  fra- 
trem tuum. 

PAMPHILIPPUS. 

Satis  abs  te  accipiam  , nisi  videam  mihi  te  ami- 
cum esse,  Antipho. 

Nunc  quia  te  amicum  mihi  experior  esse , cre- 
ditur tibi. 


A N T J P H O. 

Vocem  *ego  te  ad  me  ad  coenam , frater  tuus 
nisi  dixisset  mihi , 

Te  apud  se  coenaturum  esse  hodie , quom  me 
ad  se  ad  coenam  vocat. 

Et  magis  par  fuerat  me  dare  vobis  coenam  ad- 
venientibus , 

Quam  me  ad  illum  promittere  , nisi  nollem  ei 
advorsarier. 

Nunc  me  gratiam  abs  te  inire  verbis  nihil  desi- 
dero : 

Cras  apud  me  eritis,  et  tu  et  ille,  cum  vostris 
uxoribus. 

PAMPHILIPPUS. 

Et  apud  me  perendie,  nam  ille  heri  me  jam  vo- 
caverat 

In  hunc  diem,  sed  satin’  ego  tecum  pacificatus 
sum , Antipho  ? 

ANTIPHO. 

Quando  ita  rem  gessistis,  uti  vos  vellem,  ami- 
cos atque  addecet, 

Bb  4 

Pax  conmerciumque  est  vobis  mecum.  nam  hoc 
tu  facito  cogites , 

Ut  quoique  homini  res  parata,  est , firmi  amici 
sunt : si  res  lassa  labat , 

Itidem  amici  conlabascunt.  res  amicos  invenit. 

epignomus. 

Jam  redeo,  nimia  est  voluptas , si  diu  abfueris  a 
domo , 

Domum  si  redieris , si  tibi  nulla  est  aegritudo  ani- 
mo obviam.  . 

Nam  ita  me  absente  familiarem  rem  uxof  curavit 
meam  , 

Omnium  me  exilem  atque  inanem  fecit  aegritu- 
dinum. 

Sed  eccum  fratrem  Pamphilippum , incedit  cum 
- socero  suo. 

PAMPHILIPPUS. 

Quid  agitur,  Epignome? 

EPIGNOMUS. 

Quid  tu  P quamdudum  in  portum  venis 

Huc? 

pamphilippus. 

Longissume. 

EPIGNOMUS. 

Postilla  jam  iste  est  tranquillus  tibi? 
ANTIPHO. 

Magis  quam  mare , quo  ambo  estis  vecti. 
EPIGNOMUS. 

Facis , ut  alias  res  soles. 
Hodiene  exoneramus  navem , frater  ? 

PAMPHILIPPUS. 

Clementer  volo. 

Nosmet  potius  oneremus  vicissatim  voluptatibus. 
Quam  mox  cocta  est  coena?  inpransus  ego  sum. 
EPIGNOMUS. 

Abi  intro  ad  me,  et  lava. 
PAMPHILIPPUS. 

Deos  salutatum  atque  uxorem  modo  intro  de- 
vortor  domum. 

EPIGNOMUS.  ' 

Apud  nos  eccilla  festinat  cum  sorore  uxor  tua. 

PAMPHILIPPUS. 
Optumum  ’st.  jam  istoc  morae  minus  erit. 
EPIGNOMUS. 

Jam  ego  apud  te  ero. 
ANTIPHO. 

Priusquam  abis , praesente  te  huic  apologum 
agere  unum  vola 

EPIGNOMUS. 

Maxume. 

• ANTIPHO. 

Fuit  olim , quasi  ego  sum , senex : ei  filiae 
Duae  erant,  quasi  nunc  meae  sunt:  eae  erant 
duobus  nuptae  fratribus , 

Quasi  nunc  meae  sunt  vobis. 

PAMPHILIPPUS. 

Miror , quo  evasuru  ’st  apologus. 
ANTIPHO. 

Erat  minori  illi  adulescenti  fidicina  et  tibicina; 

Peregre  advexerat,  quasi  nunc  tu:  sed  ille  erat 
caelebs  senex , 

Quasi  ego  nunc  sum. 

PAM  PHILIPPUS. 

Perge  porro,  praesens  hic  quidem  est  apologus. 
ANTIPHO. 

Deinde  senex  ille  illi  dixit,  quojus  erat  tibicina, 
Quasi  ego  nunc  tibi  dico. 

PAM  PHILIPPUS. 
Ausculto,  atque  animum  advorto  sedulo. 
ANTIPHO. 

Ego  tibi  meam  filiam , bene  quicum  cubitares , 
dedi : 

Nunc  mihi  reddi  ego  aequom  esse  abs  te , qui- 
cum cubitem,  censeo. 

PAM  PHILIPPUS. 

Quis  istuc  dicit?  an  ille,  quasi  tu? 

ANTIPHO. 

Quasi  ego>  nunc  dico  tibi. 
Immo  duas  dabo,  inquit  ille  adulescens,  una  si 
parum  'st : 

Et  si  duarum  poenitebit,  inquit,  addentur  duae. 

PAMPHILIPPUS. 

Quis  istuc , quaeso  ? an  ille  , quasi  ego  ? 

A N T I P H 'O. 

Is  ipse , quasi  tu.  tum  senex 
Ille,  quasi  ego,  si  vis,  inquit,  quatuor  sane  dato; 
Dum  equidem,  hercle,  quod  edant,  addas : meum 
ne  contruncent  cibum. 

PAMPHILIPPUS. 

Videlicet  parcum  illum  fuisse  senem,  qui  dixerit: 

Quoniam  ille  illi  pollicetur,  qui  eum  cibum  po- 
poscerit. 

ANTIPHO. 

Videlicet  fuisse  illum  nequam  adulescentem,  qui 
illico , 

Ubi  ille  poscit,  denegavit  se  dare  granum  tritici. 

Hercle,  quia  aequom  postulabat  ille  senex,  quan- 
doquidem 

Filiae  illae  dederat  dotem , accipere  pro  tibicina. 
PAMPHILIPPUS. 

Hercle , ille  quidem  certo  adulescens  docte  vor- 
sutus  fuit , 

Qui  seni  illi  concubinam  dare  dotatam  noluit. 

ANTIPHO. 

Senex  quidem  voluit,  si  posset  indipisci  de  cibo : 

Quia  nequit;  qua  lege  licuit,  velle  dixit  fieri. 

Fiat ! ille  inquit  adulescens,  facis  benigne ! inquit 
senex. 

Habeon’  rem  factam?  inquit,  faciam  ita,  inquit, 
ut  fieri  voles. 

1 

Sed  ego  ibo  intro,  et  gratulabor  vostrum  adven- 
tum filiis. 

Postea  ibo  lavatum  in  pyelum : ibi  fovebo  se- 
nectutem meam. 

Post  ubi  lavero , otiosus  vos  opperiar  accubans. 
PAMPHILIPPUS. 

Graphicum  mortalem  Antiphonem!  ut  apologum 
fecit , quam  fabre ! 

Ut  jam  nunc  scelestus  esse  ducit  pro  adulescen- 
tulo ! 

Dabitur  homini  amica , noctu  quae  in  lecto  ac- 
. cendet  senem : 

Namque,  edepol,  aliud  quidem  illi  quid  amica 
opus  sit , nescio. 

Sed  quid  agit  parasitus  noster  Gelasimus?  etiam 
valet  ? 

EPIGNOMUS. 

Vidi  edepol  hominem  haud  perdudum. 

PAMPHILIPPUS. 

Quid  agit? 

EPIGNOMUS. 

Quod  famelicus. 
PAMPHILIPPUS. 

Quin  vocasti  hominem  ad  coenam  ? 

EPIGNOMUS. 

Ne  quid  adveniens  perderem. 
Atque  eccum  tibi  lupum  in  sermone;  praesens 
esuriens  adest. 

PAMPHILIPPUS. 
Ludificemur  hominem. 

EPIGNOMUS. 

Capti  consili  memorem  mones. 

S C E N A II. 

GELASIMUS,  P A M P H I L I P P U S , 

EPJGNOMUS. 

GELASIMUS. 

Sed  ita  quod  occepi  narrare  vobis:  quom  hic 
non  affui , 

Cum  amicis  deliberavi  jam,  et  cum  cognatis  meis: 

Ita  mihi  auctores  fuere  , ut  egomet  me  hodie 
jugularem  fame.  . 

Sed  videone  ego  Pamphilippum  cum  fratre  Epi- 
gnomo  P atque  is  est. 

Aggrediar  hominem,  sperate  Pamphilippe , o spes 
mea ! 

O mea  vita  ! o mea  voluptas ! salve,  salvom  gau- 
deo, 

Peregre  te  in  patriam  redisse  salvom. 

PAMPHILIPP  US. 

Salve , Gelasime ! 

GELASIMUS. 

Valuistin’  bene? 

PAMPHILIPPUS. 

Sustentavi  sedulo.  / 

* GELASIMUS. 

Edepol , gaudeo. 

Edepol  nae  egomet  mihi  modium  nunc  mille  esse 
argenti  velim. 

EPIGNOMUS. 

Quid  eo  tibi  opu  ’st  ? 

GELASIMUS. 

Hunc  ad  coenam  hercle  ut  vocem , te  non 

vocem. 

EPIGNOMUS. 

Advorsum  te  fabulare  illud  quidem. 

GELASIMUS. 

Ambos  ut  vocem. 

EPIGNOMUS. 

Edepol  te  vocem  libenter,  si  superfiat  locus. 

GELASIMUS. 

Quin  tu.  stans  obstrusero  aliquid  strenue. 
EPIGNOMUS. 

Immo  unum  hoc  potest. 
GELASIMUS. 

Ouid  ? 

EPIGNOMUS. 

Ubi  convivaet abierint,  tum  venias. 
GELASIMUS. 

Vae  aetati  tuae ! 
EPIGNOMUS. 

Una  lautum  , non  ad  coenam  dico. 

GELASIMUS. 

Dii  te  perduint! 

Quid  ais , Pamphilippe  ? 

PAMPHILIPPUS. 

Ad  coenam  , hercle , alio  promisi  foras. 
GELASIMUS. 

Ouid,  foras? 

PAM  PHILIPPUS. 

Foras  hercle  vero. 

GELASIMUS. 

Qui , malum , tibi  lasso  libet 

Foris  coenare? 

PAMPHILIPPUS. 

Utrum  tu  censes? 

GELASIMUS. 

Jube  domi  coenam  coqui. 
Atque  ad  illum  renuntiari. 

PAMPHILIPPUS. 

Solus  coenabo  domi  ? 
GELASIMUS. 

> Non  enim  solus,  me  vocato. 

PAMPHILIPPUS. 

At  ille  ne  succenseat, 
Mea  qui  caussa  sumtum  fecit. 

GELASIMUS. 

Facile  excusari  potest: 

Mihi  modo  ausculta,  jube  domi  coenam  coqui. 

EPIGNOMUS. 

Non  me  quidem 

Faciet  auctore  , hodie  ut  illum  decipiat. 

GELASIMUS. 

Non  tu  hinc  abis? 
Nisi  me  non  perspicere  censes  quid  agas  , cave 
sis  tu  tibi. 

Nam  illic  homo  tuam  hereditatem  inhiat,  quasi 
esuriens  lupus. 

Non  tu  scis , quam  efflictentur  homines  noctu 
hic  in  via? 

PAM  PHILIPPUS. 

Tanto  pluris , qui  defendant,  ire  advorsum  jus- 
sero. 

EPIGNOMUS. 

Non  it,  non  it : quia  tanto  opere  suades  ne  ebitat. 
GELASIMUS. 

Jube 

Domi  mihi , tibi , tuaeque  uxori  celeriter  coef- 
nam  coqui. 

Si , hercle , faxis  , non  opinor  dices  , deceptum 
fore. 

PAMPHILIPPUS. 

Per  hanc  tibi  coenam  incoenato , Gelasime , esse 
hodie  licet. 

GELASIMUS. 

Ibisne  ad  coenam  foras? 

PAMPHILIPPUS. 

Apud  fratrem  coeno  , in  proxumo. 
GELASIMUS. 

Certumne  est? 

PAMPHILIPPUS. 

Certum. 

GELASIMUS. 

Edepol  te  hodie  lapide  perdissurti  velim. 
PAMPHILIPPUS. 

Non  metuo : per  hortum  transibo  , non  prodibo 
in  publicum. 

I 

EPIGNOMUS. 

Quid  agis,  Gelasime? 

GELASIMUS. 

Oratores  tu  accipis : habeas  tibi 
EPIGNOMUS. 

Tua,  pol,  refert  enim. 

GELASIMUS. 

Siquidem  mea  refert , opera  utere , 

Posce. 

EPIGNOMUS. 

Edepol  tibi , opinor , etiam  uni  locum  con- 
spicor , 

Ubi  accubes. 

pamphi  lippus. 

Sane  faciundum  censeo. 
GELASIMUS. 

O lux  oppidi ! 
EPIGNOMUS. 

Si  arte  poteris  accubare. 

gelas  i*m  u s. 

Vel  inter  cuneos  ferreos. 
Tantillum  loci,  ubi  catellus  cubet , id  mihi  sat 
est  loci. 

EPIGNOMUS. 

Exorabo  aliquo  modo.  veni. 

GELASIMUS. 

HuccineP 


Vol.  III. 


EPIGNOMUS. 

Immo  in  carcerem; 

Cc 

Nam  hic  quidem  meliorem  Genium  tuum  non 
facies,  eamus , tu. 

P A M PHILIPPUS. 

Deos  salutabo  modo , postea  ad  te  continuo 
transeo. 


GELASIMUS. 

■ 3 • 


Quid  igitur 

EPIG  NOMUS. 

Dixi  equidem,  in  carcerem  ires. 

GELASIMUS. 

Quin  jusseris 


Eo  quoque  ibo. 

EPIGNOMUS. 

Dii  inmortales!  hic  quidem  in  summam  crucem 
Coena  aut  prandio  perduci  potest. 

GELASIMUS. 

Ita  ingenium  meum  ’st ; 
Quicumvis  depugno  multo  facilius,  quam  cum 


Fame. 


PAMPHI  LIPPUS. 

Non  ergo  is  tu  P apud  me  satis  spectata  est  mihi 
jam  tua  felicitas: 

Dum  parasitus  mihi  atque  fratri  fuisti,  rem  con- 
fregimus. 

Nunc  ego  nolo  e Gelasimo  mihi  te  Catagelasi- 
mum. 


GELASIMUS. 

Jamne  abisti?  Gelasime,  vide,  quid  es  capturus 
consili. 

Effone?  tune?  mihine?  tibine?  vides,  ut  annona 

O # I 

est  gravis ! 

O 

Vides , benignitates  hominum  ut  periere  et  pro- 
thymiae : 

Vides , ridiculos  nihili  fieri , atque  ipsos  parasi- 
tarier. 

Numquam , edepol,  me  vivom  quisquam  in  cra- 
stinum prospiciet  diem. 

Nam  mihi  jam  intus  potione  vincea  onerabo 
gulam.  ' 

O 

Neque  ego  hoc  conmittam , ut  homines  mor- 
tuum me  dicant  fame. 

A C T U S V. 

S C E N A I. 

STICHUS. 

^/{oRF.  hoc  fit,  atque  stulte,  mea  sententia: 

Si  quem  hominem  exspectant,  eum  solent  pro- 
visere : 

Oui  hercle  illa  caussa  nihil  ocius  venit. 

Idem  ego  nunc  facio  , qui  proviso  Sagarinum  , 

Qui  nihil  ocius  venit  tamen  hac  gratia. 

Jam  hercle  ego  decumbam  solus,  si  ille  huc  non 
venit. 

Cadum  modo  hinc  a me  huc  cum  vino  transferam: 

Postea  accumbam,  quasi  senex  tabescit  dies. 

C c 2 

S C E N A II. 


SAGARINUS.  STICHUS. 


SAGARINUS. 

C 

iJalvete,  Athenae,  quae  nutrices  Graeciae. 
Terra  herilis  patria ! te  video  libens. 

Sed  amica  mea  et  conserva  quid  agat  Stephanium, 
Cura  est , ut  valeat,  nam  Sticho  mandaveram  , 
Salutem  ut  nuntiaret ; atque  ei  ut  diceret , 

Me  hodie  venturum , ut  coenam  coqueret  tem- 
peri. 

Sed  Stichus  est  hic  quidem. 

STICHUS. 


Fecisti , here facetias , 
Quom  hoc  doilavisti  dono  tuum  servom  Stichum. 
Pro  Dii  inmortales,  quot  ego  voluptates  fero! 
Ouot  risiones ! quot  jocos ! quot  savia ! 
Saltationes , blanditias , prothymias ! 

SAGA  RINUS. 

Stiche ! 


STICHUS. 


Hem! 


SAGARINUS. 
Quid  fit? 

STICHUS. 


Euge,  Sagarine  lepidissume! 
Fero  convivam  Dionysum  mihique  et  tibi. 
Namque  edepol  coena  dicta  est,  locus  liber  da- 
tus est 

Mihi  et  tibi  apud  vos : nam  apud  nos  est  convi- 
vium. 

Ibi  voster  coenat  cum  uxore  adeo  et  Antipho. 
Ibidem  herus  est  noster,  hoc  mihi  dono  datum  ’st. 

' SAGARINUS. 

Quis  somniavit  aurum  P 

STICHUS. 

Quid  id  ad  te  adtinet  ? 
Proin’  tu  lavare  propera. 

SAGARINUS. 

Lautus  sum. 


STICHUS. 

• O^tume : 

Sequere  ergo  hac  me  intro. 

SAGARINUS. 

Ego  vero  sequor. 
STICHUS. 

Volo  eluamus  hodie,  peregrina  omnia 
Relinque : Athenas  nunc  colamus : sequere  me. 
SAGARINUS. 

Sequor,  et  domum  redeundi  principium  placet. 
Bona  scaeva  strenaque  obviam  occessit  mihi. 


S C EN  A II  I. 

* 

' STEPHANIUM. 

]\/Iirum  videri  nemini  vostrum  volo , specta- 
tores , 

Quid  ego  hinc , quae  illic  habito , exeam : faciam 
vos  certiores. 

Cc  3 

Domo  dudum  huc  arcessita  sum , quoniam  nun- 
tiatum est , 

Istarum  venturos  viros,  ibi  festinamus  omnes, 

Lectis  sternendis  studuimus , munditiisque  ap- 
parandis. 

Inter  illud  tamen  negotium  meis  curavi  amicis , 

Sticho  et  conservo  Sagarino  meo , coena  cocta 
ut  esset. 

Stichus  obsonatus  est.  ceterum  ego  curando  id 
allegavi. 

Nunc  ibo  hinc , et  amicos  meos  curabo  hic  ad- 
venientes. 


5 C ‘E  N A IV. 


SAGARINUS , STICHUS. 

SAGARINUS. 

G I T E , ite  foras  : ferte  pompam,  cado  te 
praeficio  , Stiche. 

Omnibus  modis  temperare  certum  ’st  nostrum 
hodie  convivium. 

Ita  me  Dii  ament , lepide  accipiemur , quom  hoc 
recipiamur  in  loco. 

Quisquis  praetereat , comissatum  volo  vocari. 

STICHUS. 

Convenit; 

Dum  quidem , hercle , quisque  veniat  cum  vi- 
no suo.  nam  hac  quidem 

Hodie  polluctura , praeter  nos , jactura  dabitur 
nemini. 

1 

Nosmet  intef  nos  ministremus,  monotrophe,  hoc 
convivium  est 

Pro  opibus  nostris  satis  commodule , nucibus , 
fabulis , ficulis , 

Olea  in  tryblio,  lupilli  conminuto  crustulo. 

Sat  est.  servo  homini  modeste  melius  facere  su na- 
tum , quam  ampliter. 

Suum  quemque  decet,  quibus  divitiae  domi  sunt, 
scaphio  et  cantharis, 

Batiolis  bibunt:  at  nos  nostro  Samiolo  poterio 

Tamen  vivimus : nos  tamen  efficimus  pro  opi- 
bus nostra  moenia. 

SAGA  R'  INUS. 

Amicae  uter  utrubi  accumbamus? 

STICHUS. 

• Abi  tu  sane  superior. 

Atque  adeo  ut  tu  scire  possis,  factum  ego  tecum 
hoc  divido. 

Vide,  utram  tibi  libet  etiamnum  capere,  cape 
provinciam. 

SAGARINUS. 

Quid  istuc  est  provinciae? 

STICHUS. 

Utrum  Fontinali  an  Libero 

Imperium  te  inhibere  mavis? 

SAGARINUS. 

Nimio  liquido  Libero. 

Sed  amica  mea  et  tua  dum  comat,  dumque  se 
exornat,  nos  volo 

C c -4 

Tamen  ludere  inter  nos.  strategum  te  facio  huic 
convivio. 

STICHUS. 

Nimium  lepide  in  mentem  venit,  potius  in  sub- 
sellio 

I 

Cynice  accipiemur , quam  in  lectis. 

SAGARINUS. 

Immo  enim  hic  magis  est  dulcius. 

Sed  interim , stratege  noster , cur  hic  cessat  can- 
tharus p 

Vide,  quot  cyathos  bibimus. 

STICHUS. 

Tot,  quot  digiti  sunt  tibi  in  manu. 

Cantio  est  Graeca : n Trini  irivw , n rpta , 'y\  fxij  tit- 

T apx. 

SAGARINUS. 

Tibi  propino  decem : affunde  tibi  tute  inde,  si 
sapis. 

Bene  vos , bene  nos , bene  te , bene  me  , bene 
nostram  etiam  Stephanium. 

STICHUS. 

Bibe,  si  bibis. 

SAGARINUS. 

Non  mora  erit  apud  me. 

STICHUS. 

Edepol  convivi  sat  est, 

Modo  nostra  huc  amica  accedat:  id  abest,  aliud 
nil  abest. 

SAGARINUS.  . 

Lepide  hoc  actum  ’st.  tibi  propino  cantharum: 
vinum  tu  habes. 

Nimis  vellem  aliquid  pulpamenti. 

STICHUS. 

Si  horum  , quae  assunt , poenitet , 

Nihil  est.  tene  aquam. 

SAGARINUS. 

Melius  dicis : nil  moror  cupedia. 

Bibe , tibicen : age , si  quid  agis,  bibendum , her- 
cle,  hoc  est,  ne  nega. 

Quid  hic  fastidis , quod  faciundum  vides  esse  ti- 
bi? quin  bibis? 

Age,  si  quid  agis:  accipe,  inquam,  non  hoc  in- 
pendet  publicum. 

Haud  tuum  istuc  est  te  vereri,  eripe  ex  ore  tibias. 

STICHUS. 

Ubi  illic  biberit , vel  servato  meum  modum  , 
vel  tu  dato. 

4 

Nolo  ego  nos  pro  summo  bibere,  nulli  releri- 
mus  postea : 

Namque  edepol , quamvis  desubito  vel  cadus 

vorti  potest.  . < 

SAGARINUS. 

Quid  igitur  ? quamquam  gravatus  fuisti , non  no- 
cuit tamen. 

Age  , tibicen , quando  bibisti , refer  ad  labias 
tibias , 

Suffla  celeriter  tibi  buccas,  quasi  proserpens  bestia. 

Agedum , Stiche ; uter  demutassit , poculo  mul- 
tabitur. 

STICHUS. 

Bonum  jus  dicis,  inpetrare  oportet,  quia  aequom 
postulas. 

Age,  ergo  observa:  si  peccassis,  multam  hic  reti- 
nebo illico. 

SAGARINUS. 

Optumum  atque  aequissumum  oras. 

STICHUS. 

Hem  tibi  hoc  primum  omnium. 

Haec  facetia  ’st , amare  inter  se  rivales  duos ; 

Uno  cantharo  potare,  et  unum  scortum  ducere. 

Hoc  memorabil  'st : ego  tu  sum  , tu  es  ego : uni 
animi  sumus: 

Unam  amicam  amamus  ambo:  mecum  ubi  est, 
tecum  'st  tamen. 

Tecum  ubi  autem  est,  mecum  ibi  autem  est: 

- neuter  utri  invidet. 

SAGARINUS. 

Ohe  , jam  satis ! nolo  obcaedes : catuli  ut  lu- 
dunt , nunc  volo. 

Vin’  amicam  huc  evocemus?  ea  saltabit. 

S T I p H U S. 

Censeo. 

SAGARINUS. 

Mea  suavis,  amabilis,  amoena  Stephanium,  ad 
amores  tuos 

Foras  egredere,  satis  mihi  pulchra  es. 

STICHUS. 

At  enim  fmlcherruma. 

SAGARI  N'US. 

Fac  nos  hilaros  hilariores  opera  atque  adventu 
tuo. 

Peregre  advenientes  te  expetimus,  Stephanisci- 
dium , mei  meum , # 

Si  amabilitas  tibi  nostra  placet , si  tibi  ambo  ac- 
cepti sumus. 

S C E N A V. 

STEPHANIUM.  SAGARINUS. 

STICHUS. 

STEPHANIUM. 

^/Ior  E M vobis  geram , meae  deliciae,  nam  ita 
me  Venus  amoena  amet, 

Ut  ego  hic  jamdudum  exissem  simitu  vobiscum 
foras , 

Nisi  me  vobis  exornarem,  nam  ita  est  ingenium 
muliebre , 

Pene  quom  lauta  est , tersa , ornata , ficta  est ; 
infecta  est  tamen. 

Nimioque  sibi  mulier  meretrix  reperit  odium 
ocius 

Sua  inmunditia , quam  in  perpetuom  ut  placeat 
munditia  sua. 

SAGARINUS. 

Nimium  lepide  fabulata  est. 

STICHUS. 

Veneris  mera  est  oratio , 

Sagarine. 

SAGARINUS. 

Quid  est? 

STICHUS. 

Totus  doleo. 
SAGARINUS.  ' 

Totus?  tanto  miserior. 
STEPHANIUM. 

Utrubi  accumbo? 

SAGARINUS. 

Utrubi  tu  vis? 


STEPHANIUM. 

Cum  ambobus  volo : nam  ambos  amo. 
STICHUS. 

Vapulat  peculium : actum  ’st , fugit  hoc  liber- 
tas caput. 

STEPHANIUM. 

Date  mihi  locum , ubi  accumbam , amabo  , siqui- 
dem placeo:  tum  mihi 
Cupio  cum  utroque  mihi  esse  bene. 

STICHUS. 

Dispereo ! 

SAGARINUS. 

Quid  ais  ? 

STICHUS. 

Quid,  ego? 

SAGARINUS.  ' 

Ita  me  Dii  ament , numquam  enim  fiet  hodie  , 
haec  quin  saltet  tamen. 

Age  mulsa  mea ! suavitudo  i salta : saltabo  ego 
simul. 

STICHUS. 

Numquam  edepoi  me  istoc  vinces,  quin  ego  ibi 
pruriam. 

STEPHANIUM. 

Siquidem  mihi  saltandum  ’st , tum  vos  date , bi- 
bat, tibicini. 

S T i c H u s. 

Et  quidem  nobis. 

SAGARINUS.  ' 

Tene,  tibicen,  primum;  postidea  loci 
Si  hoc  eduxeris , proinde  ut  consuetus  antehac , 
celeriter 

Lepidam  et  suavem  cantationem  aliquam  occi- 
pito cinaedicam , 

Ubi  perpruriscamus  usque  ex  unguiculis,  inde 
* huc  aquam.  . 

Tene  tu  hoc , educe : dudum  haud  placuit  potio : 

Nunc  minus  gravate  jam  accipit,  tene  tu.  interiin. 

Meus  oculus , da  mihi  savium , dum  illic  bibit. 

Prostibile  est  autem  stantem  stanti  savium 
Dare  amicum  amicae,  euge  euge ! sic  furi  datur ! 

Quid  igitur?  quamquam  gravatus,  non  nocuit 
tamen. 

Age  , jam  infla  buccas. 

* v 

• • 

' 

' 

I 

STICHUS. 

Nunc  jam  aliquid  suaviter! 
Redde  cantionem  veteri  pro  vino  novam. 
SAGARINUS. 

Oui  Jonicus  aut  cinaedicus,  qui  hoc  tale  facere 
possiet  ? 

Si  istoc  me  vorsu  viceris,  alio  me  provocato  : 
l ac  tu  hoc  modo.* 

STICHUS. 

At  tu  hoc  modo. 

SAGARINUS. 

Babae ! 

STICHUS. 

Tatae ! 

SAGARINUS.  x 

Papae ! 

STICHUS. 

Pax! 

SAGARINUS. 

Nunc  pariter  ambo,  omnes  voco  cinaedos,  contra 
Satis  esse  nobis  non  magis  potis  est , quam  fungo 
imber. 

Intro  hinc  abeamus , nunc  jam  saltatum  satis  pro 
vino  ’st. 

Vos  spectatores,  plaudite,  atque  ite  ad  vos  co- 
missatum. 

DRAMATIS  PERSONAE. 

LUXURIA,) 

> Prologus. 
INOPIA,  ) 

MEGARONIDES,) 

/ senes. 

> CALLICLES,  ) 
IYSITELES,  adolescens. 
PHILTO,  senex. 
LESBONICUS,  adolescejis. 
STASIMUS  , servus. 
CHARMIDES  , senex. 
SYCOPHANTA. 

ARGUMENTUM 

( Ut  quibusdam  videtur  ) 

PAISCIANL 

THESAURUM  abstrusum  abiens  peregre  Charmides , 
Remque  omnem  amico  Callicli  mandat  suo. 

Istoc  absente  male  rem  perdit  Jilius. 

Nam  et  aedis  vendit:  has  mercatur  Callicles. 

Virgo  indotata  soror  istius  poscitur: 

Minus  quo  cum  invidia  ei  det  dotem  Opllicles . 
Mandat,  qui  dicat  aurum  ferre  se  a patre. 

Ut  venit  ad  aedis . huiic  deludit  Charmides 
Senex-,  ut  rediit ; quojus  nubunt  liberi. 

. ALIUD  ARGUMENTUM 

CAMERARII. 

« 

HAEC  fabula  et  elegans  est,  et  exemplum  boni 
ac  fidelis  amici  proponit:  et  abundat  utilibus  sen- 
tentiis. Commendarat  liberos  suos  et  rem  familiarem 
senex,  ad  mercatum  abiens,  amico.  Interea  aliis 
absumtis,  aedes  etiam  paternas  venditurus  erat  fi- 
lius perditus.  In  illis  aedibus  thesaurus  defossus  erat: 
id  quia  senex  is , cujus  fidei  omnia  commissa  fue- 
rant. sciebat,  praemercatur  aedes.  Hoc  nomine  cum 
viale  audiret  vulgo . castigatur  ab  amico  quodam  suo 
Vol.  III.  Dd 

verbis.  Sed  facile  defendit  se , re  explicata.  Peteba- 
tur autem  in  matrimonium  flia  absentis  senis  ab  . 
adulescente  nobili  et  divite:  cui  quaerunt  duo  senes , 
quomodo  dotem  dare  possint , cum  non  vellent  the- 
saurum indicare.  Et  devenitur  ad  fallaciam  hanc , 
iit  allegent  quendam * qui  quasi  m patre  virginis  ad- 
veniat, et  aureos  Philippos  CIO  afferat.  Hunc  forte 
1 rediens  ante  aedes  convenit  ille  senex  pater  virginis , 

et  ignarus  omnium , quid  rei  sit , miratur.  Idem  co- 
gnoscit amicum  suum  emisse  aedes , et  fert  inique.  ' 
Et ul  mox  omnibus  exploratis,  et  fidem  illius  collau- 
dat, et  fliam  adolescenti  illi , cui  erat  desponsa , 
tradit;  et  fdfo  ignoscit. 


4. 


4^9 

PROLOGUS. 

LUXURIA  et  INOPIA. 


LUXURIA. 

Sequere  me,  mea  gnata,  ut  munus  funga- 
ris tuum. 

INOPIA. 

Sequor : sed  finem  fore  quem  dicam , nescio. 

LUXURIA. 

Adest,  hem!  illae  sunt  aedes:  i intro  nunc  iam. 

Nunc,  ne  quis  erret  vostrum , paucis  in  viam 

Deducam,  siquidem  operam  dare  promittitis. 

Nunc  primum  igitur,  quae  ego  sim,  et  quae  illa 
haec  siet, 

Huc  quae  abiit  intro  , dicam  , si  animum  ad- 
vortitis. 

Primum  mihi  Plautus  nomen  Luxuriae  indidit: 

Tum  hanc  mihi  gnatam  esse  voluit  Inopiam. 

Sed  ea  huc  quid  introierit  inpulsu  meo, 

Accipite,  et  date  vacivas  auris,  dum  eloquor. 

Adulescens  quidam  ’st , qui  in  hisce  habitat  ae- 
dibus : 


Is  rem  paternam  me  adjutrice  perdidit. 
Quoniam  ei , qui  me  aleret , nil  video  esse  re* 
liqui , 

^20  PROLOGUS. 

Dedi  meam  gnatam,  quicum  aetatem  exigat. 
Sed  de  argumento  ne  exspectetis  Fabulae. 
Senes  qui  huc  venient , hi  rem  vobis  aperient. 
Huic  nomen  Graece  est  Thesauro  Fabulae: 
Philemo  scribsit , Plautus  vortit  barbare  : 
Nomen  Trinummo  fecit,  nunc  hoc  vos  rogat , 
Ut  liceat  possidere  hanc  nomen  Fabulam. 
Tantum  ’st.  valete  , adeste  cum  silentio. 


/ 

ACTUS  PRIMUS. 

S C E N A I. 

M E G A R O N I D £ S. 

_N^e  amicum  castigare  ob  meritam  noxiam, 
Inmune  est  facinus;  verum  in  aetate  utile 
Et  conducibile,  nam  ego  amicum  hodie  meum 
Concastigabo  pro  conmerita  noxia. 

Invitus,  ni  me  id  invitet  ut  faciam  fides. 

Nam  hic  nimium  morbus  mores  invasit  bonos, 
Ita  plerique  omnes  jam  sunt  intermortui. 

Sed  dum  illi  aegrotapt , interim  mores  mali, 
Quasi  herba  inrigua , succrevere  uberrume. 
Neque  quidquam  hic  vile  nunc  est , nisi  mores 
mali. 

Eorum  licet  jam  messem  metere  maxumam, 
Nimioque  hic  pluris  pauciorum  gratiam 
Faciunt  pars  hominum , quain  id , quod  prosit 
pluribus. 

Ita  vincunt  illud  conducibile  gratiae ; 

Quae  in  rebus  multis  obstant,  odiosaeque  sunt, 
Remoramque  faciunt  rei  privatae  et  publicae. 

S C E N A I I. 

CALLICLES , MEGARON  IDES. 
CALLICLES. 

T i arem  corona  nostrum  decorari  volo. 

« 

Uxor  ! venerare;  ut  nobis  haec  habitatio 
Bona , fausta  , felix , fortunataque  eveniat ; 
Teque  ut  quam  prirrmm  possim , videam  emor- 
tuam. 

MEGARONIDES. 

Hic  ille  est , senecta  aetate  qui  factu  ’st  puer  , 
Qui  admisit  in  se  culpam  castigabilem. 

Aggrediar  hominem. 

CALLICLES. 

Quoja  vox  prope  me  sonat? 
MEGARONIDES. 

Tui  benevolentis,  si  ita  es,  ut  ego  volo: 

Sin  aliter  es , inimici  atque  irati  tibi. 

s CALLICLES. 

O amice,  salve,  atque  aequalis!  ut  vales, 
Megaronides  ? 

MEGARONIDES. 

Et  tu  edepol  salve,  Callicles. 
Valen’  ? valuistin’  ? 

, CALLICLES. 

Valeo,  et  valui  rectius. 
MEGARONIDES. 

Quid  agit  tua  uxor  ? ut  valet  ? 

CALLICLES. 

Plusquam  ego  volo. 
MEGARONIDES. 

Bene  hercle  est,  illam  tibi  bene  valere  et  vivere. 
CALLICLES. 

Credo  hercle  te  gaudere , si  quid  mihi  mali  est. 

MEGARONIDES. 

Omnibus  amicis  quod  mihi  est,  cupio  esse  idem. 

CALLICLES. 

Eho,  tua  uxor  quid  agit? 

MEGARONIDES. 

. Inmortalis  est. 

Vivit,  victuraque  est. 

CALLICLES. 

Bene  hercle  nuntias  , 

Deosque  oro  , ut  vitae  tuae  superstes  suppetat. 

• , MEGARONIDES. 

Dum  quidem  hercle  tccum  nupta  sit , sane  velim. 
CALLICLES. 

Vin’  conmutemus  ? tuam  ego  ducam,  et  tu  meam? 
Jaxo  haud  tantillum  dederis  verborum  mihi. 

MEGARONIDES. 

Namque  enim  tu , credo , mihi  inprudenti  ob- 
repseris. 

CALLICLES. 

Nae  tu  hercle  faxo  haud  scies,  quam  rem  egeris. 

M E G A R O N I'  D E S. 

Habeas , ut  nactus : nota  mala  res , optuma  ’st. 
Nam  ego  nunc  si  ignotam  capiam , quid  agam , 
nesciam. 

CALLICLES. 

Edepol , proinde  ut  bene  vivitur , diu  vivitur. 

MEGARONIDES. 

Sed  hoc  animum  advorte , atque  aufer  ridicu- 
laria : 

Nani  ego  dedita  opera  huc  ad  te  advenio. 

TRINUMMUS. 

CALLICLES. 


Malis 


' Quid  venis? 

MEGARO  N IDES, 
te  ut  verbis  multis  multum  objurgitem. 


CALLICLES. 

Men’  ? 


MEGARONIDES. 

Num  quis  est  hic  alius  praeter  me  atque  te? 
CALLICLES. 

Nemo  est. 

MEGARONIDES. 

Quid  igitur  rogitas,  tene  objurgitem' 
Nisi  tute  mihi  ’me  censes  dicturum  male. 

Nam  si  in  te  aegrotant  artes  antiquae  tuae , 

Sive  inmutare  vis  ingenium 'moribus, 

Aut  si  demutant  mores  ingenium  tuum , 

Neque  eos  antiquos  servas , ast  captas  novos , 
Omnibus  amicis  morbum  tu  incuties  gravem , 
Ut  te  videre  audireque  aegroti  sient. 

CALLICLES. 

Qui  in  mentem  venit  tibi  istaec  dicta  dicere? 

MEGARONIDES. 

Quia  omnes  bonos  bonasque  accurare  addecet , 
Suspicionem  et  culpam  ut  ab  se  segregent. 

CALLICLES. 

Non  potest  utrumque  fieri. 

MEGARONIDES. 

Quapropter? 

CALLICLES. 

* „ Rogas? 

Ne  admittam  culpam , ego  meo  sum  promus 
pectori : 

Suspicio  est  in  pectore  alieno  sita. 

Nam  nunc  ego  si  te  subripuisse  suspicer 
Jovi  coronam  de  capite,  e Capitolio  , - 
Quod  in  culmine  adstat  summo:  si  id  non  feceris. 
Atque  id  tamen  mihi  lubeat  suspicarier. 

Qui  tu  id  prohibere  me  potes,  ne  suspicer? 

Sed  istuc  negoti  scire  cupio , quidquid  est. 

MEGARONIDES. 

Haben’  tu  amicum  aut  familiarem  quempiam  , 
Quoi  pectus  sapiat? 

CALEICLES. 

Edepol  haud  dicam  dolo; 
Sunt,  quos  scio  esse  amicos:  sunt,  quos  suspicor, 
Quorum  ingenia  atque  animos  non  possum  no- 
scere , 

Ad  amici  partem , an  ad  inimici  perveniant. 
Sed  tu  ex  amicis  certis  mi  es  certissumus. 

Si  quid  scis  me  fecisse  inscite  aut  inprobe , . 

Si  id  me  non  accusas,  tute  ipse  objurgandus  es. 
MEGARONIDES. 

Scio ; 

Et , si  alia  huc  caussa  ad  te  adveni , aequom  po- 
stulas. 

CALLICLES. 

Exspecto,  si  quid  dicas. 

MEGARONIDES.' 

Primumdum  omnium , 
Male  dictitatur  tibi  volgo  in  sermonibus : ‘ * 


TRINUMMUS. 

Turpilucricupidum  te  vocant  cives  tui. 

Tum  autem  sunt  alii , qui  te  vulturium  vocant:  - 

Hostesne  an  cives  comedis , parvipendere. 

Haec  quom  audio  in  te  dicier , excrucior  miser. 
CALLICLES. 

Est,  atque  non  est , mihi  in  manu , Megaronidcs. 
Quin  dicant,  non  est:  merito  ut  ne  dicant,  id  est. 

MEGARONIDES. 

Fuitne  hic  tibi  amicus  Charmides  ? 

CALLICLES. 

' Est , et  fuit. 

Id  ita  esse  ut  credas , rem  tibi  auctorem  dabo. 

Nam  postquam  hic  ejus  rem  confregit  filius , 
Videtque  ipse  ad  paupertatem  protractum  esse  se, 
Suamque  filiam  esse  adultam  virginem  , 

Simul  ejus  matrem,  suamque  uxorem  mortuam r 
Quoniam  hinc  iturus  est  ipse  in  Seleuciam , 

Mihi  conmendavit  virginem  gnatam  suam , 

Et  rem  suam  omnem , et  illum  conrupturh  filium. 
Haec  , si  mihi  inimicus  esset , credo  , haud  cre- 
deret. 


MEGARONIDES. 

Quid  tu  adulescentem , quem  esse  conruptum 
vides, 

Qui  tuae  mandatu  'st  fidei  et  fiduciae  , 

Quin  eum  restituis?  quin  ad  frugem  coruigis? 

Ei  rei  operam  dare  te  fuerat  aliquanto  aequius; 
Si  qui  probiorem  facere  possis , non  uti 
In  eamdem  tute  accederes  infamiam , 
Malumque  ut  ejus  cum  tuo  misceres  malo. 


* 

CALLICLES. 

Ouid  feci  ? 

"V 

MEGARONIDES. 

Quod  homo  nequam. 
CALLICLES. 

Non  istuc  meum  ’st. 
MEGARONIDES. 

Emistin’  de  adulescente  has  aedis  P quid  taces  ? 
Ubi  nunc  tute  habitas. 

CALLICLES. 

Emi , atque  argentum  dedi 
Minas  quadraginta  adulescenti  ipsi  in  manum. 

MEGARONIDES. 

Dedisti  argentum? 

CALLICLES. 

Factum:  neque  facti  piget. 
MEGARONIDES. 

Edepol  fidei  adulescentem  mandatum  malae  ! 
Dedistine  hoc  pacto  ei  gladium , qui  se  occideret  ? 
Quid  secus  est,  aut  quid  interest  dare  te  in  manuS 
Argentum  amanti  homini  adulescenti,  animi  in- 
poti^ 

Qui  exaedificaret  suam  inchoatam  ignaviam? 

CALLICLES. 

Non  ego  illi  argentum  redderem  ? 

MEGARONIDES. 

Non  redderes : 

Neque  de  illo  quidquam  neque  emeres,  neque 
venderes , * 

% 7 f 

Nec , qui  deterior  esset , faceres  copiam. 


Digitized  by  Google 


V.  09 


428  TRINUMMU  S-. 

Inconciliastin’  eum , qui  mandatu  ’st  tibi  ? 

Ille  qui  mandavit , eum  exturbasti  ex  aedibus  ? 
Edepol  mandatum  pulchre , et  curatum  probe ! 
Crede  huic  tute : suam  jam  melius  rem  gesserit. 

CALLICLES. 

Subigis  maledictis  me  tuis , Megaronides  , 

Novo  modo  adeo,  ut  quod  meae  concreditum ’st 
Taciturnitati  clam , fidei  et  fiduciae , 

Ne  enuntiarem  quoiquam , neu  facerem  palam  ; 
Uti  mihi  necesse  sit  jam  id  tibi  concredere. 

MEGARONIDES. 

Mihi  quod  credideris,  sumes,  ubi  posiveris. 

CALLICLES. 
Circumspicedum  te , ne  quis  assit  arbiter 
Nobis:  et  quaeso  identidem  circumspice. 

MEGARONIDES. 

Ausculto , si  quid  dicas. 

CALLICLES. 

Si  taceas,  loquar. 

Quoniam  hinc  est  profectus  peregre  Charmides, 
Thesaurum  mihi  demonstravit  in  hisce  aedibus , 
Hic  in  conclavi  quodam,  sed  circumspice ! 
MEGARONIDES. 

Nemo  est. 

CALLICLES. 

Nummorum  Philippeum  ad  tria  millia. 
Id  solus  solum , per  amicitiam  et  per  fidem , 
Flens  me  obsecravit , suo  ne  gnato  crederem , 
Neve  quoiquam , unde  ad  eum  id  posset  per- 
manascere. 

Nunc  si  ille  huc  salvus  revenit , recidam  suum  sibi. 
Si  quid  eo  fuerit,  certo  illius  filiae, 

Quae  mihi  mandata  est,  habeo  dotem  unde  dem. 
Ut  eam  in  se  dignam  conditionem  conlocem. 

MEGARONIDES. 

Pro  Dii  inmortales ! verbis  paucis  quam  cito 
Alium  fecisti  me!  alius  ad  te  veneram. 

Sed  ut  occepisti , perge  porro  proloqui. 
CALLICLES. 

Quid  tibi  ego  dicam?  qui  illius  sapientiam 
Et  meam  fidelitatem,  et  celata  omnia 
Paene  ille  ignavos  funditus  pessum  dedit. 
MEGARONIDES. 


Quidum  ? 


CALLICLES. 


Quia  rure  dum  sum  ego  unos  sex  dies , 
Me  absente  atque  insciente  , inconsultu  meo , 
Aedis  venales  hasce  inscribit  literis. 

MEGARONIDES. 
Adesurivit  magis , et  inhiavit  acrius 
Lupus,  observavit , dum  dormitarent  canes , 
Gregem  universum  voluit  totum  avortere. 
CALLICLES. 

Fecisset  edepol,  ni  haec  praesensisset  canes. 

• Sed  nunc  rogare  ego  vicissim  te  volo. 

Quid  fuit  officium  meum  me  faceife,  face  sciam. 
Utrum  indicare  me  ei  thesaurum  aequom  fuit , 
Advorsum  quam  ejus  me  obsecravisset  pater ; 
An  ego  alium  dominum  paterer  fieri  hisce  ae- 
dibus? > 


T Fx  I N U M M U S. 


v.  m 


43° 


Qui  emisset,  ejus  essetne  ea  pecunia? 

Emi  egomet  potius  aedis  , argentum  dedi 
Thesauri  caussa,  ut  salvom  amico  traderem. 
Neque  adeo  hasce  emi  mihi , nec  usurae  meae : 
Illi  redemi  rursum:  a me  argentum  dedi, 
llaec  sunt,. seu  recte,  seu  pervorse  facta  sunt: 
Egomet  fecisse  confiteor  , Megaronides. 

Hem  mea  malefacta ! hem  meam  avaritiam  tibi! 
Hascine  me  propter  res  maledicta  differunt? 

MEGARONIDES. 


Pausa  ! vicisti  castigatorem  tuum  : 

Occlusti  linguam  : nihil  est , qui  respondeam. 

• CALLICLES.  f 
Nunc  ego  te  quaeso  , ut  me  opera  et  consilio 
juves , 

Cortmunicesque  hanc  mecum  meam  provinciam. 

ME.GARONIDES. 

Polliceor  operam. 

CALLICLES. 

Ergo  ubi  eris  paulo  post? 
MEGARONIDES. 

„ Domi. 

CALLICLES. 

Numquid  vis?. 

MEGARONIDES. 

Cures  tuam  fidem. 
CALLICLES. 

Fit  sedulo» 

MEGARONIDES. 

Sed  quid  ais? 

CALLICLES. 

Quid  vis? 

*X  * 

• megaronides. 

Ubi  nunc  adulescens  habet? 
CALLICLES. 

Posticulum  hoc  recepit,  quom  aedis  vendidit. 

MEGARONIDES. 

Istuc  volebam  scire,  i sane  nunc  iam. 

Sed  quid  ais? 

CALLICtES. 

Quid  ? 

MEGARONIDES. 

Nunc  virgo  nempe  apud  te  est. 
CALLICLES.  # 

Ita , est : 

Juxtaque  eam  curo  cum  mea. 

MEGARONIDES. 

Recte  facis. 
CALLICLES. 

Num , priusquam  abeo  ,*  me  rogaturus  ? 

MEGARONIDES. 

• Vale. 

Nihil  est  profecto  stultius , neque  stolidius , 
Neque  mendaciloquius  , neque  argutum  magis , 
Neque  confidentiloquius,  neque  .perjurius, 
Quam  urbani  assidui  cives , quos  scurras  vocant. 
Atque  egomet  me  adeo  cum  illis  una  ibidem  traho, 
Qui  illorum  verbis  falsis  acceptor  fui : 

Qui  omnia  se  simulant  scire , nec  quidquam 
sciunt. 

Quod  quisque  in  animo  habet , aut  habituru  ’st , 
sciunt. 

Sciunt  id,  quod  in  aurem  rex  .reginae  dixerit: 
Sciunt,  quod  Juno  fabulata  est  cum  Jove; 
Quae  neque  futura,  neque  sunt,  tamen  illi  sciunt. 
Falson’  an  vero  laudent,  culpent,  quem  velint, 
Non  fl^ci  faciunt ; dum  illud , quod  lubeat , 
sciant. 

Omnes  mortales  hunc  aibant  Calliclem 
Indignum  civitate  hac  esse  et  vivere. 

Bonis  qui  hunc  adulescentem  evortisset  suis, 
ligo  de  eorum  verbis  famigeratorum  inscius 
Prosilui  amicum  castigatum  innoxium. 

Quod  si  exquiratur  usque  ab  stirpe  auctoritas , 
Unde  quidquid  auditum  dicant,  nisi  id  appareat, 
Famigeratori  res  sit  cum  damno  et  malo : 

Hoc  ita  si  fiat , publico  fiat  bono. 

Pauci  sint  faxiin , qui  sciant,  quod  nesciunt, 
Occlusioremque  habeant  stultiloquentiam. 

• 

ACTUS  I I, 

• • 

S C E N A /. 

LYSITEL^S. 

M ULT  AS  res  simitu  in  meo  corde  vorso  j" 
multum  in  cogitando 

Dolorem  indipiscor:  egomet  me  concoquo,  et 
macero  , et  defatigo. 

Magister  mihi  exercitor  animus  hinc  est.  sed  hoc 
non  liquet , 

Nec  satis  cogitatum  ’st , utram  potius  harum  mi- 
hi artem  expetessam , 

Utram  aetati  agundae  arbitrer  firmiorem:  amorin’ 
me , an  rei 

Obsequi  potius  par  siet : utra  in  parte  plus  vo- 
luptatis sit  vitae  , 

Ad  aetatem  agundam  , de  hac  re  mihi  satis  haud 
liquet,  nisi  hoc 

Sic  faciam  opinor : utramque  rem  simul  expu- 
tem : judex  sim , 

Reusque  ad  eam  rem.  ita  faciam ! ita  placet ! 

> omnium  primum  * 

Amoris  artes  eloquar , quemadmodum  expediant, 
numquam 

Amor  quemquam  nisi  cupidum  hominem  postu- 
lat se  in  plagas 

Conjicere:  eos  cupit,  eos  consectatur,  subdole 
blanditur:  ab  re 

Consulit  blandiloquentulus,  harpago,  mendax, 
• cupes,  avarus, 

Elegans,  despoliator,  latebricolarum  hominum 
conruptor , 

Blandus,  inops,  celati  indagator,  nam. qui  ab  eo, 
quod  amat , 

Quam  extemplo  saviis  sagittatis  percussus  est, 
illico  res  foras 

Labitur  , liquitur.  Da  mihi  hoc  , mei  meum , si 
me  amas,  si  audes.  / 

Vol.  111.  . E e 


Ibi  ille  cuculus:  Ocelle  mi,  fiat!  et  istuc,  et  si 
amplius  vis  dari , 

, Dabitur,  ibi  illa  pendentem  ferit : jam  amplius 
orat,  non  sat 

Id  est  mali , ni  amplius  etiam,  quod  ebibit , quod 
comest , 

Quod  facit  sumti.  nox  datur  ? ducitur  familia  tota; 

Vestispicae,  unctor,  auri  custos,  flabelliferae, 
sandaligerulae , 

Cantrices  , cistellatrices , nuntii , renuntii , rapto- 
res panis  et  peni. 

Fit  ipse  , dum  illis  comis  est , inops  amator,  haec 
ego  quom  ago 

Cum  meo  animo , et  recolo , ubi  qui  eget , quam 
preti  sit  parvi;  apage  te, 

Amor : non  places : nihil  te  utor : quamquam  il- 
lud est  dulce,  esse  et  bibere. 

Amor  amara  dat  tibi  satis,  quod  aegre  sit.  fugit 
forum  , fugat  tuos 

Cognatos , fugat  ipse  se  a suo  contuitu. 

Neque  enim  eum  sibi  amicum  volunt  dici,  mille 
modis  amor  ignorandu  ’st : 

Procul  adhibendus  est,  atque  abstinendus,  nam 
qui  in  amorem 

Praecipitavit , pejus  perit , quam  si  saxo  saliat, 
apage  sis , amor  1 

Tuas  res  tibi  habe ! amor , mihi  amicus  ne  fuas 
umquam.  sunt  tamen , 

Quos- miseros  maleque  habeas,  quos  tibi  obno- 
xios fecisti. 

Certum  ’st  ad  frugem  applicare  animum:  quam- 
quam ibi  animo 

Labos  grandis  capitur,  boni  sibi  haec  expetunt, 
rem , fidem  , honorem , 

Gloriam  et  gratiam,  hoc  probis  pretiurti  ’st : eo 
mihi  magis  lubet 

Cum  probis  potius,  quam  cum  inprobis  vivere 
vanidicis. 


S C E N A II. 


P H I L T 0 , LYSITELES. 


P H I L T O. 


UO  illic  homo  foras  se  penetravit  ex  aedibus? 
LYSITELES. 


Pater,  assum. 

Impera  quod  vis : neque  tibi  ero  in  mora , ne- 
que latebrose  me  abs  tuo 

Conspectu  occultabo. 

p H I L T o. 

Feceris  par  tuis  ceteris  factis , patrem 

Tuum  si  percoles,  per  pietatem!  nolo  ego  cum 
inprobis  te  viris, 

Gnate  mi , neque  in  via , neque  in  foro  ullum 
sermonem  exsequi. 

Novi  egp  hoc  seculum , moribus  quibus  sit.  ma- 
' lus  bonum  malum 

Esse  volt , ut  sit  sui  similis  : turbant , miscent 
mores  mali , rapax , 

E e <2. 


\ 

Avarus  , invidus : sacrum  profanum , publicum 
privatum  habent: 

Hiulca  gens,  haec  ego  doleo  : haec  sunt  quae  me 
excruciant. 

Haec  dies  noctesque  tibi  canto , ut  caveas,  quod 
manu  non  queunt 

Tangere , tantum  fas  habent , quo  manus  absti- 
neant : 

Cetera,  rape,  trahe,  fuge,  late,  lacrumas  haec 
mihi , quom  video  , 

Eliciunt , quia  ego  ad  hoc  genus  hominum  du- 
ravi. quin  prius 

Me  ad  plures  penetravi  P nam  hi  mores  majorum 
laudant : 

Eosdem  lutulant , quos  conlaudant.  hisce  ego  te 
artibus  gratiam 

Facio  neu  colas,  neu  inbuas  ingenium,  meo  mo- 
do , et  moribus  vivito 

Anfiquis.  quae  ego  tibi  praecipio  , ea  facito,  nihil 
ego  istos 

Moror  fatuos  mores , et  turbidos,  quibus  boni 
dedecorant  se.. 

Haec  tibi , si  mea  imperia  capesses , multa  bona 
in  pectore  consident. 

LYSITELES. 

Semper  ego  usque  ad  hanc  aetatem  ab  ineunte 
adulescentia , 

*•  ... 

Tuis  servivi  servitutem  imperiis  et  praeceptis, 

pater. 


V 

Pro  ingenio,  ego  me  liberum  esse  ratus  sum : pro 
imperio , tuum. 

Meum  animum  tibi  servitutem  servire , aequom 
censui. 

P H I L T o. 

Qui  homo  cum  animo  inde  ab  ineunte  aetate 
depugnat  suo, 

Utrum  is  itane  esse  mavelit , ut  eum  animus  ae- 
quom censeat. 

An  ita  potius , ut  parentes  eum  esse  et  cognati 
velint : 

Si  animus  hominem  perpulit ; actum  ’st : animo 
servibit , non  sibi. 

Sin  ipse  animum  perpulit ; dum  vivit , victor  vi- 
ctorum cluet. 

Tu  si  animum  vicisti , potius  quam  animus  te,  est 
quod  gaudeas. 

Nimio  satius  est,  ut  opu  ’st,  te  ita  esse,  quam 
ut  animo  lubet. 

Qui  animum  vincunt,  quam  quos  animus,  sem- 
per  probiores  cluent. 
lysitei.es. 

Istaec  ego  mihi  semper  habui  aetati  tegumen- 
tum meae, 

Ne  penetrarem  me  usquam , ubi  esset  damni  con- 
ciliabulum : 

Ne  noctu  irem  obambulatum , neu  suum  adime- 
rem alteri. 

Neu  tibi  aegritudinem,  pater,  parerem,  parsi  se- 
dulo. 


43S  TRINUMMUS.  36 

Sana  tecta  tua  praecepta  usque  habui  mea  mo- 
destia. 

? H I L T O.  ' 

Quid  exprobras?  bene  quod  fecisti,  tibi  fecisti, 
non  mihi. 

Mihi  quidem  aetas  acta  est  ferme : tua  istuc  re- 
fert maxume. 

\ 

Is  probus  est , quem  poenitet , quam  sit  probus 
et  frugi  bonae. 

Qui  ipsus  sibi  satis  placet , nec  probus  est , nec 
frugi  bonae. 

Benefacta  benefactis  aliis  pertegito , ne  perpluant. 

Qui  ipsus  se  contemnit,  in  eo  est  indoles  industriae. 

LYSITELES. 

Ob  eam  rem  haec , pater , autumavi : quia  res 
quaedam  ’st , quam  volo 

Ego  me  abs  te  exorare. 

P H I L T O. 

Quid  id  est  ? veniam  jam  dare  gestio. 

LYSITELES. 

Adulescenti  huic  genere  summo,  amico  atque 
✓ aequali  meo  , • ■ 

Minus  qui  caute  et  cogitate  suam  rem  tractavit, 
pater , 

Bene  volo  ego  illi  facere , si  tu  non  nevis. 

p H 1 L T o. 

Nempe  de  tuo. 

, LYSITELES. 

De  meo : nam  quod  tuum  ’st , meum  ’st : omne 
meum  ’st  autem  tuum. 

P H I L T O. ' 

Quid  is,  egetne? 

LYSITEEES. 

Eget. 

P H I L T O. 

Habuitne  rem  ? 
EYSITELES. 

Habuit. 

P H I E T O. 

Qui  eam  perdidit? 

Publicisne  affinis  fuit , an  maritumis  negotiis  ? 
Mercaturamne  , an  venales  habuit , ubi  rem  per- 
didit ? 

EYSITELES. 

Nihil  istorum. 

P H I L T O. 

Quid  igitur? 

EYSITELES. 

Per  comitatem  edepol,  pater. 
Praeterea  aliquantum  animi  caussa  in  deliciis  dis- 
perdidit. 

P H I E T O. 

Edepol  hominem  praedicatum  ferme  familiariter. 
Qui  quidem  nusquam  per  virtutem  rem  confre- 
git , atque  eget , 

Nil  moror  eum  tibi  esse  amicum  cum  ejusmodi 
. virtutibus. 

LYSITELES. 

Quia  sine  omni  malitia  est , tolerare  egestatem 
eius  volo. 

E e 4 


i 

P H I L T O. 

De  mendico  male  meretur , qui  ei  dat  quod  edit, 
aut  quod  bibat. 

Nam  et  illud  quod  dat,  perdit,  et  illi  producit 
vitam  ad  miseriam. 

Non  eo  hoc  dico , quin , quae  tu  vis , ego  ve- 
lim , et  faciam  lubens : 

Sed  ego  hoc  verbum  quom  illi  cuidam  dico, 
praemonstro  tibi , 

Ut  ita  te  aliorum  miserescat,  ne  tui  alios  mise- 
reat. 

. LYSITELES. 

Deserere  illum , et  dejuvare  in  rebus  advorsis 
pudet. 

, P H I L T o. 

Pol  pudere  quam  pigere  praestat , totidem  literis. 

LYSITELES. 

Edepol , Deum  virtute  dicam  , pater , et  majo- 
rum , et  tua , 

Multa  bona  bene  parta  habemus,  bene  si  amico 
feceris , 

Ne  pigeat  fecisse:  ut  potius  pudeat,  si  non  feceris. 

P H I L T O. 

De  magnis  divitiis  si  quid  demas,  plus  fit,  an 
minus  P 

LYSITELES. 

Minus , pater,  sed  civi  inmunifico  scis  quid  can- 
tari solet? 

Quod  habes,  ne  habeas:  et  illud  quod  nunc  non 
habes , habeas  malum  : 

Quandoquidem  nec  tibi  bene  esse  potes  pati , nec 
alteri. 

P H I L T O. 

Scio  equidem  istuc  ita  solere  fieri,  verum , gna- 
te mi , 

Is  est  inmunis,  quoi  nihil  est,  qui  munus  fun- 
gatur suum. 

LYSITELES. 

Deum  virtute  habemus , et  qui  nosmet  utamur , 
pater , 

Et  aliis  qui  comitati  simus  benevolentibus. 

P H I L T O. 

Non  edepol  tibi  pernegare  possum  quidquam , 
quod  velis. 

Quojus  egestatem  tolerare  vis?  loquere  audacter 
patri. 

LYSITELES. 

Lesbonico  huic  adulescenti,  Charmidae  filio, 

Qyi  illic  habitat. 

P H I L T O. 

Qui  comedit  quod  fuit , quod  non  fuit  ? 

LYSITELES. 

Ne  opprobra , pater,  multa  eveniunt  homini , 
quae  volt,  quae  nevolt. 

P H I L T o. 

Agedum , eloquere,  quid  dare  illi  nunc  vis  ? 

LYSITELES. 

Nihil  quidquam  , pater. 

Sapientiae  aetas  condimentum  'st : sapiens  aetati 
cibus  est. 

P H I L T O. 

Mentire , edepol , gnate!  atque  id  nunc  facis  haud 
consuetudine. 

Nam  sapiens  quidem  pol  ipse  fingit  fortunam 
sibi. 

Eo  ne  multa  quae  nevolt  eveniunt , nisi  fictor 
malus  siet. 

Multa  est  opera  opus  ficturae  , qui  se  fictorem 
probum 

Vitae  agendae  esse  expetit. 

lysiteles. 

Sed  hic  admodum  adulescentulus. 

p H 1 L T o. 

Non  aetate , verum  ingenio  adipiscitur  sapientia. 

LYSITELES. 

Tu  modo  ne  me  prohibeas  accipere,  si  quid  det 
mihi. 

P H I L T O. 

An  eo  egestatem  ejus  tolerabis  , si  quid  ab  illo 
acceperis? 

LYSITELES. 

Eo,  pater. 

P H I L T O. 

Pol  ego  istam  volo  me  rationem  edoceas. 
LYSITELES. 

Licet. 

Scin’  tu  illum  quo  genere  gnatus  sit  ? 

p H I L T o. 

Scio,  apprime  probo. 

LYSITELES. 

Soror  illi  est  adulta  virgo  grandis:  eam  cupio, 
pater , 

Ducere  uxorem. 

p H i L T o. 

Sine  do,te? 

LYSITELES. 

Sine  dote. 

P H I L T O. 

Uxorem? 

LYSITELES. 

Ita. 

Tua  re  salva,  hoc  pacto  ab  illo  inibis  summam 
gratiam : 

O 

Neque  commodius  ullo  pacto  ei  poteris  auxi- 
liarier. 

P H I L T o. 

Egone  indotatam  te  uxorem  ut  patiar? 

LYSITELES. 

Patiundum  ’st , pater  ! 

Et  eo  pacto  addideris  nostrae  lepidam  famam 
familiae. 

P H I L T O. 

Multa  ego  possum  docta  dicta , et  quamvis  fa- 
cunde loqui : 

Historiam  veterem  atque  antiquam  haec  mea  se- 
nectus sustinet. 

Verum  ego  quando  te  et  amicitiam  et  gratiam  in 
nostram  domum 

Video  allicere,  etsi  advorsatus  tibi  fari,  istac  judico. 

Tibi  permitto  , posce , duce. 

LYSITELES. 

Dii  te  servassint  mihi. 

Sed  adde  ad  istam  gratiam  unum. 

P H I L T O. 

Quid  id  est  autem  unum? 
LYSITELES. 

Eloquar. 

Tute  ad  eum  adeas,  tute  concilies , tute  poscas. 

P H I L T O. 

Eccere. 

LYSITELES. 

Nimio  citius  transiges : firmum  omne  erit , quod 
tu  egeris. 

Gravius  erit  tuum  unum  verbum  ad  eam  rem , 

1 

quam  centum  mea. 

P H I L T O.  j 

Ecce  autem  in  benignitate  hoc  reperi  negotium. 
Dabitur  opera. 

LYSITELES. 

Lepidus  vivis,  hae  sunt  aedes : hic  habet. 
Lesbonico  est  nomen : age , rem  cura : ego  te 
opperiar  domi. 

S C E N A III. 

P H I L T O.  , 

!N^on  optuma  haec  sunt,  neque  ut  ego  aequom 
censeo. 

Verum  meliora  sunt,  quam  quae  deterruma. 
Sed  hoc  unum  consolatur  me  atque  animum 
meum , 

Quia,  qui  nihil  aliud,  nisi  quod  sibi  soli  placet. 
Consulit  advorsum  filium  , nugas  agit : 

Miser  ex  animo  fit:  factius  nihilo  facit.  , 
Suae  senectuti  is  acriorem  hiemem  parat , 
Quom  illanc  inportunam  tempestatem  conciet. 
Sed  aperiuntur  aedes , quo  ibam : commode 
Ipse  exit  Lesbonicus  cum  servo  foras. 

'S  C E N A I V. 

ZESJ30NICUS.  STASI  MUS, 
P H I L T 0. 

LESBONICUS. 

M INUS  quindecim  dies  sunt , quom  pro  hisce 
aedibus  * 

Minas  quadraginta  accepisti  a Callide. 

Estne  hoc  quod  dico , Stasime  ? 

STASIMUS. 

Quom  considero , 

Meminisse  videor  fieri. 

LESBONICUS.. 

Quid  factum  ’st  eo? 
STASIMUS. 

Comesum , expotum,  exutum , elotum  in  balneis. 
Piscator , pistor  abstulit , lanii , coqui , 


T R I N U M M U S.  , 

Olitores,  myropolae,  aucupes,  confit  cito, 
(^uam  si  tu  objicias  formicis  papaverem. 
LESBONICUS. 

Minus  bercle  in  hisce  rebus  sumtum  ’st  sex  minis. 

S T A S X M U S. 

Ouitl , quod  dedisti  scortis  ? 

LESBONICUS. 

Ibidem  una  traho. 
S T A S I M U S. 

Ouid,  quod  ego  defraudavi? 

LESBONICUS.* 

Hem ! ista  ratio  maxuma  est. 
STASIMUS. 

Non  tibi  illud  apparere , si  sumas , potest : 

Nisi  tu  inmortale  rere  esse  argentum  tibi. 

Sero,  atque  stulte,  prius  quod  cautum  oportuit, 
Postquam  comedit  rem  , post  rationem  putat. 

LESBONICl/s. 

Nequaquam  argenti  rdtio  conparet  tamen. 
STASIMUS. 

Ratio  quidem, hercle,  apparet,  argentum  ci^erau. 
Minas  quadraginta  accepisti  a Callide , • 

Et  ille  aedis  abs  te  accepit  mancupio.  - 
LESBONICUS. 

Admodum. 

P H I L T O.  * 

Pol , opinor , affinis  noster  aedis  vendidit. 

Pater  quom  peregre  veniet , in  porta  est  locus , 
Nisi  forte  in  ventrem  filio  conrepserit. 


Digitized  by  GoogI 


V.  23 


ACTUS  II.  S C.  IV. 


417 


STASIMUS. 

Trapezitae  mille  drachumarum  Olympicum , 
Quas  de  ratione  debuisti,  redditae. 

LESBONICUS. 

Nempe  quas  spopondi. 

STASIMUS. 

Immo,  quas  dependi,  inquito. 
Quas  sponsione  pronuper  tu  exactus  es 
Pro  illo  adulescente,  quem  tu  aibas  esse  divitem. 

LESBONICUS. 

Factum. 

STASIMUS. 

Ut  quidem  illud  perierit. 

LESBONICUS. 

Factum  id  quoque  est. 
Nam  nunc  eum  vidi  miserum,  et  me  ejus  mise- 
ritum ’st. 

STASIMUS. 

Miseret  te  aliorum,  tui  te  nec  miseret , nec  pudet. 

PHILTO. 

Tempus  adeundi  est. 

LRSBONICUS. 

Estne  hic  Philto,  qui  advenit? 
Is , hercle , est  ipsus. 

STASIMUS. 

Edepol  nae  ego  istum  velim 
Meum  fieri  servom  cum  suo  peculio. 

PHILTO. 

Herum  atque  servom  plurimum  Philto  jubet 
Salvere  , Lesbonicum  et  Stasimum. 

LESBONICUS. 

Dii  duint 

Tibi,  Pliilto,  quaecumque  optes,  quid  agit  filius? 
P H I L T O. 

Bene  volt  tibi. 

LESBONICUS. 

Edepol  mutuom  mecum  facit. 
STASIMUS. 

Nequam  illud  verbum  'st , Bene  volt , nisi  qui 
bene  facit. 

,Ego  quoque  volo  esse  liber;  nequidquam  volo: 
Ilie  postulet  frugi  esse;  nugas  postulet. 

P H I L T O. 

Meus  gnatus  ny  ad  te  misit,  inter  se  atque  vos 
Affinitatem  ut  conciliarem  et  gratiam. 

Tuam  volt  sororem  ducere  uxorem,  et  mihi 
Sententia  eadem  ’st,  et  volo. 

LESBONICUS. 

Hau!  nosco  tuum: 

Bonis  tuis  rebus  meas  res  inrides  mala^. 

‘ P H I L T O. 

Homo  ego  sum,  homo  tu  es:  ita  me  amabit  Jup- 
piter ! 

Neque  te  derisum  veni , neque  dignum  puto. 
Verum  hoc,  ut  dixi,  meus  me  oravit  filius, 

Ut  tuam  sororem  poscerem  uxorem  sibi. 

LESBONICUS. 

Mearum  rerum  me  novisse  aequom  'st  ordinem. 
Cum  vostris  nosrra  non  est  aequa  factio. 
Affinitatem  vobis  aliam  quaerite. 


Digitized  by 


V.  53 


ACTUS  II.  S C.  IV. 


419 


S T A S I M U S. 

Satin’  tu  sanus  mentis  aut  animi  tui , 

Qui  conditionem  hanc  repudies  ? nam  illum  tibi 
Ferentarium  esse  amicum  inventum  intellego. 

LESBONICUS. 

Abin’  hinc  dierecte  P 

STASIMUS. 

Si  hercle  ire  occipiam , vetes. 
LESBONICUS. 

Nisi  quid  me  aliud  vis , Philto , respondi  tibi, 
p H i L T o. 

Benigniorem  , Lesbonice  , te  mihi , 

Quam  nunc  experior  esse,  confido  fore: 

Nam  et  stulte  facere,  et  stulte  fabularier, 
Utrumque,  Lesbonice,  in  aetate  haud  bonum  ’st. 

STASIMUS. 

Verum , hercle , hic  dicit. 

LESBONICUS. 

Oculum  ego  effodiam  tibi, 

Si  verbum  addideris. 


STASIMUS. 


Hercle  quin  dicam  tamen. 
Nam  si  sic  nqn  licebit , luscus  dixero. 

PHILTO. 

Ita  tu  nunc  dicis  non  esse  aequiparabiles 
Vostras  cum  nostris  factiones  atque  opes? 
LESBONICUS. 

Dico. 


PHILTO. 


Quid  ? nunc  si  in  aedem  ad  coenam  veneris , 
VoL  III.  F f 

Atque  ibi  opulentus  tibi  par  forte  ut  venerit, 
Apposita  sit  coena , popularem  quam  vocant , 

Si  illi  congestae  sint  epulae  a clientibus  , 

Si  quid  tibi  placeat , quod  illi  congestum  siet , 
Edisne,  an  incoenatus  cum  opulento  accubes? 

LESBONICUS. 

Edim,  nisi  ille  vetet. 

STASIMUS. 

At  pol  ego , etiamsi  vetet , 
Edim , atque  ambabus  malis  expletis  vorem  : 
Et' quod  illi  placeat,  praeripiam  potissumum; 
Neque  illi  concedam  quidquam  de  vita  mea. 
Verecundari  neminem  apud  mensam  decet , 
Nam  ibi  de  divinis  atque  humanis  cernitur. 

P H I L T O. 

Rem  fabulare. 

STASIMUS. 

Non  tibi  dicam  dolo  : 

Decedam  ego  illi  de  via , de  semita , 

De  honore  populi : verum  quod  ad  ventrem  ad- 
tinet , 

Non  herde  hoc  longe,  nisi  me  pugnis  vicerit. 
Coena  Jiac  annona  est  sine  sacris  hereditas. 

P H I L T O. 

Semper  tu  hoc  facito , Lesbonice  , cogites , 

Id  optumum  esse,  tute  uti  sis  optumus  : 

Si  id  nequeas , saltem  ut  optumis  sis  proxumus. 
Nunc  conditionem  hanc , quam  ego  fero  , et 
quam  abs  te  peto , 

Dare  atque  accipere  , Lesbonice , te  volo. 

Dei  divites  sunt , Deos  decent  opulentiae 
Et  factiones,  verum  nos  homunculi 
Salillum  animae : qui  quom  extemplo  amisimus , 
Aequo  mendicus  atque  ille  opulentissumus 
Censetur  censu  ad  Acherontem  mortuus. 

S T A S I M U S. 

Mirum,  ni  tu  illuc  tecum  divitias  feras, 

Ubi  mortuus  sis , ita  sis , ut  nomen  cluet. 
PHILTO. 

Nunc  ut  scjas  hic  factiones  atque  opes 
Non  esse,  neque  nos  tuam  neglegere  gratiam, 
Sine  dote  posco  tuam  sororem  filio. 

Quae  res  bene  vortat ! habeon’  pactam  ? quid 
taces  ? 

S T A s i M u S. 

Pro  Dii  inmortal^s,  conditionem  quojusmodi! 

P H I L T O. 

Quin  fabulare.  Dii  bene  vortant ! spondeo. 
STASIMUS. 

Eheu ! ubi  usus  nihil  erat  dicto  , Spondeo 
Dicebat:  nunc  hic,  quom  opus  est,  non  quit 
dicere. 

LESBONICUS. 

Quom  affinitate  vostra  me  arbitramini 
t)ignum , habeo  vobis , Philto , magnam  gratiam. 
Sed  etsi  hercle  graviter  cecidit  stultitia  mea, 
Philto ; est  ager  sub  urbe  hic  nobis , eum  dabo 
Dotem  sorori:  nam  is  de  stultitia  mea 
Solus  superfit  praeter  vitam  reliquus. 

P H I L T O.  4 

Profecto  dotem  nil  moror. 

LESBONICUS. 

Certum  ’st  dare. 
STASIMUS. 

Nostramne  vis  nutricem , here , quae  nos  educat , 
Abalienare  a nobis?  cave  sis  feceris. 

Quid  edemus  nosmet  postea? 

LESBONICUS. 

Etiam  tu  taces? 

Tibi  ego  rationem  reddam? 

STASIMUS. 

Plane  periimus, 
Nisi  quid  ego  conminiscor.  Pliilto,  te  volo.'' 

P H I L T O. 

Si  quid  vis , Stasime.  , 

STASIMUS. 

Huc  concede  aliquantum. 

P H I L T O. 

Licet. 

STASIMUS. 

Arcano  tibi  ego  hoc  dico,  ne  ille  ex  te  sciat, 
Neve  alius  quisquam. 

P H I L T O. 

Crede  audacter,  quid  lube^ 
STASIMUS. 

Per  Deos  atque  homines  dico , ne  tu  illune  agrum 
Tuum  siris  umquam  fieri,  neque  gnati  tui. 

£i  rei  argumentum  dicam. 

P H I L T O. 

Audire  edepol  lubet. 
STASIMUS. 

Primum  omnium , olim  terra  quom  proscinditur, 
In  quinto  quoque  sulco  moriuntur  boves. 

P H I L T O. 

Apage! 

STASIMUS. 

Acherontis  ostium  in  nostro’st  agro. 

Tum  vinum , priusquam  coactum  ’st , pendet  pu- 
tidum. 

LESBONICUS. 

Consuadet  homini , credo  , etsi  scelestus  est ; 

At  mihi  infidelis  non  est. 

STASIMUS. 

Audi  cetera. 

Post  id , frumenti  quom  alibi  messis  maxuma  ’st, 
Tribus  tantis  illi  minus  redit , quam  obseveris, 
p H i L t o. 

Hem ! istic  oportet  obseri  mores  malos , 

Si  in  obserendo  possint  interfieri. 

STASIMUS. 

Neque  umquam  quisquam  est,  quojus  ille  ager 
fuit , 

Quin  pessume  ei  res  vorterit , quojum  fuit. 

Alii  exsulatum  abierunt , alii  emortui , 

Alii  se  suspendere,  hem!  nunc  hic,  quojus  est, 
Ut  ad  incitas  redactus! 

p H I L T O. 

Apage  a me  istum  agrum ! 

Ff  3 


- . Digitized  by  Google 


t 

TRINUMMUS.  v.  137 
STASIMUS. 

.Magis  apage  dicas,  si  omnia  a me  audiveris. 

Nam  fulguritae  sunt  hic  altenlae  arbores. 

Sues  moriuntur  angina  acerrume. 

Oves  scabrae  sunt,  tam  glabrae,  hem!  quam  haec 
est  manus. 

Tum  autem  Syrorum  , genus  quod  patientissu- 
mum  ’st 

Hominum , nemo  exstat , qui  ibi  sex  menses  vi- 
xerit : 

Ita  cuncti  solstitiali  morbo  decidunt. 

I 

F H I L T O. 

Credo  ego  istuc , Stasime  , ita  esse : sed  Campas 
genus 

Multo  Syrorum  jam  antidit  patientia. 

Sed  iste  est  ager  profecto,  ut  te  audivi  loqui. 
Malos  in  quem  omnis  publice  mitti  decet. 
Sicut  fortunatorum  memorant  insulas , 

Quo  cuncti , qui  aetatem  egerunt  caste  suam , 
Conveniant,  contra  istoc  detrudi  maleficos 
Aequom  videtur , qui  quidem  istius  sit  modi. 

STASIMUS. 

Hospitium  ’st  calamitatis,  quid  verbis  opu’st? 
Quamvis  malam  rem  quaerens,  illic  reperias. 

P H I L T O. 

At  tu  hercle  et  illi  et  alibi. 

STASIMUS. 

Cave  sis  dixeris. 

Me  tibi  dixisse  hoc. 

P H I L T O. 

Dixisti  arcano  satis. 
STASIMUS. 

Quin  hic  quidem  cupit  illum  ab  sese  abalienarier ; 
Si  quidem  reperire  posset,  quojus  os  sublinat. 

P H I L T O. 

Meus  quidem  hercle  numquam  fiet. 

STASIMUS. 

Si  sapies  quidem. 
Lepide  hercle  de  agro  ego  hunc  senem  deterrui: 
Nam  qui  vivamus , nihil  est , si  illum  amiserit. 

P H I L T O. 

Redeo  ad  te,  Lesbonice. 

LESBONICUS. 

Dic  sodes  mihi , 

"Quid  hic  locutus  tecum? 

P H I L T O. 

Quid  censes?  homo’st; 
Volt  fieri  liber : verum , quod  det , non  habet. 
LESBONICUS. 

Et  ego  esse  locuples , verum  nequidquam  volo. 
STASIMUS. 

Licitum,  si  velles:  nunc,  quoniam  nihil  est,  non 
licet. 

LESBONICUS. 

Quid  tecum,  Stasime? 

STASIMUS. 

De  istoc  quod  dixisti  modo , 
Si  antea  voluisses,  esses:  nunc  sero  cupis. 

P H I L T O. 

De  dote  mecum  convenire  nihil  potes: 

Quid  tibi  lubet,  tute  agito  cutn  nato  meo. 
Nunc  tuam  sororem  filio  posco  meo. 

Quae  res  bene  vortat.  quid  nunc?  etiam  consulis. 
LESBONICUS. 

Quid  istic  ? quando  ita  vis , Dii  bene  vortant ! 
spondeo. 

P H I L T o. 

Numquam  edepol  quoiquamtam  exspectatus  filius 
Natus , quam  est  illud  Spondeo  natum  mihi. 

STASIMUS. 

Dii  fortunabunt  vostra  consilia ! 

P H I L T O. 

Ita  volo. 

LESBONICUS. 

Sed , Stasime , abi  huc  ad  meam  sororem : ad 
Calliclem  : 

Dic  hoc  negoti  quomodo  actum  ’st. 

STASIMUS. 

Ibitur. 

LESBONICUS. 

Et  gratulator  meae  sorori. 

STASIMUS. 

Scilicet ! 

P H I L T O. 

I hac  , Lesbonice , mecum , ut  coram  nuptiis 
Dies  constituatur : eadem  haec  confirmabimus. 

LE  SBONICUS. 

Tu  istuc  cura  , quod  jussi,  ego  jam  hic  ero. 


Digitized  by  Google 


457 


v.  i82  A C T U S II.  SC.  IV. 

Dic  Callidi,  me  ut  conveniat. 

STASIMUS. 

Quin  tu  i modo. 
LESBONICUS. 

De  dote  ut  videat , quid  opus  sit  facto. 

STASIMUS. 

I modo. 

LESB  ONICUS. 

Nam  certum ’st  me  sine  dote  haud  dare. 
STASIMUS. 

Quin  tu  i modo. 

LESBONICUS. 

Neque  enim  illi  damno  umquam  esse  patiar. 
STASIMUS. 

Abi  modo! 

LESBONICUS. 

Meam  neglegentiam. 

STASIMUS.  * 

I modo! 

LESB  ONICUS. 

O pater ! 

Aequom  videtur,  quin  quod  peccarim. 

STASIMUS. 

I modo ! 

LESBONICUS. 

Potissumum  mihi  id  obsit. 

STASIMUS. 

I modo ! 
LESBONICUS. 

O pater! 

En  umquam  aspiciam  te  ? 

STASIMUS. 

Imodo,  i modo,  i modo  ! 
Tandem  inpetravi  abiret.  Dii , vostram  fidem , 
Edepol  re  gesta  pessume  gestam  probe , 
Siquidem  ager  nobis  salvos  est ! etsi  admodum 
In  ambiguo  est  etiam,  nunc  quid  de  hac  re  fuat. 
Sed  si  alienatur , actum  ’st  de  collo  meo. 
Gestandus  peregre  clypeus , galea , sarcina  : 
Effugiet  ex  urbe , ubi  erunt  factae  nuptiae : 
Ibit  istac  aliquo  in  maxumam  malam  crucem 
Latrocinatum  , aut  in  Asiam , aut  in  Ciliciam. 
Ibo  huc , quo  mihi  imperatum  ’st , etsi  odi  hanc 
domum , 

Postquam  exturbavit  hic  nos  ex  nostris  aedibus. 


ACTUS  III.  ' 

S C E N A I. 

CALLICLES . STASIMUS . 
CALLICLES. 

U o modo  tu  istuc,  Stasime,  dixisti ? nostrum 
herilem  filium 

Lesbonicum  suam  .sororem  despopondisse  ? 

STASIMUS. 

Hoc  modo. 

CALLICLES. 

Quoi  homini  despondit? 

Sine  dote. 


STASIMUS. 

Lysiteli  Philtonis  filio , 


CALLICLES. 

Sine  dote  ille  illam  in  tantas  divitias  dabit  ? 
Non  credibile  dicis. 

STASIMUS. 

At  tu  edepol  nullus  creduas. 
Si  hroc  non  credis , ego  credidero. 

CALLICLES. 

Quid? 

STASIMUS. 

Me  nihili  pendere. 
CALLICLES. 

Quamdudum  istuc,  aut  ubi  actum  ’st? 

STASIMUS. 

Ulico  hic  ante  ostium. 
Tam  modo , inquit  Praenestinus. 

CALLICLES. 

Tanton’  in  re  perdita. 
Quam  in  re  salva , Lesbonicus  factus  est  frugalior? 
STASIMUS. 

Atque  equidem  ipsus  ultro  venit  Philto  oratum 
filio. 

' CALLICLES. 

Flagitium  quidem  hercle  fiet,  nisi  dos  dabitur 
virgini. 

Postremo  edepol  ego  istam  rem  ad  me  adtinere 
intellego. 

Ibo  ad  meum  castigatorem,  atque  ab  eo  consilium 
petam. 

STASIMUS. 

Propemodum  quid  illic  festinet , sentio , et  subo- 
let  mihi , 

Ut  agro  evortat  Lesbonicum  , quando  evortit  ae- 
dibus. 

O here  Charmide , quam  absente  te  hic  tua  res 
distrahitur  tibi ! 

Utinam  te  redisse  salvom  videam  , ut  inimicos 
tuos 

Ulciscare , ut  mihi , ut  erga  te  fui  et  sum , referas 
. gratiam ! 

Nimium  difficile  ’st  reperiri  amicum , ita  ut  no- 
men cluet , 

Quoi  tuam  quom  rem  credideris,  sine  omni  cu- 
ra dormias. 

Sed  generum  nostrum  ire  eccillum  video  cum 
affini  suo. 

Nescio  quid  non  satis  inter  eos  convenit,  celeri 
gradu 

Eunt  uterque.  ille  reprehendit  hunc  priorem 
pallio. 

Haud  illi  euscheme  astiterunt,  huc  aliquantum 
abscessero. 

Est  lubido  orationem  audire  duorum  affinium. 

LYSITELES.  LESBONICUS . 

, STASIMUS. 

LYSITELES. 

Sta  illico.  noli  avorsari , neque  te  occultas- 

sis  mihi.  . • 

LESBONICUS. 

Potin’  ut  me  ire , quo  profectus  sum , sinas  ? 
LYSITELES. 

Si  in  rem  tuam , 

Lesbonice , esse  videatur,  gloriae  aut  famae , sinam.’ 
LESBONICUS. 

Quod  est  facillumum,  facis. 

LYSITELES. 

Quid  id  est? 
LESBONICUS. 

Amico  injuriam. 
LYSITELES. 

Neque  meum’st,  neque  facere  didici. 

LESBONICUS. 

Indoctus  quam  docte  facis  ! 

Quid  faceres,  si  quis  docuisset  te,  ut  sic  odio 
esses  mihi  ? 

Qui  bene  quom  simulas  facere  mihi  te  , male  fa- 
cis , male  consulis. 

LYSITELES. 

Egone  ? 

LESBONICUS. 

Tu  nae. 

LYSITELES. 

Quid  male  facio? 

LESBONICUS. 

Quod  ego  nolo , id  quom  facis. 

LYSITELES. 

Tuae  rei  bene  consulere  cupio. 

LESBONICUS. 

Tu  mihi  es  melior,  quam  egomet  mihi? 
Sat  sapio  , satis  in  rem  quae  sint  meam  ego  con- 
spicio mihi.  1 

LYSITELES. 

An  id  est  sapere , ut  qui  beneficium  a benevo- 
lente repudies  ? 

LESBONICUS. 

Nullum  beneficium  esse  duco  id,  quod,  quoi 
facias , non  placet. 

Scio  ego , et  sentio  ipse , quid  agam  , neque  a 
me  officium  migrat : 

O • 

Nec  tuis  depellor  dictis , quin  rumori  serviam. 
LYSITELES. 

Quid  ais  ? ( nam  retineri  nequeo , quin  dicam 
ea  quae  promeres) 

Itane  tandem  majores  famam  tradiderunt  tibi  tui , 
Ut  virtute  eorum  anteparta  per  flagitium  per- 
deres ? 

Atque  honori  posterorum  tuorttm  ut  vindex  fieres. 
Tibi  paterque  avosque  facilem  fecit  et  planam 
viam 


/ 


' Digitized  by  Goog 


V.  QO 


ACTUS.III.  S C.  II.  363 

Ad  quaerendum  honorem  : tu  fecisti , ut  diffici- 
lis foret 

Culpa  maxume  et  desidia,  tuisque  stultis  moribus. 

Praeoptavisti , amorem  tuum  uti  virtuti  prae- 
poneres. 

Nunc  te  hoc  pacto  credis  posse  obtegere  errata? 
ah ! non  ita  est. 

Cape  sis  virtutem  animo , et  corde  expelle  desi- 
diam tuo : 

In  foro  operam  amicis  da,  haud  in  lecto  amicae, 
ut  solitus  es. 

Atque  ego  istum  agrum  tibi  relinqui  ob  eam  rem 
enixe  expeto: 

Ut  tibi  sit , qui  te  conrigere  possis : ne  omnino 
inopiam 

Cives  objectare  possint  tibi,  quos  tu  inimicos  habes. 

LESBONICUS. 

Omnia  ego , istic  quae  dixisti , scio , vel  exsigna- 
vero : 

Ut  rem  patriam  et  majorum  gloriam  foedarim 
meum. 

Sciebam  ut  esse  me  deceret : facere  non  quibam 
miser : 

Ita  vi  Veneris  vinctus  , otio  captus  in  fraudem 
incidi : 

Et  tibi  nunc , proinde  ac  merere,  summas  habeo 
gratias. 

LYSITELES. 

At  operam  perire  meam  sic , et  te  haec  dicta 
corde  spernere, 

Atque  erit , si  nactus , proinde  ut  corde  amantes 
sunt  cati ; 

Ne  scintillam  quidem  relinques,  genus  qui  con- 
gliscat tuum. 

LESBONIC.US. 

Facile  est  inventu : datur  ignis , tametsi  ab  inimi- 
cis petas. 

Sed  tu  objurgans  me  a peccatis,  rapis  deteriorem 
in  viam. 

Meam  vis  sororem  tibi  dem : suades  sine  dote,  hoc 
non  convenit; 

Me,  qui  abusus  sum  tantam  rem  patriam,  porro 
in  divitiis 

Esse,  agrumque  habere:  egere  illam  autem;  ut 
me  merito  oderit. 

Numquam  erit  alienis  gravis,  qui  suis  se  concin- 
nat levem. 

Sicut  dixi , faciam : nolo  te  jactari  diutius. 

LYSITELES. 

Tanto  meliu  ’st  te  sororis  caussa  egestatem  ex- 
sequi , 

Atque  eum  agrum  me  habere , quam  te , tua  qui 
toleres  moenia? 

LESBONICUS. 

Nolo  ego  mihi  te  tam  prospicere  , qui  meam 
egestatem  leves , 

Sed  ut  inops  infamis  ne  sim : ne  mihi  hanc  fa- 
mam differant. 

Me  germanam  meam  sororem  in  concubinatum, 
tibi 

Sic  sine  dote  dedisse  , magis  quam  in  matrimo- 
nium. 

Quis  me  inprobior  perhibeatur  esse?  haec  fami- 
geratio 

Te  honestet , me  autem  conlutulet , si  sine  dote 
duxeris : 

Tibi  sit  emolumentum  honoris ; mihi , quod  ob- 
jectent, siet. 

LYSITELES. 

Quid  ? te  Dictatorem  censes  fore,  si  abs  te  agrum 
acceperim  ? 

LESBONICUS. 

Neque  volo  , neque  postulo , neque  censeo,  ve- 
rum tamen 

Is  est  honos  homini  pudico , meminisse  officium 
suum. 

LYSITELES. 

Scio  equidem  te  , animatus  ut  sis : video  , subo- 
let,  sentio. 

Id  agis , ut,  ubi  affinitatem  inter  nos  nostram  ad- 
strinxeris , 

Atque  eum  agrum  dederis,  nec  quidquam  hic 
tibi  sit , qui  vitam  colas , 

Effugias  ex  urbe  inanis , profugus  patriam  deseras, 

Cognatos , affinitatem  , amicos , factis  nuptiis : 

Mea  opera  hinc  proterritum  te , meaque  avaritia 
autument. 

Id  me  conmissurum,  ut  patiar  fieri,  ne  animum 
induxeris. 

stasimus. 

Non  enim  possum  quin  exclamem':  Euge  ! euge! 
Lysiteles , ttciAiv 

Facile  palmam  habes!  hic  victus,  vicit  tua  co- 
moedia. 

Hic  agit  magis  ex  argumento , et  versus  meliores 
facit. 

Etiam  ob  stultitiam  tuam  te  tueris?  multam  ab- 
omina. 

lesbonicus. 

Quid  tibi  interpellatio  aut  in  concilium  huc  ac- 
cessio est? 

STASIMUS. 

Eodem  pacto,  quo  huc  accessi,  abscessero. 

LESBONICUS. 

1 hac  mecum  domum , 

Lysiteles : ibi  de  istis  rebus  plura  fabulabimur. 

LYSITELES. 

Nihil  ego  in  occulto  agere  soleo,  meus  ut  animus 
est,  eloquar: 

Si  mihi  tua  soror , ut  ego  aequom  censeo  , ita 
nuptum  datur 

Sine  dote,  neque  tu  hinc  abiturus;  quod  meum 
erit  , id  erit  tuum : 

Sin  aliter  animatus  es,  bene  quod  agas,  eveniat  tibi. 

Ego  amicus  numquam  tibi  ero  alio  pacto,  sic  sen- 
tentia est.  * 

STASIMUS. 

Abiit  hercle  ille  quidem : ecquid  audis , Lysite- 
les ? ego  te  volo. 

Hic  quoque  hinc  abiit.  Stasime,  restas  solus,  quid 
ego  nunc  agam  ? 

Nisi  uti  sarcinam  constringam , et  clypeum  ad 
dorsum  accommodem: 

Fulmentas  jubeam  suppingi  soccis:  non  sisti  potest. 

Video  caculam  militarem  me  futurum  haud  lon- 
gius : 

Aut  aliquem  ad  regem  in  saginam  herus  se  con- 
jecit‘meus. 

Credo  ad  summos  bellatores  acrem  fugitorem 
fore : 

Et  capturum  spolia  ibi  illum  , qui  meo  hero  ad- 
vorsus  venerit. 

Egomet  autem  quoin  extemplo  arcum  mihi , et 
pharetram,  et  sagittas  sumsero, 

Cassidem  in  caput,  dormibo  placide  in  taberna- 
culo. 

Ad  forum  ibo : nudius  sextus  quoi  talentum  mu- 
tuom 

Dedi , reposcam , ut  habeam , mecum  quod  fe- 
ram , viaticum. 


S C E N A III. 

MEGARONIDES.  CALLICLES. 
MEGARONIDES. 

Ut  mihi  rem  narras,  Callicles,  nullo  modo 
Potest  fieri  prorsus  , quin  dos  detur  virgini. 

CALLICLES. 

Namque  hercle  honeste  fieri  ferme  non  potest, 

Ut  eam  perpetiar  ire  in  matrimonium 

Sine  dote,  quom  ejus  rem  penes  me  habeam  domi. 

MEGAKONIDES. 

Parata  dos  domi  ’st , nisi  exspectare  vis , 

Ut  eam  sine  dote  frater  nuptum  conlocet: 

Post  adeas  tute  Philtonem  , et  dotem  dare 
Te  ei  dicas:  facere  id  ejus  ob  amicitiam  patris. 
Verum  hoc  ego  vereor , ne  istaec  pollicitatio 
Te  in  crimen  populo  ponat  atque  infamiam. 
Non  temere  dicant  te  benignum  virgini , 

Datam  tibi  dotem , ei  quam  dares , ejus  a patre: 
Ex  ea  largitari  te  illi;  neque  ita,  ut  sit  data,  in- 
Columem  te  sistere  illi,  et  detraxe  autument. 
Nunc  si  opperiri  vis  adventum  Charmidis, 
Perlongum  ’st : huic  ducenti  interea  abscesserit. 
CALLICLES. 

Nam  hercle  omnia  istaec  veniunt  in  mentem  mihi. 

MEGARONIDES. 

Vide,  si  hoc  utibile  magis  atque  in  rem  deputas. 
Ut  adeam  Lesbonicum , edoceam , ut  res  se  habet. 
CALLICLES. 

Ut  ego  nunc  adulescenti  thesaurum  indicem 
Indomito,  pleno  amoris  ac  lasciviae? 

Minume  minume  hercle  vero!  nam  certo  scio 
Locum  quoque  illum  omnem,  ubi  situ  ’st,  come- 
derit. 

Quem  fodere  metuo,  sonitum  ne  ille  exaudiat , 
Neu  ipsam  rem  indaget,  dotem  dare  si  dixerim. 

MEGARONIDES. 

Quo  pacto  ergo  igitur? 

CALLICLE  S. 

Clam  dos  depromi  potest, 
Dum  occasio  ei  rei  reperiatur : interim 
Ab  amico  alicunde  argentum  roges. 

MEGARONIDES. 

Potin’  est  ab  amico  alicunde  exorari? 

CALLICLE  S. 

Potest. 

MEGARONIDES. 

Gerrae!  nae  tu  illud  verbum  actutum  inveneris , 
Mihi  quidem  hercle  non  est,  quod  dem  mutuom. 
CALLICLE  S. 

Malim  hercle  ut  verum  dicas,  quam  ut  des  mu- 
tuom. 

MEGARONIDES. 

Sed  vide  consilium,  si  placet. 

CALLICLE  S. 

Quid  consili’st? 

MEGARONIDES. 

Scitum,  ut  ego  opinor,  consilium  inveni. 

CALLICLE  S. 

Quid  est? 

MEGARONIDES. 

Homo  conducatur  aliquis  jam,  quantum  potest, 
Quasi  sit  peregrinus. 

CALLICLE  S. 

Quid  is  scit  facere  postea? 

MEGARONIDES. 

Is  homo  exornetur  graphice  in  peregrinum  mo- 
dum , 

Ignota  facies,  quae  non  visitata  sit,  ' 
Falsidicum , confidentem. 

CALLICLES. 

Quid  tum  postea? 
MEGARONIDES. 

Quasi  ad  adulescentem  a patre  ex  Seleucia 
Veniat,  salutem  ei  nuntiet  verbis  patris. 

Illum  bene  gerere  rem,  et  valere  et  vivere. 

Et  eum  rediturum  actutum,  ferat  epistolas 
Duas : eas  nos  consignemus , quasi  sint  a patre : 
Det  alteram  illi , dicat  alteram  tibi 
Dare  sese  velle. 

CALLICLES. 

Perge  porro  dicere. 
MEGARONIDES. 

Seque  aurum  ferre  virgini  dotem  a patre 
Dicat , patremque  id  j ussisse  aurum  tibi  dare. 
Tenes  jam  ? 

CALLICLES. 

. Propemodum  ! atque  ausculto  perlubens. 

MEGARONIDES. 

Tum  tu  igitur  demum  id  adulescenti  aurum  dabis, 
Ubi  erit  locata  virgo  in  matrimonium. 

CALLICLES. 

Scite  hercle  sane. 

MEGARONIDES. 

Hoc , ubi  thesaurum  effoderis , 

Suspicionem  ab  adulescente  amoveris. 

Censebit  aurum  esse  a patre  allatum  tibi. 

Tu  de  thesauro  sumes. 

' CALLICLES. 

Satis  scite  et  probe. 

Quamquam  hoc  me  aetatis  sycophantari  pudet. 

* Sed  epistolas  quando  obsignatas  afferet , 
Siquidem  obsignatas  adtulerit  epistolas  , 

Nonne  arbitraris  eum  adulescentem  anuli 
Paterni  signum  novisse? 

MEGAKONIDES. 

Etiam  tu  taces? 

Sexcentae  ad  eam  rem  caussae  possunt  conligi: 
Illum,  quem  habuit,  perdidit,  alium  post  fecit 
novom. 

Jam  si  obsignatas  non  feret , dici  hoc  potest, 
Apud  portitorem  eas  resignatas  sibi 
Tnspectasque  esse,  in  hujusmodi  negotio 
Diem  sermone  terere,  segnities  mera  ’st. 
Quamvis  sermones  possunt  longi  texier. 

Abi  ad  thesaurum  jam  confestim  clanculum ; 
Servos  , ancillas  amove,  atque  audin’  ? 

CALLICLES. 

Quid  est? 

MEGARONIDES. 

Uxorem  quoque  ipsam  hanc  rem  ut  celes , face. 
Nam  pol  tacere  numquam  quiclquam  ’st  quod 
queat. 

Quid  nunc  stas  ? quin  te  hinc  amoves , et  te  mo- 
ves? 

Aperi,  deprome  inde  auri  ad  hanc  rem  quod 
sat  est. 

Continuo  operito  denuo  : sed  clanculum  , 

Sicut  praecepi:  cunctos  exturba  aedibus. 
CALLICLES. 

Ita  faciam. 

MEGARONIDES. 

At  enim  nimis  longo  sermone  utimur. 
Diem  conficimus,  quod  jam  properato  ’st  opus. 
Nihil  est , de  signo  quod  vereare ; me  vide. 
Lepida  est  illa  caussa,  ut  conmemoravi,  dicere, 
Apud  portitores  esse  inspectas,  denique 
Diei  tempus  non  vides  P quid  illum  putas 
Natura  illa  atque  ingenio  ? jamdudum  ebriu  ’st. 
Quidvis  probari  poterit,  tum,  quod  rtiaxumum’st, 
Afferre , non  petere  hic  se  dicet. 

CALLICLES. 

Jam  sat  est. 

MEGARONIDES. 

Ego  sycophantam  jam  conduco  de  foro, 
Epistolasque  jam  consignabo  duas , 

Eumque  huc  ad  adulescentem  meditatum  probe 
Mittam. 

CALLICLES. 

Eo  ego  igitur  intro  ad  officium  meum. 
Tu  istuc  age. 

MEGARONIDES. 

Actum  reddam.  * 

ACTUS  IV. 

S C E N A I. 

CHARMIDES. 

S 

kj*  als  i po  TE  N T I et  multipotenti  Jovis  fratri 
Neptuno , et  Nerei 

Laetus,  lubens,  laudes  ago,  et  grates  gratiasque 
habeo,  et  fluctibus  salsis, 

Quos  penes  mei  potestas  , bonis  meis  quid  fo- 
ret , et  meae  vitae : 

Quom  suis  me  ex  locis  in  patriam  urbisque  moe- 
nia reducem  faciunt. 

Atque  ego , Neptune , tibi  ante  alios  Deos  gra- 
tias ago  atque  habeo  summas. 

Nam  te  omnes  saevomque  severumque  atque  avi- 
dis moribus  conmemorant , 

Spurcificum , inmanem , intolerandum , vesanum, 
contra  opera  expertus : 

Nam  pol  placido  te  et  clementi  meo  usque  modo , 
ut  volui , usus  sum  in  alto. 

Atque  hanc  tuam  gloriam  jam  ante  auribus  ac- 
ceperam , et  nobiles  apud  homines , 

Pauperibus  te  parcere  solitum , divites  damnare 
atque  domare. 

Abi , laudo,  scis  ordine , ut  aequoin  ’st , 

Tractare  homines,  hoc  Diis  dignum  ’st , semper 
mendicis  modesti  sint. 

Fidus  fuisti,  infidum  esse  iterant,  nam  absque  fo- 
iet  te,  sat  scio  in  alto 

^Distraxissent , disque  tulissent  satellites  tui’ me 
miserum  foede , 

Bonaque  omnia  item  una  mecum  passim  caeru- 
leos per  campos. 

Ita  jam  quasi  canes  , haud  secus , circumstabant 
navem  turbines  venti: 

Imbres  fluctusque  atque  procellae  infensae  fran- 
gere malum , 

Ruere  antennas,  scindere  vela,  ni  tua  pax  pro- 
pitia foret  praesto. 

Apage  me  sis : deinde  hinc  certum  ’st  otio  me 
dare,  satis  partum  habeo. 

Quibus  aerumnis  deluctavi , filio  dum  divitias 
quaero  ! 

Sed  quis  hic  est,  qui  in  plateam  ingreditur  cum 
novo  ornatu  specieque 

Simul?  pol!  quamquam  domum  cupio,  oppe- 
riar hic  , quam  gerat  rem. 


I 

S C E N A II. 


SYCOPHANTA , C H A R M I D E S.'\ 

SYCOPHANTA. 

Huic  ego  diei  nomen  Trinummo  faciam  : nam 
ego  operam  meam 

Tribus  nummis  hodie  locavi  ad  artes  nugatorias. 

Advenio  ex  Seleucia , Macedonia , Asia  , atque 
Arabia , 

x Quas  ego  neque  oculis,  neque  pedibus  umquam 

usurpavi  meis. 

, Videri’  egestas  quid  negoti  dat  homini  misero 

mali ! * 

Oili  eeo  nunc  subigor  trium  nummorum  caussa, 
ut  has  epistolas 

Dicam  ab  eo  homine  me  accepisse,  quem  ego, 
qui  sit  homo , nescio  , 

Neque  novi : neque  natus , necne  is  fuerit , id  so- 
lide scio. 

CHARMIDES. 

Pol  hic  quidem  fungino  genere  est,  capite  se  to- 
tum tegit: 

Illurica  facies  videtur  hominis:  eo  ornatu  advenit. 

SYCOPHANTA. 

Ille  qui  me  conduxit,  ubi  conduxit,  abduxit 
domum. 

Quae  voluit , mihi  dixit:  docuit,  et  praemonstra- 
vit prius , 

Quomodo  quid  que  agerem,  nunc  adeo,  si  quid 
• ego  addidero  amplius  , 

Eo  conductor  melius  de  me  nugas  conciliaverit. 

Ut  ille  me  exornavit,  ita  sum  ornatus,  argentum 
hoc  facit. 

Ipse  ornamenta  a Chorago  haec  sumsit  suo  pe- 
riculo. 

Nunc  ego  si  potero  ornamentis  hominem  cir- 
cumducere , 


\ 

Dabo  operam : ut  me  esse  ipsum  plane  sycophan- 
tam sentiat. 

CHARMIDES. 

Quam  magis  specto , minus  placet  mihi  hominis 
facies,  mira  sunt, 

Ni  illic  homo  ’st  aut  dormitator , aut  sector  zo- 
narius. 

Loca  contemplat,  circumspectat  sese , atque  aedis 
noscitat. 

Credo,  edepol,  quo  mox  furatum  veniat,  spe- 
culatur loca. 

Magis  lubido  ’st  observare,  quid  agat:  ei  rei  ope- 
ram dabo. 

S YCOPHANTA. 

Has  regiones  demonstravit  mihi  ille  conductor 
meus  : 

Apud  illas  aedis  sistendae  milii  sunt  sycophantiae. 

Foris  pultabo. 

CHARMIDES. 

Ad  nostras  aedis  hic  quidem  habet  rectam  viam. 

Hercle,  opinor,  mihi  advenienti  hac  noctu  agi- 
tandum ’st  vigilias. 

SYCOPHANTA. 

Aperite  hoc , aperite,  heus ! ecquis  his  foribus  tu- 
telam gerit? 

CHARMIDES. 

Quid,  adulescens,  quaeris?  quid  vis?  quid  istas 

pultas  ? 

SYCOPHANTA. 

Heu  senex? 

Census  sum;  juratori  recte  rationem  dedi.  - 

Lesbonicum  hic  adulescentem  quaero  , in  his  re- 
gionibus 

Ubi  habitet , et  item  alterum  ad  istanc  capitis 
albitudinem  : 

Calliclcm  aibat  vocari,  qui  has  mihi  dedit  epi- 
stolas. 

CHARMIDES. 

Meum  gnatum  hic  quidem  Lesbonicum  quaerit 
et  amicum  meum, 

Ouoi  ego  liberosque  bonaque  conmendavi , Cal« 
liclem. 

SYCOPHANTA. 

Fac  me , si  scis , certiorem , liice  homines  ubi  ha- 
bitent, pater. 

CHARMIDES. 

Ouid  eos  quaeris?  aut  quis  es?  aut  unde  es?  aut 
unde  advenis? 

SYCOPHANTA. 

Multa  simul  rogitas!  nescio  quid  expediam  po- 
tissumum. 

Si  unumquidquid  singillatim  et  placide  percon- 
tabere , 

Et  meum  nomen , et  mea  facta , et  itinera  ego 
faxo  scias. 

CHARMIDES. 

Faciam  ita  ut  vis.  agedum  nomen  tuum  primum 
memora  mihi. 

SYCOPHANTA. 

Magnum  facinus  incipissis  petere. 

CHARMIDES. 

Quid  ita? 

SYCOPHANTA. 

Quia , pater, 

Si  ante  lucem  ire  occipias  a meo  primo  nomine , 
Concubium  sit  noctis,  priusquam  ad  postremum 
perveneris. 

CHARMIDES. 

Opus  face  est  et  viatico  ad  tuum  nomen,  ut  tu 
praedicas. 

SYCOPHANTA. 

Est  minusculum  alterum , quasi  vasculum  vina- 
rium. 

CHARMIDES. 

Hic  homo  solide  sycophanta  est.  quid  ais  tu  , 

adulescens? 

SYCOPHANTA. 

Quid  est  ? 

CHARMIDES. 

Eloquere , isti  tibi  qui(l  homines  debent , quos 
tu  quaeritas  ? 

SYCOPHANTA. 

Pater  istius  adulescentis  dedit  has  duas  mihi  epi- 
. stolas 

Lesbonici.  mihi  est  amicus. 

CHARMIDES. 

Teneo  hunc  manifestarium. 
Me  sibi  epistolas  dedisse  dicit,  ludam  hominem 
probe. 

SYCOPHANTA. 

Ita  ut  occepi , si  animum  advortas , dicam. 
CHARMIDKS. 

Dabo  operam  tibi. 
SYCOPHANTA. 

Hanc  me  jussit  Lesbonico  suo  gnato  dare  epi- 
stolam , 

Et  item  hanc  alteram  suo  amico  Callidi  jussit  dare. 
CHARMIDES. 

Mihi  quoque  edepol,  quom  hic  nugatur,  con- 
tra. nugari  lubet. 

Ubi  ipse  erat? 

SYCOPHANTA. 

Bene  rem  gerebat. 

CHARMIDES. 

Ergo  ubi ? 

SYCOPHANTA. 

In  Seleucia. 

CHARMIDES. 

I 

Ab  ipson’  istas  accepisti  ? 

SYCOPHANTA. 

E manibus  dedit  mihi  ipse  in  manus.' 
CHARMIDES. 

Qua  facie  est  homo  ? 

SYCOPHANTA. 

Sesquipede  quidem  est  quam  tu  longior. 
CHARMIDES. 

Haeret  haec  res:  siquidem  ego  absens  sum,  quam 
praesens,  longior. 

Novistin’  hominem  ? 

SYCOPHANTA. 

Ridicule  rogitas,  quocum  una  cibum 
Capere  soleo. 

CHARMIDES. 

Quid  est  ei  nomen  ? 

SYCOPHANTA. 

Quod  edepol  homini  probo, 
CHARMIDES. 

I 

Lubet  audire. 

SYCOPHANTA. 

Ille  edepol ! illi  illi ! vae  misero  mihi ! 

CHARMIDES. 

Quid  est  negoti ! 

S.YCOPHANTA. 

Devoravi  nomen  inprudens  modo. 
CHARMIDES. 

Non  placet , qui  amicos  intra  dentes  conclusos 
habet. 

SYCOPHANTA. 

Atque  etiam  modo  vorsabatur  mihi  in  labris  pri- 
moribus. 

CHARMIDES. 

Temperi  huic  hodie  anteveni. 

SYCOPHANTA. 

Teneor  manifesto  miser! 
CHARMIDES. 

Jamne  conmentatus  es  nomen  ? 

SYCOPHANTA. 

Deum  hercle  me  atque  hominum  pudet. 
Vol.  III.  H h 


1 


, D.igitized  by  Google 


TRINUM  M U S. 


v.  68 


CHARMIDES. 

Vide,  homo , ut  hominem  noveris. 

SYCOPHANTA. 

Tamquam  me.  fieri  istuc  solet, 
Quod  in  manu  teneas  atque  oculis  videas , id  de- 
sideres. 

Literis  reconminiscar,  C est  principium  nomini.  ' 
CHARMIDES. 

Callicias  ? 

SYCOPHANTA. 

Non  est. 

CHARMIDES. 

Callippus  ? 

SYCOPHANTIA. 

Non  est. 

CHARMIDES. 

• Callidemides  ? 

SYCOPHANT.A. 

Non  est. 

CHARMIDES. 

Callinicus? 

SYCOPHANTA. 

Non  est. 

CHARMIDES. 

Callimarchus  ? 
SYCOPHANTA. 

Nil  agis. 

Neque  adeo  edepol  floccifacio,  quando  egomet 
memini  mei.  ^ 

ACTUS  IV.  SC.  II. 

CHARMIDES. 

At  enim  multi  Lesbonici  sunt  hic : nismomen  patris 
' Dices , non  monstrare  possum  istos  homines , quos 
tu  quaeritas. 

Quod  ad  exemplum  est  P conjectura  si  reperire 
possumus. 

SYCOPHANTA.  1 
Ad  hoc  exemplum  est , Char. 

CHARMIDES. 

An  Chares?  an  Charidemus?  num  Charmides? 
SYCOPHANTA. 

Hem ! istic  erit,  qui  istum  Dii  perdant ! 

CHARMIDES. 

Dixi  ego  jamdudum  tibi; 
Te  potius  bene  dicere  aequom  ’st  homini  amico, 
quam  male. 

SYCOPHANTA. 

Satin  intra  labra  atque  dentes  latuit  vir  minumi 
preti? 

CHARMIDES. 

Ne  male  loquare  absenti  amico. 

SYCOPHANTA. 

Quid  ergo  ille  ignavissumu» 

Mihi  latitabat? 

CHARMIDES. 

Si  appellasses , respondisset , nomine. 
Sed  ipse  ubi  est? 

SYCOPHANTA. 

Pol  illum  reliqui  ad  Rhadamantem  in  Ce- 
cropia insula. 

Hh  2 

CHARMIDES. 

Qui  homo  est  me  insipientior , qui  ip^e  egomet , 
ubi  sim  , quaeritem  ? 

Sed  nihil  disconducit  huic  rei.  quid  ais? 


SYCOPHANTA. 

Quid? 


CHARMIDES. 

Hoc  te  rogo. 


Quos  locos  adisti? 

SYCOPHANTA. 

Nimium  miris  modis  mirabiles. 

CHARMIDES. 

Lubet  audire , nisi  molestum  ’st. 

SYCOTHANTA. 

Quin  discupio  dicere. 
Omnium  primum  in  Pontum  advecti  ad  Arabiam 
terram  sumus. 


CHARMIDES. 

Eho!  an  etiam  Arabia  ’st  in  Ponto? 

SYCOPHANTA. 

Est:  non  illaec,  ubi  tus  gignitur, 
Sed  ubi  absinthium  fit,  atque  cunila  gallinacea. 

CHARMIDES. 

Nimium  graphicum  hunc  nugatorem  ! sed  ego 
sum  insipientior. 

Qui  egomet,  unde  redeam , hunc  rogitem ; quae 
ego  sciam , atque  hic  nesciat : 

Nisi  quia  lubet  experiri,  quo  evasuru  ’st  denique. 
Quid  est  tibi  nomen , adulescens  ? 

SYCOPHANTA. 

Pax , id  est  nomen  mihi : 

Hoc  cotidianum  ’st. 

CHARMIDES. 

Edepol  nomen  nugatorium : 
Quasi  dicas  , si  quid  crediderim  tibi , pax ! pe- 
riisse  illico. 

Sed  quid  ais,  quo  inde  iisti  porro? 

SYCOPHANTA. 

Si  animum  advortas , eloquar. 
Ad  caput  amnis , quod  de  coelo  exoritur  sub  so- 
lio Jovis. 

CHARMIDES. 

Sub  solio  Jovis? 

SYCOPHANTA. 

Ita  dico. 

CHARMIDES. 

E coelo  ? 

\ 

SYCOPHANTA. 

Atque  e medio  quidem. 
CHARMIDES. 

Eho ! an  etiam  in  coelum  escendisti  ? 

SYC  OPHANTA. 

• Immo  horiola  advecti  sumus , 
Usque  aqua  advorsa  per  amnem. 

CHARMIDES. 

Eho , an  etiam  vidisti  Jovem  ? 
SYCOPHANTA. 

Alii  Dii  isse  ad  villam  aibant  servis  depromtum 
cibum. 

Hh  3 

Deinde  porro. 

CHARMIDES. 

Deinde  porro  nolo  quidquam  praedices. 

SYCOPHANTA. 

Ego  hercle , si  es  molestus. 

CHARMIDES. 

Nam  pudicum  neminem 

Esse  oportet , qui  abs  terra  ad  coelum  perve- 
nerit. 

SYCOPHANTA. 

Dimittam  , ut  te  velle  video,  sed  monstra  hosce 
homines  mihi. 

Hos  ego  quaero  , quibus  me  oportet  has  deferre 
epistolas. 

CHARMIDES. 

Quid  ais  tu  nunc  ? si  forte  eum  ipsum  Charmi- 
dem  conspexeris ; 

Illum , quem  tibi  istas  dedisse  conmemoras  epi- 
stolas , 

Noverisne  hominem? 

SYCOPHANTA. 

Nae  tu  me  edepol  arbitrare  beluam. 

Qui  quidem  non  novisse  possim  , quicum  aeta- 
tem exegerim. 

An  ille  tam  esset  stultus,  qui  mihi  mille  num- 
mum crederet 

Philippeum,  quod  me  aurum  deferre  jussit  ad 
gnatum  suum  , 

Atque  ad  amicum  Calliclem,  quoi  rem  aibat  man- 
dasse hic  suam? 


/ 

Mihi  concrederet , nisi  me  ille  et  ego  illum  nos- 
sem approbe?  1 

CHARMIDES. 

Enimvero  ego  nunc  Sycophantae  huic  sycophan-  * 
tari  volo : 

Si  hunc  possum  illo  mille  nummum  Philippo  cir- 
cumducere , 

Quod  sibi  me  dedisse  dixit : quem  ego , qui  sit 
homo , nescio : 

Neque  oculis  ante  hunc  diem  umquam  vidi : eine 
aurum  crederem? 

Quoi,  si  capitis  res  siet,  nummum  num  quam  cre- 
dam plumbeum. 

Aggrediundu  ’st  hic  homo  mihi  astu,  heus,  Pax, 
te  tribus  verbis  volo. 

SYCOPHANTA. 

Vel  trecentis. 

CHARMIDES. 

Haben’  tu  id  aurum , quod  accepisti  a 

Charmide  ? 

SYCOPHANTA. 

Atque  etiam  Philippeum  , numeratum  illius  in 
mensa  manu 

Mille  nummum. 

CHARMIDES. 

Nempe  ab  ipso  id  accepisti  Charmide? 

SYCOPHANTA. 

Mirum  quin  ab  avo  ejus , aut  proavo  acciperem , 
qui  sunt  mortui. 

Hh  4 

CHARMIDES. 

Adulescens , cedo  dum  istuc  aurum  mihi. 

SYCOPHANTA. 

Quod  ego  aurum  dem  tibi  ? 
CHARMIDES. 

Quod  a me  te  accepisse  fassus. 

SYCOPHANTA. 

Abs  te  accepisse? 
CHARMIDES. 

Ita  loquor. 

SYCOPHANTA. 

Qyis  tu  homo  es? 

CHARMIDES. 

Qui  mille  nummum  tibi  dedi,  ego  sum 
. Charmides. 

SYCOPHANTA. 

Neque  edepol  tu  is  es , neque  hodie  is  umquara 
eris , auro  huic  quidem. 

' Abi  sis  , nugator ! nugari  nugatori  postulas. 

CHARMIDES. 

Charmides  ego  sum. 

SYCOPHANTA. 
Nequidquam  hercle  es : nam  nihil  auri  fero.  , 
Nimis  argute  obrepsisti  in  eapse  occasiuncula. 
Postquam  ego  me  aurum  ferre  dixi , post  tu 
factus  Charmides. 

Prius  tu  non  eras,  quam  auri  feci  mentionem, 
nihil  agis. 

Proin’  tu  te  itidem , ut  Charmidatus  es , rursum 
recharmida. 

CHARMIDES. 

Quis  ego  sum  igitur , siquidem  is  non  sum , qui 
sum  ? 

SYCOPHANTA. 

Quid  id  ad  me  adtinet  ? 
Dum  ille  ne  sis , guem  ego  esse  nolo , sis  mea 
caussa , qui  lubet. 

Prius  non  is  eras  , qui  eras : nunc  is  factus , qui 
tum  non  eras. 

CHARIvflD  ES. 

Age  si  quid  agis. 

SYCOPHANTA. 

Quid  ego  agam? 

CHARMIDES. 

Aurum  redde. 

SYCOPHANTA. 

\ 

Dormitas,  senex. 
CHARMIDES. 

Fassus  Charmidem  dedisse  aurum  tibi  ? 

SYCOPHANTA. 

Scribtum  quidem. 
CHARMIDES. 

Properas,  an  non  properas  abire  actutum  ab  his 
regionibus , 

Dormitator , priusquam  ego  hic  te  jubeo  mul- 
cari male? 

SYCOPHANTA. 
Quamobrem  ? 

CHARMIDES. 

Quia  illum  quem  ementitus  es , ego  sum 
ipsus  Charmides , 

Quem  tibi  epistolas  dedisse  aibas. 

SYCOPHANTA. 

Elio!  quaeso;  an  tu  is  es?, 
CHARMIDES. 

Is  enimvero  sum. 


SYCOPHANTA. 

Ain’  tu  tandem',  is  ipsusne  es  ? 
CHARMIDES. 

Ajo. 

SYCOPHANTA. 

Ipsus  es? 

CHARMIDES. 

Ipsus  , inquam  , Charmides  sum. 

SYCOPHANTA. 

Ergo  ipsusne  es  ? 
CHARMIDES. 

Ipsissumus. 

Abi  hinc  ab  oculis. 

SYCOPHANTA. 

Enimvero  sero  quoniam  advenis , 
.Vapulabis  meo  arbitratu  et  novorum  aedilium. 

CHARMIDES. 

At  etiam  maledicis? 

SYCOPHANTA. 

Immo  , salvos  quandoquidem  advenis , 
Dii  te  perdant;  etsi  floccifacio,  an  periisses  prius. 

Ego  ob  hanc  operam  argentum  accepi : te  macto 
✓ infortunio. 

Ceterum  qui  sis , qui  non  sis , floccum  non  in- 
terduim. 

Ibo  ad  illum , renuntiabo , qui  mihi  tris  num- 
mos dedit , 

Ut  sciat,  se  perdidisse,  ego  abeo,  male  vive  et  vale. 
Quod  Dii  te  omnes  advenientem  peregre  per- 
dant , Charmides. 

charmides. 

Postquam 'ille  hinc  abiit,  post  loquendi  libere 
Videtur  tempus  venisse,  atque  occasio. 
Jamdudum  meum  ille  pectus  pungit  aculeus, 
Quid  illi  negoti  fuerit  ante  aedis  meas. 

Nam  epistola  illa  mihi  concenturiat  metum 
In  corde,  et  illud  mille  nummum  quam  rem  agat. 
Numquam  edepol  temere  tinniit  tintinnabulum:  ( 

Nisi  qui  illud  tractat  aut  movet,  mutum  ’st, tacet. 
Sed  quis  hic  est , qui  huc  in  plateam  cursuram 
incipit  ? 

Lubet  observare , quid  agat : huc  concessero. 

S C E N A III. 

STASIMUS , CHARMIDES. 

STASIMUS. 

S* 

T A s i M E , fac  te  propere  celerem  , recipe  te 
* ad  dominum  domum ; 

Ne  subito  metus  exoriatur  scapulis  stultitia  tua. 

Adde  gradum  ! appropera ! jamdudum  factum.’st, 
quom  abisti  domo. 

Cave  sis  tibi , ne  bubuli  in  te  cottabi  crebri  ere- 
pent , , 

Si  abieris  ab  heri  quaestione,  ne  destiteris  currere! 

Ecce  hominem  te,  Stasime,  nihili ! satin’  in  ther- 
mopolio 

Condalium  es  oblitus  , postquam  thermopotasti 
gutturem  ? 

Recipe  te,  et  recurre  petere  re  recenti. 

CHARMIDES. 

Huic,  quisquis  est, 

Curculio  ’st  exercitor:  is  hunc  hominem  cursu- 
ram .docet. 

STASIMUS. 

Quid,  homo  nihili , non  pudet  te  ? tribusne  te 
poteriis 

Memoria  esse  oblitum?  an  vero,  quia  cum  frugi 
hominibus 

Ibi  bibisti,  qui  ab  alieno  facile  cohiberent  ma- 
nus ? 

Theruchus  fuit,  Cereo nicus,  Crinnus  , Cercobu- 

lus,  Collabus , 

* + 

Oculicrepidae  , Cruricrepidae  , Ferriteri , Masti- 
giae. 

Inter  eosne  homines  condalium  te  redipisci  po- 
stulas , 

Quorum  eorum  unus  subripuit  currenti  cursori 
solum  ? 

CHARMIDES. 

Ita  me  Dii  ament , graphicum  furem ! 

STASIMUS. 

Quid  ego  , quod  periit,  petam? 
Nisi  etiam  laborem  ad  damnum  apponam  epi- 
thecam insuper? 

Quin  tu  quod  periit , periisse  ducis  ? cape  vor- 
soriam. 

Recipe  te  ad  herum. 

CHARMIDES. 

Non  fugitivos  est  hic  homo , conmeminit  domi.- 
STASIMUS. 

Utinam  veteres  mores , veteres  parsimoniae 
Potius  majori  honori  hic  essent,  quam  mores  mali. 
CHARMIDES. 

Dii  inmortales ! basilica  hic  quidem  facinora  in- 
ceptat loqui. 

Vetera  quaerit,  vetera  amare  hunc,  morem  ma- 
jorum , scias. 

STASIMUS. 

Nam  nunc  mores  nihil  faciunt,  quod  licet , nisi 
quod  lubet. 

Ambitio  jam  more  sancta  ’st , libera  ’st  a legibus. 
Scuta  jacere , fugereque  hostes , more  habent  li- 
centiam : 

Petere  honorem  pro  flagitio,  more  fit. 

CHARMIDES. 

Morem  inprobum! 
STASIMUS. 

Strenuos  praeterire  , more  fit. 

CHARMIDES. 

Nequam  quidem. 
STASIMUS. 

Mores  leges  perduxerunt  jam  in  potestatem,  suam, 

Magis  quis  sunt  obnoxiosi  /quam  parentes  liberis. 

Eae  miserae  etiam  ad  parietem  sunt  fixae  clavis 
ferreis , 

Ubi  malos  mores  affigi  nimio  fuerat  aequius. 

CH  ARMIDES. 

Lubet  adire  atque  appellare  hunc:  verum  auscul- 

* to  perlubens. 

Et  metuo , si  conpellabo , ne  aliam  rem  occipiat 
loqui. 

STASIMUS. 

Neque  istis  quidquam  lege  sanctum  ’st.  leges  mo- 
ri serviunt. 

Mores  autem  rapere  properant,  qua  sacrum  , qua 

• publicum. 

, CHARMIDES. 

Ilercle  istis  majam  rem  magnam  moribus  di- 
gnum ’st  dari!  ■ 

STASIMUS. 

Nonne  hoc  publice  animum  advorti  P nam  id  ge- 
nus hominum  omnibus 

Universis  est  advorsum , atque  omni  populo  ma- 
le facit: 

Male  fidem  servando,  illis  quoque  abrogant  etiam 
fidem , 

Qui  nihil  meriti:  quippe  ex  eorum  ingenio  in- 
genium horum  probant. 

Hoc  qui  in  mentem  venerit  mihi , reipsa  modo 
conmonitus  sum. 

Si  quis  mutuom  quid  dederit , fit  pro  proprio 
- perditum. 

Ouom  repetas,  inimicum  amicum  beneficio  in- 
venis tuo. 

Si  mage  exigere  cupias  , duarum  rerum  exoritur 
optio : 

Vel  illud , quod  credideris , perdas ; vel  illum 
amicum  amiseris. 

CHARMIDES. 

Meus  est  hic  quidem  Stasimus  servos. 


STASIMUS. 

Nam  ego  talentum  mutuom 
Quod  dederam , talento  inimicum  mihi  emi , 
amicum  vendidi. 

Sed  ego  sum  insipientior , qui  rebus  curem  pu- 
blicis 

Potius , quam  id  quod  proxumum  ’st , meo  tergo 
tutelam  geram. 

Eo  domum. 

CHARMIDES. 

Heus  tu ! adsta  illico.  audi , heus  tu ! 
STASIMUS. 

Non  sto. 

CHARMIDES. 

At  ego  te  stare  volo. 

STASIMUS. 

Quid  si  egomet  te  velle  nolo? 

CHARMIDES. 

Ha  nimium  , Stasime , saeviter ! 
S T A ,S  I M U S. 

Emere  meliu  ’st , quoi  imperes. 

CHARMIDES, 

Pol  ego  emi,  atque  argentum  dedi. 
Sed  si  non  dicto  audiens  est , quid  ago  ? 

S T A S I M >U  S. 

Da  magnum  malum. 
CHARMIDES. 

Bene  mones : ita  facere  certum  ’st. 

STASIMUS. 

Nisi  quidem  es  obnoxius. 
CHARMIDES. 

Si  bonus  est , obnoxius  sum : sin  secus  est , fa- 
ciam uti  jubes. 

STASIMUS. 

Quid  id  ad  me  adtinet,  bonisne  servis  tu  utare 
an  malis  P 

CHARMIDES. 

Quia  boni  malique  in  ea  re  pars  tibi  est. 
STASIMUS. 

Partem  alteram 

Tibi  permitto,  illam  alteram  ad  me,  quod  boni 
est,  adponito. 

CHARMIDES. 

Si  eris  meritus , fiet,  sed  respice  ad  me  huc ! ego 
sum  Charmides. 

S T A S I M U S. 

Hem ! quis  est , qui  mentionem  facit  homo  ho- 
minis optumi  ? 

CHARMIDES. 

Ipse  homo  optumus.  „ J 

STASIMUS. 

Mare,  terra,  coelum,  Dii,  vostram  fidem! 

Satin’  ego  oculis  plane  video?  estne  ipsus,  an  non 
est?  is  est. 

Certe  is  est ! is  est  profecto ! o mi  here  exopta- 
tissume , 

Salve ! • « , • ; 

fcHARMIDES. 

Salve,  Stasime. 

STASIMUS.  , 

Salvom  te. 

CHARMIDES. 

Scio  et  credo  tibi. 

Sed  omitto  alia  : hoc  mihi  responde,  liberi  quid 
agunt  mei, 

Quos  reliqui  hic , filium  atque  filiam  ? 

STASIMUS. 

Vivunt,  valent 

CHARMIDES. 

Nempe  uterque  ? 

STASIMUS. 

Uterque. 

CHARMIDES. 

Dii  me  salvom  et  servatum  volunt. 

Cetera  intus  otiose  percontabor , quae  volo. 

Vol  III.  Ii 

Eamus  intro : sequere. 

* STASIMUS. 

Quo  tu  te  agis  ? . 

CHARMIDES. 

Quonam, nisi  domum? 

STASIMUS. 

Miccine  nos  habitare  censes  ? 

CHARMIDES. 

Ubinam  ego  alibi  censeam  ? 

STASIMUS. 

Jam. 

CHARMIDES. 

Quidj  am? 

STASIMUS. 

Non  sunt  nostrae  aedes  istae. 

CHARMIDES. 

Quid  ego  ex  te  audio? 

» STASIMUS. 

Vendidit  tuus  natus  aedis. 

CHARMIDES. 

. Perii ! 

STASIMUS. 

Praesentariis 

Argenti  minis  numeratis. 

CHARMIDES.. 

; . , Quot? 

STASIMUS. 

Quadraginta. 

CHARMIDES. 

Occidi ! 

Quis  eas  emit  ? 

STASIMUS. 

Callicles , quoi  tuam  rem  conmendaveras  , 
Is  habitatum  huc  conmigravit , nosque  exturba- 
vit foras. 

CHARMIDES. 

Ubi  nunc  filius  meus  habitat  ? 


STASIMUS. 

Hic,  in  hoc  posticulo. 
CHARMIDES. 

Male  disperii! 

STASIMUS. 

Credidi  aegre  tibi  id,  ubi  audisses,  fore. 

CHARMIDES. 


Ego  miser  meis  periculis  sum  per  maria  maxuma 
Vectus  capitali  periculo,  per  praedones  plurimos 
Me  servavi,  salvos  redii:  nunc  hic  disperii  miser. 
Propter  eosdem,  quorum  caussa  fui  hac  aetate 
exercitus. 

Adimit  animam  mihi  aegritudo.  Stasime ! tene  me. 
STASIMUS. 


Tibi  petam? 


Visne  aquam 


CHARMIDES. 


Res  quom  animam  agebat , tum  esse  offusam 

oportuit. 


I i a 

S C E N A IV. 


CALLICLES.  CHARMIDES. 
STASI  MUS. 

CALLICLES. 

V^/uiD  lioc  hic  clamoris  audio  ante  aedis  meas? 

CHARMIDES. 

O Callicles ! o Callicles ! p Callicles ! 

Qualine  amico  mea  conmendavi  bona! 

CALLICLES. 

Probo  et  fideli,  et  fido,  et  cum  magna  fide; 

Et  salve , et  salvom  te  advenisse  gaudeo.  • 

CHARMIDES. 

Credo  omnia  istaec , si  ita  ’st , ut  praedicas. 

Sed  quis  iste  est  tuus  ornatus? 

CALLICLES. 

Ego  dicam  tibi. 

Thesaurum  effodiebam  intus , dotem , filiae 
Tuae  quae  daretur,  sed  intus  narrabo  tibi 
Et  hoc  et  alia,  sequere. 

CHARMIDES. 

Stasime ! , 

STASIMUS. 

Hem ! 

CHARMID  ES. 

Strenue 

Curre  in  Piraeeum , atque  unum  curriculum  face. 

Videbis  jam  illic  navem  , qua  advecti  sumus. 
Jubeto  Sangarionem  , quae  imperaverim  , 
Curare  , ut  efferantur^  et  tu  ito  simul. 
Solutum  ’st  portitori  jam  portorium. 

STASEMUS. 

Nihil  est  morae. 

,CHARMIDES. 

I , i , ambula ! actutum  redi. 
STASIMUS. 


Illic  sum  atque  hic  sum. 

» ' CALLICLES. 

Sequere  tu  hac  me  intro. 
CHARMIDES.  * 

Sequor-. 


S T A S I M .u  S. 


Hic  meo  hero  amicus  solus  firmus  restitit, 
Neque  demutavit  animum  de  firma  fide. 
Quamquam  labores  multos  * * * 

Sed  hic  unus , ut  ego  suspicor , servat  fidem. 
Ob  rem  laborem  eutn  ego  cepisse  censeo. 


A C T U S ’ V. 

S C E N A I. 


LYSITELE  S. 

Hic  homo  est  omnium  hominum  praecipuus , 
voluptatibus  gaudiisque  antepotens : 

Ita  commoda,  quae  cupio,  eveniunt:  quod  ago, 
assequitur , subest , 

Subsequitur ; ita  gaudiis  gaudium  suppeditat. 

Modo  me  Stasimus  Lesbonici  servos  convenit : is 

Mihi  dixit , suum  herum  peregre  huc  advenisse 
Charmidem. 

Nunc  mi  is  propere  conveniendu  ’st ; ut , quae 
cum  ejus  filio 

Egi,  ei  rei  fundus  pater  sit  potior,  eo.  sed  fores 

Hae  sonitu  suo  mihi  moram  objiciunt  incom- 
mode. 

S C E N A II. 

* 

CHARMIDES . CALLICLES  , LY  SITELES , 

' LESBONICUS. 

CHARMIDES. 

INJeque  fuit,  neque  erit,  neque  esse  quem- 
quam hominum  in  terra  dum  arbitror, 

Quoi  fides  fidelitasque  amicum  erga  aequiparet 
suum : 

Nam  exaedificavisset  me  ex  his  aedibus,  absque 
te  foret.’ 

CALLICLES. 

Si  quid  amicum  erga  bene  feci , aut  consului 
fideliter , 

v ' 

Non  videor  meruisse  laudem:  culpa  caruisse  ar- 
bitror. 

Nam  beneficium,  homini  proprium  quod  datur, 
proprium  sumserit: 

Quod  datum  utendum  ’st,  id  repetundi  copia  ’st, 
quando  velis. 

CHARMIDES. 

Est  ita,  ut  tu  dicis,  sed.  ego  hoc  nequeo  mirari 
satis , : ' v 

Eum  sororem  despondisse  suam  in  tam  fortem 
familiam , 

Lysiteli  quidem  Philtonis  filio. 

L Y S I T E L E S.' 

Enim  me  nominat. 

CHARMIDES. 

Familiam  optumam  occupavit. 

LYSITELES.  . 

Quid  ego  cesso  hos  conloqui? 
Sed  maneam  etiam  opinor : namque  hoc  commo- 
dum orditur  loqui. 

CHARMIDES. 

Vah! 

CALLI. CEE  S. 

Quid  est? 

CHARMIDES. 

Oblitus  intus  dudum  tibi  sum  dicere : 

v ’ t 

Modo  mihi  advenienti  nugator  quidam  accessit 
obviam  , 

Nimis  pergraphicus  sycophanta:  is  mille  num- 
mum se  aureum 

Meo  datu  tibi  ferre,  et  gnato  Lesbonico  aibat  meo: 
Quem  ego  nec  qui  esset  noram , neque  eum  ante 
. usquam  conspexi  prius. 

Sed  quid  rides  ? 

CALLICLES. 

Meo  allegatu  venit,  quasi  qui  aurum  mihi 

Ii  4 


'Digitized  by  Google 


504  * TRiNUMM  U S.  v.  19 ' 

Ferret  abs  te,  quod  darem,  tuae  gnatae  dotem: 
ut  filius 

Tuus  , quando  illi  a me  darem  , esse  allatum  id 
abs  te  crederet, 

Neu  qui  rem  ipsam  posset  intellegere  , et  the- 
saurum tuum 

Me  esse  penes , atque  eum  a me  lege  populi  pa-' 
trium  posceret 

CHARMIDES. 

Scite  edepol ! 

CALLICLES. 

Megaronides  communis  hoc  meus  et  tuus 
Benevolens  conmentu  ’st. 

CHARMIDES. 

Quin  conlaudo  consilium  , et  probo. 
LYSITELES. 

Quid  ego  ineptus,  dum  sermonem  vereor  in- 
terrumpere , 

Solus  sto ; nec  , quod  conatus  sum  agere , ago  ? 
homines  conloquar. 

CHARMIDES. 

Quis  hic  est,  qui  huc  ad  nds  incedit? 

LYSITELES. 

Charmidem  socerum  suum 

Lysiteles  salutat. 

CHARMIDES. 

Dii  dent  tibi , Lysiteles , quae  velis.. 
CALLICLES. 

Non  ego  sum  salutis  dignus? 

I V S I T fcL'B  S. 

Immo  salve , Callides. 
Hunc  priorem  aequom  ’st  me  habere,  tunica  pro- 
pior pallio  est.  r 

CHARMIDES. 

Deos  volo  consilia  vostra  recte  vortere. 

Filiam  meam  tibi  desponsatam  esse  audio. 
LYSITELES. 

Nisi  tu  nevis. 
CHARMIDES. 

Immo  haud  nolo. 

Lv  Y SITELE  S. 

Sponden’  ergo  tuam  gnatam  uxorem  milii  ? 
CHARMIDES. 

Spondeo , et  mille  auri  Philippum  dotis. 
LYSITELES. 

Dotem  nil  moror. 
CHARMIDES. 

Si  illa  tibi  placet , placenda  dos  quoque  est , 
quam  dat  tibi. 

Postremo , quod  vis,  non  duces , nisi  illud  quod 
non  vis,  feres. 

CALLICLES. 

Jus  hic  orat. 

LYSITELES. 

Inpetrabit  te  advocato  atque  arbitro. 
Istac  lege  filiam  tuam  sponden’  mihi  uxorem 
dari  ? 

CHARMID  ES. 

Spondeo. 

CALLICLES. 

Et  ego  spondfco  idem  hoc. 
LYSITELES. 

Oh , salvete  affines  mei ! 
CHARMIDES. 

Atque  edepol  sunt  res , quas  propter  tibi  tamen 
' * succensui. 

CALLICLES. 

Quid  ego  feci? 

CHARMIDES. 

Meum  conrumpi  quia  perpessus  filium. 
'CALLICLES. 

Si  id  mea  voluntate  factum  ’st,  est  quod  mihi  suc- 


censeas. 


Sed  sine  me  hoc  abs  te  inpetrare , quod  volo. 
CHARMIDES. 

Quid  id  est  ? 
CALLICLES. 

- Scies. 

Si  quid  stulte  fecit,  ut  ea  missa  facias  omnia. 
Quid  quassas  caput? 

CHARMIDES. 

Cruciatur  cor  mihi,  et  metuo. 
CALLICLES. 

Quidnam  id  est? 
CHARMIDES.' 

Quom  illd  ita’st  ut  esse  nolo,  id  crucior:  me- 
tuo , si  tibi 

Denegem , quod  me  oras , ne  te  leviorem  erga 
me  putes. 

Non  gravabor,  faciam  ita , ut  vis. 

CALLICLES. 

Probus  es.  eo , ut  illum  evocem. 

CHARMIDES. 

Miserum  ’st , male  promerita , ut  merita , si,  mihi 
ulcisci  non  licet. 

CALLICLES. 

Aperite  hoc,  aperite  propere,  et  Lesbonicurn , si 
domi  ’st , foras 

Evocate : ita  subitum  ’st,  propere  quod  eum  con- 
ventum volo. 

LESBONICUS. 

Quis  homo  tam  tumultuoso  sonitu  me  excivit 
subito  foras? 

CALLICLES. 

Benevolens  tuus  atque  amicu  ’st. 

LESBON  I C tf  S. 

Satin’  salve  ? dic  mihi. 
C A . L L I C L E S. 

Recte,  tuum  patrem  rediisse  salvom  peregre, 
gaudeo. 

LESBONICUS. 

Quis  id  ait? 

C A L L 1 C L E S. 

Ego. 

LESBONICUS. 

Tun’  vidisti? 
CALLICLES. 

Et  tute  idem  videas  liceat. 

LESBONICUS. 

O pater  , pater  mi , salve ! 

CfHARMIDES. 

Salve  multum  , gnate  mi. 
LESBONICUS. 

Si  quid  tibi , pater  , laboris  ? 

CHARMIDES. 

Nihil  evenit , ne  time : 

Bene  re  gesta  salvos  redeo:  si  tu  modo  frugi  esse  vis,  * > 
Haec  tibi  pacta  ’st  Callidi  filia. 

LESBONICUS. 

Ego  ducam , pater : 

Etiam  et  si  quam  aliam  jubebis. 

CHARMIDES. 

Quamquam  tibi  succensui. 
CALLICLES. 

Miseria  una  uni  quidem  homini  ’st  affatim. 
CHARMIDES. 

Immo  huic  parum  ’st. 

Nam  si  pro  peccatis  centum  ducat  uxores,  parum’st. 

LESBONICUS. 

At  jam  posthac  temperabo. 

CALLICLES. 

Dicis ; si  facias  modo. 

LESBONICUS. 

Numquid  caussae  est,  quin  uxorem  cras  domum 
ducam  ? 

CHARMIDE§. 

Optuma  est,  licet. 

Tu  in  perendinum  paratus  sis  ut  ducas.  Plaudite. 

DRAMATIS  PERSONAE. 


DINARCHUS,  adolescens. 

P H R O N E S I U M , meretrix. 

G E T A , servus. 
CALLICLES,  senex. 
ASTAPHIUM,  ancilla. 
STRATILAX,  servus. 

X 

STRATOPHANES,  miles. 
STRABAX,  adolescens  rusticus. 
ANCILLA  altera. 

ARGUMENTUM 

t • * • . ’ 

( Ut  quibusdam  Videtur  ) 

P R I S C I A N I. 

Tres  unam  pereunt  adulescentes  mulierem . 
Rure  unus,  alter  urbe,  peregre  tertius. 

Utique  ista  ingenti  militem  tangat  bolo. 

Clam  supposuit  sibi  clandestino  editum. 

Vi  magna  servos  est  ac  trucibus  moribus  f 
Lupae  ne  rapiant  domini  parsimoniam. 
t Et  is  tamen  mollitur.  Miles  advenit . 

Natique  caussa  dat  propensa  munera. 

Tandem  conpressae  pater  cognoscit  omnia. 

Utque  illam  ducat,  qui  vitiarat . convenit: 
Suumque  is  repetit  a meretrice  subditum. 

ALIUD  ARGUMENTUM 

CAMERARII. 

HAEC  Comoedia  est  altera,  quam  Ciceroni  inpri • 
mis placuisse,  de  Catone  intelligi potest,  ut  retulimus 
in  Pseudolo.  Et  quamvis  mendosissima  et  lacera  ad 
nos  pervenerit:  tamen  quasi  de  ungue  leonem . aut  de 
cy.lmo  fruges  aestimant . ita  de  his  reliquiis  praesta?: - 
tia  hujus  fabulae  plane  judicatur.  Argumentum  tale 
est.  Meretrix  quaedam  callida  et  astuta,  et  famulitia 

ARGUMENTUM. 


atque  rebus  omnibus  ad  fallacias  tt  fraudes  instructa, 
pellicit  in  amorem  sui  tres  adolescentes : unum  urba- 
num, quem  celeriter  confcit:  alterum  rusticum,  qui 
profusus  est  in  dando:  tertium  militem,  cujus  stoli- 
ditate abuti . et  quem  compilare  cupiens . simulat  se 
ex  ipso  esse  gravidam  : et  hoc  persuadet  credulo.  Ut 
enim  hoc  genus  fastuosum  , ita  et  stolidum  est.  Erat 
rustico  servus  immitis,  et  cui  doler  et  corrumpi filium 
herilem:  sed  et  ille  tamen  mutatur,  et  desinit  esse  sae- 
vus seu  truculentus ; nam  hinc  nomen  fabulae  indi- 
tum est.  Ut  autem  minus  simplex  argumentum  esset, 
inseritur  et  virginis  stuprum . compressae  per  vim  ab 
urbano  : quae  cum  filiolum  peperisset . hunc  meretrix 
sibi  supposuit  allatum  a tonstrice.  Ac  re  palam  facta, 
virgo  urbano  nubit,  et  ille  a meretrice  puerum  repetit, 
ac  amores  hos  relinquit.  Ita  retinet  meretrix  par  ama- 
torum. rusticum  ac  militem  : et  in  ludificando  ac  de- 
spoliando milite  delicias  facit.  Fabula  habet  formam 
eorum  poematum,  quae  p.ifM>vg  appellant.  Est  autem 
ita  depravata  et  corrupta  a librariis,  ut  aliquoties 
fuerit  mihi  in  animo . me  editurum  non  esse  illam. 
Scite  vero . et.  ut  Plautus  loquitur,  nanis  graphice 
expressa  est  levitas . et  malitia  et  fraudulentia  mere- 
tricia; et  quantopere  desipiant  in  amore  et  volupta- 
tum illecebris  simplices;  et  quod  isto  genere  hominum, 
quod  se  primum  esse  vult . et  virtutis  ac  dignitatis  pos- 
sessionem propriam  esse  ducit . nihil  re  ipsa  plerumque 
sit  vanius,  neque  futilius. 

PROLOGUS. 

erp  arvam  partem  postulat  Plautus  loci 
De  vostris  magnis  atque  amoenis  moenibus , 
Athenas  quo  sine  architectis  conferat. 

Quid  nunc?  daturin’  estis,  an  non?  adnuunt. 
Meditor  equidem  vobis  me  ablaturum  sine 
Mora,  quid  si  de  vostro  quidpiam  orem?  abnuunt. 
En  mehercle  in  vobis  resident  mores  pristini , 
Ad  denegandum  ut  celeri  lingua  utamini. 

Sed  hoc  agamus  , qua  huc  ventum  ’st  gratia. 
Athenae  istae  sunto,  ita  ut  hoc  est  proscenium , 
Tantisper  dum  transigimus  hanc  Comoediam. 
Hic  habitat  mulier , nomine  quae  est  Phronesium. 
Haec  hujus  saecli  mores  in  se  possidet  ; 
Numquam  ab  amatore  suo  postulat  id  quod  da- 
tum ’st ; 

Sed  reliquam  dat  operam  ne  sit  reliquum , 
Poscendo  atque  auferendo , ut  mos  est  mulierum. 
Nam  omnes  id  faciunt,  quom  se  amari  intellegunt. 
Ea  se  peperisse  puerum  simulat  Militi , 

Quo  citius  rem  ab  eo  auferat  cum  pulvisculo. 
Quid  multa?  aetas  huic  si  superet  mulieri, 
ls  cum  anima  ad  eam  habentiam  everrerit. 


Vol.  III. 

actus  primus. 

I 

s C E N A 1. 

DINARCHUS. 

]NIon  omnis  aetas  ad  perdiscendum  sat  est 
Amanti , dum  id  perdiscat , quot  pereat  modis. 
Neque  eam  rationem  eapse  umquam  edocet  Ve- 
nus , 

Quam  penes  amantum  summa  summarum  redit, 
Quot  amans  exemplis  ludificetur,  quot  modis 
Pereat,  quotque  exoretur  exorabulis. 

Quot  illic  blanditiae,  quot  illic  iracundiae 
Sunt ! quot  sui  pericla  amanda ! Dii , vostram  fi- 
dem ! hui ! 

✓ 

Ouid  perjerandum ’st  etiam,  praeter  munera? 
Primumdum  miros  annua:  is  primus  bolu’st. 
Ob  eam  tris  noctes  utor,  interea  loci 
Aut  aera , aut  vinum  , aut  oleum , aut  triticum 
Tendat,  benignusne  an  bonae  frugi  sies. 

Quasi  in  piscinam  rete  qui  jaculum  parat ; 
Quando  abiit  rete  pessum,  tum  adducit  sinum: 
Sin  jecit  rete ; pisces  ne  effugiant , cavet : 

Dum  huc  dum  illuc  reti  eos  inpedit 
Pisces,  usque  adeo  donicum  eduxit  foras. 
Itidem  est  amator,  si  id,  quod  oratur,  dedit, 
Atque  est  benignus  potius  quam  frugi  bonae , 
Adduntur  noctes : interim  ille  hamum  vorat 

Si  semel  amoris  poculum  accepit  mere, 

Eaque  intra  pectus  se  penetravit  potio  , 
Extemplo  et  ipsus  periit , et  res , et  fides. 

Si  iratum  ’st  scortum  forte  amatori  suo  , 

Bis  periit  amator , ab  re  atque  animo  simul. 

Sin  alter  alteri  potior  est , idem  perit: 

Si  raras  noctes  ducit , ab  animo  perit : 

Si  increbravit ; ipsus  gaudet , res  perit. 

Ita  disciplina  in  aedibu  ’st  lenoniis , 

Priusquam  unum  dederis , cfentum  quae  poscat , 
parat. 

Aut  aurum  periit , aut  conscissa  pallula  ’st , 

Aut  emta  ancilla,  aut  aliquod  vasum  argenteum,’ 
Aut  vasum  ahenum  aliquod , aut  lectus  dapsilis  , 
Aut  armariola  Graeca,  aut  aliquid  semper  est 
Quod  pereat , debeatque  amans  scorto  suo. 
Atque  haec  celamus  nos  damna,  una  industria 
Quom  rem  fidemque  nosque  nosmet  perdimus , 
Ne  quid  parentes,  neu  cognati  sentiant. 

Quos  quom  celamus , si  faximus  conscios , 

Qui  nostiae  aetati  tempestivo  temperint, 

Unde  anteparta  demus  postpartoribus , 

Faxim  lenonum  et  scortorum  ut  plus  est,  minus 
Et  minus  damnosorum  hominum  , quam  nunc 
sunt,  siet. 

Nam  nunc  lenonum  et  scortorum  plus  est  fere , 
Quam  olim  muscarum ’st,  quom  caletur  maxume. 
Nam  nusquam  alibi  si  sunt,  circum  argentarias 
Scorti  lenones  cpiasi  sedent  quotidie. 

Ea  nimia  est  ratio;  quippe  qui  certo  scio, 

Aeri  plus  scortorum  esse  jam  quam  ponderum : 
Quos  quidem  quam  ad  rem  dicam  in  argentariis 
Referre  habere,  nisi  pro  tabulis,  nescio. 

Ubi  aera  perscribantur  usuraria : 

Accipiat  illico  expensa , neque  censeat. 

Postremo  in  magno  populo , in  mulds  homini- 
bus , 

Re  placida  atque  otiosa,  victis  hostibus, 

Amare  oportet  omnis,  qui,  quod  dent,  habent. 
Nam  mihi  haec  meretrix , quae  hic  habet , Phro- 
nesium , 

Suum  nomen  omne  ex  pectore  exmovit  meo , 
Phronesium.  nam  Phronesis  est  sapientia. 

Nam  me  fuisse  huic  fateor  summum  atque  in-  * 
timum , 

Quod  amantis  multo  pessumum  ’st  pecuniae. 
Eadem,  postquam  alium  reperit,  qui  plus  daret, 
Damnosiorem,  me  exinde  amovit  loco, 

Quem  infestum  ac  odiosum  sibi  esse  memorabat 
mala, 

Habyloniensem  militem:  is  nunc  dicitur 
Venturus  peregre,  eo  nunc  conmenta  est  dolum , 
Peperisse  simulat  sese,  ut  me  extrudat  foras, 
Atcpie  ut  cum  solo  pergraecetur  milite:  ✓ 

Eum  esse  simulat  militem  puero  patrem. 

Quid  isti  suppositum  puerum  opus  pessumae? 
Mihi  verba  retur  dare  sese?  an  me  censuit 
Celare  se  potesse,  gravida  si  foret? 

Nam  ego  Lemno  advenio  Athenas  nudius  tertius, 
Legatus  hinc  quo  cum  publico  imperio  fui. 

Sed  haec  quis  mulier  ? Astaphium  est  ancillula. 
Cum  ea  quoque  etiam  mihi  fuit  conmercium. 

S C E N A II. 

ASTAPHIUM , DINARCHUS. 


ASTAPHIUM. 

A.  D fores  auscultato , adque  serva  has  aedis , 

Ne  quis  adventor  gravior  abeat  quam  adveniat; 

Neu  qui  manus  adtulerit  steriles  intro  ad  nos , 

Gravidas  foras  exportet,  novi  ego  hominum 
mores ; 

Ita  nunc  adulescentes  morati  sunt,  quin  ei 

Ut  simitu  adveniunt  ad  scorta  congerones , 

Consulta  sunt  consilia , quando  intro  advenerunt; 

Unus  eorum  aliquis  osculum  amicae  usque  oggerit.  * 

Dum  illi  agunt  quod  agunt , sunt  ceteri  cleptae  * 

Sin  videant  quempiam  se  asservare,  obludunt, 
qui  custodem 

Oblectent  per  joculum  et  ludum : de  nostro  sae- 
pe edunt , quod 

Fartores  faciunt,  fit  pol  hoc , et  pars  spectatorum 
scitis 

Pol , haec  vos  me  haud  mentiri. 

Ibi  est  ibus  pugnae  et  virtuti , de  praedonibus 
praedam  capere. 

At  nos  rursum  lepide  referimus  gratiam  furibus 
nostris : 

Nam  ipsi  vident,  quom  eorum  aggerimus  bona: 
quin  etiam  ultro  ipsi  aggerunt  ad  nos. 
DINARCHUS. 

Me  illis  quidem  haec  verberat  verbis;  nam  ego 
huic  dona  accongessi. 


ASTAPHIUM. 

Conmemini.  jam  pol  ego  eum  ipsum , si  domi 
erit , mecum  adducam. 
DINARCHUS. 

Heus,  manedum,  Astaphium,  priusquam  abis. 

ASTAPHIUM. 


Qui  revocat? 
DINARCHUS. 


Respice  huc. 

ASTAPHIUM. 
Quis  est  ? 


Scies : 


, DINARCHUS. 

r i 

Vobis  qui  multa  bona  esse  volt. 
ASTAPHIUM. 

Dato , si  esse  vis. 
DINARCHUS. 

Faxo,  erunt,  respice  huc  modo. 

ASTAPHIUM. 

Io  enicas  me  miseram , quisquis  es. 
DINARCHUS. 

Pessuma,  mane. 

ASTAPHIUM. 

I , optume , odiosus  es. 

Dinarchusne  illic  est?  atque  is  est.  it  ad  nos. 


Di 


I 


ACTUS  I.  S C.  II. 


DINARCHUS. 


Gradere. 


Et  tu  fer  contra  manum,  et  pariter 


ASTAPHIUM. 


Tibi  servio , atque  audiens  sum  imperi. 

DINARCHUS. 


Tute  quid  agis? 


ASTAPHIUM. 


Valeo , et  validum  teneo,  peregre  quom  adve- 
nis , coena  detur. 


DINARCHUS. 


Benigne  dicis. 


ASTAPHIUM. 

At  enim,  amabo , sine  me  ire,  quo  jussit 

DINARCHUS. 


Sed  quid  ais  ? 

i 

Quid  vis? 


ASTAPHIUM. 


DINARCHUS. 


Istic,  quo  iter  inceptas,  qui  est?  quem  arcessis? 


ASTAPHIUM. 

Obstetricem. 

DINARCHUS. 
Mala  femina  es. 

ASTAPHIUM. 


Archivam 


Solens  sum : ea  est  disciplina. 


DINARCHUS. 


Manifestam  mendaci , mala , te  teneo. 

A S T A P H I U M. 

Quid  jam , amabo  ? 
DINARCHUS. 

Quia  te  adducturam  huc  dixeras  eum  ipsum , non 
eampse. 

Nunc  mulier  facta  est  ex  viro : mala  es ! 

ASTAPHIUM. 

Praestigiator ! 
DINARCHUS. 

Sed  tandem  loquere,  quis  is  homo  est , Asta- 
phium? -novus  amator? 
ASTAPHIUM. 

Nimis  otiosum  arbitror  hominem  esse  te. 
DINARCHUS. 

Quianam  arbitrare? 
ASTAPHIUM. 

Quia  tuo  vestimento  et  cibo  alienis  rebus  curas. 

« DINARCHUS. 

Vos  me  reddidistis  Otiosum. 

ASTAPHIUM. 

Quid  jam , amabo? 
DINARCHUS. 

Ego  expedibo: 

Rem  perdidi  apud  vos.  cum  re  meum  negotium 
• abstulistis. 

Si  rem  servassem , fuit , ubi  negotiosus  essem. 
ASTAPHIUM. 

An  tute  bene  rem  publicam  aut  amoris  alia  lege 
Habere  posse  te  postulas , quin  tu  otiosus  fias? 

DINARCHUS. 

Illa , haud  ego  , habuit  publicum  : pervorse  in- 
. terpretaris. 

Nam  advorsum  legem  a me,  ob  meam  scribtu- 
ram,  pecudem  cepit 

Aeraque. 

ASTAPHIUM. 

Idem,  quod  tu  facis,  faciunt  rei  male  gerentes: 
Ubi  non  est , scribturam  unde  dent , incusant 
publicanos. 

DINARCHUS. 

Male  vortit  res  pecuaria  mihi  apud  vos:  nunc  vi- 
cissim 

Volo  habere  aratiunculam  pro  copia  hic  apud  vos. 
ASTAPHIUM. 

Non  arvus  hic , sed  pascuus  est  ager,  si  arationes 
Habituris,  qui  arari  solent,  ad  pueros  ire  melius  est. 
Hunc  nos  habemus  publicum : illi  alii  sunt  pu- 
blicani. 

DINARCHUS. 

Utrosque  percognovi  utrobidem. 

ASTAPHIUM. 

Istoc  pol  tu  otiosus , 
Quom  et  illic  et  hic  pervorsus  es.  sed  utris  cum 
rem  esse  mavis? 

DINARCHUS. 

I 

Procaciores  estis  vos,  sed  illi  perjuriosi. 

Illis  perit , quidquid  datur , neque  ipsis  apparet 
quidquam. 

Vos  saltem  , si  quid  quaeritis , et  bibitis  et  com- 
estis. 

Postremo,  illi  sunt  inprobi , vos  nequam  et  gloriosae 

Malaeque. 

ASTAPHIUM. 

Quae  in  nos  illosque,  ea  omnia  tibi  dicis , 
Dinarche , 

Et  nostram  et  illorum  vicem. 

DINARCHUS. 

Qui  istuc  ? 

ASTAPHIUM. 

Rationem  dicam: 

Quia  qui  alterum  incusat  probri,  eum  ipsum  se 
intueri  oportet. 

Tu  a nobis , sapiens , nihil  habes  : nos  nequam 
abs  te  habemus. 

DINARCHUS. 

O Astaphium  , haud  istoc  modo  solita  es  me 
ante  appellare , 

Sed  blande:  quom  illuc,  quod  apud  vos  nunc  est, 
apud  me  haberem. 

ASTAPHIUM. 

Dum  vivit , hominem  noveris : ubi  mortuus  est, 
quiescas. 

Te,  dum  vivebas,  noveram. 

DINARCHUS. 

An  me  mortuum  arbitrare  P 

ASTAPHIUM. 

Qui  potis  est , amabo , planius  P qui  antehac  ama- 
tor summus 

Habitu 'st,  istunc  ad  amicam  meras  querimonias 
referre. 

DINARCHUS.  t 

Vostra  hercle  factum  injuria , quae  properavistis 
olim  * 

Rapere,  otiose  oportuit : diu  ut  esserh  incolumis 
vobis. 

ASTAPHIUM. 

Arpator  simili  ’st  oppidi  hostilis. 

DINARCHUS. 

Quo  argumento  est? 

ASTAPHIUM. 

Quam- 

Primum  expugnari  potis  est  amator,  optumum’st 
amicae. 

DINARCHUS. 

Ego  fateor,  sed  longe  aliter  est  amicus  atque 

. . amator.  * 

Certe  hercle  quam  veterrumus  homini  optumus 
est  amicus. 

Non  hercle  occiderunt  mihi  etiam  fundi  et  aedes. 

ASTAPHIUM. 

Cur , obsecro , ergo  ante  ostium  pro  ignoto  alie- 
noque adstas  ? 

I intro,  haud  alienus  tu  quidem  es.  nam  ecastor 
neminem  hodie 

Mage  amat  corde  atque  animo  suo,  siquidem  ha- 
bes fundum  atque  aedis. 

DINARCHUS. 

In  meile  sunt  linguae  sitae  vostrae  atque  orationes 

Lacteque  : corda  felie  sunt  lita  , atque  acerbo 
aceto. 

E linguis  dicta  dulcia  datis , corde  amara  facitis 
Amantes  , si  qui  non  danunt. 

ASTAPHIUM. 

Non  didici  fabulare. 
DINARCHUS. 

Non  istaec  mea  benignitas  docuit  te  fabulari , 
Sed  isti , qui  cum  Geniis  suis  belligerant , par- 
cipromi. 

Mala  es,  atque  eadem  , quae  soles,  inlecebra. 


ASTAPHIUM. 

Ut  exspectatus 


Peregre  advenisti  ! 

DINARCHUS. 

Nam  obsecro? 

ASTAPHIUM. 

Cupiebat  te  hera  videre. 
DINARCHUS. 

Quid  tandem? 


ASTAPHIUM. 

Te  unum  ex  omnibus  amat. 
DINARCHUS. 

Euge , funde  et  aedes , 
Per  tempus  subvenistis  mihi ! sed  quid  ais , Asta- 

phium  ? 


ASTAPHIUM. 

Quid  vis  ? 

DINARCHUS. 

Estne  intus  nunc  Phronesium? 

" ASTAPHIUM. 

Tibi  quidem  intus. 
DINARCHUS. 

Valetne  ? 

ASTAPHIUM. 

Immo  edepol  melius  credo  fore , ubi  te  videbit. 
DINARCHUS. 

Hoc  nobis  vitium  maxumum  ’st:  quom  amamus, 
tum  perimus.  t 

Si  illud,  quod  volumus,  dicitur,  palam  quom 
mentiuntur , 

Verum  esse  insciti  credimus,  nae,  ut  in  aestu,  mu- 
tuamur ira. 

ASTAPHIUM. 

Eja!  haud  ita  res  est. 

DINARCHUS. 

Ain’  tu,  me  amare? 
ASTAPHIUM. 

Immo  unice  unum. 
DINARCHUS. 

Peperisse  eam  audivi. 

ASTAPHIUM. 

Ah ! obsecro  , tace  , Dinarche. 
DINARCHUS. 

Quid  jam  ? 

ASTAPHIUM. 

Horresco  misera , mentio  quoties  fit  partionis : 

Ita  paene  tibi  fuit  Phronesium.  i intro  jam , 

, amabo , 

Vise  illam , atque  opperire  ibi.  jam  exibit : nam 
lavavit. 

DINARCHUS. 

Quid  ais  tu?  quae  numquam  fuit  praegnas,  qui 
parere  potuit? 

Nam  equidem  uterum  illi , Iquod  sciam , num- 
quam extumere  sensi. 

ASTAPHIUM. 

Celabat , metuebatque  te  illa  , ne  sibi  persua- 
deres, 

Ut  abortioni  operam  daret , puerumque  ut  ene- 
caret. 

DINARCHUS. 

jJTum  pol  isti  puero  quis  est  pater? 

ASTAPHIUM. 

Babyloniensis  miles, 

Quojus  nunc  ista  adventum  expetit,  immo  adeo , 
ut  nuntiatum  ’st , 

Jam  hic  aftuturum  ajunt  eum.  nondum  advenisse 
miror. 

DINARCHUS. 

Ibo  icjitur  intro  ? 

O 

ASTAPHIUM. 

Quippini?  tam  audacter,  quam  domum  ad  te. 

Nam  tu  edepol  noster  es  etiam  jam  nunc  , Din- 
arche. 


DINARCHUS. 
Te  recipis  tu? 


Quam  mox 

A S T A P H I U M. 

Jam  hic  erp:  prope  est,  profecta  quo  sum. 
DINARCHUS. 

Redi  vero  actutum,  ego  interim  te  apud  vos  op- 
peribor. 


ACTUS  II. 

S C E N A I. 


ASTAPHItIM. 

A , ha , ha ! hercle  quievi , quia  introivit 
odium,  tandem  sola  sum. 

Nunc  quidem  meo  arbitratu  loquar  libere  quae 
volam  et  quae  lubebit. 

Huic  homini  amanti  mea  hera  apud  nos  dixit 
neniam  de  bonis : 

Nam  fundi  et  aedes  obligatae  sunt  ob  amoris 
prandium,  verum 

Apud  hunc  mea  hera  consilia  summa  eloquitur 
libere : magisque 

Adeo  ei  consiliarius  hic  amicus  est,  quam  auxi- 
■ liarius. 

Dum  fuit , dedit,  nunc  nihil  habet,  quod  habe- 
bat , nes  habemus : 

Iste  nunc  id  habet , quod  nos  habuimus,  huma- 
num facinus  factum  ’st. 

Actutum  fortunae  solent  mutarier.  varia  vita  est. 

Nos  divitem  eum  meminimus , atque  iste  paupe- 
res nos. 

Vorterunt  sese  memoriae,  stultus  sit , qui  id  ad- 
miretur. 

Si  eget , necesse  est  nos  patiatur  ali ; ita  aequom 
factu  est. 

Piaculum  ’st , misereri  nos  hominum  rei  male  ge- 
rentum. 

Bonis  esse  oportet  dentibus  lenam  probam:  ar- 
ridere , 

Quisquis  veniat,  blandeque  alloqui : male  corde 
consultare  , 

Bene  loqui  lingua,  meretricem  esse  similem  sen- 
tis condecet , 

Ouemquem  hominem  adtigerit , profecto  aut  ma- 
lum aut  damnum  dari. 

Numquam  amatoris  meretricem  oportet  caussam 
noscere , 

Quin,  ubi  nihil  det,  pro  infrequente  eum  mit- 
tas militia  domum. 

Nec  umquam  quisquam  probus  erit  amator,  nisi 
qui  rei  inimicu  ’st  suae. 

Nugae  sunt , nisi  quod  modo  quom  dederit , dare 
jam  lubeat  denuo. 

Is  amatur  hic  apud  nos , qui , quod  dedit , id  ob- 
litu ’st  datum. 

Dum  habeat,  tum  amet : ubi  nihil  habeat , alium 
quaestum  coepiat. 

Aequo  animo , ipse  si  nihil  habeat , aliis  qui  ha- 
bent , det  locum. 

Probus  est  amator,  qui  relictis  rebus  rem  perdit 
suam. 

At  nos  male  agere  praedicant  viri  solere  secum , 

Nosque  esse  avaras,  quaeso  , numqui  male  nos 
agimus  tandem? 

Nam  ecastor  numquam  satis  dedit  suae  quisquam 
amicae  amator: 

Neque  pol  satis  accepimus , neque  ulla  satis  po- 
poscit. 

Nam  quando  sterilis  est  amator  a datis,  inprobu’st. 

Si  negat  se  habere , quod  det , soli  pernoctan- 
dum ’st. 

Nec  satis  accipimus , satis  quom  quod  det , non 
habet. 

Semper  datores  novos  oportet  quaerere. 

Qui  de  thesauris  integris  demunt,  danunt. 

Velut  hic  agrestis  est  adulescens,  qui  hic  habet, 

Nimis  pol  mortalis  lepidus , nimisque  probus 
dator. 

Sed  is,  clam  patre,  etiam  hanc  noctem  illae 

Per  hortum  transilivit  ad  nos.  eum  volo  convenire. 

Sed  est  huic  unus  servos  violentissumus , 

Qui,  ubi  quamque  nostrarum  videt  prope  aedis, 
hac  si  aggredias , 

Item  ut  de  frumento  anseres , clamore  absterret , 
abigit. 

Is  item  est  agrestis,  sed  fores , quidquid  est  futu- 
rum , feriam. 

Ecquis  huic  tutelam  januae  gerit?  ecquis  intus 

STRATI  L A X . ASTAPHIUM. 


STRATILA  X. 


uis  illic  est,  qui  tam  proterve  nostras  aedis 
arietat  ? 


ASTAPHIUM. 

Ego  sum,  respice  ad  me. 

STRATILA  X. 

Quid,  ego?  nonne  ego  video?  vae  tibi! 
Quid  tibi  ad  hasce  accessio  est  aedis  prope,  aut 
pultatio  est? 

ASTAP‘HIUM. 

Salve. 

STRATILA  X. 

Satis  mihi  est  tuae  salutis:  nil  moror:  non  salveo. 
Aegrotare  malim , quam  esse  tua  salute  sanior. 

Id  volo  scire , quid  debetur  hic  tibi  nostrae  domi? 

ASTAPHIUM. 

Conprime. 

STRATILA  X. 

Spero  meam  quidem  hercle : te , qui  solitu  ’st , 
conprimat. 

Inpudens  per  ridiculum  ut  rustico  suadet  stu- 
prum ! 

ASTAPHIUM. 

Iram  dixi. 

STRATILA  X. 

Ut  esse  coepisti , si  dem , si  est  una  altera. 

ASTAPHIUM. 

Nimis  hic  quidem  Truculentus. 

STRATILAX. 

Pergi u’  male  loqui,  mulier,  milii? 
ASTAPHIUM. 

Quid  tibi  ego  autem  dico? 

STRATILAX. 

Quia  enim  me  Truculentum  nominas. 
Nunc  adeo,  nisi  abis  actutum,  ac  dicis,  quid 
quaeras,  cito, 

Jam,  liercle,  ego  hic  te,  mulier,  quasi  sus  catu- 
los , pedibus  proteram. 
ASTAPHIUM. 

Rus  merum  hoc  quidem  est. 

STRATILAX. 

Pudendumne  ? tu  vero  clurinum  pecus , 
Advenisti  huc  te  ostentatum  cum  exornatis  os- 
sibus. 

Quia  tibi  insuaso  infecisti,  propudiosa , pallulam. 
An  eo  bella  es,  quia  accepisti?  ad  me  advenias. 
ASTAPHIUM. 

Nunc  places. 

STRATILAX. 

Quam  me  illi  velim ! 

ASTAPHIUM. 

♦ Mentiris. 

STRATILAX. 

Dicis , quod  te  rogo  ? 
M^ncupium  qui  accipias , gesta  tecum  penos  an- 
IlUOS. 

astaphium. 

Dignis  dant. 

STRATILA  X.. 

Laviniae  hic  sunt,  quas  habes  victorias? 
astaphium. 

Ne  adtigas  me. 

STRATILA  X. 

Tangam?  ita  me  amabit  sarculum, 
Ut  ego  me  rui  i hamaxari  mavelim  patalem  bovem, 
Cumque  eo  ita  noctein  in  stramentis  pernoctare 
perpetem , 

Quam  tuas  centum  coenatas  noctes  mihi  dono 
dari. 

Rus  tu  mihi  opprobras  ? ut  nacta  es  hominem , 
quem  pudeat  probri!. 

Sed  quid  apud  nostras  negoti , mulier , est  aedis 
tibi  ? 

Quid  tu  huc  occursas , in  urbem  quotiescumque 
advenimus  ? 

astaphium. 

Mulieres  volo  convenire  vostras. 

STRATILA  X. 

Quas  tu  mulieres 
Mihi  narras?  ubi  musca  nulla  femina  est  in  aedibus. 

astaphium. 

Nullane  istic  mulier  habitat? 

STRATILA  X. 

Rus  , inquam , abierunt,  abi. 
astaphium. 

Quid  clamas , insane  ? 

STRATILAX. 

Abire  hinc  ni  properas  grandi  gradu  > 

Jam  ego  istos  fictos , conpositos , crispos  cincin- 
nos tuos 

Unguentatos  usque  ex  cerebro  expellam. 

ASTAPHIUM. 

Quanam  gratia? 

STRATILAX. 

Quia  adeo  foris  nostras  unguentis  uncta  es  ausa 
accedere , 

Quiaque  istas  buccas  tam  belle  purpurissatas  ha- 
bes. 


ASTAPHIUM. 

Erubui  mecastor  misera  propter  clamorem  tuum. 

STRATILAX. 

Itane?  erubuisti?  quasi  vero  corpori  reliqueris 
Tuo  potestatem  coloris  ulli  capiundi  , mala. 
Buccas  rubricae , cera  omne  corpus  intinxit  tibi. 
Pessumae  estis. 

ASTAPHIUM. 

Quid  est,  quod  vobis  pessumae  haec  * * * 

STRATILAX. 

Scio  ego  plus , quam  me  arbitrare  scire. 


A s 


Quod  scias? 


T A P H I U M. 

Quid  id  est,  obsecro, 


STRATILAX. 

Herilis  noster  filius  apud  vos  Strabax 
Ut  pereat,  ut  eum  inliciatis  in  malam  fraudem  et 
praemium. 

ASTAPHIUM. 

Sanus  si  videare,  dicam,  dicis  contumeliam. 

Nemo  hominum  hic  perire  solet  apud  nos.  res 
perdunt  suas. 

Ubi  perdidere  res , abire  hinc  si  volunt , nudis 
licet. 

Ego  non  hunc  novi  adulescentem  vbstrum. 

STRATILAX. 

Veron’  ? 

ASTAPHIUM. 

Serio. 

STRATILAX. 

Quin  maceria  illa  ait , in  horto  quae  est , quae  in 
noctes  singulas 

Latere  fit  minor : qua  iste  ad  vos  damni  permen- 
su ’st  viam  ? 

ASTAPHIUM. 

Non  mirum ; vetus  est  maceria ; lateres  si  veteres 
ruunt. 

STRATILAX. 

Ain’  tu,  mala,  lateres  veteres  ruere?  numquam 
edepol  mihi 

Quisquam  homo  mortalis  posthac  duarurrj  rerum 
creduit , 

Ni  ista  ego  vostra  hero  majori  facta  denarravero. 

ASTAP  HIUM. 

Estne  ille  violentus? 

STRATILAX. 

Suam  non  enim  ille  meretriculis 

Muniendis  rem  coegit,  verum  parsimoniae 


« • 

Duritiaeque:  quae  nunc  ad  vos  jam  exportatur, 
pessumae. 

Hem  tu , o sexungula ! male  vivitis,  egone  haec 
mussitem  ? 

Jam  enim  eccere  ibo  in  fotum,  atque  haec  facta 
narrabo  seni. 

Neque. istuc  in  se  gestit,  ergo  coget  exanimem 
mali. 

ASTAPHIUM. 

Si  ecastor  hic  homo  sinapi  victitet , non  censeam 

Tam  esse  tristem  posse,  at  pol  hero  benevolens 
' ut  is  est  suo ! 

Verum  ego  illum , quamquam  violentu  ’st , spero 
mutari  potest 

Blandimentis  , ornamentis  ceteris  meretriciis. 

Vidi  equidem  ex  jumentis  domita  fieri,  atque 
alias  beluas. 

Nunc  ad  heram  revidebo,  sed,  eccum,  odium 
progreditur  meum. 

Tristis  exit,  haud  convenit  etiam  hic  dum  Phro- 
nesium. 

a 

S C E N A III. 


DINARCHUS.  ASTAPHIUM. 
DINARCHUS. 

isces  ego  credo,  qui  usque  dum  vivunt, 
lavant , 

Minus  diu  lavare , quam  haec  lavat  Phronesium. 
Si  proinde  amentur  mulieres , diu  quam  lavant , 
Omnes  amantes  balneatores  sient. 

ASTAPHIUM. 

Non  quis  parumper  durare,  opperirier? 

DINARCHUS. 

Quin  hercle  lassus  jam  sum  durando  miser. 
ASTAPHIUM. 

Mihi  quoque  prae  lassitudine  opus  est  ut  lavem. 
DINARCHUS. 


Sed  obsecro  hercle,  Astaphium , i intro,  ac  nuntia 
Me  adesse,  tu  i propere , et  suade  jam  ut  satis 
laverit. 

ASTAPHIUM. 

Licet. 


DINARCHUS. 

Audin’  etiam? 


ASTAPHIUM. 

Quid  vis? 

DINARCHUS. 

Dii  me  perduint , 

Qui  te  revocavi:  non  tibi  dicebam,  i modo. 
ASTAPHIUM. 

Quid  jam  me  revocabas,  inprobe  nihilique  homo? 
Quae  tibi  mille  passuum  peperit  morae  mora. 
DINARCHUS. 

Sed  quid  haec  hic  autem  tamdiu  ante  aedis  stetit? 
Nescio  quem  praestolata  est : credo , militen. 
Illud  est.  vide  ut  jam , quasi  volturii  tridvo 
Prius  praedivinant , quo  die  esuri  sient : 

Illum  inhiant  omnes:  illi  est  animus  omnibus. 

Me  nemo  magis  respiciet , ubi  iste  huc  venerit , 
Quam  si  hinc  ducentos  annos  fuerim  mortuus. 

Ut  rei.servire  suave  est!  vae  misero  mihi! 

Post  factum  plector , quia  ante  - partum  perdidi. 
Verum  nunc  si  qua  mihi  obtigerit  hereditas 
Magna  atque  luculenta , nunc , postquam  scio , 
Dulce  atque  amarum  quid  sit  ex  pecunia. 

Ita  ego  illam  edepol  servem  , itaque  parce  victi- 
tem , 

Ut  nulla  faxim  cis  dies  paucos  siet 

Ego  istos,  qui  nunc  me  culpant,  confutaverim. 

Sed  est  vocis  sat.  sentio  aperiri  fores , 

Quae  obsorbent  quidquid  venit  intra  pessulos. 

S C E N A IV. 

PHRONESIUM . DINARCHUS. 
PHRONESIUM. 

N 

1*  1 um  tibi  nam,  amabo,  janua  est  mordax  mea, 
Quo  introire  metuas,  mea  voluptas? 

DINARCHUS. 

Ver  vide: 

Ut  tota  floret ! ut  olet ! ut  nitide  nitet ! 

PHRONESIUM. 

Qui  tam  inficetus  Lemno  adveniens , qui  tuae 
Non  des  amicae,  Dinarche,  savium? 

DINARCHUS.* 

Vah  ! vapulo  hercle  ego  nunc  , atque  adeo  male. 

PHRONESIUM. 

Ouo  te  avoltisti  ? 

DINARCHU  6. 

Salva  sis  , Phronesium ! . 

PHRONESIUM.  « 

Salve,  hicne  hodie  coenas , salvos  quom  advenis  ? 
DINARCHUS. 

Promisi. 

PHRONESIUM. 

Ubi  coenabis  tu? 

DINARCHUS. 

Ubi  tu  jusseris. 

Hic. 

PHRONESIUM. 

Me  lubente  facies. 

DINARCHUS. 

Edepol  me  magis. 

Nempe  tu  eris  hodie  mecum , mea  Phronesium. 

PHRONESIUM. 

iVelim,  si  fieri  possit. 

DIN  A*  R C H U S. 

Cedo  soleas  mihi: 

Properate;  auferte  mensam. 

PHRONESIUM. 

Amabo  , sanun’  es? 

DINARCHUS. 

Non  edepol  bibere  possum  jam , ita  animo  ma- 
le est. 

• PHRONESIUM. 

Mane : aliquid  fiet , ne  abi. 

DINARCHUS. 

Ah , aspersisti  aquam. 
Jam  rediit  animus,  deme  soleas : cedo : bibam. 

PHRONESIUM. 

Idem  es  ecastor  qui  soles,  sed  dic  mihi , 

Benene  ambulavisti? 

DINARCHUS. 

Huc  quidem  hercle  ad  te  bene  , 
Quoniam  fui  videndi  est  copia. 

PHRONESIUM. 

Conplectere. 

DINARCHUS. 

Libens,  ah ! hoc  est  mei  meile  dulci  dulcius ! 

Hoc  tuis  fortunis,  Juppiter  , praestant  meae. 

* PHRONESIUM. 

Dan’  savium? 

DINARCHUS. 

Immo  vel  decem. 
PHRONESIUM. 

Haud  istoc  pauper  es. 

Plus  pollicere  tu,  quam  ego  a te  postulo. 

DINARCHUS. 

Udnam  a principio  rei  item  parsissem  meae, 

Ut  nunc  reparcis  saviis ! 

PHRONESIUM. 

Si  quid  tibi 

Conpendi  facere  possim,  factum  edepol  velim. 
DINARCHUS. 

Jam  lavisti  ? 

PHRONESIUM. 

Jam  pol  mihi  quidem  atque  oculis  meis. 
Num  tibi  sordere  videor? 

DINARCHUS. 

Non  pol  mihi  quidem. 

Verum  tempestas  memini  quom  quondam  fuit , 
Ouom  inter  nos  sorderemus  unus  alteri. 

•"■V 

Sed  quid  ego  facinus  audivi  adveniens  tuum  , 
Quod  tu  hic , me  absente,  novi  nego^i  gesseris? 
Ouomque  bene  provenisti  salva  , gaudeo. 

PHRONESIUM. 

Tibi  mea  consilia  summa  semper  credidi. 
Equidem  nec  peperi  puerum,  nec  praegnas  fui, 
Verum  assimulavi  me  esse  praegnatem,  haud  eram. 
DINARCHUS. 

Quapropter,  o mea  vita? 

PHRONESIUM. 

Propter  militem 

Babyloniensem , qui  quasi  uxorem  sibi 
Me  habebat  anno,  dum  hic  fuit. 

DINARCHUS. 

Ego  senseram. 

Sed  quid  istuc  ? quoi  rei  id  te  assimulare  retulit? 

PHRONESIUM. 

Ut  esset  aliquis  laqueus  et  redimiculum , 
Revorsionem  ut  ad-  me  faceret  denuo. 

Nunc  huc  remisit  nuper  ad  me  epistolam , 

Sese  experturum , quanti  sese  penderem. 

Si , quod  peperissem , id  educarem  ac  tollerem , 
Bona  sua  me  habiturum  omnia. 

DINARCHUS. 

Ausculto  lubens. 

Quid  denique  agitis  ? 

PHRONESIUM. 

Mater  ancillas  jubet , 

Quoniam  jam  decimus  mensis  adventat  prope , 
Aliam  aliorsum  ire,  praemandare  et  quaerere 
Puerum  aut  puellam,  qui  supponantur  mihi. 
Quid  rfiulta  veiba  faciam?  tonstricem  Suram 
Novisti  nostram , quae  modo  erga  aedes  habet. 


Novi. 


DINARCHUS.* 

PHRONESIUM. 


Haec  uria  opera  circumit  per  familias , 
Puerum  vestigat  clanculum , ad  me  detulit. 
Datum  sibi  esse  dixit. 


DINARCHUS. 

O merces  malae ! 

Eum  nunc  non  illapeperit,  quae  peperit,  prior. 
Sed  tu  posterior. 

PHRONESI  U M. 

Ordine  omnem  rem  tenes. 
Nunc  ut  praemisit  nuntium  miles  mihi , 

Non  multo  post  hic  aderit. 

DINARCHUS. 

Nunc  tu  te  interim 
Quasi  pro  puerpera  hic  procuras  ? 

PHRONESIUM. 

Quippini  ? 

Ubi  sine  labore  res  geri  pulchre  potest , 

Ad  suum  quemque  aequom’st  quaestum  esse  cal- 
lidum. 

DINARCHUS. 

Quid  me  futurum  ’st , quando  miles  venerit  ? 
Relictusne  abs  te  vivam? 

PHRONESIUM. 

Ubi  illud  , quod  volo> 
Habebo  ab  illo,  facile  inveniam,  quomodo 
Divortium  et  discordiam  inter  nos  parem : * 
Postidea  ego  tota  tecum , mea  voluptas , usque  ero 
Assiduo. 

DINARCHUS. 

Immo  hercle  vero  accubuo  mavelim. 
PHRONESIUM. 

Quin  Diis  sacruficare  hodie  pro  puero  volo 
Quinto  die  , quod  fieri  oportet. 

DINARCHUS. 

Censeo. 

PHRONESIUM. 

Non  audes  aliquod  dare  mihi  munusculum? 
DINARCHUS. 

Lucrum  hercle  videor  facere  mihi,  voluptas  mea, 
Ubi  quidpiam  me  poscis. 

PHRONESIUM. 

At  ego,  ubi  abstuli. 
DINARCHUS. 

Jam  faxo  hic  aderit,  servolum  huc  mittam  meum. 
PHRONESIUM. 

Sic  facito. 

DINARCHUS. 

Quidquid  autem  erit , boni  consulas. 
PHRONESIUM. 

Ecastor  munus  te  curaturum  scio , 

Ut  quojus  me  non  poeniteat,  mittas  mihi. 

DINARCHUS. 

Num  quidpiam  me  vis  aliud? 

PHRONESIUM. 

Ut , quando  otium 

Tibi  sit,  ad  me  revisas. 

DINARCHUS. 

Valeas. 

PHRONESIUM. 

Vale. 

DINARCHUS. 

Pro  Dii  inmortales ! non  amantis  mulieris , 

* Sed  sociae  unanimantis,  fidentis  fuit 

Officium  facere , quod  modo  haec  fecit  mihi. 
Suppositionem  pueri  quae  mihi  credidit , 
Germanae  quod  sorori  non  credit  soror. 
Ostendit  sese  jam  mihi  medullitus  , 

Se  mihi  infidelem  numquam , se  viva , fore. 
Egone  illam  ut  non  amem?  egone  illi  ut  non 
bene  velim? 

Me  potius  non  amabo  , quam  huic  desit  amor. 
Ego  isti  non  munus  mittam?  jam  modo  ex  hoc  loco 
Jubebo  ad  istam  quinque  perferri  minas : . 
Praeterea  obsonari  dumtaxat  ad  minam. 

Multo  illi  potius  bene  erit , bene  quae  volt  mihi, 
Quammihimet,  omnia  qui  mihi  facio  mala. 


I 


Digitized  by  Google 


511 


TRUCULENTUS. 


v.  i 


S C E N A V. 

\ 

PHRONESIUM. 

U E R O isti  date  mammam,  ut  miserae  ma- 
tres sollicitaeque 

Ex  animo  sunt , cruciantque ! edepol  conmen- 
tum  male ! 

Quomque  eam  rem  in  corde  agito,  nimio  mimis 
perhibemur 

Malae,  quam  sumus  ingenio,  ego  prima  domi 
modo  docta  dictito. 

(Quanta  est  cura  in  animo , quantum  corde  capio 
dolorem , 

Dolus  ne  occidat  morte  pueri!  mater  dicta  quod 
sum , eo  magis 

Studeo  vitae,  quae  ausa  sum  tantum  clam  dolum  * 
aggrediri. 

Lucri  caussa  avara  probrum  sum  exsecuta : alie- 
nos dolores 

Mihi  supposivi.  nullam  rem  oportet  dolose  aggre- 
diri , nisi 

Astute  accurateque  exsequare.  vosmet  jam  vi- 
detis , 

Ut  ornata  incedo : puerperio  ego  nunc  me  esse 
aegram  assimulo. 

Male  quod  mulier  facere  incepit,  nisi  id  efficere 
perpetrat , 

Id  illi  morbo  , id  illi  senio  est , ea  illi  miserae 
miseria  ’st 


Digitized  by  Googlc 


v.  >4 


A C T U S 1 1.  S C.  V. 


515 

Si  bene  facere  incepit,  ejus  eam  cito  odium  per- 
■ - cipit. 

Nimis  quam  paucae  sunt  defessae,  male  quae  fa- 
cere occeperunt : 

Nimis  quam  paucae  efficiunt,  si  quid  occeperint 
benefacere. 

Mulieri  nimio  malefacere  melius  est  onus , quam 
bene. 

Ego , quod  mala  sum , matris  opera  mala  sum , et 
meapte  malitia , 

Quae  me  gravidam  esse  assimulavi  militi  Baby- 
lonio. 

Eam  nunc  malitiam  accuratam  miles  inveniat 
volo. 

Iste  hic  haud  multo  post  credo  aderit : nunc  prius 
praecaveo  sciens: 

* Eumque  gero  ornatum , ut  gravida,  quasi  puer- 
perio cubem. 

Date  mihi  huc  stactam  atque  ignem  in  aram , ut 
venerem  Lucinam  meam. 

Hic  apponite , atque  abite  ab  oculis.  cl?o  Pithe- 
cium , ... 

Face  ut  accumbam:  accede,  adjutare  sic  decet 
- puerperam.  - 

Soleas  mihi  duce;  pajffium  injice  in  me  huc,  Ar- 
chilis.  ubi  es , 

Astaphium?  fer  huc  verbenam  mihi , thus  et  bel- 
laria. 

Date  aquam  manibus,  nunc  ecastor  ut  veniret  Mi- 
. , les  velim. 

Vol.  IU.  Mm 

m6  TRUCULENTUS. 

S C E N A VI. 

t * 

STRATOPHANES.  PHRONESIUM. 

ASTA  PH  IUM. 

STRATOPHANES. 

kt 

i exspectetis , spectatores , meas  pugnas  dum 
praedicem  : 

Manibus  duelli  praedicare  soleo;  haud  in  sermo- 
* nibus. 

Scio  etro  multos  memoravisse  milites  mendacium. 

Lt  Homeronidae,  et  postillamillememorari potest, 

Qui  et  convicti  et  condemnati  falsis  de  pugnis 
siurt. 

Non  laudandu  ’st,  quoi  plus  credit  qui  audit,  . 
quam  qui  videt. 

Nun  placet , quom  illi  plus  laudant  qui  audiunt, 
quam  qui  vident. 

I 'lui  is  est  oculatus  testis  unus,  quam  auriti  decem: 

Qui  audiunt,  audita  dicunt:  qui  vident,  plane 
sciunt. 

Non  placet,  quem  scurrae  laudant,  manipulares 
mussitant : 

Neque  illi , quorum  lingua  gladiorum  aciem  prae- 
stringit domi. 

Strenui  nimio  plus  prosunt  populo , quam  arguti 
et  cati. 

) Facile  sibi  facunditatem  virtus  argutam  invenit. 

% 

Sine  virtute  argutum  civem  milii  habeam  pro 
praefica , 

Quae  alios  conlaudat , eapse  se  vero  non  potest. 
Pvunc  ad  amicam,  decumo  mense  post,  Athenas 
Atticas 

Viso , quam  gravidam  reliqui  meo  conpressu , 
quid  ea  agat. 

P HRONESIUM. 

Vide  quis  loquitur. 

ASTAPHIUM. 

Jam  propinque  miles,  mea  Phronesium  , 
Tibi  adest Stratophanes.  nunc  tibi  opu’st,  aegram 

v ut  te  assimules. 
PHRONESIUM. 

Tace. 

Quid  adhuc  egeb  tui , malum , admonitricis  i1  an 
me  maleficio  vincere  est? 
STRATOPHA  NE  S. 

Peperit  mulier  , ut  ego  opinor. 

ASTAPHIUM. 

Vin’  adeam  hominem  ? 
PHRONESIUM. 

Volo. 

STRATOPHANES. 

Euge  Astaphium  eccatn,  it  mihi  advorsum. 
ASTAPHIUM. 

Salve  ecastor,  Stratopjianes*. 

Venire  salvom. 

STRATOPHANES. 

Scio,  sed  peperitne , obsecro , Phronesium  ? 

M m 2 

astaphium.  . 

Peperit  puerum  nimium  lepidum. 

S T R A T O P H*  A NES. 

Ecquid  mihi  simili  ’st  ? 
ASTAPHIUM. 

Rogas? 

Quin  ubi  natu  ’st,  machaeram  et  clypeum  posce- 
bat sibi. 

STRATOPHANES. 

Meus  est , scio  jam  de  argumentis,  nimium  qui- 
dem simili  ’st.  papae  ! • 

Jam  magnu  ’st  ? jamne  electat  legionem , quam 
spoliare  velit? 

ASTAPHIUM. 

Here  nudiusquintus  natus  quidem  ille  est. 

STRATOPHANES. 

Quid  tum  postea? 
Inter  tot  dies  quidem  hercle  jam  actum  aliquid 
oportuit. 

Quid  illi  ex  utero  exitio  est , priusquam  poterat 
ire  in  proelium  ? 

ASTAPHIUM. 

Consequere,  atque  illam  saluta,  et  gratulare  illi. 
STRATOPHANES. 

Sequor. 

PHRONESIUM. 

Ubi  illa,  obsecro,  est,  quae  me  hic  reliquit  at- 
que abstitit  ? 

..ASTAPHIUM. 

Assum ; adduco  tibi  exoptatum  Stratophanem. 

• \ 

PHRONESIUM. 

Ubi  is  est,  obsecro? 

STRATOPHANES. 

Mars  peregre  adveniens  salutat  Nerienem  uxorem 
suam. 

Quom  tu  recte  provenisti,  quomque  es  aucta  li- 
beris , 

Gratulor,  quom  mihi  tibique  magnum  dedisti 
decus. 

PHRONESIUM. 

Salve,  qui  me  interfecisti  paene  et  vita  et  lumine, 
Quique  vim  magni  doloris  per  voluptatem  tuam 
Condidisti  in  corpus,  quo  nunc  etiam  morbo  mi- 
sera sum.  • • 

STRATOPHANES. 

Eja , haud  ab  re , mea  voluptas , tibi  obvenit  istic 
labos : 

Filium  peperisti,  qui  aedis  spoliis  opplebit  tuas. 

PHRONESIUM. 

Multo  ecastor  magis  oppletis  opu  ’st  tritici  gra- 
nariis ; 

Ne,  ille  priusquam  spolia  capiat,  hic  nos  exstinxit 
fames. 

STRATOPHANES. 

Habe  bonum  animum. 

PHRONESIUM. 

Savium  sis  pete  hinc  a me.  nequeo  caput 
Tollere,  ita  dolui,  itaque  ego  nunc  doleo:  ne- 
que etiam  queo 
Pedibus  mea  sponte  ambulare. 

, Mm  3 

STRATOPHANES. 

* Si  plane  ex  medio  mari 

Savium  petere  tuum  jubeas , petere  haud  pigeat 
me , mei  meum. 

Id  ita  esse  experta  es , nuncque  experiere , mea 
Phronesium , 

Me  te  amare,  adduxi  ancillas  tibi  eccas  ex  Suria 
duas  ; 

Iis  te  dono,  adduce  huq  tu  istas,  sed  istae  reginae 
domi 

Suae  fuere  ambae : verum  patriam  ego  excidi 
manu. 

Iis  te  dono.  * 

PHRONESIU.M. 

Poenitetne  te  quot  ancillae  sunt  jam? 
Quine  etiam  super  adducas , quae  mihi  comedint 

cibum  ? 

STRATOPHANES. 

Hoc  quidem 

Hercle  si  ingratum  ’st  donum,  cedo  tu  mihi  istam, 
puere , perulam. 

Hem!  mea  voluptas  , adtuli  eccam  pallulam  ex 
parva  Graecia  tibi. 

Tene  tibi. 

PHRONESIUM. 

Hoccine  mihi  ob  labores  tantos  tantillum  dari? 

STRATOPHANES. 

Perii  hercle  miser ! jam  mihi  auro  contra  constat 
. filius. 

Etiamnum  me  vilipendit.  ad  id  purpuram  ex  Sara 
tibi 

Adtuli , et  induvias  Ponto  amoenas,  tene  tibi , vo- 
luptas mea. 

Accipe  hoc.  abduce  hasce  hinc  e conspectu  Suras. 

Ecquid  amas  me? 

PHRONESIUM. 

Nihil  ecastor:  neque  meres. 

STRATOPHANES. 

Nihilne  huic  sat  est? 

Ne  mihi  verbum  quidem  unum  dixit ! viginti 
minis 

Venire  illaec  posse  credo  dona , quae  ei  dono 
dedi. 

Vehementer  nunc  mihi  est  irata  : sentio  atque  in- 
tellego. 

Vejrum  adibo,  quid  ais  nunc  tu?  liumne  vis  me., 
voluptas  mea, 

Quo  vocatus  sum , ire  ad  coenam  ? mox  ad  te 
huc  cubitum  ivero. 

Quid  taces  ? planissume  edepol  perii ! sed  quid 
illuc  boni  est? 

Quis  homo  est,  qui  inducit  pompam  tantam?  cer- 
tum’st,  quo  ferant, 

Observare,  huic  credo  fertur,  verum  jam  scibo 
magis. 

O 

S C E N A VII. 

G E T A , PHRONESIUM, 
STRATOPHANES. 

G E T A. 

T 

At  E,  ite  hac  simul,  muli  aeris,  damnigeruli, 

foras  gerones , 

Bonorum  hamaxagogae.  satine  qui  amat , nequit 
quin  nihili 

Sit,  atque  inprobis  sese  artibus  exspoliat,  nam 
hoc  qui  sciam , ne  quis 

Id  quaerat  ex  me.  domi  est , qui  facit  inproba  fa- 
cta , amator ; 

Qui  bona  sua  pro  stercore  habet,  foras  jubet  fer- 
ri: metuit 

Publicos,  mundissumu  ’st  puras  sibi  esse  volt 
aedis. 

Domi  quidquid  habet,  verritur  t%a.  quandoqui- 
dem ipsus  perditum  se  it, 

Secreto  hercle  equidem  illum  adjutabo:  neque 
mea  quidem 

Opera  umquam  nihilominus  propere , quam 
potest,  peribit. 

Nam  jam  de  hoc  obsonio , de  mina  una  deminui 

Modo  quinque  nummos  : mihi  detraxi  partem 
Herculaneam. 

Nam  hoc  assimile  est,  quasi  de  fluvio  qui  aquam  . 
derivat  sibi : 

Nisi  derivetur , tamen  omnis  ea  aqua  abeat  in 
mare. 

Nam  hoc  in  mare  abit , misereque  perit  sine  omni 
bona  gratia,  haec 

Quom  video  fieri ; suff  uror , suppilo  , de  praeda 
praedam  ® 

Capio,  meretricem  ego  item  esse  reor,  mare  ut 
est : quod  des  devorat , nec  umquam 

Abundat  at  hoc  saltem  servat  mare ; quod  illi 
subest,  apparet:  huic  des 

Quantumvis  ; nusquam  apparet , neque  datori , 
neque  acceptrici. 

Velut  meretrix  meum  herum  miserum  sua  blan- 
ditia intulit  in 

Pauperiem , privavit  bonis , luce  , honore , atque 
amicis.  „• 

Atat  eccam , adest  propinque,  credo  audiisse  haec 
me  loqui. 

Pallida  est , ut  peperit  puerum,  adloquar , quasi 
nesciam. 

Jubeo  vos  salvere. 

PHRONESIUM. 

Noster  Geta , quid  agis  ? ut  vales  ? 

G E T A. 

Valeo,  et  venio  ad  minus  valentem ; et,  melius 
qui  valeat,  fero. 

Herus  meus  , ocellus  tuus , ad  te  ferre  me  haec 
jussit  tibi 

Dona , quae  illos  ferre  vides , et  has  quinque  ar- 
genti minas. 

PHRONESIUM. 

Pol  hanc!  perit,  quod  illum  tantum  amo. 

G E T A. 

Jussit  opere  orare,  ut  haec  grata  haberes  tibi. 
PHRONESIUM. 

Grata  aequaque  ecastor  habeo,  jubeo  auferri  in- 
tro. i,  Cyame: 

Ecquid  auditis  haec,  quae  imperata  sunt? 

G E T A. 

Vasa  nolo  auferant : 

Desiccari  lubet. 

PHRONESIUM. 

Inpudens,  mecastor,  quanti  est  negoti ! 

G E T A. 

Tun’  bona  fide, 

Tufceais  inpudentem  me  esse,  ipsa  quae  sis  sta- 
bulum flagiti? 

O 

PHRONESIUM. 

Dic,  amabo  te,  ubi  est  Dinarchus? 


G E T A. 

Domi. 

PHRONESIUM. 

Dic  ob  haec  dona , quae 
Ad  me  miserit,  me  illum  amare  plurimum  om- 
nium hominum. 

Ergo  meumque  honorem  illum  habere  omnium 
maxumum : 

Atque , ut  huc  veniat , obsecrare. 

G E T A. 

. Ilicet.  sed  quisnam  illic  homo  est, 

Qui  ipsus  se  comest,  tristis,  oculis  malis?  animo 
hercle  homo  suo  est  miser , 

Quisquis  est. 

PHRONESIUM. 

Dignus  est  mecastor. 

G E T A. 

Ecquid  est? 

PHRONESIUM. 

Non  novisti , obsecro  ? 

Qui  illic  apud  me  erat,  hujus  pater  pueri  illic  est. 

usque  ad  jentaculum  » 

Jussit  ali.  mansi,  auscultavi,  observavi. 

G E T A. 

Quem  pernam, 

Novi  hominem  nihili,  illic  quaeso  est? 

PHRONESIUM. 

Illic  est. 

G E T A, 

Me  intuetur  tremens. 

o 

Traxit  ex  intimo  ventre  suspirium,  hoc  vide , 

* dentibus 

Frendit : icit  femur,  num  obsecro  nam  ariolus , 
qui  ipsus  se  verberat  ? 
STRATOPHANES.  ■ 

Nunc  ego  meos  animos  violentos , meamque  iram 
ex  pectore 

Jam  promam,  loquere:  unde  es?  quojus  es?  cur 
ausus  inclementer 

Mihi  dicere  ? / 


f 

G E T A. 

Lubido  est 

STRATOPHANES. 

Istuccine  mihi  respondes? 
G E T A. 

Hoc.  non  ego  te  floccifacio.  . 

STRATOPHANES. 

Quid  tu  ? cur  ausa  es  alium  te 
Dicere  amare  hominem  ? 

PHRONESIUM. 

Lubitum  ’st. 


STRATOPHANES. 

Ain’  tandem  ? istuc  primum  experiar. 
Tun’  tantilli  doni  caussa,  olerum,  atque  esca- 
rum , et  poscarum , 

Moechum  malacum , cincinnatum  , umbratico- 
lam , tympanotribam 
Amas , hominem  non  nauci  ? 

G E T A. 

Quae  haec  res  ! meone  hero  tu,  inprobe, 
Maledicere  audes,  fons  viti  et  perjuri? 

STRATOPHANES. 

Verbum  unum 

Adde  istoc ; jam  hercle  ego  te  hic  hac  offatim 

conficiam. 


G E T A. 

Tan^e 

Modo ! jam  ego  te  hic  agnum  faciam , et  medium 
distruncabo,  si  tu 

Ad  legionem  bellator  clues , at  ego  in  culina  Ares. 

PHRONESIUM. 

Si  aequom  facias , adventores  meos  non  incuses : 
quorum  mihi 

Dona  accepta  et  grata  habeo ; tuaque  ingrata , 
quae  abs  te  accepi. 
STRATOPHANES. 

Tunc  pol  ego  et  donis  privatus  sum , et  perii. 

G E T A. 

, Plane  istuc  est. 

Quid  nunc  ergo  hic  odiose  es, confessus  omnibus 
reus  i1 

STRATOPHANES. 

Perii  hercle  hodie,  nisi  hunc  a te  abigo ! 

G E T A. 

Accede  huc  modo ! 

Adi  huc  modo ! 

STRATOPHANES. 

Etiam , scelus  viri , minitare  P quem  ego 
Offatim  jam , jam,  jam  concipilabo,  quid  tibi  huc 
ventio  est? 

Quid  tibi  hanc  aditio  est?  quid  tibi  hanc  notio 
est , inquam , 

Amicam  meam?  emori  ere  ocius,  si  manu  niceris. 
G E T A. 

Quid,  manu  nicerim ! 

STRATOPHANES. 

Fac,  quod  jussi,  mane ! jam  ego  te  hic 
Offatim  conficiam. 

G E T A. 

Occidi!  optumum’st:  captio  est!  istam 

Machaeram  longiorem  habes,  quam  haec  est.  sed 
verum 

Sine  dum  petere,  siquidem  belligerandum  ’st 
tecum. 

Ibo  domum  , ego  tecum  , bellator , arbitrum  ae- 
cpiom  ceperim. 

Sed  ego  cesso  me  hinc  amoliri , ventre  dum  salvo 
licet? 

S C E N A VIII. 

PHRONESIUM.  STRATOPHANES. 

* »* 

PIIRONESIUM. 

Datin  soleas?  atque  me  intro  actutum  ducite: 
Nara  mihi  de  vento  miserae  condoluit  caput. 

STRATOPHANES. 

Quid  mihi  futurum  ’st,  quoi  duae  ancillae  dolent, 
( luibus  te  donavi?  jamne  abiisti?  liem,  sic  datur! 
Quo  pacto  excludis  ? quaeso  potiri’  planius , 

( Tuam  exclusus  nunc  sum  ? pulchre  ludificor,  sine ! 
Quantillo  mihi  opere  nunc  persuaderi  potest , 

Ut  ego  suffringam  hisce  talos  totis  aedibus. 
Num  quidpiam  avarum  ut  ad  mores  mulierum? 
Postquam  filiolum  peperit , animos  sustulit : 
Nunc,  quasi  mihi  dicat , Nec  te  jubeo,  nec  veto 
Introire  in  aedis,  at  ego  nolo , non  eo. 

Ego  faxo  dicat  me  in  diebus  pauculis 
Crudum  virum  esse,  sequere  me  hac.  verbum 
sat  est. 

ACTUS  III. 

S C E N A I. 

i 

S TRAHA  X * ASTAPHIUM. 

S X R A B A X.  ' 

RUS  mane  dudum  hinc  ire  me  jussit  pater, 
Ut  bubus  glandem  prandio  depromerem. 

Post,  illoc  veni,  quam  advenit  (si  Diis  placet) 
,Ad  villam  argentum  meo  qui  debebat  patri, 
Qui  ovis  Tarentinas  erat  mercatus  de  patre. 
Quaerit  patrem,  dico  esse  in  urbe,  interrogo , 
Quid  eum  velit,  homo  cruminam  sibi  de  collo 
detrahit ; 

Minas  viginti  mihi  dat. 'accipio  lubens. 

Condo  in  cruminam,  ille  abit : ego  perperas  minas 
Oves  in  crumina  hac  in  urbem  detuli. 

Fuit  edepol  Mars  meo  periratus  patii: 

Nam  oves  illius  haud  longe  absunt  a lupis. 
Nunc  ego  istos  mundulos  urbanos  amasios 
H oc  ictu  exponam  , atque  omnes  ejiciam  foras. 
Eradicare  est  certum  cumprimis  patrem, 

Post  id  locorum  matrem,  nunc  hodie  efferam 
Ad  hanc  argentum , quam  mage  amo  quam  ma- 
trem meam. 

Tat!  ecquis  est  P nulla  est?  ecquis  aperit  hoc 
ostium  ? 

ASTAPHIUM. 

Ouid  istuc  alienum  ’st , amabo , mi  Strabax , 

Qui  non  extemplo  intres  ? anne  oportuit 
Ita,  te  quidem  qui  es  familiaris? 

s T r A B A X. 


Ne  me  morari  censeas. 


Ibitur  ; 


ASTAPHIUM. 

Lepide  facis. 


S C E N A II. 

STRATILAX,  ASTAPHIUM. 

STRATILAX.  ( 

M irum  videtur,  ruri  herilem  filium 
Strabacem  non  rediisse , nisi  si  clanculum 
Conlabsus  est  hic  in  conruptelam  suam. 

ASTAPHIUM. 

Jam  pol  illic  me  inclamabit,  si  adspexerit. 

STRATILAX. 

Nimio  minus  saevus  jam  sum,  Astaphium,  quam 
fui : 

Jam  non  sum  Truculentus : noli  metuere. 

Quid  vis? 

ASTAPHIUM. 

Quid?  tuam  exspecto  Truculentiam. 
STRATILAX. 

Dic;  impera  mihi,  quidvis,  et  quo  vis  modo. 
Novos  omnes  mores  habed,  veteres  perdidi. 

Vel  amare  possum  , vel  jam  scortum  ducere. 

astaphium. 

Lepide  mecastor  nuntias,  sed  dic  mihi, 

Habent  ? 

STRATILAX. 

Parasitum  te  fortasse  dicere. 
ASTAPHIUM; 

Intellexisti  lepide,  quid  ego  dicerem. 

S T K A T I E A X. 

Heus  tu ! jam , postquam  in  urbem  crebro  eon- 
meo , * •• 

Dicax  siim  factus,  jam  sum  cavillator  probus/ 
ASTAPHIUM. 

Quid  id  est , amabo  P istaecce  ridicularia 

Cavillationes  vis  fortasse  dicere  ? 

< ’ » . * • v ' ’ * ' , 

STRATILAX. 

Ita,  ut  pauxillum  differat  a cavillulis. 

ASTAPHIUM. 

Sequere  intro  me,  amabo,  mea  voluptas. 
STRATILAX. 

Tene  hoc  tibi: 

Rhabonem  habeto , mecum  ut  hanc  noctem  sies. 
ASTAPHIUM. 

Perii!  rhabonem?  quam  esse  dicam  hanc  beluam?  , 
Quin  tu  arrhabonem  dicis? 

STRATILAX. 

AR  facio  lucri : 

Ut  Praenestinis  conia  est  ciconia. 

ASTAPHIUM. 

Sequere,  obsecro. 

VoJ.  III.  Nn 

STEATILAX. 

Strabacem  hic  opperiar  modo , 

Si  ruri  veniat.  . • 

ASTAPHIUM. 

Is  quidem  apud  nos  est  hic  Strabax : 
Modo  rure  venit. 

STRATI  L A X. 

Priusne,  quam  ad  matrem  suam? 
Heu  edepol  hominem  .nihili ! 

* ASTAPHIUM. 

t Anne  autem , ut  soles  P 

STEATILAX. 

Immo  nihil  dico. 

ASTAPHIUM. 

I intro  , amabo : cedo  manum. 

STRATILAX. 

Tene,  in  tabernam  ducor  devorsoriam, 

Ubi  male  accipiar  mea  mihi  pecunia. 

ACTUS  IV. 

S C E N A I. 

DINARCHUS. 

^Ieque  gnatu’st,  neque  progignetur,  neque 
potest  reperirier , 

Quoi  ego  nunc  dictum  aut  factum  melius  quam 
Veneri  velim. 

Dii  magni ! ut  ego  laetus  sum , et  laetitia  dif- 
feror! ita 

* 1 

i i 

Aci  me  magna  nuntiavit  Cyamus  hodie  gaudia  : 

Mea  dona  deamata  aceeptaque  habita  esse  apud 
Phronesium. 

Cum  hoc  jam  volupe  ’st , tum  hoc  nimio  magnae 
melliniae  mihi:  , 

Militis  odiosa  ingiataque  habita,  totus  gaudeo. 

Mea  pila  est:  si  repudiatur  miles,  mulier  mecum 
perit. 

Salvos  sum , quia  pereo : si  non  peream , plane 
inteream. 

Nunc  speculabor  quid  ibi  agatur:  quis  eat  intro, 
qui  foras 

Veniat : procul  hinc  observabo , meis  quid  for- 
tunis fuat : 

Quia  nihil  habeo  , unum  animos  movit  mihi ; 
omnia  agam  precario. 

i S C EN  A II. 


ASTAPHJU  M * DINARCHUS. 
ASTAPHIUM. 


L, 


lEPIDE  efficiam  meum,  hera,  officium:  vide 
intus  modo  ut  tu  tuum 

Item  efficias,  ama,  id  quod  decet,  rem  tuam: 
istum  exinani. 

Nunc  dum  isti  lubet , dum  habet,  tempus  ei  rei 
obsecunda : 

Prome  venustatem  amanti  tuam , ut*  gaudia  con- 
pares. 

N n 2 

Ego  interim  hic  restitrix  his  praesidebo,  iste  dum 
sic  faciat 

Domum  ad  te  exagogam  ; nec  quemquam  in- 
terim istoc  ad  vos , ^ - 

Qui  sit  odio , intromittam : tu  perge , ut  lubet. 
iudin’  istos  ? 

D I N A 

Qui  est  iste?  eja,  Astaphi 

ASTAPHIUM. 

Amabo , hiccine  tu 

Eras? 

DINARCHUS. 

Molestusne  sum  ? > \ . 

ASTAPHIUM. 

Nunc  magis  quam  fuisti,  nam  nisi  qui. 
Nobis  usu  est,  nobis  molestus,  sed,  obsecro,  da 
mi  operam , ut 
Narrem  quae  volo. 

DINARCHUS. 

» ‘ ’ • ' # 

Nam  quid  est?  num  mea  refert? 
ASTAPHIUM. 

Non  mu.  sed 

Inttis,  bolos  quos  dat ! 

DINARCHUS. 

« - * J • *•  ’ - 

Quid  ? amator  novus  quispiam  ? 
ASTAPHIUM. 

Integrum  et  plenum  adorta  est  thesaurum. 
'DINARCHUS. 

Quis  est  ? 

AS  TA  P H IU  M. 

Eloquar. 

Sed  tu  taceto,  novisti  tun’  hunc  Strabacem? 

, DINARCHUS. 

Quidni  ? 

ASTAPHIUM. 

» 'I  * 

Solus  summam  habet  hic  apud  nos.  nunc  is  est 
fundus  nobis.  , 

Animo  bono  male  rem  gerit. 

DINARCHUS. 

Perii  hercle  ego  idem. 

ASTAPHIUM. 

Stultus  es , qui  facta  infecta  facere  verbis  postules. 
Thetis  quoque  etiam  lamentando  lessum  fecit 
filio. 

. s • . * . / » • 

DINARCHUS. 

Non  ego  nunc  intro  ad  vos  mittar? 

ASTAPHIUM. 

Quidum  quam  miles  magis  ? 
DINARCHUS. 

Quia  enim  plus  dedi. 

ASTAPHIUM. 

Plus  enim  es  intromissus,  quom  dabas. 
Sine  vicissim  , qui  dant  operam , ob  id , quod 
dant , operis  utier.  „ , ■ . 

Literas  didicisti:  quando  scis,  sine  alios  discere. 

DINARCHUS. 

Discant , dum  mihi  argumentari  liceat , ni  obli- 


tus siem . 


Quod  dedi. 


Nn  3 

ASTAPHIUM. 

Interea  magister  dum  tu  conmentabere , 
Volt  interim  illa  itidem  conm  emari. 

DINARCHUS. 

Quid? 

ASTAPHIUM. 

Rem  accipere  identidem. 
DINARCHUS. 

Dedi  equidem  hodie  ei  quinque  argenti  deferri 
minas , 

Praeterea  unam  in  obsonatum. 

ASTAPHIUM. 

Idem  istoc  delatum  scio. 
De  eo  nunc  bene  sumus  tua  virtute. 

DINARCHUS. 

Illine  ut  inimici  mea 
Bona  istic  edant?  mortuum  hercleme,  quam  ut 
id  patiar,  mavelim. 

ASTAPHIUM. 

Mavelim  mihi  inimicos  invidere , quam  me  ini- 
micis meis. 

Nam  invidere  alii  bene  esse,  tibi  male  esse,  mi- 
seria est. 

Qui  invident,  egent:  illi,  quibus  invidetur,  rem 
habent. 

Stultus  es.  " . 

DINARCHUS. 

Quid  est? 

ASTAPHIUM. 

Opperire. 


) 

DINARCHUS. 

Quid  jam  P 

ASTAPHIUM. 

Quia  pol  mavelim. 

DINARCHUS. 

Non  licet  de  obsoni  mna  me  participem  fieri? 

ASTAPHIUM. 

Si  volebas  participari , auferres  dimidium  domum. 
Nam  itidem  hic  ut  Acherunti  ratio  accepti  scribitur. 
Intro  accipimus : quando  acceptum  ’st,  non  potest 
ferri  foras. 

Bene  vale. 

DINARCHUS. 

Resiste. 

A S T A P H 'I  U M. 

Amitte,  sine. 
DINARCHUS. 

Amitto  intro. 

ASTAPHIUM. 

, . ' Ad  te  quidem. 

DINARCHUS. 

Immo  istoc  ad  vos. 


ASTAPHIUM. 

Iri  non  potest. 

DINARCHUS. 


Nimium  potest. 


Experiri  sine. 

ASTAPHIUM. 

Immo  opperire,  vis  est  experirier. 
Dicam  adesse , ni  occupata  est. 


Nn  4 

DINARCHUS. 

Resiste , hem ! 
ASTAPHIUM. 

Frustra  es. 


t 

An  non? 


DINARCHUS. 

ASTAPHIUM. 


Redin’, 


Redeam,  sed  vocat  me , quae  in  me  plus 
potest , quam  potes. 
DINARCHUS. 

t * t • ' 

Uno  verbo  eloquar:  Mittin’  me  intro  ? 

ASTAPHIUM. 

Mendax  es , abi. 
Unum  aibas,  sed  tria  dixti  verba,  atque  mendacia. 
DINARCHUS. 


Abiit : intro  hinc  ivit,  ego  ut  haec  mihi  patiar  fieri? 

Jam  hercle  ego  tibi , inlecebra , ludos  faciam  cla- 
more in  via:  - 

Quae  advorsum  legem  accepisti  a plurimis  pecu- 
niam. 

Jam  hercle  apud  omnes  magistratus  faxo  erit  no- 
men tuum. 

Post  id , ego  te  manum  injiciam  quadrupli , ve- 
nefica , 

Suppostrix  puerum,  ego  edepol  jam  tua  probra 
aperibo  omnia. 

Nihili  me ! perdidi  omne  quod  fuit,  fio  inpudens ; 

Nec  mihi  adest  tantillum  pensi  jam,  quos  capiam 
calceos. 


i 


1 

Sed  quid  ego  hic  clamo?  quid  si  me  jubeat  in- 
tromittier  ? 

Conceptis , me  non  facturum  , verbis  jurem  , si 
velit. 

Nugae  sunt!  si  stimulos  pugnis  caedis,  manibus 
plus  dolet. 

De  nihilo  illi  est  irasci , quae  te  non  flocci  facit. 

Sed  quid  hoc  est  ? pro  Dii  inmortales ! Calliclem 
video  senem , 

Meus  qui  affinis  fuit,  ancillas  duas  constrictas  du- 
cere , 

Alteram  tonstricem  hujus,  alteram  ancillam  suam. 

Pertimui , postquam  una  cura  cor  meum  movit 
modo. 

Timeo , ne  malefacta  antiqua  mea  sint  inventa 
omnia. 

* ‘ # • 

S CENA  III. 

« • * K . 

CALLI  CLES.  ANCILLAE, 

DINARCHUS. 

CALLICLES.  ' 

JL-jGONE  tibi  male  dicam,  aut  tibi  adeo  male 
velim  f ut  animus  meu  ’st , 

Propemodum  expertae  estis , quam  ego  sim  mitis 
tranquillusque  homo. 

Rogitavi  ego  vos  verberantes  et  pendentes  simul : 

Conmemini , quo  quidque  pacto  sitis  confessae  : 
scio. 

Hic  nunc  volo  scire  eodem  pacto , sine  malo  fa- 
teamini. 

Quamquam  vos  colubrino  ingenio  ambae  estis; 
edico  prius, 

Ne  duplices  habeatis  linguas;  ne  ego  bilingues 
vos  necem : 

Nisi  si  ad  tintinnaculos  vos  voltis  educi  viros. 
ANCILLA. 

Vis  subegit  verum  fateri ; ita  lora  laedunt  brachia. 
CALLICLES. 

At,  si  verum  mihi  eritis  fassae,  vinclis  exsolvemini. 
DINARCHUS. 

Etiam  nunc , quid  sit  negoti , falsus  incertusque 
sum  : 

% , . w w 

Nisi  quia  timeo  tamen. 

ANCILLA. 

Ego  nec,  quid  peccavi,  scio. 
CALLICLES. 

Omnium  primum  diversae  state,  hem  sic ! istuc 
volo. 

Neve  inter  vos  significetis,  ego  ero  paries,  lo- 
quere tu. 

ANCILLA. 

Quid  loquar? 

CALLICLES. 

Quid  puero  factum  ’st,  mea  quem  peperit  filia, 
Meo  nepoti?  capita  rerum  mihi  expedite. 

ANCILLA. 

Istae  dedi. 

«,  CALLICLES. 

Jam  tace,  accepistin’  puerum  tu  ab  hac  P 

_ ANCILLA. 

Accepji. 

CALLICLES. 

Tace : 

Nihil  moror  praeterea,  satis  est  fassa. 

ANCILLA. 

Infitias  non  eo. 
CALLICLE  S. 

Jam  livorem  tute  scapulis  istoc  concinnas  tuis. 
Conveniunt  adhuc  utriusque  verba. 

DINARCHUS. 

Vae  misero  mihi! 
Mea  nunc  facinora  aperiuntur , clam  quae  speravi 
fore. 

CALLICLES. 

Loquere  tu.  qui  dare  te  huic  puerum  jussit? 
ANCILLA. 

Hera  major  mea. 
CALLICLES. 

S , 

Quid  tu?  cur  eum  accepisti? 

ANCILLA. 

Hera  mea  rogavit  me  minor  , 
Puer  ut  afferretur,  eaque  ut  celarentur  omnia. 

CALLICLES. 

Loquere  tu.  quid  eo  fecisti  puero  ? 

ANCILLA. 

Ad  meam  heram  detuli. 


\ 

CALLICLES.  m 
Quid  eo  puero  tua  hera  fecit  ? 

ANCILLA. 

Herae  meae  extemplo  dedit. 
CALLICLES. 

Quoi,  malum,  herae? 

ANCILLA.  ' ' • • • 

Duae  sunt  istae. 
CALLICLES..  • 

Cave  tu , nisi  quod  te  rogo , nisi 

Ea  quae  exquiro. 

ANCILLA. 

Mater  filiae  dono  dedit , inquam. 
CALLICLES. 

Plus  quam  dudum , inquam , loquere. 

ANCILLA. 

Plus  tu  rogitas. 
CALLICLES. 

Responde  ocius. 

Quid  illa,  quoi  donatus  est? 

. ANCILLA. 

Supposivit. 

CALLICLES. 

Quoi? 

' ' . ANCILLA. 

Sibi 

Pro  filiolo. 

CALLICLES. 

Pro  filiolo?  Dii,  obsecro  vostram  fidem! 
Ut  facilius  alia , quam  illa  unde  est , puerum 
, alienum  parit! 


Digitized  by  Google 


v-  33 


ACTUS  IV.  S C.  III.* 


373 

Haec  labo*e  alieno  puerum  peperit  sine  doloribus. 

Puer  quidem  beatus!  matres  duas  habet,  et  avias 
duas  : 

Jam  metuo , patres  quot  fuerint,  vide  sis  facinus 
muliebre ! 

ANCILLA. 

Magis  pol  haec  malitia  pertinet  ad  viros , quam 
ad  mulieres. 

Vir  illam , non  mulier  praegnatem  fecit. 

C A L L I C/  L E S. 

Et  idem  ego  istuc  scio. 

Tu  bona  ei  custos  fuisti. 

ANCILLA. 

Plus  potest , qui  plus  valet. 

Vir  erat , plus  valebat , vicit : quod  petebat , 
abstidit. 

C A L L I C L E S. 

Et  tibi  quidem  hercle  idem  adtulit  magnum 
malum. 

ANCILLA. 

De  istoc  ipsa , etsi  tu  taceas , reapse  experta  in- 
tellego. 

CALLICLES. 

Numquam  te  facere  hodie  quivi , ut , is  quis  es- 
set , diceres. 

ANCILLA. 

Tacui,  at  nunc  non  taceo  ; quando  adest , ne- 
cesse  est  indicem. 

D I N A R C ,H  U S.  .. 

Lapideus  sum , conmovere  me  miser  non  audeo. 

Res  palam  omnis  est:  meo  illic  nunc  famt  capiti 
comitia. 

Meum  illuc  facinus , mea  stultitia  est.  timeo , 
quam  mox  nominer. 

CALLICLES. 

Loquere , filiam  meam  quis  integram  stupraverit  P 
ANCILLA. 

i 

Video  ego  te,  propter  mala  facta  qui  es  patro- 
nus parieti. 

D I N A R C H U S. 

Neque  vivus  neque  mortuus  sum  : neque , quid 
nunc  faciam , scio. 

Neque  ut  hinc  abeam , neque  ut  hunc  adeam , 
scio  : timore  torpeo. 

CALLICLES. 

Dicin’,  an  non  ? ' 

A N.  C L L L A. 

Dinarchus , quoi  illam  prius  despoponderas. 

CALLICLES. 

Ubi  is  homo  est,  quem  dicis? 

DINARCHUS. 

Adsum , Callicles.  per  tua  obsecro 

Genua , ut  tu  istuc  insipienter  factum  sapienter 
feras , 

Mihique  ignoscas,  quod  animi  inpos  vini  vitio 
fecerim. 

CALLICLES. 

Non  places,  in  mutum  culpam  confers , quod 
nequit  loqui. 

Nam  vinum  , si  fabulari  posset , se  defenderet. 

Non  vinqm  hominibus  moderari , sed  vino  ho- 
mines solent , 

Qui  quidem  probi  sunt : verum , qui  inprobus 
est , sive  subbibit , 

Sive  adeo  caret  temeto , tamen  ab  ingenio  est 
inprobus. 

DINARCHUS. 

Scio  equidem  ; quae  nolo , multa  mihi  audienda 
ob  noxiam. 

Ego  tibi  me  obnoxium  esse  fateor , culpae  con- 
potem. 

ANCILLA. 

Callicles , vide , quaeso , homini  ne  facias  inju- 
riam. 

Reus  solutus  caussam  dicit:  testes  vinctos  adtines. 

CALLICLES. 

Solvite  istas,  agite , abite , tu  domum , et  tu  au- 
tem domum  : 

Eloquere  haec  herae  tuae : puerum  reddat,  si 
quis  eum  petat. 

Eamus  , tu,  in  jus. 

DINARCHUS. 

Quid  vis  in  jus  me  ire?  tu  es  PraetoT  mihi. 

Verum  te  obsecro , ut  tuam  gnatam  des  mihi  uxo- 
rem , Callicles. 

CALLICLES. 

Eumdem  pol  te  judicasse  quidem  istam  rem  in- 
tellego : 

Nam  haud  mansisti , dum  ego  darem  illam : tute 
sumsisti  tibi. 

Nunc  habeas,  ut  nactus.  verum  lioc  ego  te  mul- 
tabo bolo : 

Sex  talenta  magna  a dote  demam  pro  ista  inscitia. 

DINARCHUS. 

Dene  agis  mecum.  . k 

CALLI  CLES. 

Filium  istinc  tuum  te  meliu  ’st  repetere. 
'Ceterum , uxorem , quam  primum  potest , abduce 
ex  aedibus. 

Fgo  adeo  jam  illi  remittam  nuntium  affini  meo: 
Dicam,  ut  aliam  conditionem  filio  inveniat  suo. 
DINARCHUS. 

At  ego  ab  liac  puerum  reposcam , ne  mox  infi- 
tias  eat. 

Nihil  est.  nam  ipsa  haec  ultro  , ut  factum  ’st , 
fecit  omnem  rem  palam. 

Sed  nimium  pol  opportune  ecce  ab.sese  egredi- 
. tur  foras.  . t 

Nae  ista  stimulum  longum  habet , quae  usque 
illinc  cor  pungit  meum! 

' S C E N A IV.  .... 

. - >•  . * • * « 

PHRONESIUM . DINARCHUS . 
ASTAPHIUM. 

< i • » • •*«  ; 

* * ' * * t V. 

' 'PHRONESIUM. 

^0  LITE  A et  lutea  est  meretrix,  nisi  quae  sapit 
in  vino  ad  rem  suam. 

♦ 

Si  alia  merftbra  vino  madeant,  cor  sit  saltem  so- 
brium. 

Nam  mihi  dividia  est,  tonstricem  meam  sic  mul- 
catam male. 

Ea  dixit,  eum  Dinarchi  puerum  inventum  filium. 

DINARCHUS. 

Ubi  id  audivit , quam  penes  est  mea  omnis  rea 
et  liberi  P 

PHRONESIUM. 

Video  eccum , qui  manstutorem  me  adoptavi); 
bonis. 


DINARCHUS. 

Mulier,  adsum:  profectu ’st. 

PHRONESIUM. 

. Quid  agitur , voluptas  mea  ? 

DINARCHUS. 

Non  voluptas,  aufer  nugas,  nihil  ego  nunc  de 
istac  re  ago. 

O V 

PHRONESIUM. 

Scio  mecastor  quid  velis , et  quid  postules , et 
quid  petas. 

Me  videre  vis , et  me  te  amare  postulas : puerum 
petis. 

DINARCHUS. 

Dii  inmortales , ut  planiloqua  est ! paucis  ut  rem 
ipsam  adtigit ! 

PHRONESIUM. 

Scio  equidem  sponsam  tibi  esse , et  fdium  ex 
sponsa  tua : 

Vol.  III.  O o 


♦ 


♦ 

Et  tibi  uxorem  ducendam  jam  esse : alibi  jam 
animum  tuum  : 

Ut  me  quasi  pro  derelicta  sis  habiturus,  sed  tamen 
Cogitato  , mus  pusillus  quam  sit  sapiens  bestia , 
Aetatem  qui  uni  cubili  numquam  conmittft  suam. 
Ouia,  si  unum  ostium  obsideatur,  aliud  perfu- 
• gium  gerit. 

DINARCHUS. 

Oiium  ubi  erit,  de  istis  rebus  tum  amplius  te- 
t cum  loquar. 

Nunc  puerum  redde. 

PHRONESIU  M.  * ' 

Imm.o  , amabo , ut  hos  dies  aliquos  sinas 
Eum  esse  apud  me. 

DINARCHUS! 

« • 1 m 

Minume. 

• P H R O N E S I U M. 

Jam  , amabo. 
DINARCHUS. 

Quid  opu  ’st? 
PHRONESIU  M. 

E re  mea  est. 

Triduum  hoc  saltem,  dum  aliquo  Miles  circum- 
ducitur. 

In  eam  rem , si  quid  habebo  , tibi  quoque  etiam 
proderit. 

Si  auferes  puerum , a Milite  omnis  tum  mihi  spes 
animam  efflaverit. 

DINARCHUS. 

Factum  fcupio  : nam  re  facere  , si  velim  , non  est  , . 
locus. 

Nunc  jauero  utere,  et  procura:  quia,  unde  pro- 
cures, habes. 

phronesium. 

Multum  amabo  te  ob  istam  rem  mecastor,  ubi 
domi  metues  malum  , 

Fugito  huc  ad  mc:  saltem  amicus  mihi  esto  ma- 
. nubiarius.  % . 

DINARCHUS.-’ 

Bene  vale , Phronesium  ! - . 

PHRONESIUM. 

Jam  me  tuurii  oculum  non  vocas? 
DINARCHUS. 

Id  quoque  interim  futatim  nomen  conmemora- 
bitur.  ' 

PHRONESIUM. 

JYumquid  vis  ? -*  - ' , 

DINARCHUS. 

Fac  valeas,  operae  ubi  mihi  erit , ad  te  venero. 
PHRONESIUM. 

Ille  quidem  hinc  abiit,  abscessit:  dicere  hic  quid-  " 
vis  licet. 

Verum  est  verbum , quod  memoratur:  ubi  ami-  ^ 

ci,  ibidem  opus. 

Propter  hunc  spes  etiam  se  hodie  tantum....  ri 
militem : 

Quem  ego,  ecastor,  mage  amo  quarrt  me,  dum 
id,  quod  cupio,  inde  aufero. 

O o 2 

Ouae  quom  multum  abstulimus,  haud  multum 
apparet , quod  datum  ’st; 

Ita  sunt  gloriae  meretricum. 

ASTAPHItfM.  t 

Aha , tace ! 

■ » ’ * 
PHRONESIUM. 

Quid  est,  obsecro? 

ASTAPUIUM. 

Adest  pueri.  . _ 

PHRONESIUM. 

Sine  eum  ipsum  adire  huc ! sine , si  is  est  modo. 
Sine  eum  ipsum  adire , ut  cupit,  ad  me  hac  recta, 
si  venerit  ^ 

Nae  istum,  ecastor,  hodie  astutis  confexim  fallaciis. 

* * 

actu  S V. 

s T R AT  0 P H A N E S . PHRONESIUM , 

« ASTAPHIUM.  S T R A B A X. 

1 

STRATOPHANES. 

Eo  mihi  amare!  fero  supplicium  damnis  ad 
amicam  meam. 

Utut  illud  acceptum  sit , prius  quod  perdidi , hoc 
addam  insuper.  '• 

Sed  quid?  video  heram  atque  ancillam  ante  ae- 
v dis.  adeunda  est  haec  mihi. 

Quid  hic  vos  agitis  ? 


/ 

t 

PHRONESIUM. 

Ne  me  appella. 

STRATOPHANES. 

Nimium  saevis. 
PHRONESIUM. 

• Sic  sine. 

Potin’  es , ut  mihi  molestus  ne  sies  P 

STRATOPHANES. 

Quid,  Astaphilitium , est? 
ASTAPHIUM. 

Merito  ecastor  tibi  succenset. 

PHRONESIUM. 

Egon’  ? atque  isti  etiam  parum 

Male  volo. 

STRATOPHANES. 

H 

Ego  , mea  voluptas  , si  quid  peccavi  prius, 
Supplicium  ad  te  hanc  minam  fero  auri,  si  mihi 
rides,  espice. 

P H R O N E s t u M. 

Manus  vetat,  priusquam  penes  sese  habeat,  quid- 
quam credere. 

Puero  opu  ’st  cibum,  opus  est  matri  autem , quae 
puerum  lavit , 

Opus  nutrici  autem  , utrem  ut  habeat  veteris  vi- 
ni , largiter 

Ut  dies  noctesque  potet:  opu  ’ st  igne,  opus  est* 

carbonibus 

*•'  * 

Fasciis  opus  est,  pulvinis,  cunis,  incunabulis:  • 
Oleum  opus  est , farina  puero  opus  est : opu  ’st 
totum  diem. 

■v  ' ~ ° ° 3 

Numquam  hoc  uno  die  efficiatur  opus,  quin  opus 
semper  siet. 

Non  enim  possunt  militares  pueri  setanio  educier. 

STRATO  fHANES. 

Respice  ergo!  accipe  hoc , qui  istuc  efficias  opus. 
PHRONESIUM. 

Cedo ! 

Quamquam  parum  est. 

STRATOPHANES. 

Addam  minam  adhuc  istic  postea. 
PHRONESIUM. 

Parum  est. 

STRATOPHANES. 

Tuo  arbitratu,  quod  jubebis,  id  dabitur,  da  nunc 
savium.  " ' 

PHRONESIUM. 

Mitte  me,  inquam  , odiosus. 

STRATOPHANES. 

Nihil  fit:  .non  amor,  teritur  dies. 
Plus  decem  pondo  amoris  pau.\illi»per  perdidi. 

PHRONESIUM. 

Accipe  hoc,  atque  auferto  intro. 

S T R A B A X.  ’ -s 

. ‘ Ubi  irua  amica  est  gentium? 

Neque  ruri,  neque  hic  operis  quidquam  facto: 
coni  umpor  situ  ; » 

‘Ita  miser  cubando  in  lecto  hic  exspectando  ob- 
durui. 

Sed  eccam  video,  heus  amica  , quid  agis? 

STRATO  PHANES. 

Quis  illic  homo? 

PHRONESIUM. 

Quem  ego  mecastoi'  magis  amo,  quam  te. 

STRATOPHANES. 

Quam  me  ? quomodo  ? 

PHRONESIUM. 

Hoc  modo , ut  molestus  ne  sies. 

7 

S T R A T 0«P  II  ANES. 

Jam  abis , postquam  aurum  habes  ? 
PHRONESIUM. 

Condidi  intro , quod  dedisti. 

S T R A B A X. 

Ades  , amica!  te  adloquor. 
PHRONESIU  M. 

At  ego  ad  te  ibam. 

STRABA  X.^ 

Ad  me , delicia? 

PHRONESIUM. 

Hercle  vero  serio. 
S T R A B A X. 

Quamquam  ego  tibi  videor  stultus , gaudere  ali- 
qui me  volo. 

Nam  quamquam  es  bella,  malo  tuo  es,  nisi  tuo 
ego  aliqui*  gaudeo. 

P H R O N E S I U k. 

Vin’  te  amplectar,  et  savium  dem? 

• S T R A B A X. 

Quidvis  face,  gaudeam. 
O o 4. 

. ' 

584  TRUCULENTUS. 

J 1 

STRATOPHANES. 

Meosne  ante  orulos  ego  illam  patiar  alios  am- 
plexarier  ? 

Mortuum  hercle  me  duco  satius,  abstine  hoc, 
i mulier,  manum! 

Nisi  si  te  mea  manubia  machaera  et  hunc  vis 


P HR  ONESIUM. 

Nihil  $Xvctf>tw  satiu  ’st,  imiles.  si  te  amari  postulas, 
Auro , haud  ferro  deterrere  potes , ne  amet , Stra- 
tophanes. 

STRATOPHANES. 

Qui , malum , bella  aut  ficeta  es  , quae  ames  ho- 
minem istirrrod)? 
‘PHRONESIUM. 

Venitne  in  mentem  tibi quod  verbum  in  ca- 
vea dixit  histrio? 

Omnes  homines  ad  suum  quaestum  callent,  et  fa- 
stidiunt., 

f . » ' 

STRATOPHANES. 
Hunccine  hominem  te  amplexari,  tam  horridum 
♦'  atque  squalidum  ? 

PHRONESIUM. 
Quamquam  hic  horridu  ’st , quamqitam  hic  squa- 
lidu  ’st ; scitus  bellum  init. 

S T R A-T  O P H A N E S. 

Dedin’  ego  aurum? 

PHRONESIUM. 

Mihi?  dedisti  filio  cibaria. 

S T R A B A X. 

Nunc  , si  hanc  tecum  esse  speras,  alia  opu  ’st  au- 
ri mina. 

STRATOPHANES. 

Malam  rem  his  et  magnam! 

S T R A B A X. 

Magno  opere  serva  tibi  viaticum. 
Quid  ista  debet , nisi  tria  ? 

stratophanes'. 

Quae  tria  nam  ? 

S T R A R A X. 

Unguenta , noctem  , savium. 
PHRONESIUM. 

Par  pari  respondet,  verum  nunc  saltem  si  amas , 
mihi 

Da  tu  de  tuis  deliciis  summis  quid  p&uxillulum. 

STRATOPHANES. 

Quid  id , ai , amabo , est , quod  dem  ? dic  dum ! 
si  superet , feres. 

. PHRONESIUM. 

Campas  dicis:  abi , abi!  consultavi  istuc. 

STRATOPHANES. 

* 

■■  ■ Mihi , homo  , 

Cave  faxis  volnus , tibi  jam  quoi  sunt  dente^ferrei. 
Vulgo  ad  se  omnes  intromittit : abstine  istac  tu 
manum. 

S T R A B A X. 

Jam,  hercle,  jam  magno  tu  vapula  vir  strenuus.  • 
STRATOPHANES. 

Dedi  ego  huic  aurum. 


* 


5 S6  TRUCULENTUS.  v.  55 

• # 

S T R A B A X. 

At  ego  argentum.  ' / 

STRATOPHANES. 

At  ego  pallam  et  purpuram. 
S T R A B A X.  " 

At  ego  oves  et  lanam : et  aHa  multa , quae  poscet, 
dabo. 

Melius  te* miliis  certare  mecum , quam  minaciis. 

PHRONESIUM. 

Lepidus  ecastor  mortalis ! Strabax  mi , perge , ob- 
' sccro. 

Stultus  atque  insanus  damnis  certant:  nos  salvae 
sumus. 

STRATOPHANES. 

Age  prior  , ,tiro , da  aliquid. 

STRABAX. 

Irarao  tu  prior  perde  , et  peri. 
STRATOPHANES. 

Hem  tibi  talentum  argenti!  PhilippicupUst : tene 
tibi. 

PHRONESIUM. 

Tanto  melior  ! noster  esto ; sed  de  vostro  vi- 
© vito.  ■ ■ ' * 

STRATOPHANES. 

Ubi  est , quod  tu  das?  solve  zonas. 

PHRONESIUM. 

Provocatur.  J 
STRATOPHANES. 

Quid  times? 

S T R A B A X. 

Tu  peregrinus  es:  hic  habito:  timeo  meos,  non 
ego  ambulo. 

Pecua  ad  hanc  collo  in  crumina  ego  obligata 
defero. 

STRATOPHANES. 

Quid  dedi  ? ut  distrinxi  hominem  ! 

S T R A B A X. 

Immo  ego  vero,  qui  dedi. 
PHRONES  IUM. 

I nunc  intro , amabo , et  tu  ergo  hac  mecum. 

STRATOPHANES.  * 

Tu  eris  mecum  quiderm 
S T R A B A X. 

Quid  tu,  quid  ais?  cum  hoccine? 

STRATOPH  ANES. 

Ego  posterior  dedi. 
PHRONESIUM. 

Tu  dedisti , hic  jam  daturu  ’st:  istuc  habeo  , hoc 
expeto. 

Verum  utrique  mos  geratur  amborum  ex  sententia. 

STRA  TOPHANES. 

Fiat!  ut  rem  gnatam  video,  hoc  accipiundum’st, 
quod  datur. 

S T R A B A X. 

Meum  quidem  te  lectum  certe  occupare  non 
* sinam. 

\ 

PHRONESIUM. 

Lepide  mecastor  aucupavi , atque  ex  mea  sen- 
tentia : 

Meamque  ut  rem  bene  gestam , vostram  rursus 
. bene  geram. 

Verum , amabo , si  quid  animatu  ’s  facere , fac 
jam  ut  sciam. 

Veneris  caussa  applaudite  : ejus  haec  in  tutela  est 
Fabula , 

Spectatores  : bene  valete  , plaudite  , atque  ex-  \ 
surgite. 


M.  ACCI  PLAUTI 

\ 

/FABULARUM 

- •' 

FRAGMENTA. 


.•  . r 

PRAEFATIO. 


Ha 


AEC  FRAGMENTA,  et  Comici  ( ut  sic  di- 
cam) Colossi  cvrctfctyfietTct , fac.  Helias  Graecarum 
Uterorum  Doctor  Regius  a Georgio  Fabricio  Ger- 
mano olim  collecta , et  postea  (ut  ait)  a Petro  Da- 
niele  Gallo  alicubi  correcta  et  aucta . Commentariis 
Lambinianis . qftos  ille  ab  auctoris  morte  Parisiis 
edidit , adjecit.  At  enim  vero,  cuicuimodi  fa  sint ; 
necdum  satis  probe  aut  congesta , aut  digesta  , aut 
castigata  animadvertet , qui  de  singulis  paulo  ac- 
curatius cogitaverit.  Minati  sunt  quidem  viri  docti , 
et  publice  etiam  ab  annis  aliquammultis  professi, 
omnia  se  exactiora  daturos.  Sed,  ut  res  docuit . Lu- 
cinam clamarunt , quod  ille  ait,  fetu  nondum  con- 
cepto. Eos  autem  dum  ego  exspecto . nec  mihi  in - 
terim  aliam  copiam  paro;  ft,  ut  haec  etiam  editio 
ab  operis  expedita,  iterum  aut  sine  his  fragmentis , 
aut  facie  ista  priore  ac  deformi  prodiret.  Quod  ta- 
men utrumque  et  a Comico  nostro  'et  a me  editore 
procul  habendum  censui.  Aliis  itaque  cunctantibus , 
aut  prorsus  forte  nolentibus . ego  hanc  operam  su- 
mere coactus  fui;  quod  in  priori  editione  a me  fie- 
ri debuisse , per  epistolam  Scaliger  expostulaverat. 
Cumque  ad  fuiem  spectaret  Typograplius  , ( nam  Tri- 

nummus  jam  procedebat)  relictis  omnibus  rebus . die- 
culas aliquot  huic  curae  impendi,  et  opera  tumul- 
tuaria. quod  exhibeo-,  concinnavi.  Nec  ita  me  amo. 
aut  ita  in  his  mihi  placeo,  ut  meliora  non  Jieri  po- 
tuisse. aut  posse . existimem:  sed  majus  et  otium  et 
temporis  spatium  requiri  ajo.  Hoc  Catone  igitur, 
quod  Augustus  dicebat,  pro  tempore  contenti  simus. 

Ex  editione  Londinensi , in  Corpore  Poetarum  ' 

Latinorum,  auctiora,  et  emendatiora. 


o 


ACARI  STUDIUM. 

UAM  ego  tanta  pauperavi  per  dolum  pe- 
cunia. 


A B R O I C U S. 

Quasi  lupus  ab  armis  valeo:  clunes  infractos 
gero. 

ADDICTUS. 

Opus  facere  nimio  quam  dormire  mavolo  : ve- 
ternum  metuo. 

A R T A M O N. 

Nunc  mihi  licet  quidvis  loqui:  nemo  adest  su- 
perstes. 

Unguentum  quod,  naribus  mulionum  nauteam  fe- 
cisset. 

Vol.  III.  P p 

ASTR  ABA,  Latine  CLITELLARIA. 

Secuere,  sequere , Polybadisce : meam  spem 
te  cupio  consequi. 

Polyb.  Sequor  hercule  quidem,  nam  lubenter, 
mea  sperata , consequor. 

Axitiosae  annonam  caram  e vili  concinnant  viris. 
Quasi  tollenonem  aut  pilum  reciproces  plana  via. 
Terebra  tu  quidem  pertundis. 

Dare  pedibus  protinam  sese  ab  his  regionibus. 

Terebratus  multum  sit : et  subscudes  addite. 

• 

- Haec  hactenus  titulo  AS  FRABAE  laudata  sunt  ab 
Auctoribus,  nunc  deinceps  quae  sequuntur  . 
CLITELLARIAE  nomine  citantur. 

Non  quasi,  ut  haec  sunt  heic  limaces  lividae, 
Diobolares , scenicolae , miraculae  , 

Cum  extritis  talis , cum  crotilis  crusculis  , 
Capillo  scisso  , atque  excissatis  auribus. 

Quasi  tolleno,  vel 

Pilum  Graecum  reciproces  plana  via. 

Quae  nisi  sic  biteris , nimium  is  vegrandi  gradu. 
Pol  ad  cubituram,  mater,  mage  sum  exercita: 
Reliquum  ad  cursuram  sum  tardiuscula. 

Quid  tuam  amicam  times , ne  te  manulea  cajet? 
Prohibet  divitiis  maxumis,  dote  altili  atque  opima. 
Expurgabo  hercle  omnia  ad  raucam  ravim. 
Quae  quasi  carnuficis  angiporta  purgitans. 

F R A G MENT  A. 

Intro  ad  bonam  meretricem:  adstat  ea  invia 

Sola : prostibula  sane  est 

Malum  aufer : bonum  mihi  opus  est. 

Meminere  officium  suum. 

Potin’  es  tu  , homo , facinus  facere  strenuum  ? 
N.  Aliorum  est  affatim  qui  faciant,  sane  ego 

Me  volo  fortem  perhiberier  virum  

Tun’,  tune  igitur,  mea  matercula? 

Germana  mea  sororcula. 

Si  quidem  imperes  pro  copia , pro  recula. 
Datores  bellissumi  negotioli  senecis  soletis  e._e. 
Adhinnire  equulam  possim  ego  hanc,  si  detur 
sola  soli.  * * ,, 


BACCHARI  A. 

u i s est  mortalis  tanta  fortuna  affectus  um- 
quam , 

Quam  ego  nunc  sum?  quojus  haec  ventri  portan- 
tur pompae. 

Vel  nunc  , qui  mihi  in  mari  acipenser  latuit  an- 
tehac , 

Quojus  ego  latus  in  latebras  reddam  meis  denti- 
bus et  manibus. 


BIS  CONPRES8A, 
BOEOTIA. 

T_J T illum  Dii  perdant , primus  qui  horas  re- 
petit , 

Quique  adeo  primus  hic  statuit  solarium , 

Qi(i  mihi  conminuit  misero  articulatim  diem. 
Nam  me  puero  uterus  hic  erat  solarium 
Multo  omnium  istorum  optumum  et  verissumum. 
Ubi  iste  monebat  esse:  nisi  cum  nihil  erat. 
Nunc  etiam  quod  est,  non  est,  nisi  soli  lubet. 
Itaque  adeo  jam  oppletum  est  oppidum  solariis. 
Major  pars  populi  aridi  reptant  fame. 

CAECUS,  sive  PRAEDONES. 

^Jihii.  quidquam  factum  nisi  fabre,  nec 
Quidquam  positum  sine  luco  , auro , ebore , ar- 
Gento*,  purpura , picturis  , spoliis , tum  statuis. 
Neque  eam  a me  invito  umquam  abduces. 
Spectari  ludos  magnifice  atque  opulenter. 
Peregre  est. 

Plure  altero  tanto , quanto  ejus  fundus  est,  velim. 
Ita  sunt  praedones,  prorsum  parcunt  nemini. 
Velim  te  arbitrari  factum.  R.  Sedulum  est.  sub- 
moventur hostes , removentur  lapides. 
Si  non  strenue  fatetur , ubi  sit  aurum , membra 
ejus  exsecemus  serra. 

Nihil  feci  secus , quam  me  decet. 

Quis  tu  es,  qui  ducis  me?  mu!  perii  hercle,  Afer  est. 

CALCEOLUS. 

Molluscam  nucem  super  ejus  dixit  inpendere 
tegulas. 


i 


Digitized  by  Googl 


1 


r 

v.  C4  FRAGMEN  I A*  597 

CARBONARIA. 

Secundum  ipsam  aram  aurum  abscondidi.  . 

* 

Esto  pernam , sumen  sueris , spectile , callum  , 
1 glandia. 

Patibulus  ferar  per  urbem,  deinde  affigar. cruci. 
C O L A X. 

Batiol  A M auream  octo  pondo  habebat,  ac- 
cipere noluit. 

CONMORIENTES. 

Saliam  in  puteum  praecipes. 

CONDALIUM. 

Tam  crepusculo  fere,  ut  amens,  lampadas  ac- 
cendit. 

CORNICULARIA, 

Facite  olant  aedes  Arabice. 

Qui  regi  latrocinatus  decem  annos  Demetrio 
Mercede. 

Pulchrum  et  luculentum  hodie  evenit  proelium. 
Te  obsecro,  Lyde,  pileum  meum,  mi  sodalis, 
mea  salubritas. 

Quid  cessamus  ludos  facere?  Circus  noster  ecce 
adest. 

Qui  amant  ancillam  meam  Hedylium  oculitus. 
Mihi  Laverna  in  furtis  celebrassis  manus. 

Pp  3 

DYSCOLUS. 

VlRGo  sum  nondum  didici  verba  nupta  dicere. 

FOENERATRIX. 

Heus  tuf  in  Barbaria  quod  dixisse  dicitur 
Liberta  suae  patronae,  id  ego  dico  tibi: 

Liberta , salve : vapula  , Papyria. 

FRETUM. 

Hoc  illud  est 

Quod  arietini  responsum  magnis  ludis  dicitur : 
Peribo , si  non  fecero  : si  faxo , vapulavero. 

FRIVOLARIA. 

Commodo  dictitemus. 

Is  mihi  erat  bilis , aqua  intercus , tussis  , febris 
querquera. 

Sequimini  hac 

Suitis  legiones  omnes  Lavernae,  ubi , rorarii , 

> Estis?  en  sunt,  ubi  sunt  accensi?  ecce 

Agito,  subsidite  omnes,  quasi  solent  triarii. 
Nave  agere  oportet , quod  agas , non  ductarie. 
Superaboque  omnes  argutando  praeficas. 

Tunc  papillae  primitus 

Fraterculabant ; illud  volui  dicere  , 

Sororiabant,  quid  opus  est  verbis? 

O amice , ex  multis  mihi  une , Cephalio. 
Strebula  agnina  tene. 

G A S T R I O N,  vel  G A S T R O Tff. 
Caro  strebula,  vitellina  est:  coenabis. 

HORTULUS. 

Praeco  ibi  adsit  cum  corona : quique  liceat , ve- 
neat. 

K A K I S T U S. 

Malo  hunc  alligari  ad  oriam  ; 

Ut  semper  piscetur , etsi  sit  tempestas  maxuma. 

LENONE'8  GEMINI. 
Dolet  hic  puellus,  sese  venum  ducier. 

MEDICUS. 

In  conspicillo  adservabam  : pallium  observabam. 
Parasito  cum  virgis  caseum  radi  potest. 

Domi  reliqui  exoletam  virginem. 

NERVOLARIA. 
Scobinam  ego  lima  actutum  adrasi. 

Scranciae  , scrupedae  , strictivellae , tantulae. 
Prohibent , quom  moenia  aliunde  ego  fungor  mea. 
Ocissume  nos  liberi  possimus  fieri. 

Pullucte  prodigum  esse  amatorem  addecet. 

Vinum  sublestissumum. 

Insanum  valde  uterque  deamat. 

PATINA,  sive  PATINARIA. 
Nam  quid  ille  nunc  tam  diu  intus  remorantur 
rem  eligi  nes  ? 

PARASITUS  PIGER,  sive  LIP ARGUS. 

Inde  bene  adpotus  primulo  crepusculo 

Domum  ire  coepi  tramite  recta  via. 

Ambo  magna  laude  lauti:  postremo  ambo  sumus 
non  nauci. 

Addite  lepades  , echinos , ostreas. 

Nihil  moror  mihi  fucum  in  alveo  , apibus  qui 
peredit  cibum. 

P H A G O N. 

Honos  syncerasto  perit. 

P L O C I O N A. 

Nam  coloratam  frontem  habet,  petilis  labris. 

S A T U R I O. 

Catulinam  carnem  esitavisse,  hoc  est , comedisse 
Romanos  „ Plautus  in  Saturione  refert. 

Retrahi  nequitur , quoquo  progressa  est  semel. 

Male  tibi  evenisse  video , qui  glaber  erat  tam- 
quam rien. 

Succenturia ; centum  require , qui  te  delectent 
domi. 

SCYTHA  LITURGUS, 

Mulier  es,  uxor,  quoja,  vir  P ego  novi,  scio: 
axiosa  es. 

— Sin  ea  mihi  insignitos  pueros  pariat  postea  , 

Aut  varum  , aut  valgum , aut  conpernem , aut 
paetum , aut  brocchum  filium. 

TRIGEMINI. 

• Nf  fugissem,  medium  credo  praemorsisset. 

VIDULARIA. 

Ubi  quamque  pedem  videbat,  suffurabatur  omnis. 

Nescio  qui  servos  e myrteta  prosiluit. 

Paupera  haec  res  est. 

Opposita  est  cl^xendix.  at  ego  dicam  signi  quid  sit. 

Animum  advortite  ambo , si  voltis , vidulum  hic 
apponite. 

Ego  servabo , quasi  sequestro  detis : neutri  red- 
dibo , donicum 

Res  judicata  erit  haec. 

Haud  fugio  sequestrum. 

Inopiam,  luctum,  maerorem,  paupertatem,  al- 
gum , famem. 

Ejusdem  Bacchae  fecerunt  nostram  navim  Pen- 
theum. 

Nunc  , ut  apud  sequestrum  vidulum  posivimus. 

Nunc  servos  argentum  a patre  expalpabitur. 

Immo  id  quod  haec  nostra  est  patria,  et  quod 
hic  meus  • . 

Est  pater , illic  autem  Soterinis  est  pater. 

Malim  moriri  meos  , quam  mendicarier.  boni  mi- 
nistrantur : illum  nunc  irrident  mali. 

9 

Signum  recte  conparcbat : hujus  contendi  anu- 
lum. 

Quid  multa  verba?  plurimum  luctavimus. 

Jube  hunc  insui  culleo , 

Atque  in  altum  deportari , si  vis  annonam  bonam. 
Ibi  ut  piscabar , fuscina  ici  vidulum. 

Nam  audivi  feminam  ego  'leonem  semel  parire. 

LOCI  EX  AMISSIS  CITATI 

amisso  etiam  Comoediae  nomine. 

£jpeum  fumificum,  qui  legioni  nostrae  habet 
coctum  cibum. 

Oggannuit  odiosus  omni  totae  familiae. 

Licet  vos  abire  curriculo. 

Jam  tibi  tuis  meritis  crassus  corius  redditus  est. 

♦ 

Dii  bene  vortant ! tene  cruminam ; in  ea  erunt 
triginta  minae. 

Nullam  ego  rem  citiorem  apud  homines  esse, 
quam  famam  reor. 

Stultus  est  advorsum  aetatem  et  capitis  canitu- 
dinem. 

Nurr.nam  mihi  oculi  caecultant?  estne  hic  noster 
Hermio? 

Ejuravit  militiam. 

Sic  me  subes  cotidie , quasi  fiber  salicem. 
Herbam  do. 

Iniit  te  umquam  febris? 

Neque  muneralem  lege.m , neque  lenoniam  , 
Rogata  fuerit  nec  ne  , ‘floccid’  aestimo. 
Perfidiose  captus,  edepol  nervo  cervices  probas. 

Muriatica  autem  video  in  vasis  stagneis: 

Bonam  naritam  , et  camarum  , et  tagenia : 
Echinos  fartos , conchas  piscinarias. 

Non  ego  te  novi , navalis  scriba , columbar  in- 
pudens  ? 

Nihil  deconciliares  illi : nisi  quid  Persibus  sapis. 
Sacrum  an  profanum  habeas , parvipenditur. 
Ulcerosam  , conpeditam , subverbustam , sordi- 
dam. 

Glirium  examina. 

Sed  leno  egreditur  foras. 

Hinc  ex  occulto  sermonem  ejus  sublegam. 

Nec,  machaera,  audes  dentes  frendere. 
Floccipendo  quid  rerum  geras. 

Argentum  hinc  facite. 

Clandestina  ut  celetur  consuetudo. 

Properant  prandium. 

Quam  folles  taurini  habent,  quom  liquescunt  pe- 
trae, ferrum  ubi  fit. 

Non  hic  ut  possit,  edit;  sed  posse  cupit,  ut  edat. 
Fortasse  se  amare  suspicavere. 

Instare  factum. 

Egone  illi  venear? 

Inimicus  esto,  donicum  ego  revenero. 

Pedibus. 

Corpus  tuum  virgis  ulmeis  inscribam. 

Numquam  ad  civitatem  venio,  nisi  quom  infertur 
peplum. 

Scelerare  manus. 

Ipsa  sibi  avis  mortem  creat. 

Pro  larvato  te  circumferam. 

Paupera  haec  est  mulier. 

Si  quae  forte  concio  est, 

Ubi  eum  hietare  nondum  in  mentem  venit. 
Cilix,  Lycisce,  Sosia,  Stiche,  Parmeno, 

Exite , et  ferte  fustis  privos  in  manu. 

Anus  haec  in  pellis  periculum  protenditur. 
Cedite  mihi. 

Mecum  habet  patagus , morbus , aes. 

Quid  est  hoc  ? rugat  pallium,  amictus  non  sum 
commode. 

i Exi  tu  Dave, 

Age , sparge,  mundum  esse  hoc  vestibulum  volo. 
Venus  ventura  est  nostra,  non  hoc  pulveret. 
Regiescit. 

Pullaria. 

Vesperna. 

Neque  ego  ad  mensam  publicas  res  clamo,  ne- 
que leges  crepo. 

LOCI  EX  COMOEDIIS 

quae  exstant . citati:  qui  tamen  in  nostris  hodie 
Codicibus  nusquam  comparent. 

AMPHITRUO. 

Optumo  jure  infringatur  aula  cineris  in  caput. 

Ne  tu  postules  matellam  unam  tibi  aquae  infundi 
in  caput. 

Herus  Amphitruo  occupatus. 

Quae  se  adveniente  morbo  nunc  medicum  tibi. 
Enim  tu  certe  aut  larvatus  aut  cerritus  es. 
Edepol  hominem  te  miserum ! medicum  quaerita. 
Quoique,  me  absente,  corpus  volgavit  suum. 
Exjuravisti  te  mihi  dixe  per  jocum. 

Qui  nequeas  nostrorum  uter  sit  Amphitruo  de- 
cernere. 

Nisi  hoc  ita  factum  est , proinde  ut  factum  esse 
autumo. 

Non  caussam  dico,  verum  qui  insimules  probri? 
Manifestum  hunc  obtorto  collo  teneo  furem. 
Ibi  scrobes  effodito,  duplos- sexagenos  in  dies. 

At  ego  certe  cruce  et  cruciatu  mactabo : exi  o fo- 
ras , mastigia. 

ASINARIA. 

Qui  etiam  me  miserum  famosum  flagitiis  facit  suis. 

Heic  aderit , credo  * congerro  meus. 

* 

AULULARIA. 

Nec  noctu  nec  diu  quietus  umquam  eam,  nunc 
dormiam. 

Sed  lerto  egreditur  foras. 

Hinc  ex  occulto  sermone  satus  sublegam. 

Homo  ebriolatus  somno  sanari  solet. 

t , 

Qui  mihi  olera  cmda  ponunt , halec  danunt. 

Ego  ecfodiebam  in  die  denos  scrobes. 

Hic  quidem  pervicus  custodem  addidit. 

Pro  illis  crocotis  , strophiis , sumtu  uxoris. 

Ut  admomordi  hominem. 

Myrtam,  myrtum.  > 

BACCHIDE  S. 

Illa  mei  cognominis  fuit. 

: Nam  et  ex  mari  timida  ecce  ego 

Pavitare  

Ouibus  ingenium  animi  utibile,  est  modicum  et 
sine 

Vernilitate  . 

Ecquis  evocat  cum  nasiterna  et  cum  aqua  illum 
inpurissimum  ? 

Quae  sodalem  atque  me  exercitos  habet. 

Nam  tu  quidem  quoivis  excantare  cor  facile  potes. 

Vincla , virgae , mole  saevitudo  mala  fit  pejor. 

Cor  meum  , spes  mea , mei  meum , suavitudo  , 
cibus,  gaudium. 

Limaces  viri. 

Ne  a quoquam  alio  acciperes  mercedem  annuam 
Nisi  ab  sese : nec  cum  quiquam  limares  caput. 

Cupido  te  conficit,  anne  amor? 

Praenestinum  opinor  esse : ita  erat  gloriosus. 

Sin  lenocinium  forte  conlubitum  est  tibi , 

Videas  mercedis  quid  tibi  est  aequom  dari , 

» ♦ 

Ne  ista  aetate  me  sectere  gratiis. 

Ulyssem  audivi  fuisse  aerumnosissumum, 

Qui  annis  viginti  erraris  a patria  abfuit: 

Verum  hic  adulescens  multo  Ulyssem  anteit, 
Qui  illico  errat  intra  muros  civicos. 

CAPTEIVEI. 

Fac  fidele : cave  fluxam* fidem  feras. 

Pileum,  quem  habuit,  deripuit,  eumque  ad  coe- 
lum tollit. 

Auctionem  facio  parasiticam. 

• » 

CASINA. 

Perii  ! illic  habebit  flocco  jam  homo  lumbos 
meos. 

Intro  ad  uxorem , sufieramque  meum  tergum  ob 
injuriam. 

, MILES. 

Ita  nos  nostramque  familiam  habes  exercitam. 
Modice  sapis. 

MOSTELLARIA. 

SlNE  juxta  aram  sedeam,  et  dabo  meliora  con- 
silia. 

POENULUS. 

Inportuna  avis  venit  vesperi. 

P S E U D O L U S.  ■ 

Ni  carcerem  aliquando  effregeritis  vostram  do- 
mum. 

RUDENS. 

Quid  murmurillas  tecum,  et  te  discrucias? 
Aulas  abstulas. 

Jk 

STICHUS. 

Nonne  hoc  publicitus. 

TRUCULENTUS. 

Bona  perdidi,  mala  reperi:  factus  sum  extimus 
a vobis. 

